
lată că un coleg, deopotrivă anatomist și pictor. construieşte un veritabil tratat despre anatomie 
şi estetică. Relaţia este atât de firească încât chestiunile de ordin teoretic, docte dar nu pedante, 
susţin evoluţia în fapt a conceptului de frumos din antichitate și până astăzi. Informaţia este largă, 
variată şi utilizată cu discreţia celui care nu doreşte să pară erudit, ci doar convingător. Tiberiu Vlad 
deține arta selecţiei atente. fără a poza sub masca unei atitudini savante. Tratează subiectul cu 
profesionalism şi pe alocuri se lasă surprins de bogăţia materialului. Leonardescul pittura e una cosa 
mentale voia să semnifice, în plină Renaștere, că arta picturii se desprindea uşor din matca unui 
meşteşug artizanal, fie el şi încărcat de genialitate, spre a se aşeza acolo unde îi era locul: în sfera 
spiritualului. Inteligența artiștilor, profitabilele prietenii culturale cu literaţii şi filosofii vremii, atunci 
când nu erau ei înşişi aşa ceva, aveau menirea să le disciplineze gândirea şi să le înflăcăreze 
imaginaţia. Nu degeaba spiritul timpului încerca să logodească antichitatea greacă cu noul umanism 
al Renașterii, printr-o considerabilă amplificare a raporturilor dintre om şi Dumnezeu, dintre arte şi 
filosofie. 

Inteligența artiştilor, deseori prezentă în opere dar arareori identificată ca atare, presupune o 
relație cordială între intuiţie şi culturalitate. În absența unui element al binomului. se produce o 
ruptură ce poate genera eşecul demersului creator. În fond. inteligența slujeşte intuiţiei şi-i asigură 
finalitatea. Din această categorie face parte Tiberiu Vlad. artist şi profesor în acelaşi timp. disponibil 
pentru O hermeneutică a impulsurilor native dar şi al exerciţiului cerebralităţii. El întelege şi cultivă 
ca program estetic personal teoria adiacențelor într-o viziune integratoare. Apelează la anatomie 
pentru a descoperi legile armoniei şi ale proporțiilor. Propria viziune convoacă dintr-un depozit al 
memoriei elemente definitorii spre a alcătui noi sinteze. Restrângerea comentariilor finale asupra 
problematicii calului în artă trimite obligatoriu la statuarul grec, unde acesta deţine un rol privilegiat. 
Este suficient să evocăm Cavalerii melancolici din frizele Parthenonului sau Capul de cal eternizal 
de Phidias spre a sesiza atitudinea grecilor, a antichităţii greceşti, elenistice şi greco-romane. Calul 
căpătase o normă estetică şi deţinea rolul de argument în susținerea principiilor Kalokagatiei. 
Statuarul european. dar și cel oriental. a exploatat suculent expresivitatea animalului şi a conferit 
calului atribute eroice pe măsura ilustrului personaj cu care făcea aproape corp comun. Mişcarea. 
impresia de măreție, de aristocrație chiar, evocă şi acum actualitatea motivului şi justifică orice 
analiză din perspectivă teoretică cu finalitate didactică. 


Valentin Ciucă 


pt 

Precizări conceptuale 


Atitudinea estetică este definită prin contemplaţie şi deschidere sensibilă, prin 
intermediul senzorialităţii, faţă de aspectele impresionante ale realităţii naturale, ale 
vieţii sociale (inclusiv civilizaţia utilitară) şi ale artei. Ea este fundamentală pentru 
înțelegerea motivaţiei operei şi este premisa creaţiei artistice şi a receptării estetice. 
Activitatea plastică îşi are rădăcinile într-un comportament organic, născut în mod 
natural din interrelaţia vizuală şi tactilă om-mediu, prin intermediul simţurilor sale 
specializate: simţul proporţiilor, culorilor, valorilor, ritmului etc. Ea se manifestă 
prin selectarea deliberată sau spontană şi organizarea în compoziţii a materialului 
asupra căruia se acţionează. Binomul creaţie artistică — receptare estetică este inclus 
în sfera mai largă a atitudinii estetice, care este postura receptorului operei de artă 
dar şi a celui ce este impresionat şi admiră frumuseţea ființelor vii, fenomenele 
naturale sau obiectele de uz comun cu însuşiri proprii percepţiei vizuale. 

Calităţi estetice, calităţi artistice Capacitatea de a privi cu satisfacție și 
bucurie specifică natura, frumuseţea anatomică umană şi animalieră, se manifestă în 
cultură prin rezultatele creativităţii omului: lucrări, obiecte şi opere de artă. 

Calitățile estetice sunt particularităţile ce realizează o legătură între subiectul 
contemplator şi obiectul sau ființa ce posedă printre alte proprietăți şi pe acelea 
adecvate luării de către apreciator a unei atitudini receptive senzorial şi dezinteresate 
pragmatic. Calitățile estetice ale unui aspect din natură, ale omului, ale unei fiinţe vii 
sau ale unui obiect de uz comun, emerg dintre sau survin dintre calităţile non- 
estetice ale respectivului obiect sau ființă. Deşi este o trăire existenţială subiectivă de 
natură spirituală, valoarea estetică aparţine realităţilor materiale naturale sau 
artificiale utilitare, care eventual au şi însuşiri ce ne pot impresiona simţul 
frumosului. Aprecierea se face asupra fenomenelor, în primul rând, de natură extra- 


artistică şi suportului lor material cu finalitate predominant non-culturală. 

Calitățile artistice aparțin exclusiv obiectului creat în mod mai mult sau mai 
puţin intenţionat de un autor (cunoscut sau anonim) pentru a fi apreciat de un 
receptor (subiect contemplator al obiectului de artă şi nu al naturii). Artistic este un 
epitet rezervat numai procesului de creaţie al omului şi rezultatului activităţilor sale: 
opera. O calitate artistică este o proprietate aparținând doar obiectului cultural, prin 
care calităţile estetice şi de altă natură, conţinute în acesta, sunt puse în valoare cu 


măiestrie şi făcute accesibile publicului. 

Dan Hatmanu — Artistul Transfigurate de subiectivitatea creatoare, filtrate prin raţiunea şi 


afectivitatea pictorului, calitățile estetice se includ şi se maximalizează prin măiestria acestuia, în 
noua valoare artistică. 

Calitățile artistice sunt aşadar cele hotărâtoare în aprecierea valorii unei opere. 
Prin ele se spiritualizează şi mai mult calităţile estetice ce o preced şi sunt incluse în 
ea. Aceasta se face, în primul rând, prin perfecta cunoaştere şi interpretarea adecvată 
a impresiilor oferite de real. Procesul are şi inedite implicaţii reciproce. De multe 
ori, perceperea calităţilor estetice ale modelelor vii este facilitată şi influențată de 


felul cum, publicul le-a descoperit în artă, prin educaţie estetică. 


Valoarea artistică se identifică strict în cadrul culturii, este de factură 
spirituală şi se referă la o compoziţie, o operă cu finalitate esențialmente ideală. Ea 
aparţine exclusiv obiectului creat anume pentru a fi contemplat şi receptat de public. 
Opera de artă are un pronunţat caracter sintetic, înglobând în ea calităţi de diferite 
tipuri: artistice, estetice, etice, filosofice, cognitive, religioase. Topite în structura 
imaginii artistice, ele exprimă unitatea dintre autonom şi heteronom. Valoarea 
artistică este dată de măiestria autorului, prin care calităţile estetice şi nu numai, 


conţinute în operă, sunt maximalizate şi făcute accesibile receptorului. 


Anatomia şi morfologia: domeniul fundamental de studiu, 
definiţii şi discipline corelate 


Fiinţele vii oferă artei cea mai importantă tematică de inspiraţie, observaţie, 
transfigurare artistică şi compoziţie. Majoritatea operelor din marele muzeu 
imaginar (Malraux) al lumii sunt reprezentări în diverse stiluri ale omului şi ale 
animalelor. În ele, profunda cunoaştere a structurii şi modelajului exterior al 
corpului se împletesc cu admiraţia pentru armonia organică a proporţiilor, soliditatea 
construcţiei şi emoția dată de expresia viului. Nudul este genul de bază al artelor 
vizuale iar anatomia artistică a omului este punctul de pornire al ulterioarelor 


interpretări şi compoziţii, asigurând veridicitatea formelor şi mişcărilor. 


(53) 

În cadrul desenului studiu. alături de perspectivă, anatomia este piatra de 
temelie și instrumentul investigării obiective a realului. Desenul şi modelajul după 
model viu sunt activități de maximă importanță în cadrul oricărei instituţii de 
învăţământ artistic şi se fac, în mod oarecum paradoxal. începând cu ființa cea mai 
complexă. Modelul uman este singurul care pozează la modul explicit. Astfel, vom 
păstra şi vom folosi în continuare termenul consacrat de „anatomie artistică”, care se 
menţine valabil mai mult sub aspect pragmatic, în sensul de anatomie destinată 
artistului vizual. O analiză riguroasă ar impune termenul de anaromie estetică, dat 
fiind specificul, scopul şi chiar definiţia ei de cunoaştere obiectivă a ființelor vii. Ea 
pune la dispoziţia artistului atât adevărul structural cât şi rezonanţa afectivă, 


impresia dată valoarea estetică a acestora. 





Gottfried Bammes — Laborator de anatomie artistică la Universitatea de Arte din Dresda 

Anatomia este disciplina descriptivă fundamentală care studiază predominant 
analitic structura fiinţelor vii. Etimologic, termenul vine de la grecescul anaromos 
care se traduce prin tăiere. Ea oferă artiştilor baza de cunoştinţe necesare înţelegerii 
metodice şi sistematice a alcătuirii corpului şi a părţilor sale constitutive în repaus şi 
mişcare. Anatomia artistică îşi ia datele obiective necesare din anatomia descriptivă: 
osteologia - studiul scheletului, artrologia - studiul articulaţiilor, miologia - studiul 
musculaturii. Scopul ei este rațional iar în centrul sistemului său de valori stă 
noțiunea de adevăr structural. 

Morfologia descrie construcţia generală a corpului, proporţiile, axele, 
unghiurile şi diametrele sale, precum şi forma exterioară determinată de reliefurile 
sale în repaus şi mişcare. Analizată anatomic, structura viului este reîntregită prin 
sinteza morfologiei. Etimologic, termenul vine din limba greacă: morfologie = 
vorbire despre forme, morphe = formă, logos = cuvânt. Morfologia consideră 
sistemul cercetat ca făcând parte dintr-un întreg unitar, legat prin corelaţii complexe. 
Fiind un domeniu de sinteză, aflat la interferența preocupărilor estetice comparative, 
în cadrul ei se diferenţiază o morfologie generală şi morfologii speciale: a sexelor, 
morfologie comparativă bărbat-femeie, morfologia vârstelor, a dezvoltării, tipuri de 
proporționare şi modelaj exterior. Pentru aceasta, ea preia datele analitice oferite de 
anatomia descriptivă (noţiuni despre schelet, articulaţii, muşchi, puncte de reper şi 
biotipologie (tipuri corporale plastice şi de proporționare, date şi măsurători exacte). 

Morfologia vizează realităţi cu caracter general, investigarea individualului 
fiind doar un punct de pornire. În cadrul desenului studiu, descoperirea 
particularităţilor şi înțelegerea organică a diverselor atitudini, staţiuni şi poziţii ale 
modelului, este însoţită de generalizarea prin geometrizarea  idealizantă. 
Reprezentarea viului în artă se opreşte asupra individualului dar abstractizările 
rezultate din tipicitatea şi semnificaţia acestuia pun problema etern umanului. Ele 


aparțin formei devenită element constitutiv de esență, decantată din gama nesfârşită 

a lumii din afara artistului. Arta este o reflectare subiectivă a lumii dar locul ei în 
ansamblul culturii este în strânsă legătură cu întreaga experiență de cunoaştere. Prin 
intermediul existenţei ei materiale, unice, imaginea artistică realizează cunoașterea 
relaţiilor cu caracter de abstracțiune. Artistul simplifică, clarifică, selectează 
esenţialul, elimină detaliile puţin relevante, accidentalul, ambiguităţile realităţii. 
Pornind de la caracterul în mare al formei, de la general către particular, de la esență 
către aparenţă, el scoate în evidenţă adevărul semnificativ al realităţii cu prețul unor 
abateri de la aspectul de suprafață. El sacrifică detaliile insignifiante şi dă astfel, 
unitate şi armonie lăuntrică operei. Srilizarea este o astfel de simplificare şi corectare 
a elementelor naturale, operată însă cu scopul punerii în evidenţă a ceea ce au ele 
mai caracteristic. 

Valoarea estetică este şi un reflex al funcţionării armonice a viului iar una din 
cele mai importante calități artistice este aceea de a obiectiva cea mai subtilă 
armonie a formelor corpului, prin surprinderea impresiei de mișcare. Pentru a 
înțelege organic naturalețea corpului în diferite staţiuni, atitudini, sensuri ale mimicii 
trăirilor afective, morfologia apelează la datele oferite de anatomiile funcționale şi 
de psihologie. Relaţiile dintre formă şi funcţie sunt dinamice, bilaterale, se 
influențează şi se condiţionează reciproc. Ele sunt puse în lumină prin criteriul de 
studiu morfo-funcțional. Mişcările expresive presupun înţelegerea lor ca fiind 
dependente de emoții, sentimente și pasiuni. Calitățile estetice ale mişcărilor, 
sesizate de marii artişti, sunt: uşurinţa aparentă, graţia efortului minim, siguranța 
sprijinului, libertatea, ritmul, fantezia nesupusă constrângerii. 

Biomecanica este aplicarea principiilor fizicii la funcționarea aparatului 
locomotor, explicaţia echilibrului, desfășurarea mişcărilor, prin studiul dinamicii 
corpului. Oasele, articulațiile şi muşchii au proprietăți şi roluri dinamice diferite dar 


între ele există o interacțiune care determină unitatea biomecanică a aparatului 

locomotor. Corpul omenesc este un sistem construit în spirală, conform principiilor 
morfo-funcționale ale viului. Majoritatea oaselor sunt torsionate în jurul axei lor 
(humerusul, tibia şi peroneul). Coxalul are o formă de elice cu extremităţile orientate 
în planuri diferite. Muşchii sunt împletiţi, răsuciţi şi apoi fixaţi pe extremitățile 
oaselor, în mod alternativ. Pe faţa anterioară a antebraţului, flexorii situaţi intern în 
regiunea cotului devin externi inferior, iar posterior, extensorii au o direcție oblică 
inversă faţă de primii. Corpul în întregime, în timpul mersului sau în alergare, pare 
înşurubat în spaţiu, axa umerilor rotindu-se invers faţă de cea a pelvisului. Acest 
lucru este evident mai ales în mişcările sportive (aruncarea discului, a greutăţii sau a 
suliței), fiind o ilustrare concludentă a organizării echilibrate dinamic a formei vii. 
Una din falsele probleme legate de studiul anatomiei de către artişti este aşa- 
zisa pierdere a spontaneităţii. Apologeţii sincerităţii instinctuale incriminează 
elementul raţional, dobândit prin analiză, că ar „altera” puritatea inspiraţiei. Acest 
lucru este un punct de vedere superficial şi naiv. Cunoaşterea și intuiţia sunt strâns 
împletite şi preced procesul creației. În acest sens, trebuie subliniat că un ascuţit simţ 
al observaţiei nu este suficient artistului. Acesta va vedea exact numai ceea ce ştie şi 
va fi înțeles bine dinainte, desenul fiind o sinteză între ceea ce ştim şi ceea ce vedem. 
Cunoaşterea anatomiei uşurează observarea modelului, făcând posibilă exprimarea 
grafică sintetică, cu mare rapiditate. Modul său direct şi obiectiv de studiere 
facilitează ulterioara interpretare subiectivă în artă. Virtuozitatea maeștrilor 
crochiului este dobândită după îndelungate studii anatomice şi exerciţii repetate. 
Îmbogăţit spiritual prin studiu sistematic, înțelegând organica adevărurilor 
anatomice, artistul poate să-şi exprime cu claritate sentimentele și ideile. Studiul 
anatomiei artistice evidenţiază faptul că forma vie este posesoarea a numeroase 
calităţi estetice: unitatea, varietatea, echilibrul, armonia, ritmul, simetria, claritatea; 


naturaletea, legea secţiunii de aur. Veridică sau verosimilă, arta trebuie să găsească 

motivaţia profundă a trăirilor subiective, să fie similară cu realitatea şi viaţa, chiar 
dacă este vis, închipuire şi ficțiune. Astfel, studiul anatomiei artistice este mediator 
pentru liberul zbor al fanteziei, al spiritualităţii şi al gândirii abstracte iar adevărul 
anatomic reprezintă condiţia sine qua non a artei şi frumosului. De interpretările 


subiective şi de evidenţierea valorii artistice se ocupă Morfologia reprezentării 


artistice şi Antropologia artei. 





Rembrandt — crochiu. Model feminin pozând în atelier. 

Descrierea alcătuirii complexe a corpului omului sau a diferitelor animale se 
face împărţindu-l în aparate şi sisteme, ţinând totuşi seamă de faptul că ele formează 
un tot unitar de structuri legate organic. Ele sunt dependente unele de altele şi 
formează un întreg funcţional indivizibil, fiind intercondiţionate reciproc. Toate 
structurile sunt funcţionale, după cum toate funcţiile sunt structurale. Studiul 
anatomic al corpului pe aparate şi sisteme izolate este doar un artificiu de metodă, 
necesar din motive didactice, care ne obligă să procedăm analitic. Prin aparat se 


înțelege o entitate anatomică complexă care îndeplineşte funcții variate. 

Aparatul locomotor are ca funcţie principală stabilirea caracterului 
constructiv (funcţia arhitectonică), a modelajului exterior (funcţia plastică), 
susţinerea şi mişcarea corpului în spaţiu prin mobilizarea diverselor segmente, unele 
în raport cu altele. El se compune din oase, ce formează scheletul sau sistemul osos, 
articulațiile, ce formează sistemul articular, şi muşchii scheletici sau sistemul 
muscular. Oasele sunt legate între ele prin articulaţii fixe, semimobile şi mobile, 
cele care permit deplasarea lor. Ele reprezintă partea dură, statică, o adevărată 
armătură interioară, formată din structurile de sprijin. Pe oase, elementele pasive ale 
aparatului locomotor, se inseră muşchii, organele active, care acționează asupra lor 
transformându-le în pârghii. Muşchii constituie partea dinamică a aparatului 
locomotor, determinându-i şi majoritatea formelor exterioare (funcţia plastică). 

Studiul aparatului locomotor cuprinde deci trei părți: 
osteologia (grecește osteon = os) este partea anatomiei care studiază oasele; 
artrologia (grecește arthron = încheietură, legătură) reprezintă partea care are ca 
obiect studiul articulaţiilor; 
miologia (greceşte myos = muşchi) este studiul muşchilor scheletali şi ai mimicii. 

Termeni generali de orientare (termini generales) Astăzi, pe lângă 
terminologia naţională de circulaţie locală apare şi Nomina Anatomica, terminologia 
internaţională în limba latină, omologată la congresul internaţional de la Basel şi 
revizuită la cel de la Birmingham. Pentru încadrarea exactă în spaţiu, noţiunile 
anatomiei descriptive se referă la poziția anatomică, punctul de plecare în definirea 
relaţiilor tri-dimensionale între părţile componente şi a acestora cu întregul. Fiind o 
poziţie standard, pentru simplitatea ei s-a impus pe plan didactic stațiunea verticală 
dreaptă, sau ortostatismul. Sprijinul este simetric, cu membrele inferioare extinse şi 
lipite, capul este orientat înainte, membrele superioare sunt întinse paralel pe lângă 


corp, coatele sunt extinse iar palmele privesc anterior, în supinaţie. 

Supinaţia este mişcarea de îndepărtare a policelui de corp prin rotația externă 
a brațului şi antebraţului iar pronația este mişcarea inversă, de rotaţie internă a 
membrelor superioare, prin care policele se apropie de corp. La membre, elementele 
apropiate de rădăcina porțiunii libere se numesc proximale iar cele îndepărtate sau 


terminale sunt distale. 














A — antebraţul şi mâna în supinaţie. B- antebraţul şi mâna în pronaţie 
a — axul longitudinal principal , b- axul transversal principal. c- axul sagital principal 
a — planul medio-frontal, b- planul medio-sagital. c- planul medio-transversal 

Termeni specifici indică poziţia, direcţia, forma şi raporturile diverselor 
structuri ale corpului. Cele trei planuri şi axe principale de orientare se intersectează 
perpendicular unul pe altul în centrul de greutate, aflat în interiorul pelvisului. între 
simfiza pubiană şi sacrum. Corespunzătoare celor trei dimensiuni spaţiale ideale, 
axele exprimă direcţia iar planurile se referă la secțiunile imaginare, sub anumite 


incidenţe, cu rol de precizare a poziţiei. 

Axul vertical sau longitudinal principal, în poziţie ortostatică, străbate 
corpul pe toată lungimea sa, este perpendicular pe sol şi are un pol superior (cranial) 
şi unul inferior. El trece prin creștetul capului (vertex) şi cade în centrul poligonului 
de susținere, reprezentat de suprafaţa plantară (tălpile şi spaţiul dintre ele). Este axul 
înălțimii sau ralia. Axul sagital sau antero-posterior principal, corespunde 
grosimii corpului. El este orizontal, are un pol anterior sau ventral şi altul posterior 
sau dorsal şi face cu axul vertical un unghi drept. Axul transversal principal este 
de asemenea orizontal dar perpendicular pe primele două. El străbate corpul de la 
stânga la dreapta sau invers şi exprimă lăţimea. Din axele prezentate mai sus derivă 
termenii de direcţie: superior şi inferior ( cranial și caudal ), anterior şi posterior 
(ventral şi dorsal ), median, medial şi lateral ( intern şi extern). 

Planurile sunt determinate şi includ câte două axe, fiind deci perpendiculare pe 
cel de-al treilea ax. 

Planul medio-frontal este vertical, paralel cu fruntea, şi include axele 
principale longitudinal şi transversal şi secţionează corpul într-o jumătate anterioară 
şi una posterioară. Faţă de acesta, elementele anatomice vor fi anterioare, ventrale 
sau posterioare, dorsale . 

Planul medio-transversal este orizontal şi include axele principale sagital şi 
transversal. Faţă de el, elementele anatomice sunt superioare sau inferioare. 

Planul medio-sagital este de asemenea vertical, dar perpendicular pe cel 
frontal. El include axele principale longitudinal şi antero-posterior şi secționează 
corpul dinainte înapoi în două jumătăţi, stângă şi dreaptă, relativ simetrice. Din 
acest motiv el se mai numește și planul simetriei bilaterale. La suprafața corpului, 
planul medio- sagital uneşte linia mediană anterioară cu linia mediană posterioară. 
Faţă de aceste plane elementele anatomice vor fi mediane, centrale, situate chiar, în 
planul medio-sagital, mediale sau interne, apropriate de acest plan sau laterale sau 


externe, mai îndepărtate de acest plan. 

Axele şi planurile de orientare demonstrate pe o schiță de Leonardo AB- axul longitudinal, 

CD-axul transversal, EF- axul sagital. 

Scheletul în poziţie anatomică, secționat de cele trei planuri mediane şi de axele principale. 
Oasele sunt organe dure, rezistente, ansamblul lor constituind scheletul. Cele 

situate pe linia mediană a corpului (frontalul, occipitalul, sternul, sacrumul) sunt 

nepereche, formate însă din două jumătăţi simetrice, una dreaptă şi alta stângă. Cele 

situate lateral (parietalele, temporalele, coastele, coxalele, oasele membrelor) sunt 


perechi construite în oglindă față de planul medio-sagital. 

Scheletul omului şi al oricărui animal este forma primordială, pe care se aşează 
toate celelalte volume, fiind prin funcţia sa arhitectonică armătura interioară ce 
determină proporțiile corpului. Oasele ce-l compun se înlănțuie respectând rapoarte 
bine definite de rol, succesiune sau poziţie, îndeplinind funcţii constructive 
fundamentale. Funcţia biomecanică asigură sprijinul corpului, serveşte la inserții 
musculare, oferă pârghii rezistente şi asigură astfel axele pasive asupra cărora vor 
acţiona muşchii, organele active, a căror contracție determină mişcarea întregului 
sistem. Funcţia de protecţie o îndeplinesc mai ales oasele late, care formează 
cavităţi pentru adăpostirea organelor interne, mai sensibile. Funcţia arhitectonică 
determină forma în mare şi construcţia generală a corpului, dimensiunile şi 
proporţiile diferitelor segmente, definindu-i caracterul spațial. Funcţia plastică 
modelează formele exterioare şi iese în evidenţă mai ales acolo unde scheletul 
trimite la exterior proeminențe osoase. Cele mai importante vor fi repere anatomice, 
numite şi puncte plastice, contribuind hotărâtor la relieful regiunii respective: forma 
neuro-craniului, a feței, dosul mâinii, genunchi, picior etc. 

Oaselor li se atribuie forma unor corpuri geometrice şi li se descriu trei 

dimensiuni: lungimea, lățimea şi grosimea. Ele prezintă fețe, margini şi unghiuri. O 
clasificare intuitivă după formă şi raportul dintre dimensiuni le diferenţiază în: 
- oase lungi (os longum) la care lungimea depăşeşte lăţimea şi grosimea. Ele sunt 
formate dintr-un corp sau diafiză (diaphysis), care în interior prezintă un canal 
medular şi două extremităţi sau epifize (epiphysis). Ca urmare a solicitărilor 
mecanice, structurile osoase se orientează pe direcţia liniilor de forţă. La nivelul 
diafizei, ele sunt paralele iar spre epifize, ele se orientează în arcuri divergente 
(aspect arciform), întretăindu-se între ele şi delimitând o multitudine de mici spaţii. 
Oasele lungi se găsesc mai ales la nivelul membrelor şi în mişcare îndeplinesc rolul 
de pârghii de viteză. 


- oase alungite cum sunt coastele. Sunt subţiri şi nu prezintă canal medular. 

- oase late (os platum) la care lungimea şi lăţimea sunt aproape egale şi depășesc 
grosimea. Sunt turtite şi prezintă două feţe și un număr variabil de margini şi 
unghiuri. Ele îndeplinesc mai ales funcţia de protecţie (craniu, torace şi pelvis) sau 
dau inserţie unui număr mare de mușchi, ca în cazul omoplatului. 

- oase scurte (os breve) sunt acelea care au cele trei dimensiuni aproape egale. 
Forma lor se apropie de cub şi se găsesc în acele regiuni unde este necesară o mare 
soliditate şi unde există mişcări variate dar cu amplitudine mică, cum sunt cele de la 
coloana vertebrală sau regiunile carpiană şi tarsiană. 

Suprafaţa oaselor nu este totdeauna netedă. Uneori prezintă reliefuri 
importante: proeminențe, cavităţi, găuri, creste, spine etc. Proeminenţele şi cavitățile 
pot fi articulare sau nearticulare. Proeminențele nearticulare sunt determinate de 
tracțiunea exercitată de muşchi la locul inserției, dezvoltarea lor fiind în raport cu 
forța acestora. Procesele (processus) sunt proeminențe bine conturate, puternice și 
detaşate de pe suprafața osului. La fel de ample dar neregulate și nedetaşate de 
suprafaţa osului sunt tuberozitățile (tuberositas). Dacă suprafaţa acestora este mai 
netedă ele se numesc eminente (eminentiae) iar dacă sunt neregulate, rugoase şi mai 
mici se numesc tuberculi (tuber). Creasta (crista) este o linie proeminentă şi tăioasă 
iar spina (spina) este un punct ascuţit, palpabil şi bine detaşat de suprafața osului. 
Cavităţile nearticulare sunt denumite după forma, rolul şi dimensiunile lor: gaura, 
conductul, culisa sau șanțul (sulcus), incinzura este scobitura de pe marginea unui 
os, apertura este o deschidere neregulată iar fosa este un spaţiu larg, ce dă inserţie şi 
găzduieşte muşchi. 

Proeminențele articulare sunt modelate în raport cu suprafeţele concave 
opuse, similare lor, fiind mulajul negativ al acestora. Ele sunt reprezentate de: 
capetele articulare, care au aspectul unor calote sferice sau ovoidale (cu ax mare şi 
ax mic), trohleii (asemănători cu un scripete), proeminențe articulare în gea (concave 


şi convexe în axe perpendiculare unul pe altul), ce permit mişcări deosebit de 

complexe, cum sunt cele ale articulației policelui cu trapezul, proeminențe tip 
balama cu condili articulari (segmente de cilindru, mai mult sau mai puţin convex) 
ce permit mişcări doar pe un singur ax (flexie, extensie şi rostogolire). 

Cavităţile articulare răspund unor proeminențe invers conformate, fiind 
corespondentul negativ al capetelor (sferice sau ovoidale), condililor şi trohleilor 
articulari. Astfel, cavitatea coriloidiană a coxalului este adâncit 2/3 de sferă, fiind 
mulajul negativ al capului femurului. Cavităţile glenoide, puţin adânci. corespund 
condililor şi capetelor ovoidale iar cohleii corespund trohleilor. 

Articulațiile (articulationes) sunt locurile de unire ale oaselor. Cele mai 
importante mijloace de realizare şi consolidare a acesteia sunt capsula articulară şi 
ligamentele. Capsula articulară (capsula articularis) este o formaţiune anatomică de 
forma unui manşon de protecţie ce se inseră prin marginile sale la periferia 
suprafețelor osoase ce iau parte efectiv la articulaţie (suprafeţe articulare). 
Ligamentele articulare (ligamenta articularis) sunt benzi fibroase ce se inseră pe 
extremităților oaselor ce se articulează, contribuind la menţinerea contactului dintre 
suprafeţele articulare. Ligamentele laterale apar la articulațiile care au mişcări 
limitate într-un singur plan şi sunt mult solicitate din punct de vedere mecanic. Ele 
sunt aglomerări de fibre pe direcţia liniilor de forță de pe părţile laterale ale 
suprafețelor articulare, ce împiedică tendinţa acestora de a se îndepărta. 

Conducerea articulară desemnează nu numai sensul şi direcția mişcării ci şi 
amplitudinea ei. Ea poate fi determinată de suprafețele articulare, ca în cazul 
articulației cotului, unde este o conducere osoasă. Acestea au cel mai adesea un 
singur grad de libertate şi un singur ax de mişcare, într-un singur plan. Alteori, 
amplitudinea mişcării se datorează ligamentelor, de exemplu la articulaţia șoldului 
unde este o conducere ligamentară. Există şi o a treia eventualitate, în care mişcările 
articulaţiilor mari sunt limitate exclusiv de acţiunea mușchilor periarticulari: 


conducere musculară. Articulațiile cu conducere ligamentară şi musculară au în 

general mai multe axe, amplitudinea mişcării fiind mai mare în cele cu conducere 
musculară, chiar dacă au aceleaşi grade de libertate. Astfel, deşi articulațiile șoldului 
şi ale umărului au aceleaşi grade de libertate, amplitudinile mişcărilor lor în trei axe 
diferă. Sunt mai reduse la prima, cea cu conducere ligamentară, în comparaţie cu 
articulația umărului, cu conducere musculară. Factorul cel mai important în 
determinarea caracteristicilor şi structurii unei articulaţii este funcţia ei, mişcarea pe 
care o permite. Astfel, articulațiile se împart în trei categorii : 

- articulaţii imobile Din această categorie fac parte suturile fixe ale craniului. Când 
suprafețele osoase se angrenează asemeni unor dinţi de fierăstrău sutura este dinţată 
(sutura serrata). Aşa este sutura coronală, a frontalului cu parietalele, sutura medio- 
sagitală, dintre parietale sau sutura lambdoidă, a occipitalului cu parietalele. 

Sutura solzoasă (sutura squamosa ) are suprafeţele osoase tăiate oblic, subţiate 

treptat una peste alta, cum este sutura temporalului cu parietalul. 

- articulațiile semimobile sunt cele dintre oasele scurte din regiunea carpiană sau 
tarsiană, ce permit doar mişcări reduse de alunecare sau cele intrinseci (dintre 
corpurile şi dintre arcurile vertebrale) de la coloana vertebrală. Suprafeţele articulare 
sunt în general plane, cum sunt fețele auriculare (asemănătoare cu forma 
pavilionului urechii) ale sacrumului şi iliacului de la articulaţia sacro-iliacă. Unele 
articulaţii semimobile se realizează prin intermediul cartilagiilor (de exemplu 
cartilagiul costal dintre coasta propriu-zisă şi stern). Cartilagiile sunt structuri 
elastice dar rezistente care pot construi uneori chiar forma unor regiuni: lobulul 
nasului, pavilionul urechii, cartilagiul tiroid al laringelui, procesul xifoidian 
(processus xifoideus) ataşat inferior sternului. 

- articulațiile mobile au mare libertate pe toate cele trei axe, mişcările în acest caz 
fiind cu mult mai ample. Cele mai multe articulaţii de la membre se includ aici. 
Suprafeţele articulare pot fi sferice, ovoidale, cilindrice sau trohleeare. Din punctul 


de vedere al biomecanicii articulare, forma suprafeţelor articulare determină natura 

mişcărilor iar dispoziţia ligamentelor amploarea acestora. Influenţa inversă, a 
funcţiei asupra formei suprafețelor articulare este evidentă în cazul exerciţiilor 
gimnastice sau la acrobaţi, unde se produc modificări vizibile ale suprafeţelor şi 


ligamentelor articulare care devin laxe. 

l- suprafeţe articulare plane, ce permit uşoare mişcări de alunecare 2- cap articular sferic şi 
cavitate cotiloidă, ce permit mobilitate pe toate cele trei axe (rotație și circumducţie) 3 - cap 
articular ovoidal cu două axe (mare şi mic) şi cavitatea glenoidă corespunzătoare 4 — suprafeţe 
articulare în şea (concave și convexe în axe perpendiculare unul pe altul). ce permit mişcări 
deosebit de complexe, cum sunt cele ale articulației policelui cu trapezul 5 — suprafeţe 
articulare tip balama, cu condil articular (segment de cilindru) şi cavitate glenoidă, ce permit 
mişcări doar pe un singur ax (flexie şi extensie) 6- mişcare de rostogolire (cilindru pe un plan) 

Axul articular este o linie teoretică în jurul căreia se execută mişcările. O 
articulaţie poate avea una sau mai multe axe. De exemplu articulaţia cotului prezintă 
o singură axă, cea a pumnului are două axe, iar articulaţia umărului, trei. O 
articulaţie cu mai multe axe permite mişcări mai ample şi mai variate. O articulaţie 
mobilă permite trei feluri de mişcări elementare: 

- alunecarea, deplasarea suprafeţelor fără îndepărtarea lor, ca în articulațiile plane. 

- rostogolirea, deplasarea suprafețelor condililor articulari. La fiecare noua fază a 
mişcării, alte porțiuni ale acestora vin în contact, ca un cilindru ce rulează pe un plan 
(articulaţia genunchiului dintre condilii femurului şi platoul tibial). 

- rotația, mişcare de răsucire a osului mobil în jurul axului său longitudinal. Axul 
poate fi situat şi în afara osului şi rotația e însoţită de deplasare, ca în supinaţia şi 
pronația mâinii. În articulațiile pivotante, unde axul trece prin punctele de contact 
ale suprafeţelor articulare, rotația este pură, fără deplasare, (mişcarea cupei radiale 
pe capitulul humeral, a atlasului pe axis sau talusul pe pivotul ligamentar calcanean). 

După felul poziţiei segmentelor membrelor deosebim următoarele mișcări: 

- flexia este mişcarea prin care două segmente alăturate ale unui membru se apropie 
între ele şi unghiul articulației se micşorează. 

- extensia este mişcarea contrarie, prin care segmentele respective se îndepărtează 
până la 180° sau peste. Datorită rotației membrelor în cursul dezvoltării pentru 
adaptarea la ortostatism, fețele lor flexoare şi extensoare au poziţii inversate. La cele 
superioare, fața flexoare priveşte anterior iar la cele inferioare este orientată 
posterior. Invers, faţa extensoare la membrele superioare este posterioară iar la cele 
inferioare este anterioară. 

- abducţia este mişcarea de îndepărtare a membrelor de planul medio-sagital . 

- adducția este mişcarea de sens contrariu, datorită căreia membrele sau un segment 


al lor se apropie de planul medio- sagital al corpului. 

- circumducția rezultă din executarea succesivă a mişcărilor precedente, membrele 
libere descriind un con cu vârful la nivelul articulației iar extremitatea un cerc. 

- pronația este mişcarea complexă de rotaţie a braţului şi antebraţului, prin care 
policele se apropie de corp. 


- supinația este mişcarea inversă, de îndepărtare a policelui de corp prin rotaţie. 


Mușchii şi formațiunile anatomice anexate lor sunt studiate de miologie. 
Membranele fibroase şi inextensibile, care învelesc corpul acestora la exterior, 
dezvoltate în urma presiunilor şi frecărilor care se exercită în timpul contracției 
musculare, se numesc fascii. Ele au un rol foarte important din punct de vedere 
mecanic, constituind adevărate tunele fibroase care canalizează forţa de acţiune într- 
o singură direcţie. Prin inserţiile lor pe suprafeţele osoase învecinate, fasciile 
contenționează masele musculare şi le influenţează aspectul exterior, estompând 
spaţiile intermusculare şi rotunjind forma regiunii. 

Extremităţile rezistente prin care muşchii se inseră de os, se numesc tendoane 
când sunt cilindrice (muşchii lungi) şi aponevroze când sunt aplatizate (muşchii 
laţi). Când un tendon este supus unor forțe de alunecare şi presiune și îşi schimbă 
direcția trecând peste o proeminență osoasă, el îşi poate modifica structura, lăţindu- 
se şi încrustându-se cu fibro-cartilagiu sau chiar osificându-se. În acest mod a apărut 
la om rotula (patela) iar la cal rotula şi oasele sesamoidiene. 

Muşchii scheletici sunt componenta activă a aparatului locomotor, ce 
acționează asupra oaselor (componenta pasivă), în limita posibilităţilor date de 
conformaţia anatomică a suprafețelor articulare ale acestora. După rolul pe care îl au, 
muşchii scheletici se împart în: extensori, flexori, abductori, adductori şi rotatori. 
Muşchii extensori sunt cei care în timpul contracţiei, acționând asupra articulației, 
măresc unghiul dintre oasele ce se articulează, îndepărtând extremităţile lor. Muşchii 


flexori micşorează unghiul articular, apropiind extremităţile. Muşchii abductori 

îndepărtează extremităţile de planul medio-sagital. Această mişcare se execută în 
mod obişnuit de către membrele superioare. La animale, membrele anterioare 
execută abducţia în momentul aterizării pe sol, pentru mărirea suprafeţei de 
susținere. sau în momentul când animalul vrea să-şi schimbe centrul de greutate de 
pe un membru pe altul. Muşchii adductori au acţiune inversă celor abductori, 
apropiind oasele de planul medio-sagital, uneori depășindu-l prin deplasarea 
extremității respective în jumătatea opusă a corpului. Muşchii rotatori determină prin 
contractie, mişcări de rotaţie, acţionând asupra articulaţiilor pivotante. 

Pentru ca un muşchi, în timpul contracţiei, să poată executa un lucru mecanic 
este necesar să se insere prin extremităţile lui tendinoase sau aponevrotice pe cel 
puțin două piese osoase, cartilaginoase sau ligamentare diferite, legate mobil între 
ele, trecând peste articulaţia respectivă. După numărul articulaţiilor peste care trec, 
muşchii sunt: uniarticulari (muşchii scurți), biarticulari (trec peste două articulaţii) 
şi poliarticulari (mușchii lungi, ce trec peste mai multe articulaţii). Cele două capete 
de fixare ale mușchiului nu se deplasează în mod egal, una dintre ele rămânând mai 
mult sau mai puţin fixă. Extremitatea care prin apropierea de cealaltă atrage după 
sine deplasarea mai mare a osului, va purta numele de inserție mobilă sau simplu 
insertie (insertio) iar cealaltă se va numi inserţie fixă sau origine (origo). De obicei 
originea este situată mai aproape de rădăcina membrelor, deci proximal iar inserția 
distal. În cazul în care există mai multe capete de origine, după numărul acestora, 
muşchii se numesc biceps (cu două origini), triceps (cu trei origini) sau quadriceps 
(cu patru origini). 

Acţiunea muşchilor se face în grupuri sau lanţuri. Cei care provoacă aceeaşi 
mişcare sunt agonişti sau sinergici. Unii dau forța şi amplitudinea iar alţii dau 
reglajul fin, realizând o sinergie musculară. Muşchii care acționează contrar sunt 


antagoniști: bicepsul brahial, flexor al cotului <=> tricepsul brahial, extensor. 

În cadrul aparatului locomotor, muşchii acţionează după legile biomecanicii: 
un cuplu format dintr-un muşchi inserat pe două oase vecine, articulate mobil 
realizează o pârghie, cel mai simplu model în studiul mişcării. 

Astfel, F - forța activă este reprezentată de muşchi , R - forţa de rezistenţă este 
reprezentată de greutatea segmentului ce se deplasează şi S - punctul de sprijin este 
axul biomecanic al mişcării . După aşezarea forţelor faţă de sprijin se disting cele 
trei tipuri de pârghii : 

- pârghii de gradul I ( balanţa) în care sprijinul se află între forţă şi rezistenţă. 
Exemplu locomotor este articulaţia atlanto-occipitală, coxo-femurală, etc. 

- pârghii de gradul II, în care rezistenţa este la mijloc sunt mai rare. Un exemplu 
este articulaţia talo-crurală, în poziția stând pe vârful piciorului. 

- pârghii de gradul III, cu forța la mijloc, se găsesc mai ales la membre. Ele 
acţionează cu pierdere de forță și câştig de deplasare a extremităților fiind deci 


pârghii de viteză. cum este de exemplu articulaţia cotului. 








stânga Pârghie de gradul I. 1- centrul de greutate al capului 2-sprijinul capului pe coloană, 3- 
locul de aplicare al forţei 4-braţul forței, 5-braţul rezistenţei 
dreapta Pârghie de gradul II, R-rezistenţa, S-sprijin, M-forţa 

Leonardo da Vinci —desen din manuscrise (Windsor) Pârghie de gradul III ( de viteză) 


Pe lângă mușchii scheletali, de interes anatomo-artistic sunt şi cei pieloşi sau 
cutanați. Aceştia sunt muşchi ai mimicii, localizaţi mai ales la faţă, unde se prind 
numai cu un capăt pe scheletul capului iar cu celălalt pe fața profundă a pielii feţei, 
asupra căreia acționează. Din această categorie fac parte şi orbicularii buzelor şi ai 


ochilor, care nu se inseră deloc pe schelet, fiind situaţi în grosimea pielii feţei. 

Proprietăţile muşchilor sunt excitabilitatea, contractibilitatea, elasticitatea şi 
tonicitatea. Din aceste calități decurg şi stările lor funcţionale: 
- contracția este momentul acţiunii, când datorită excitabilităţii, muşchiul răspunde 
comenzii venite prin nervii motori de la creier, prin scurtarea (apropierea 
extremităților) şi îngroşarea fibrelor (mărirea diametrului transversal). 
- relaxarea este starea de inactivitate şi uneori, când punctele de inserţie datorită 


elasticității sunt deplasate dincolo de starea de inactivitate, apare distensia. 




















A- relaxare, B- contracție, C- distensie 


Tonusul muscular este o stare de semicontracţie, o tensiune permanentă a 
muşchilor, care asigură echilibrul de repaus al segmentelor corpului. Acesta se 
modifică cu vârsta şi diferă către hipertonie sau hipotonie. Chiar la aceeaşi persoană, 
tonusul variază şi în funcţie de starea sa psihică, pozitivă sau negativă. 

Raportul dintre direcţia fibrelor musculare şi direcția axului tendinos. precum 
și modul în care se stabileşte continuitatea dintre porțiunea musculară şi cea 
tendinoasă, face posibilă sistematizarea vizuală a muşchilor. După modul de 
dispunere a fasciculelor faţă de tendoane, muşchii pot avea fibrele dispuse paralel 
(A), continuând direct direcția tendonului, ca la mușchiul croitor sau la muşchii laţi 


ai abdomenului. La majoritatea mușchilor însă, mai ales la cei de forţă, cum este 


(0S) 

dreptul anterior, fasciculele musculare se inseră penat (D), adică oblic, paralel, pe 
ambele părți ale unui tendon central, asemănător cu o pană. Mai rar, acestea se 


inseră semipenat (C), de o singură parte a tendonului. 

Muşchii sunt clasificați după formă în: 
- lungi, aflaţi în special la membre unde pot fi fuziformi (1), cu fibrele adunate la 
capete ca un fus, cum este bicepsul brahial (4) 
— scurți, când corpul lor este întrerupt şi împărțit în două porțiuni printr-un tendon 


intermediar, se numesc digastrici (7). 





- orbicularii sunt circulari și înconjură cavităţi (orbicularul gurii şi al ochiului). 

- muşchii laţi se găsesc la nivelul trunchiului unde pot avea fibrele dispuse în 
evantai, contribuind la formarea pereţilor marilor cavităţi, cum sunt muşchii laţi ai 
abdomenului (oblicul extern - 5). Uneori există mai multe fâşii aponevrotice 
transversale, care împart muşchiul în mai multe segmente, rezultând aspectul 


poligastric, cum este de exemplu la drepţii abdominali (6). 

Ecorşeul (fr. écorché) este o statuie reprezentând numai scheletul și 
musculatura unui om sau a unui animal, fără piele şi țesut adipos. Metoda ecorșeului 
este una din cele mai vechi modalităţi de studiere a anatomiei şi morfologiei artistice 
şi îndeplineşte o funcţie mnemotehnică, satisfăcând dorința de rezumativ a tinerilor 
artişti. Dintre autorii unor ecorşee clasice se remarcă: Michelangelo-cu un personaj 
într-o atitudine dramatică, specifică artistului, Baccio Bandinelli, ce surprinde în 
ecorşeul său o mişcare îndrăzneață de dans, cu sprijin pe un singur picior, sculptorii 
francezi Antoine Houdon şi Edme Bouchardon (autor al unui tratat de anatomie 


artistică) şi germanul Gottfried Bammes, autor al unui foarte cunoscut şi bine ilustrat 


tratat de anatomie artistică. 





Michelangelo - ecorşeu Gottfried Bammes - ecorşeu 

Jean-Antoine Houdon, ecorşeu numit Omul ce zboară, National Gallery of Art, Washington D.C. 


Ecorşeul creat de Constantin Brâncuşi, către sfârşitul pregătirii sale artistice la 
Academia de Belle Arte din Bucureşti, se înscrie printre cele mai izbutite exemplare 
ale genului. Studentul Brâncuşi remarca la profesorul său de anatomie artistică 
Dimitrie Gerota (1867-1939), iniţiatorul şi conducătorul științific al lucrării: 
Seriozitatea şi punctualitatea cu care îşi îndeplinea sarcinile didactice, bogăția 
documentării iconografice, expunerile clare şi deloc pedante, însoțite întotdeauna 
de desene în crete colorate făcute la tablă cu mâna lui în timp ce vorbea, construcția 
regiunii sau a aparatelor, făcută plecând de la simplu la compus, fermeca pe student 
şi-l obliga să urmărească această construcție pe care fiecare era tentat să o copieze 
pe caiet, desenând în acelaşi timp cu profesorul, fără ca aceasta să fi fost o 


îndatorire impusă. 

Beneficiind de susţinere din partea profesorului, Brâncuşi a izbutit să-şi 
multiplice lucrarea în patru exemplare. Primele două au aparţinut unul Şcolii 
Naţionale de Arte Frumoase (trecut apoi în patrimoniul Facultăţii de Medicină din 
Bucureşti şi devenit un punct de atracție al vizitatorilor) şi unul profesorului Gerota 
care, inițial păstrând ecorşeul în muzeul său de anatomie, l-a donat apoi Colegiului 
"Carol I" din Craiova, semn al unei legături de suflet cu liceul şi oraşul de unde 
plecaseră cândva amândoi. Mulajul din Bucureşti fusese comandat încă din 1865 de 
Th. Aman împreună cu alte materiale cu care directorul de atunci voia să înzestreze 
Şcoala de Belle Arte. Cele patru copii păstrate până azi, care există în lume, sunt 
făcute din gips colorat, au dimensiunile în cm.: 177 x 52 x 32, şi inscripțiile: 

I. Atitudinea clasicului Antinous, Anatomia mușchilor superficiali 
Lucrat după natură de prof. dr. D. Gerota şi C. Brâncuşi 1902 

II. Lucrat după natură de prof. dr. D. Gerota şi C. Brâncuşi 1902 

III. Colecţia Muzeului de Anatomie al Institutului medico-farmaceutic laşi 


IV. Colecția Muzeului de Preparate Anatomice, Facultatea de Medicina Cluj 


Despre ecorşeu, maestrul Hegel (profesorul de sculptură al tânărului Brâncuşi) 
afirma: după câteva săptămâni, Constantin modela muşchii folosind ilustrațiile unei 
cărți medicale, pentru ca profesorul să nu poată găsi nici o greşeală. Statuia 
semăna cu un om cu pielea jupuită, foarte bine reliefat, copie fidelă a realităţii. Nu 
era necesar să o îmbrace în piele; oricine şi-o putea uşor imagina. 

Brâncuși însuşi se mândrea cu lucrarea lui de tinereţe, pe care a fotografiat-o 
din toate unghiurile. Când întreba un vechi prieten: ce-ţi spune statuia când o 
priveşti ?, acesta răspunde: Îmi arată cât de perfect sunt aşezaţi muşchii, cei care pot 
fi văzuţi când scoţi pielea. Este tocmai ceea ce am intenționat să reprezint, 
mărturisea Brâncuşi. Ar fi vrut s-o revadă puţin timp înainte de a muri. În acest scop, 


a fost expediat un exemplar la Paris în 1956. 

Fotografie document cu aspect din atelierul studentului Constantin Brâncuşi (apare mai mic şi 
ecorşeul lui Jean-Antoine Houdon, Omul ce zboară,). Ecorşeul (1901-1902) după atitudinea lui 
Antinous (sau Hermes de la Muzeul Capitoliului din Roma) demonstrează seriozitatea pregătirii 
sale în sculptura clasică. Comentând această piesă, D. Hăulică face o istorie a sensurilor pe care le 
dobândeşte interpretarea anatomiei umane in arta lumii: /n fresca Judecății de Apoi a lui 
Michelangelo se găseşte un sfânt. Bartholomeu, după legendă jupuit de viu, care întinde spre 
Hristos un soi de sac atârnând lamentabil, care e propria sa piele. Insă jupuitul poartă trăsăturile 
lui Michelangelo însuşi, e unul din portretele sale cele mai plauzibile. Observaţia cea mai cruda, 
înseamnă acolo asadar, durere subiectivă, mărturisire patetica. La Brâncuşi, această cruzime a 
observației anatomice e obiectivă, absolut impersonală, ea îşi impune să nu spună nimic despre 
sufletul artistului sau, mai degrabă, îşi supune voința prestigiului anatomiei prin acest studiu 


i 





aplicat, evident, o lucrare cu scopuri didactice. 

Ca urmare a sugestiilor studenților care susțineau că lucrarea fostului lor coleg 
ar putea servi foarte mult în şcolile secundare şi superioare, pentru studiul anatomiei, 
Societatea elevilor de la Belle Arte a cerut ministrului Instrucțiunii Publice şi 
Cultelor, Spiru Haret, să dispună ca toate şcolile să fie înzestrate cu acest ecorşeu, 
care avea menirea să uşureze înțelegerea formelor anatomice ale omului. Cererea nu 
numai că a primit rezoluţia favorabila, dar au fost turnate şi repartizate apoi în ţară 
mai multe piese din gips considerate a fi printre cele mai izbutite exemplare ale 


genului ecorşeurilor după model antic şi dintre care şi astăzi s-au mai păstrat câteva. 

Gh. Ghiţescu — ecorşeu 

O remarcabilă contribuţie românească în domeniul anatomiei artistice animaliere 
contemporane o reprezintă cercetările profesorului dr.H.C. Vasile Coţofan. Acesta, 
înzestrat cu certe calități de desenator şi sculptor dar şi cu riguroase cunoştinţe de 


anatomie comparată, a realizat pe parcursul carierei sale didactice şi artistice 


numeroase ecorşee (om, cal, jder etc) 





„ei 


Prof.dr. Vasile Coţofan — Ecorşeu de cal în cabrare 
Laboratorul de anatomie artistică al UAGE Iaşi 

Anatomia capului 


Scheletul capului (craniul) este format din cutia craniană sau neuro-craniul, 
situat postero-superior, şi masivul facial (faţa) sau viscero-craniul, situat antero- 
inferior, mai retractat şi plasat sub neuro-craniu, care apare mult mai bine dezvoltat 
şi boltit datorită expansiunii encefalului şi reducerea aparatului de masticaţie, 
arcadelor dentare şi a caninilor. Neuro-craniul este construit din oase craniene late 
(ossa cranii), ermetic încheiate între ele prin articulaţii imobile numite suturi, care 
realizează un ovoid mai voluminos posterior, numit bolta craniană (calvaria), şi 
baza craniului, așezată pe prima vertebră a coloanei cervicale. De interes anatomo- 
artistic sunt mai ales frontalul, occipitalul, parietalele şi temporalele. 

Frontalul (os frontale) este median, formează polul anterior al craniului şi 
contribuie la plafonul cavităţilor nazale şi orbitale prin partea sa orizontală, cea 
verticală, contribuind la calvaria. Porțiunea orizontală este construită median din 
porțiunea nazală (pars nasalis) care se articulează inferior cu cele două oase nazale. 
Lateral de ea se află porțiunile orbitale (pars orbitalis) ce formează bolțile orbitelor. 
Acestea se continuă lateral cu procesul zigomatic (processus zygomaticus) al 
frontalului, care se articulează cu osul zigomatic (malarul), iar intern, se continuă cu 
procesul orbital intern, care se articulează cu maxilarul superior. Porțiunea 
verticală, solzul (squama frontalis), prezintă superior şi lateral, de o parte şi alta a 
liniei mediane, bosele frontale (tuber frontale). Lateral şi posterior acestora, planul 
frontal îşi schimbă orientarea devenind lateral după o creastă ce porneşte de la coada 
sprâncenii în sus, numită linia temporală (linea temporalis) a frontalului. Deasupra 
porțiunii nazale, există o proeminență numită bosa mediană sau glabela (glabella), 
important punct de reper anatomo-artistic. Lateral ei, se află două proeminențe 
transversale, ovalare numite arcuri supraciliare (arcus superciliaris) sau bosele 


sprâncenare, mai dezvoltate la bărbat. 

l- frontalul. la- bosa frontală, 1b- bosa sprâncenară, 1c- linia temporală a frontalului, 2- parietalul, 
3- occipitalul, 4- temporalul, 4a- porţiunea pietroasă a temporalului, 4b-procesul mastoid ai 
temporalului, 4c- conductul auditiv extern, 4d- condilul mandibulei, 5- maxilarul superior 
(maxila), 5a- spina nazală anterioară, 6- malarul (zigomaticul), 7-nazalul, 8- corpul mandibulei 
(maxilarul inferior), 9-sutura coronală, 11- sutura lambdoidă 


Parietalele (ossa parietale) aparţin numai calvariei şi completează superior 
bolta craniană, fiind aşezate deasupra temporalelor. Cele două parietale se 
articulează superior între ele prin sutura medio-sagitală, anterior cu frontalul prin 
sutura coronală, posterior cu occipitalul prin sutura lambdoidă şi inferior cu 
temporalele prin suturile scuamoase. Primele trei suturi sunt dinţate iar ultimele 
solzoase. Faţa lor externă (facies externa) este convexă, prezentând proeminența 
rotunjită a boselor parietale (tuber parietale), corespunzătoare celor două puncte 
eurion, unde se măsoară lăţimea maximă a neuro-craniului. 

Oceipitalul (os occipitale) este nepereche şi median, formând polul posterior 
al neuro-craniului. Este format, ca şi frontalul și temporalele, dintr-o parte verticală 
sau solzul (squama occipitalis) şi una orizontală, care ia parte la construcția bazei 
craniului. Aici se află gaura occipitală, locul pe unde comunică neuro-craniul cu 


canalul vertebral. In afara şi puţin înaintea ei se află două reliefuri articulare 

semicilindrice numite condili occipitali (condylus occipitalis). Aceştia se articulează 
cu cavitățile glenoide ale primei vertebre cervicale, atlas. La nivelul solzului, 
înapoia găurii occipitale, se află o suprafaţă aspră, centrată de protuberanța 
occipitală externă (protuberantia occipitalis externa), de la care pleacă lateral liniile 
occipitale superioare (linea occipitalis superior). Acestea marchează limita 
posterioară dintre cap şi gât. Pe ele se inseră muşchii superficiali ai cefei (trapezul 


descendent) și lateral, sterno-cleido-mastoidianul. 








Bolta şi baza craniului 3a- protuberanța occipitală externă, 3b —linie occipitală superioară, 3c- 
a 


suprafaţă aspră de inserţie a mușchilor cefei. 3d- gaura occipitală, 3e - condilii occipitalului. 4b — 
procesul mastoid, 4e- cavitatea glenoidă a temporalului(pentru articularea cu condilul mandibulei), 
9- sutura coronală, 10 — sutura medio-sagitală. 11- sutura lambdoidă 


Temporalele (ossa temporale) sunt pereche, situate pe părţile laterale şi 
inferioare ale craniului. Sunt construite dintr-o porţiunea verticală, solzoasă, care 
contribuie la construcţia calvariei şi o porțiune masivă, pietroasă, orizontală, care ia 
parte la formarea bazei craniului. 

Porțiunea pietroasă (pars petrosa) are forma unei piramide, cu yârful 
îndreptat medial şi anterior şi baza, marcată de procesul mastoidian (processus 


mastoideus). Elementele anatomice de pe faţa ei externă sunt centrate de conductul 

auditiv extern. Anterior și puţin mai sus se află procesul zigomatic (processus 
zygomaticus) al temporalului, care se articulează cu osul zigomatic, formând 
arcada zigomatică. Sub aceasta şi înaintea conductului auditiv, pe faţa inferioară 
se află cavitatea glenoidă a temporalului, care se articulează cu condilul 
mandibulei, formând articulaţia temporo-mandibulară. 

Porțiunea solzoasă (pars squamosa ) are formă circulară şi prezintă lateral 
faţa temporală ( facies temporalis ) netedă, parte din fosa temporală, unde se inseră 
mușchiul temporal. Ea se articulează superior cu parietalele, anterior cu frontalul, 
posterior cu occipitalul, prin sutura scuamoasă (sutura squamosa). 


p—Neurocratiu 


Profuberanțe mentais 

Viscero-craniul este format din oasele feţei (ossa faciei). Ele sunt grupate în 
jurul maxilarului superior, cel inferior fiind alcătuit de singurul os mobil al capului, 
mandibula. Hioidul se află în grosimea mușchilor gâtului. fiind izolat de celelalte 
oase ale scheletului. Faţa, în contrast cu neuro-craniul, este construită foarte 
accidentat, proeminenţele ei delimitând cavităţi importante. 

Maxilarul superior (maxilla) este piesa mediană, situată în centrul feţei. Pe 
ea se construieşte practic întregul masiv facial şi tot ea contribuie hotărâtor la 
delimitarea cavităților orbitale, nazală şi bucală. Ea se articulează superior cu cele 
două oase nazale şi cu frontalul, lateral cu oasele zigomatice iar inferior se termină 
în formă de potcoavă, în a cărei curbură, marginea alveolară, sunt implantaţi dinții 
ce formează arcada dentară superioară. 

Maxilarul inferior sau mandibula (mandibula) este situat de asemenea 
median dar sub precedentul. Anterior se află corpul (corpus mandibulae), în formă 
de potcoavă, care determină forma bărbiei şi care prezintă superior marginea 
alveolară. Prin implantarea dentiţiei, se formează arcada dentară inferioară. 
corespunzătoare celei superioare de pe marginea inferioară a maxilarului superior. 
Dinţii, câte opt pe fiecare jumătate simetrică a arcadei sunt: doi incisivi, un canin, 
doi premolari şi trei molari. Arcadele dentare au rol în construirea formei 
semicilindrice pe care este aplicat conturul arcuit al gurii şi a proporțiilor etajului 
inferior al feţei. Ca o consecinţă a scurtării razei arcadelor dentare, caracteristic la 
om apare dezvoltarea remarcabilă a eminenţei mentale (bărbia osoasă), veritabil 
contrafort de întărire a arcului mandibular. Pe linia mediană a corpului mandibulei 
se găsește simfiza mentonieră ce se termină inferior punctul gnațion. Posterior sunt 
ramurile mandibulei (ramus mandibulae), două lame patrulatere orientate oblic 
în sus şi posterior ce se unesc cu corpul, formând unghiul mandibulei, sau gonionul. 
Marginea lor superioară prezintă procesul coronoidian (processus coronoideus), 


relieful anterior, ascuţit, pe care se inseră distal mușchiul temporal. După o incizură, 

se află condilul mandibulei (processus condylaris), un relief posterior, 
semicilindric, care se articulează cu cavitatea glenoidă a temporalului, rezultând 
articulația  temporo-mandibulară (articulatio  temporomandibularis). Această 
articulaţie, singura mobilă din anatomia capului, permite mişcările de masticatie: de 
sus în jos şi invers, proiecţie înainte și înapoi (propulsie şi retropulsie) şi mişcări 


de lateralitate (de la stânga la dreapta). 





| de 


8 — mandibula (maxilarul inferior)  a-condilul mandibulei, b- procesul coronoid. c- incizura 
ramurii mandibulei, d- unghiul mandibulei (gonion), e- punctul plastic gnațion 


Cavităţile orbitale sau orbitele (orbita) sunt plasate de-o parte și de alta a 
oaselor nazale. Au o deschidere patrulateră, orientată înainte şi lateral și unghiurile 
rotunjite. Cavităţile nazale (cavum nasi) formează deschiderea foselor nazale în 
formă de inimă răsturnată, numită apertura piriformă (apertura piriformis). La baza 
ei se găsește spina nazală anterioară sau punctul subnazale, reper anatomo-artistic 
foarte important. Oasele nazale (ossa nasale) sunt mici, patrulatere, pereche şi 
construiesc rădăcina nasului, care pe viu este întregit de cartilagiul lobulului nasului. 


Ele se articulează superior cu frontalul şi median între ele. Mărimea, forma şi mai 


ales înclinația acestora determină caracterul drept, concav sau convex al profilului. 

Zigomaticele (ossa zigomatica), oase late şi pereche, alcătuiesc pomeţii 
obrajilor, situaţi pe părţile laterale ale feţei. Din corpul lor se desprind trei procese: 
procesul frontal (processus frontalis), prin care se articulează cu frontalul, 
procesul orbital ( processus orbitalis ) prin care se articulează cu maxila şi 
procesul temporal (processus temporalis), orientat posterior şi articulat procesului 
zigomatic al temporalului, cu care formează arcada zigomatică, o punte care 


unește_fața cu baza neuro-craniului. 


Muşchii capului (musculi capitis) se clasifică după caracteristicile lor 
anatomice şi acţiunea principală în muşchii masticatori sau ai mandibulei şi 
mușchii pieloşi sau cutanaţi, ai mimicii. Cu excepția mușchiului occipital toţi se 
află pe partea anterioară, de aceea se mai numesc şi muşchii feței. Muşchii 
masticatori sunt temporalul şi maseterul. 

Maseterul ( masseter) este un muşchi puternic, patrulater şi gros, situat pe faţa 
externă a ramurii verticale a mandibulei. Vine de pe marginea inferioară a arcadei 
zigomatice, de pe malar şi se duce pe unghiul mandibulei (gonion). Acest muşchi 
este foarte reliefat în contracție, contribuind la expresia de ameninţare. Datorită 
aşezării superficiale şi a volumului său, pe viu apare ca cel mai caracteristic în 
masticaţie, deși temporalul este mai puternic. Amândoi ridică mandibula, aplicând-o 
puternic pe maxilarul superior. 

Temporalul (temporalis) este cel mai puternic muşchi masticator şi ocupă 
fosa temporală, inserându-se în evantai până la linia temporală a frontalului, 
parietalului, occipitalului şi pe fața profundă a fasciei temporale. Fibrele sale 
converg într-un tendon care trece pe sub arcada zigomatică şi se prinde pe procesul 
coronoid al mandibulei. 

Muşchii mimicii, fiind pieloşi, se inseră cu un capăt pe oasele feței şi cu 


celălalt pe faţa profundă a pielii sau sunt situați numai în grosimea pielii, cum sunt 

orbicularii. La muşchii mimicii, nu este atât de important relieful lor, ci mai mult 
pliurile pe care le produc şi care sunt totdeauna perpendiculare pe direcția fibrelor 
musculare. Ei mişcă sub conducerea sistemului nervos pielea feței şi-i imprimă 


diferitele expresii, devenind un instrument pentru exteriorizarea stărilor psihice. 





In regiunea frunţii şi ochilor se află următorii muşchi pieloşi: 
- occipito- frontalul (occipitofrontalis). format din două porțiuni musculare între 
care se întinde aponevroza epicraniană, ca o membrană intermediară foarte lată. 
Porțiunile frontale (venter frontalis) sunt mai bine dezvoltate decât cea occipitală 
(venter occipitalis) şi au o formă patrulateră. fiind situate în partea anterioară a 
bolţii craniene, simetric, deasupra sprâncenei. Fasciculele lor merg vertical în jos şi 


se termină pe fața profundă a pielii regiunii sprâncenare și intersprâncenare. In 

ansamblu, occipito-frontalul are o singură inserție osoasă, înapoi, pe occipital şi o 
singură inserţie cutanată înainte. Produce cute orizontale pe frunte în expresia de 
atenţie exterioară, mirare, surpriză . 

- orbicularul ochiului (orbicularis oculi) situat în grosimea pleoapelor şi pe 
circumferința orbitei. Este format din porțiunile: palpebrală, aflată în grosimea 
pleoapelor, pe care le închide, şi orbitală, aşezată periferic în afara primeia, faţa ei 
profundă inserându-se pe circumferința orbitei. Când ochiul este deschis, porțiunile 
palpebrale alunecă în parte sub cele orbitale, formându-se la locurile adânci, de 
separare a celor două, șanțurile palpebral superior şi palpebral inferior. Porțiunea 
palpebrală închide ochiul iar cea orbitală coboară sprânceana şi netezeşte pielea 
frunţii prin ştergerea ridurilor create de frontal, antagonistul său. Orbicularul dă 
sprâncenii orizontalitate şi o uşoară curbură convexă inferior (curele gânditorului), 
fiind mușchiul atenţiei interioare, al gândirii profunde, meditaţiei şi reflexiei. 

- corugatorul  sprâncenii (corrugator supercilii) pleacă din porțiunea medială a 
orbitei, fasciculele sale mergând în sus şi lateral pe faţa profundă a pielii porțiunii 
mijlocii a sprâncenii. Trage mijlocul sprâncenei medial şi în jos și ridică astfel 
extremităţile lor interne, între care pielea din regiunii glabelei formează două cute 
verticale profunde, specifice mimicii durerii. Un exemplu convingător în acest sens 
este expresia chipului lui Laocoon. 

- procerusul (procerus) se găseşte sus, la rădăcina nasului şi îşi are originea pe 
oasele nazale. De aici, fibrele sale merg vertical, pe faţa profundă a pielii glabelei. 
Este antagonistul frontalului, coborând pielea regiunii intersprâncenare. Produce la 
rădăcina nasului, cute orizontale, transversale între extremităţile interne ale 


sprâncenelor, realizând expresia de gravitate, amenințare, chiar agresiune. 


4] 

aponevroza epic 





În regiunea gurii se află două sisteme musculare. Sistemul central, format din 
fascicule circulare, constituie orbicularul gurii (orbicularis oris), dispus ca o elipsă 
în jurul acesteia. Acesta se află în grosimea buzelor şi prin contracția porțiunii 
mijlocii, labiale (pars labialis), închide gura. Prin porțiunea marginală (pars 
marginalis), o proiectează în afară, dând mimica de îndoială și agresivitate. 
Sistemul periferic, cu mult mai complex, este format din numeroase fascicule 
radiare. Sunt dilatatori ai gurii şi buzelor, imprimându-le cele mai variate forme şi 
mişcări mimice. Din acest al doilea sistem fac parte următorii mușchi: 

- buccinatorul ( buccinator ) este cel mai lat şi mai puternic dintre mușchii pieloși ai 
gurii. fiind pe un plan mai profund decât ceilalți. Este situat pe laturile gurii, în 


grosimea obrajilor. Posterior se prinde pe ambele maxilare, de unde fibrele sale 


4? 

merg orizontal la comisurile gurii. În contracție le îndepărtează, apropriind buzele, 
presează aerul şi-l  expulzează sub presiune la fluierat sau când se cântă la 
instrumente de suflat. Din acest motiv el este numit şi mușchiul trompetiştilor. Are 
acțiune mimică atât în râs cât şi în plâns, în funcţie de mușchii cu care acționează 
asupra comisurii buzelor. 

- ridicătorul buzei superioare (levator labii superioris) se inseră pe faţa anterioară 
a corpului maxilei, este patrulater şi se termină pe pielea buzei superioare pe care o 
ridică. Participă la mimica neplăcerii, a indispoziţiei, intervenind în plâns, sau a 
amenințării, descoperind dinții. 

- zigomaticul mare (zygomaticus major) este situat superficial, în regiunea centrală 
a obrazului şi se inseră pe faţa laterală a osului zigomatic de unde merge în Jos şi 
medial, spre comisura gurii deasupra buccinatorului. Trage comisurile gurii în sus şi 
lateral. Exprimă râsul şi dă gurii o formă curbă, concavă în sus. 

- zigomaticul mic ( zygomaticus minor) se prinde tot pe osul zigomatic, intern față 
de precedentul, coboară paralel cu acesta, oblic la pielea buzei superioare pe care o 
ridică exprimând surâsul, împreună cu muşchiul rizorius (risorius) şi ridicătorul 
unghiului gurii (levator anguli oris). 

- coborâtorul buzei inferioare (depressor labii inferioris) este aşezat dedesupt şi 
medial precedentului. Are o formă patrulateră, inserându-se inferior pe linia oblică şi 
marginea inferioară a mandibulei, de o parte şi de alta a liniei mediane. De aici 
fibrele merg în sus şi medial, în grosimea buzei inferioare, pe care o trag în jos şi 
înainte, răsfrângând-o înafară. Exprimă astfel tristețe, dezgust, ironie şi plâns. 

- coborâtorul unghiului gurii (depressor anguli oris) are formă triunghiulară, cu 
baza inserându-se pe linia oblică a mandibulei şi vârful pe comisura gurii pe care o 
coboară, dându-i o formă curbă, concavă în jos. Trage șanțul nazolabial în jos, îl 


face rectiliniu, şi exprimă tristețe, dezgust şi pâns. 

- mentalul ( mentalis) este acoperit în mare parte de precedentul, se inseră pe faţa 
anterioară a corpului mandibular de unde trece oblic în jos, terminându-se pe pielea 
mentonului. Între cei doi mentali se poate forma foseta bărbiei. În contracție, ridică 
motul bărbiei şi împinge înainte buza inferioară, exprimând dezaprobare, refuz, 


mânie. La copii marchează începutul plânsului. 





l- occipito-frontalul, 2- frontalul. 3 — orbicularul ochiului (porţiunea orbitală), 4- orbicularul 


ochiului (porţiunea palpebrală), 5- procerus, 6- orbicularul gurii, 7b- ridicătorul buzei superioare, 
7c- micul zigomatic, 8- ridicătorul unghiului gurii. 9- marele zigomatic, 10- rizorius, 1l- 
coborâtorul unghiului gurii, 12- coborâtorul buzei inferioare, 13- mentalul, 14- buccinatorul, 15- 


maseterul, 16- temporalul 

Înaintea unui portret, chiar părinţii şi 

prietenii modelului trebuie să rămână uimiţi 

de ceea ce pictorul a putut să vadă. 
Leonardo da Vinci 


Morfologia capului 

Calitățile estetice deosebite ale feţei, ale formei şi proporţiilor capului, 
motivează studiul morfologiei şi mimicii. Acestea îşi au aplicabilitate directă în 
artele plastice într-un gen consacrat: portretul. Paradigmă a personalităţii, acesta 
solicită îmbinarea rigorii plastice cu expresia psihologică. Artistul observă 
diferenţele specifice fiecărui caz individual, surprinzând astfel caracterul, scop 
fundamental în cazul portretului. Portretul poate realiza o asemănare de suprafață 
sau una de profunzime. În primul caz, se prezintă ceea ce este uniform şi neesențial, 
aspectul comun, mimica şi fizionomia stereotipă, dictate de cele mai multe ori de 
statutul social al celui portretizat. Putem include în această categorie portretele de 
aparat sau portretele poză din perioada barocului, portretele randre ale rococoului şi 
unele portrete statuare ale neoclasicismului. Spre deosebire de acestea, asemănarea 
de profunzime dezvăluie temperamentul şi caracterul individual, devenind o 
investigaţie autentică prin intuiţia artistului. Accentele expresive se află în 
concordanță şi reciprocitate cu detaliile morfologice subtile. Fizionomia încearcă 
stabilirea unor relaţii de corespondență între particularitățile morfologice de 
ansamblu ale capului. chipului şi mâinilor cu însuşirile de personalitate sufleteşti, 
temperamentul şi mai ales caracterul. Remarcăm astfel fizionomii inteligente sau 
inepte, posomorâte sau vesele, binevoitoare sau rele, maliţioase etc. Portretul 
psihologizant surprinde în mod specific fizionomia, fără exagerări prin care se poate 
transforma în caricatură. Portretul nu trebuie confundat cu capul de expresie. El nu 
se oprește asupra afectelor brutale şi trăirilor psihologice extreme dar trecătoare, care 


dau chipului un aspect pasager, ce poate fi transferat tuturor individualităţilor. 

Leonardo- temperamentele, Biblioteca din Windsor. Trăsăturile expresive stabile ale fizionomiei 
se datorează în mare parte temperamentului. 

Michelangelo — cap de expresie al unui damnat, detaliu din Judecata, Capela Sixtină. Acoperirea 
feţei înspăimântate cu mâna este gestul simbolic al încercării de autoprotejare. 

Forma generală a capului este determinată de craniu prin funcţia sa 
arhitectonică dar şi prin cea plastică, de modelaj exterior, asociată musculaturii feţei 
în diferitele ei forme mimice. Capul este separat de gât printr-o linie care începe 
posterior prin linia occipitală superioară, mastoidă, o parte din marginea inferioară a 
arcadei zigomatice, marginea posterioară a ramurii mandibulei şi marginea 
inferioară a corpului acesteia. Privit în întregime, are o formă ovoidală, fiind mai 
voluminos la nivelul parietalelor şi mai îngustat spre bărbie. Punctele de reper 
morfologic marchează exact locurile unde trebuie să luăm dimensiunile capului, 
fiind determinate de construcţia sa caracteristică. Principalele puncte morfologic 
craniometrice sunt: g-glabela, op-opistocranion, eu-eurion, zy-zygion, go-gonion, V- 


vertex, gn-gnaţion. n-nazion, ns-nazospinale, pr-prostion, po-porion. 

Principalele diametre ale craniului -frontal: 1-lăţimea neuro-craniului (eu-eu), 3-lăţimea etajului 
superior al feţei, pe arcadele zigomatice (zy-zy), 5- lăţimea etajului inferior al feței, pe unghiurile 
mandibulei (go-go) -lateral: 1-lungimea neuro-craniului (glabela-opistocranion) 

Variantele de asociere a diametrelor transverse dau aspecte diferite: hexagon(A) sau trapez (B.C). 
Craniile la care lăţimea maximă, măsurată pe bosele parietale între cele două 
puncte eurion, este aproape egală cu lungimea maximă, măsurată anterior de la 
glabelă la punctul posterior opistocranion, sunt scurte sau cranii brevimorfe. Ele se 
întâlnesc mai frecvent la femei şi oameni scunzi, brevimorfi. Când diametrul 
antero-posterior este mai lung decât lățimea, măsurată între cele două puncte eurion, 


craniul este lung sau dolicomorf. 

Cap scurt (brevimorf), cu occipitalul plat. Artă greacă. sec. IV, muzeul din Delfi. 
Cap lung (dolicomorf), cu occipitalul curb. Pavilionul urechii centrează lungimea craniului. 
Portretul lui Caesar, artă romană, muzeul Torlonia, Roma. 

În conformitate cu armonia construcției corporale şi concordanța părților, un 
craniu brevimorf, masiv și stâncos este asociat unei feţe late şi este plasat pe un corp 
puternic şi brevimorf iar un craniu dolicomorf se asociază cu o talie dolicomorfă și o 


față înaltă. Înălţimea capului se ia între gnațion, punctul cel mai de jos pe 


mandibulă, şi vertex, punctul cel mai înalt, şi se cuprinde în talie de 7,5-8 ori. 





Cap jos. pavilionul urechii centrează înălțimea craniului. Artă romană republicană, Berlin. 
Cap înalt. pavilionul urechii este sub jumătatea craniului. Artă romană republicană, Roma. 


Morfologia feţei Înălțimea feței este măsurată de la gnaţion, punctul de jos al 
bărbiei, la trihion, linia de implantaţie a părului pe frunte. Lăţimea etajului superior 
al feţei se ia pe arcadele zigomatice, între punctele zygion. Lăţimea maximă a 
etajului inferior al feţei se ia între cele două puncte gonion. Puncte importante de 


reper sunt spina nazală anterioară (punctul ns-nazospinale), rădăcina nasului (n- 

nazion), tangenta la incisivii superiori (pr-prostion) şi conductul auditiv extern (po- 
porion). Unghiul facial al lui Campere este dat de tangenta la glabelă şi incisivi şi 
linia aproximativ orizontală, care trece prin spina nazală anterioară şi conductul 
auditiv extern. El caracterizează dezvoltarea viscero-craniului fată de neuro-craniu. 


În general, la indivizii reali, acesta este mai mic de 90°. Vechii greci au dat capetelor 


de zei un unghi facial de 90° iar celor de fauni unul sub 70 





european şi de african. 4- 


Unghiul facial al lui Campere. Desen comparativ al profilurilor de 
glabelă (g) şi incisivi (pr- 


unghiul profilului facial al lui Campere între verticala - tangenta la 
prostion) şi orizontala OAE, ce trece prin ns- nazospinale şi po-porion. 

Faţă lată, asociată de obicei unui tip morfologic brevimort 
Faţă înaltă şi îngustă, asociată de obicei unui tip morfologic dolicomorf 





Profil drept şi bărbie retrasă. Artă romană republicană, Kunsthistorisches Museum, Viena. 


Faţă cu profil înclinat şi mandibulă proeminentă (prognatism). Achenaten, artă egipteană. 


n 

Principalele elemente morfologice ale feţei sunt: 

Ochiul, din punct de vedere morfologic, este o proeminenţă sferoidală, aşezată 
într-o cavitate patrulateră, cu colțurile rotunjite: orbita. Marginea superioară a orbitei 
este mai reliefată. Globul ocular are fața anterioară mai bombată, formată de corneea 
transparentă, ce se vede la exterior împreună cu o parte din sclerotică (albul 
ochiului). Prin corneea transparentă, care este întotdeauna uşor umedă, se vede în 
interior irisul cu orificiul pupilar negru (întunecos) în centru. Irisul dă culoarea 
ochiului. Globul ocular este acoperit de cele două pleoape. Fiecare pleoapă este 
formată din două părți: cea exterioară, orbitală, se prinde pe marginea superioară sau 
inferioară a orbitei şi cea interioară, palpebrală, acoperă ochiul. Este pleoapa 
propriu-zisă, superioară şi inferioară, separată de primele părți prin șanțurile 
transversale superior şi inferior. Fiecare pleoapă are câte o margine liberă care 
împreună delimitează deschiderea ochiului sau fanta palpebrală. Marginile libere 


ale pleoapelor se unesc la extremităţi, formând unghiul intern, rotunjit şi extern. mai 


ascuţit, situat pe un plan mai posterior. 

Sprânceana, aflată la limita dintre arcada orbitală şi bosa supraciliară. Partea 
internă, mai groasă, se numește capul sprâncenei, cea mijlocie este corpul şi cea 
externă coada. Forma ei este arcuită sau dreaptă. 

Nasul are formă de piramidă cu baza în jos, la nivelul aripilor nărilor, şi vârful 
în sus, spre frunte, la rădăcina nasului. Este construit pe o parte dură, oasele nazale, 
la care se ataşează cartilagiile nazale, care formează lobulul rotunjit şi elastic. 
Rădăcina nasului este separată de frunte prin șanțul nazo-frontal, iar aripile sunt 


limitate posterior de începutul șanțurilor nazo-labiale. Orificiile nărilor sunt orientate 


în afară şi separate de un sept, ce coboară mai jos decât aripile nasului, continuându- 
i se cu șanțul median, vertical, al buzei superioare. 

Urechea este formată dintr-un pavilion de formă ovalară, cu axul mare oblic 
în jos şi înainte, poziţionat la nivelul orizontalelor ce delimitează superior şi inferior 
nasul. Curbura externă, numită helix, începe anterior în conca urechii şi după un 
traseu ovalar se termină cu lobulul urechii. Conca este mărginită posterior de 
antehelix, un relief curb, aşezat între ea şi helix, care se bifurcă sus, formând între 
cele două ramuri fosera naviculară. Jos se termină cu un relief numit anterragus. 
În faţa lui, un alt relief numit tragus corespunde conductului auditiv extern, aflat 


pe fundul concăi. Între tragus şi antetragus există un şanţ deschis spre concă. 











Obrazul este spaţiul delimitat anterior de nas şi bărbie iar posterior de ureche 
şi tâmple. Partea lui cea mai proeminentă este la nivelul arcadelor zigomatice şi mai 
jos prin mușchiul maseter, scăzând apoi ca relief în fața urechii. Anterior 
maseterului şi mai jos de pomet, se formează uneori o depresiune variabilă. Șanțul 
nazo-labial îl separă de nas şi de gură. Este convex la tineri, femei şi copii şi uneori 


concav la bătrâni. 

Gura şi buzele au ca planşeu semicilindric convexitatea arcadelor dentare, pe 
care orbicularul buzelor determină forma gurii. Buza superioară este separată de 
obraz prin șanțul nazo-labial şi iese mai mult în relief, fiind împinsă de arcada 
maxilarului superior. Ea prezintă median relieful ruberculului buzei superioare, 
continuat superior și vertical prin șanțul subnazal. Astfel, buza superioară are o 
dublă arcuire şi acoperă buza inferioară. Aceasta are o curbură unică sub care se 
află șanțul transversal mento-labial, mai puţin adâncit, care o separă de bărbie. 
Marginea buzelor este linia unde partea mai cărnoasă, roşietică, se continuă cu 
pielea. Colţurile buzelor se numesc comisuri. Bărbia este un relief rotunjit sau 
poliedric, datorat formei corpului mandibulei. Uneori prezintă o gropiță numită 


foseta mentonieră. 





Faţa se împarte vertical în trei părţi egale: 1 - de la bărbie la baza nasului, 2 - 
înălțimea nasului. 3 - înălțimea fruntii, de la rădăcina nasului la trihion (linia de 
implantare a părului). De aici până sus, la vertex, se adaugă încă un segment egal cu 


cele precedente, care însă nu face parte din față. Ochii sunt plasați pe orizontala ce 


n 

trece prin jumătatea înălțimii capului. Această orizontală, împărțită în cinci părți 


egale, dă lungimea ochilor, aflați în segmentele 2 şi 4. La o faţă bine proporționată, 


lăţimea nasului este egală cu lungimea ochiului iar lungimea gurii este o lungime şi 


jumătate de ochi şi 


este egală cu distanţa de la linia de deschidere a gurii la 


marginea inferioară a bărbiei. Lăţimea capului este egală cu înălțimea feței. 





Proporțţiile capului exprimate prin desen de Dürer. 
Proporţiile capului exprimate prin desen de Leonardo da Vinci. 


Însemnări interesante ale lui Leonardo arată că fața formează un pătrat ceva 


mai mic: lățimea etajului superior al feţei, între punctele zygion, este egală cu 


distanța de la sprânceană la marginea inferioară a bărbiei iar distanţa dintre 


unghiurile externe ale ochilor este egală cu distanța de la rădăcina nasului până la 


marginea superioară a bărbiei. Stabilirea proporţiilor capului îi captează formele în 


relaţii dimensionale și le valorifică morfologic, devenind o metodă practică de lucru, 


simplă şi uşor de aplicat în artă. Ea ocoleşte însă ceea ce este caracteristic 


individului şi se apropie de o medie statistică ideală. Forma capului, exprimată în 








qi 

proporții, este o indicație schematică asupra aspectului real, infinit diferențiat şi 
nuanțat, lăsând loc simțului observaţiei şi analizei directe. Aceste proporții 
construiesc însă un cadru general, la care artistul se raportează, sesizând cât şi în ce 
mod se abat de la el particularităţile fiecărui model. 

Mimica sau expresia înseamnă exteriorizarea la nivelul feţei a trăirilor psihice 
interioare, mai ales a celor afective, prin acţiunea mușchilor pieloşi. Leonardo este 
primul artist care studiază experimental mimica. Duchenne de Boulogne o studiază 
în secolul XIX prin metoda electrofiziologică, stimulând electric muşchii feţei. 
Pentru exprimarea unei emoţii este necesară intervenţia concomitentă a mai multor 
muşchi şi reversul, un singur muşchi poate interveni în exprimarea unor reacţii 
subiective diferite. Acest lucru nu neagă o anumită specializare a acțiunii mimice 
specifice unui muşchi izolat. De exemplu, zigomaticul mare este mușchiul bucuriei, 


frontalul este muşchiul atenției exterioare iar orbicularul ochilor al celei interioare. 





Duchenne de Boulogne (1806-1875). Experienţe de excitație electrică a mușchilor feţei. 

Principalele expresii mimice pot fi reprezentate în ovalul feţei numai prin 
liniile ochilor, gurii şi nasului. Când aceste linii sunt orizontale, faţa dă impresia de 
calm, durată, măreție, ca în arta egipteană sau orizontala întinsului mării. Când 
liniile sunt descendente, înclinate în jos şi în afară, dau impresia de tristețe, de doliu 
ca în morminte şi monumentele funerare. Liniile ascendente în afară dau impresia de 
veselie, râs şi provoacă buna dispoziţie. Astfel, trăsăturile feţei pornind de la starea 
orizontală de repaus oscilează, fie urcând gama veseliei prin linii oblice în sus şi în 


afară, fie coboară gama tristeţii prin linii oblice în jos şi în afară. 

Schema principalelor tipuri de expresii mimice:a-echilibrate, b-depresive, c-vesele, optimiste. 

Pentru a nu crea confuzie cu exprimarea subiectivă (interpretarea artistului), 
modalitate consacrată în artă şi devenită definitorie în expresionism, în accepțiunea 
disciplinei de anatomie, noţiunea de expresie este rezervată exclusiv trăirilor 
emoţionale ale modelului, ale aceluia după care se desenează. Bineînţeles că într-o 
lucrare sinceră. cu valoare artistică, există o concordanţă între intenţiile şi starea 
emoţională a autorului şi mimica personajelor înfăţişate. Orice expresie este o 
reacţie reflexă la excitaţiile interne sau externe. Într-o viziune mai extinsă, întregul 
aparat locomotor are şi o funcţie expresivă, chiar acolo unde scopul principal este 
de cu totul altă natură: mersul, scrisul, postura. Mişcările expresive ale întregului 


corp se numesc mişcări pantomimice. Gesturile sunt rezervate mâinilor şi membrelor 

superioare. Expresia ajunge însă la cel mai înalt grad de comunicare la nivelul feţei, 
realizând mimica. Ea este deci aspectul dinamic al feţei, înfăţişarea ei în mişcare. 
Principalele expresii mimice au ca mecanism contracția unor muşchi specifici: 
Atenţia exterioară se îndreaptă spre lumea dinafară, fiind tradusă mimic prin 
contracția mușchiului frontal. Acesta trage sprâncenele în sus, dându-le o 
convexitate accentuată. Ochiul este deschis larg şi fruntea devine brăzdată de pliuri 
curbe concentrice sprâncenelor. De la o anumită intensitate în sus, apare şi rolul 
mimic al masticatorilor, care, printr-o relaxare de moment, duc la căderea 
mandibulei şi deschiderea gurii. În continuare, în aceeaşi gamă psihologică, 
creşterea atenţiei exterioare se poate transforma calitativ în uimire. Legată direct de 
simțul vizual, aceasta se caracterizează printr-o privire înlemnită, o deschidere 


maximă a ochilor şi a gurii şi alungirea feţei. Stârnesc uimirea, fenomenele naturale 


şi întâmplările neobișnuite, surprinzătoare, capodoperele artistice, sublimul etc. 

Atenţia interioară este mimica concentrării intime asupra lucrului, 
caracteristică meditaţiei şi relativei izolări de mediu. Este legată de procesul gândirii, 
fiind îndreptată spre interiorul conştiinţei. La aceasta participă în special orbicularul 
orbital şi palpebral. Când meditaţia este însoţită de durere morală, se contractă şi 
corugatorul sprâncenei iar când subiectul ei este plăcut, pozitiv, însoțit de bucurie, se 


contractă zigomaticii. Din aceeaşi gamă psihologică face parte şi mimica reflecției, 


stare apropiată atenţiei interioare. în care omul este închis în sine, interiorizat. 





Michelangelo-capul profetului Eremia. Reflexie, meditaţie. Detaliu de pe plafonul Capelei Sixtine. 
Auguste Rodin - Gânditorul 


Meditatia profundă este marcată prin contracția orbicularilor orbitali și 
palpebrali superiori care coboară sprânceana, curbând-o sub forma unui arc convex 
în jos, mişcare inversă acțiunii frontalului, esenţial în atenţia exterioară. Acest lucru 


este absolut veridic din punct de vedere psihologic. Nu se poate gândi abstract, 

reflecta şi privi atent în afară în același timp. De obicei, evenimentele şi aspectele 
incitante ale lumii solicită atenţia exterioară care este marcată prin deschiderea largă 
a ochilor, ridicarea sprâncenelor şi încreţirea frunţii. Apoi, izolându-ne relativ, se 
poate reflecta la cele percepute: sprânceana coboară, fruntea devine netedă, întinsă, 
ochii privesc în gol sau chiar sunt închişi şi uneori apar curele gânditorului la 
rădăcina sprâncenelor, semn al reflecţiei şi al atenţiei interioare. 

Durerea se traduce prin contracţii generalizate, de apărare, localizate mai ales 
la față. Muşchiul corugator al sprâncenei se contractă, coboară porțiunea mijlocie a 
acesteia şi ridică extremitatea ei internă, orientând-o oblic în sus şi medial. Produce 
cute verticale în regiunea medie a frunţii, între sprâncene. Frontalul, procerusul, 
orbicularul ochiului şi ridicătorul buzei superioare se contractă, durerea crispând faţa 


prin închiderea ochilor şi deschiderea gurii. Este expresia chipului lui Laocoon. 





Expresia de durere a chipului lui Laocoon, determinată de acţiunea corugatorului sprâncenii. 
(după Fau) 

Frica, spaima, groaza, este o cutremurare la care ia parte tot corpul. Ca în 
toate emoţiile foarte intense, se contractă antagonist toți muşchii feţei, realizând o 


crispare. In astfel de afecte, gâtul și capul înțepenesc. 





Repin — detaliu din Ivan cel Groaznic şi fiul său. Reacţiile intense ale spaimei marchează figura 
bătrânului ţar. Moscova, galeriile Tretiakov. 

Corneliu Baba — autoportret, 1951. Acţiunea coborâtorului unghiului gurii, trage în jos şi în afară 
comisurile iar coborâtorul buzei inferioare o proiectează înainte. La aceste acţiuni se asociază și 
orbicularul gurii. împreună dând feţei mimica disprețului. 

Disprețul este marcat mai ales de acţiunea coborâtorului unghiului gurii, care 
trage în jos şi în afară comisurile, şi coborâtorul buzei inferioare, care o proiectează 
înainte. La aceste acţiuni se asociază şi orbicularul gurii. 

Tristeţea se exteriorizează prin paloarea feţei şi respiraţie redusă, punctată de 
expiruri profunde, oftaturi. Reliefurile feţei se şterg, atenuând trăsăturile. Tonusul 
muscular scade, muşchii se relaxează. Omul este abătut, pasiv şi meditează privind 


în gol. Plânsul este descărcarea activă a tensiunilor negative acumulate în timp sau 









ră 

la copii, o reacţie promptă la stimuli externi neplăcuţi. Se contractă muşchii de pe 
frunte şi din jurul ochilor şi mai ales coborâtorul unghiurilor gurii, care trage 
comisurile în jos şi înapoi, în timp ce coborâtorul buzei inferioare răstrânge buza în 
jos. Ridicătorul buzei superioare ridică partea mijlocie a acesteia, încât buza devine 
oblică în jos şi în afară şi șanțul nazo-labial se curbează cu concavitatea în jos, 
invers ca în expresia râsului. La acestea se adaugă contracția corugatorului 
sprâncenei, care dă accentul de durere. 

Mânia sau furia însoțesc ameninţarea şi agresiunea. Toţi muşchii mimicii se 
crispează, sprâncenele coboară mai ales prin extremităţile lor interne datorită 


contracției procerusului. Acesta uneşte linia lor și face un şanţ orizontal, transversal 


la rădăcina nasului. Nările se dilată, gura se deschide lăsând să se vadă dinţii. 





Michelangelo: Furie sau Suflet blestemat, cap de expresie. damnat din Judecata, Capela Sixtină. 
Mantegna — mimica plânsului determinată de coborâtorul unghiului gurii şi cel al buzei inferioare. 

Veselia şi râsul modifică aspectul ochilor, nasului, gurii și întregului obraz în 
special la linia buzelor, linia nazo-labială şi unghiul extern al ochilor. Zigomaticul 
mare şi mic, în contracție, trag în sus şi în afară comisurile gurii. Aceasta se lungeşte 


şi se curbează cu concavitatea în sus. Zigomaticul mic (zygomaticus minor) coboară 
paralel cu cel mare, oblic la pielea buzei superioare pe care o ridică exprimând 
surâsul, uneori împreună cu mușchiul rizorius (risorius) şi ridicătorul unghiului 
gurii ( levator anguli oris). Extremitatea inferioară a liniei nazo-labiale este trasă şi 
ea în sus şi în afară, realizând o curbă concentrică comisurii gurii. Pielea obrazului 
se adună spre pomeţii, deveniți mai reliefaţi, şi formează la unghiul extern al 
ochiului câteva pliuri. Ochiul se închide datorită contracției orbicularului. Pomeţii, 
nasul şi bărbia par mai proeminente, șanțurile nazo-labiale se adâncesc şi 


sprâncenele se ridică. Uneori râsul este însoţit de lacrimi de bucurie. 





Leonardo da Vinci — desen studiu aflat la Biblioteca din Windsor. Zâmbetul subtil desăvârşeşte 
graţia figurilor feminine. Este consacrată noţiunea de zâmbet leonardesc ca şi arhaicul surâs 


eginet. Donatello — copil râzând 








As 

La adulţi, pe lângă construcţia şi particularităţile arhitectonice osoase ale 
craniului şi aspectul caracteristic pasager al mimicii momentane, se remarcă o 
reîntoarcere de fiecare dată la o mască mimică constantă, proprie personajului 
portretizat. Sensul expresiv de repaus al feței este însă mai complex, fiind dat de 
calităţile pielii feţei, abundența, absenţa sau distribuirea caracteristică a țesutului 
gras, dezvoltarea mușchilor masticatori sau pieloși şi mai ales a şanţurilor 
determinate de ei. Adoptarea personală a unei mimici reziduale atenuate, de 
neutralitate, revine însă în mod specific. Caracteristicilor morfologice moştenite li se 
adaugă cele dobândite la maturitate, realizându-se stereotipul expresiv. Cu timpul, 
asistăm la o sistematizare progresivă a mimicii personale, o inscripţionare activă a ei 
în trăsăturile constante ale chipului, care se fixează şi se accentuează la senescenţă. 


mrem 


neng 





Leonardo — desen studiu de bătrân, Louvre. Pe lângă aspectul ridat specific, apar şi modificări ale 
proporţiilor de construcție, mai ales la nivelul arcadelor dentare. datorate edentaţiei (lipsa dinţilor). 
Albrecht Diirer - Portretul mamei artistului, Berlin. Desenul este imaginea tipică a modificărilor 
produse prin slăbirea tonusului mușchilor cutanaţi şi alterarea pielii. Lipsită de elasticitate și 
deshidratată. aceasta cade în cute adânci pe scheletul feţei şi gât. Scurtarea fibrelor frontalului 
determină aspectul stereotipului expresiv de mirare, prin persistenta cutelor orizontale de pe frunte. 

Scheletul torsului 

Torsul este forma în care ne parvin numeroase capodopere ale clasicității 


greco-romane sau egiptene, din păcate vandalizate pe parcursul succesiunii 


ulterioare a diferitelor „civilizaţii ”. El devine astfel un veritabil gen artistic. 





stânga- Torsul din Miletus, marmură de la începutul sec.V î.Ch. Ilustrativ pentru tranziţia de la 
arhaism la clasicism, acesta reprezintă un bărbat nud, în ortostatism, la fel ca arhaicul Kouros, dar 
fără rigiditatea acestuia. dreapta- Tors antic în stilul lui Polykleitos. 


Torsul este construit din: gât, torace, abdomen, umăr şi pelvis. Coloana 


greutatea la membrele inferioare (prin intermediul centurii pelvine). 


vertebrală (columna vertebralis) reprezintă axul vertical median, rezistent şi elastic, 
ce-l sprijină, parcurgându-l posterior. Ea susține în ortostatism capul, coastele, 


membrele superioare (prin intermediul centurii scapulare), şi transmite apoi 

Coloana vertebrală are un rol hotărâtor în estetica torsului prin determinarea 
staturii şi proporţiilor. Ea îi asigură acestuia mobilitatea şi flexibilitatea iar profilul 


ii său este determinat în mare parte de aspectul sagital sinuos al coloanei vertebrale. 





a 
Leonardo - desene de la Biblioteca din Windsor. Aspectul din profil al torsului este determinat cu 
E. precădere de curburile sagitale ale coloanei vertebrale, ce dau forma sinuoasă a spatelui şi-i măresc 
rezistența. Este marcat cu claritate unghiul sacro-lombar. 


[qi] 


Coloana vertebrală — aspect lateral. Datorită formei conice a corpurilor vertebrale şi a discurilor 
intervertebrale aflate între ele, coloana prezintă în plan sagital patru curburi: anterior, curbura 
cervicală (C1-C7) este convexă. toracala (TI-T12) este concavă. lombara (LI-LS) este iar 
convexă anterior şi apoi, sacrala este concavă. 


oi 

Coloana este formată prin suprapunerea a 33-34 oase scurte, numite vertebre, 
ce poartă denumirea regiunii al cărei ax median îl formează: 

Vertebrele cervicale (C 1- C7) corespund gâtului şi formează coloana cervicală. 
Vertebrele toracale (T 1- T12) corespund toracelui şi formează coloana toracală. 
Vertebrele lombare (L1-L5) corespund peretelui posterior al abdomenului şi 
formează coloana lombară. Vertebrele cervicale, toracale şi lombare sunt oase 
mobile şi independente, numindu-se din acest motiv vertebre adevărate. 

Vertebrele sacrale (5) şi vertebrele coccigiene (4-5) corespund pelvisului. Ele se 
sudează formând sacrumul, respectiv coccigele, fiind vertebre false. 

Vertebrele adevărate sunt construite după un tip comun, care va da caracterele 
generale. În cadrul unei regiuni însă, ele prezintă modificări de formă din cauza 
raporturilor anatomice, solicitărilor mecanice, gradului de mobilitate şi a diferenţelor 
funcționale, rezultând caracterele lor regionale. Unele vertebre au particularităţi 
anatomice atât de pronunțate încât se deosebesc chiar şi în cadrul regiunii din care 
fac parte, rezultând astfel caracterele lor speciale. 

Caractere generale Fiecare vertebră adevărată are o parte anterioară, masivă, 
reprezentând un segment de cilindru plin, numită corp şi o parte posterioară, 
lamelară, numită arc. Aceste elemente delimitează gaura vertebrală, care prin 
suprapunerea tuturor vertebrelor, va forma canalul vertebral, unde este adăpostită 
măduva spinării. Arcul vertebral, ce formează peretele posterior al găurii vertebrale, 
este alcătuit din două lame de la care se desprinde posterior procesul spinos 
(processus spinosus). Succesiunea tuturor proceselor spinoase vertebrale unite de 
ligamentul supraspinos formează creasta spinoasă, un relief vertical, lung şi 
median, adevărată axă de simetrie a feţei posterioare a torsului. Lateral, de pe lamele 


vertebrale, se desprind procesele transverse (processus transversus). 








m 

Caracterele regionale sunt determinate de factorul funcţional. Astfel, 
vertebrele cervicale au corpul mic şi alungit transversal iar procesul spinos este 
scurt, orizontal, şi are vârful bifid. Ligamentul supraspinos din regiunea cervicală se 
numeşte ligament cervical. Vertebrele toracale au corpul alungit antero-posterior şi 
procesul spinos coboară accentuat oblic în jos şi înapoi. Vertebrele lombare au 
corpul masiv, ca să poată suporta greutatea torsului, diametrul transvers depăşeşte pe 


cel antero-posterior iar procesul spinos, bine dezvoltat, are o direcţie orizontală. 





Vertebră toracală şi cervicală Vertebră lombară şi sacrumul văzut de sus 
Caractere speciale Există trei vertebre care au caractere particulare deosebit 
de pronunţate. Atlas (atlas), prima vertebră cervicală (C1), nu are corp şi este redusă 


la un inel, format din două mase laterale unite printr-un arc anterior şi unul posterior. 

Ele prezintă pe fața lor superioară câte o cavitate articulară glenoidă pentru 
articularea cu condilii occipitalului. Pe fețele mediale ale maselor laterale se inseră 
ligamentul transversal. Acesta împarte gaura vertebrală a atlasului într-un 
compartiment anterior, în care pătrunde dintele axisului şi unul posterior, adevărata 
gaură vertebrală, unde este situată măduva spinării. Pe feţele inferioare, atlasul 
prezintă procese articulare corespunzătoare celor articulare superioare ale axisului. 
Axisul (axis) este vertebra C2. Pe fața superioară a corpului ei se găseşte 
procesul odontoid, vertical, numit şi dinte (dens), caracteristica acestei vertebre. 
Proeminenta (vertebra prominens) este vertebra C7 şi are specific procesul 
spinos mai lung, care poate fi observat uşor sub piele. În cadrul crestei spinale, ea 
devine foarte reliefată în flexia coloanei cervicale, constituind un important punct 


plastic de reper, ce marchează limita dintre feţele posterioare ale gâtului și toracelui. 








Ul 

Articularea coloanei cervicale cu capul asigura o mobilitate amplă şi 
variată. Primele două vertebre cervicale, atlasul şi axisul, se articulează cu craniul la 
două nivele. Superior, condilii occipitalului se aşează în cele două cavități glenoide 
de pe feţele superioare ale celor două mase laterale ale atlasului. Rezultă două 
articulaţii condiliene care împreună constituie o unitate anatomo-funcţională, 
articulaţia arlanto-occipitală (articulatio atlantooccipitalis). Ea permite mişcări de 


flexie (înainte), extensie (înapoi) de 30° şi uşoară lateralitate, de 15°. 








Articularea coloanei cervicale cu capul pe două nivele: 
superior - articulaţia atlanto-occipitală și inferior — articulaţia atlanto-axială mediană 

Inferior. articulaţia coloanei cu capul se numeşte arlanto-axială mediană 
(articulatio atlantoaxialis mediana). Procesul odontoidian, proeminenţa verticală a 


corpului vertebrei axis, numită și dinte (dens), pătrunde în compartimentul anterior 

al inelului atlasului, permițându-i acestuia să execute rotația capului pe coloană. Şi 
această mişcare este relativ redusă (70°). Sporirea amplitudinii mişcării se 
realizează prin atragerea articulaţiilor intervertebrale cervicale. 

Articulațiile coloanei vertebrale ( juncturae columnae vertebralis) pot fi 
intrinsece (articulaţii intervertebrale propriu-zise), între piesele componente proprii, 
sau extrinsece, articulațiile coloanei cu oasele învecinate. După cum am văzut, 
coloana cervicală se articulează extrinsec superior cu capul, cea toracală lateral cu 
coastele şi la pelvis, fețele laterale ale sacrumului, cu cele două coxale. 

Vertebrele adevărate se articulează intrinsec prin simfize, între corpurile lor 
vertebrale aflându-se discurile intervertebrale (disci  intervertebralis), care 
amortizează şocurile. Elasticitatea şi rezistența acestora asigură echilibrul, redresând 
coloana în poziţia ei normală, verticală. Arcurile vertebrale se prind între ele prin 
procesele articulare (processus articularis) în număr de patru, două superioare şi 
doua inferioare. Ele se desprind de pe feţele superioară şi respectiv inferioară ale 
arcului vertebral. Cu ajutorul lor, vertebrele suprapuse se leagă reciproc, procesele 
articulare inferioare articulându-se cu cele superioare ale vertebrei de sub ea. 

Articulațiile intervertebrale sunt articulații semimobile, cu mişcări proprii între 
două vertebre succesive reduse şi puţin perceptibile. Acestea capătă însă amploare 
prin însumarea lor şi devin evidente când regiunea este privită în totalitatea ei. 
Amplitudinea mișcărilor coloanei vertebrale este maximă în regiunea cervicală, ceva 
mai mică în regiunea lombară (din necesități de rezistenţă). şi redusă în regiunea 
dorsală din cauza prezenţei coastelor. Aceste mişcări se pot împărți în două categorii 
fundamentale: 

- înclinația Sunt posibile mişcări de flexie - înainte şi extensie - pe spate, în plan 
sagital, în jurul unui ax transversal iar în plan frontal, mişcări de lateralitate, în 
jurul unui ax antero-posterior. 


- rotația se face în jurul axului vertical propriu al coloanei. 

- circumducţia este însumarea acestor mişcări. Capul desenează un cerc orizontal iar 
trunchiul delimitează un con virtual cu vârful în jos, la baza sacrumului. Calitățile 
estetice ale coloanei vertebrale ies în evidență mai ales acolo unde aceasta constituie 
axul unor regiuni flexibile, cum sunt abdomenul sau gâtul, intercalate unor volume 


rigide, constante, nedeformabile: craniu, torace, pelvis. 





Michelangelo — desenele sale surprind flexibilitatea coloanei în impresionante mişcări dramatice. 


Măsurată între planul orizontal ce trece superior prin spina nazală, până jos, la 
cel ce trece anterior prin simfiza pubiană, lungimea coloanei reprezintă 1/3 din talie. 
La indivizii înalţi este relativ mai scurtă (datorită lungimii membrelor inferioare) iar 


la cei scunzi şi la femei determină un tors relativ mai lung. 


~ 
15) 

Ingres - Odaliscă, desen studiu în creion. Louvre. Exagerarea lungimii şi gracilităţii coloanei 
vertebrale au prilejuit cunoscutele comentarii maliţioase aspra prezenţei unei vertebre în plus. 


Toracele (thorax) formează cel mai mare volum al corpului şi reprezintă partea 
superioară a torsului. Scheletul toracelui se construiește pe coloana dorsală, care-i 
oferă posterior axul median. De aici, 12 perechi de coaste articulate posterior cu 
cele 12 vertebre toracale corespunzătoare merg lateral şi apoi ajung prin intermediul 
cartilagiilor costale la piesa mediană anterioară, sternul. 

Coastele (costae) sunt 12 perechi de arcuri ce se desprind lateral de pe coloana 
dorsală, merg lateral şi apoi anterior şi uşor în jos de fiecare parte, până la stern. 
Fiecare coastă este formată dintr-o parte posterioară, coasta osoasă propriu-zisă (os 
costale) şi o parte anterioară, cartilagiul, care face legătura cu sternul. Alungirea 
coastelor creşte de sus în jos până la a VIII-a pereche, apoi descrește până la a XII- 
a. Prima coastă este scurtă, orizontală şi prezintă o faţă superioară şi una interioară. 
A doua pereche de coaste se află la nivelul unghiului sternal. Coasta a VIII-a este 


cea mai lungă. 

Toracele — aspect anterior şi posterior. 


După cum descrie Leonardo, coastele se numerotează de sus în jos şi după 
raportul lor cu sternul se diferenţiază în : 
- coaste adevărate (costae verae), primele şapte perechi care se articulează 
individual cu sternul prin intermediul cartilagiilor costale proprii; 
- coaste false (costae spuriae), următoarele trei perechi (VIII, IX şi X) care ajung 
indirect la stern, prin intermediul unui cartilagiu comun care se atașează cartilagiului 
coastei a VII-a ; 
- coaste flotante, ultimele două perechi (a XI-a şi a XII-a), care sunt suspendate şi 
nu ajung la stern. având extremitatea anterioară nearticulată. 

Sternul este un os lat, direcționat oblic în jos și înainte, oblicitate mai 
accentuată la bărbat (20°) faţă de femei. El se compune din trei piese: superior, mai 


lat este mânerul (manubrium sterni), la mijloc este corpul (corpus sterni ) şi inferior, 


~J 

procesul xifoidian (processus xifoideus) care proemină în centrul depresiunii 


epigastrice. 






ZO 


STERNULUI 






Samiul subeostal— 





Coasta a 7-a şi sternul, aspect anterior şi lateral . 

Mai îngust sus, la unirea cu mânerul, corpul sternului se lățeşte progresiv, 
terminându-se inferior cu vârful (procesul xifoidian). Faţa anterioară, convexă. 
prezintă la unirea manubriului cu corpul o proeminenţă numită unghiul sternal 
(angulus sterni), care marchează articularea cu sternul a celei de-a doua perechi de 
coaste. Cele două margini laterale ale sternului prezintă câte şapte incizuri, unde 


pătrund capetele interne ale primelor şapte perechi de cartilagii costale. Extremitatea 

superioară a sternului prezintă median incizura jugulară (incisura jugularis) limita 
anterioară dintre gât şi torace. Lateral de aceasta se află două fațete articulare 
(incisurae clavicularis), pentru capetele claviculelor. Sternul este un important 
element de proporţie. Lungimea lui este egală cu: mâna fără falangeta degetului 
medius, marginea spinală a omoplatului, clavicula şi distanţa dintre omoplaţi. 

Faţa anterioară a toracelui, pieptul, este delimitată de două linii oblice ce trec 
prin unghiurile anterioare ale coastelor. La indivizii slabi şi la copii sunt bogat 
modelate reliefurile coastelor şi depresiunile dintre ele, sternul, cartilagiile costale şi 
reliefurile articulaţiilor cartilagiului cu sternul şi coasta. Acestea se numesc respectiv 
nodozități condro-sternale şi nodozităţi condro-costale. Faţa anterioară a sternului 
este o depresiune între masele musculare ale pectoralilor, fiind limitată superior de 
incizura jugulară, important punct de reper, şi inferior de scobitura epigastrică. Este 
o depresiune mai îngustă la mijloc, formată din două planuri uşor înclinate, care se 
întâlnesc în unghiul sternal. aflat la nivelul coastei a I-a. 

Faţa posterioară a toracelui este delimitată de două linii oblice ce trec prin 
unghiurile costale posterioare. Ea prezintă median creasta spinală şi de-o parte și 
alta, cele două şanţuri paravertebrale. Din punct de vedere estetic, toracele are o 
formă de trunchi de con cu baza mică sus şi baza mare jos. La copii, coastele sunt 
mai puţin oblice şi determină un diametru transversal al torsului mai mic. 

La adulţi, acesta creşte pe măsură ce se dezvoltă plămânii iar la bătrâni toracele 
devine rotund şi rigid din cauza osificării cartilagiilor costale. La femei, toracele este 
mai scurt şi are diametrul transversal mai mic. La tipul dolicomorf toracele osos este 
lung şi îngust iar la tipul brevimorf este scurt și larg. Baza toracelui văzut din faţă 
este determinată de rebordul cartilagiilor costale VII-X . Ea constituie limita dintre 
torace şi abdomen, încadrează depresiunea epigastrică şi la indivizii dolicomorţi, în 
repaus, are o formă ogivală. La efort, la femeie şi la indivizii robuşti ogiva se 


transformă în arc în plin cintru. 


— 
— 

Umărul este centura membrelor superioare (cingulum membri superioris) sau 
centura scapulară şi determină lăţimea şi aspectul de trapez cu baza mare sus al 
torsului. Scheletul umărului este format din două oase de fiecare parte : clavicula 
anterior şi omoplatul sau scapula posterior. El asigură legătura dintre membrele 
superioare libere şi torace, pe care-l înconjură incomplet la extremitatea lui 
superioară, pe patru cincimi din circumferința sa. Omoplaţii, legându-se posterior 
cu toracele doar prin inserţii musculare, lasă între ei cincimea posterioară liberă, de- 
o parte şi de alta a coloanei dorsale. Astfel, centura scapulară este legată propriu-zis 
de torace numai anterior (articulaţia sterno-claviculară), fiind extrem de mobilă. În 
abducţia brațului dincolo de orizontală, marginea internă a omoplatului, din 


verticală devine orizontală. Valoarea estetică a centurii scapulare constă în rolul său 





Yi 








plan frontal: articulațiile 1- sterno-claviculară 3- acromio- claviculară 5- scapulo- humerală 
(după Ghiţescu) 

Omoplatul sau scapula ( scapula) este un os lat, de forma unui triunghi cu 
baza în sus . Aplicat posterior, la limita laterală şi superioară a toracelui pe care -l 
depăşeşte lateral, ia parte la formarea umărului şi la delimitarea axilei. Corespunde 
vertical distanţei de la primul spațiu intercostal la coasta a VIII-a. 

Omoplatul prezintă două feţe, trei margini şi trei unghiuri. 


Faţa anterioară (facies costalis ) a omoplatului este concavă, numindu-se şi 


fosa subscapulară (fossa subscapularis), şi este străbătută de creste oblice, care 


delimitează amprentele costale unde osul este foarte subțire şi transparent. Aici se 
inseră muşchiul subscapular iar pe părțile mediale se inseră muşchiul dinţat anterior. 

Faţa posterioară (facies dorsalis) priveşte înapoi şi lateral. De pe ea se 
desprinde o lamă puternică. perpendiculară pe planul feţei posterioare, numită spina 
omoplatului (spina scapulae). Ea începe la treimea superioară a marginii interne, se 
accentuează progresiv, mergând oblic în sus şi lateral spre umăr unde se termină cu 
o prelungire liberă, numită acromion (acromion). Aceasta formează vârful umărului 
şi este neaderentă la faţa dorsală a omoplatului. Acromionul este un important punct 
de reper, turtit de sus în jos şi prezintă o faţetă articulară (facies articularis acromii) 
pentru extremitatea laterală a claviculei. Pe buza superioară a marginii dorsale a 
spinei se inseră trapezul iar pe buza inferioară, deltoidul. Spina omoplatului împarte 
faţa posterioară a acestuia în două depresiuni inegale: fosa supraspinoasă (fossa 
supraspinata) mai mică, în ea inserându-se muşchiul supraspinos şi fosa subspinoasă 
(fossa infraspinata) mai mare, în care se inseră de sus în jos subspinosul, micul 
rotund şi marele rotund. 

Marginea internă (margo medialis) este subţire, paralelă cu creasta spinală şi 
pe ea se inseră dințatul anterior. Marginea superioară (margo superior) este 
subţire şi denivelată, prezentând scobitura scapulei (incisura scapulae), şi se termină 


extern cu procesul coracoid (processus coracoideus), pe care se inseră scurta 

porțiune a bicepsului brahial, coraco-brahialul şi micul pectoral . Marginea externă 


( margo lateralis ) este groasă și aspră şi delimitează posterior axila. 





Marginea azilară. 





Oimoplatul- faţa posterioară şi unghiul supero- extern. 


$ Unghiul-supero-extern (angulus lateralis) este cel mai voluminos şi cel mai 
important ca rol funcţional, deoarece are în grosimea sa, săpată oval şi puţin adânc, 
cavitatea glenoidă (cavitas glenoidalis), pentru articularea cu capul humerusului. La 
extremitatea superioară a acesteia se găseşte  rugozitatea ruberculului 
supraglenoidian ( tuberculum supraglenoidale ), unde se inseră lunga porțiune a 
bicepsului brahial. Inferior cavităţii glenoide se află tuberculul subglenoidian 

( tuberculum infraglenoidale ), unde se inseră lunga porţiune a tricepsului brahial. 
Deasupra articulației se află bolta acromio-elaviculară, consolidată prin ligamentele 


ce unesc cele două oase. 








Vlad Tiberiu Fundamentele anatomice şi morfologice ale artelor vizuale 


Ca os de distanţare, clavicula determină arhitectonica părţii superioare a 
torsului anterior, construindu-i lăţimea. La modelajul exterior şi estetica regiunii 
contribuie prin relieful proeminent al corpului său, aflat între cele două depresiuni, 
fosa supraclaviculară şi fosa subclaviculară. Clavicula este un os lung, pereche, 
situat transversal între mânerul sternal şi acromionul omoplatului, la limita dintre 


torace şi gât. Privită anterior este dreaptă şi orizontală. Privită de sus are forma 








literei S, prezentând doua curburi inegale: una internă, convexă anterior şi cealaltă 
externă, concavă anterior. 

plan transversal (privit de sus): l- coasta, 2- clavicula, 3-omoplatul, 4-spina omoplatului. 
5-acromionul, 6-procesul coracoid (după Ghiţescu) 


Clavicula are un corp rotunjit, diafiza, şi două extremităţi sau epifize. 
Extremitatea externă sau acromială (extremitas acromialis) este turtită orizontal de 
sus în jos şi se articulează printr-o faţetă acromială ( facies articularis acromialis ) 
cu acromionul, extremitatea externă a spinei omoplatului, realizând articulaţia 
acromio-claviculară. Extremitatea medială sau sternală (extremitas sternalis) 


numită şi capul claviculei, este prismatică şi voluminoasă. Ea se articulează cu 

episternul printr-o faţetă sternală ( facies articularis sternalis), realizând articulaţia 
sterno-claviculară. de-o parte şi de alta a incizurii jugulare, pe care o accentuează 


considerabil, făcând un relief proeminent în afara ei. Curbura internă a corpului 


claviculei. convexă anterior, continuă transversal acest relief. Clavicula 
—/afefz articulară —Fgifa inferioars ww- Unghiul inferior 
crom 

Pelwisul (pelvis) este situat cu aproximaţie la mijlocul corpului adultului unde 
primeşte şi transmite greutatea acestuia spre coapse și protejează organele interne. 
Scheletul pelvisului realizează centura membrelor inferioare (cingulum membri 
inferioris ) şi are o formă de trunchi de con cu baza mare sus şi baza mică jos, 


construit în jurul unui ax median şi posterior reprezentat de sacrum. 





Pelvisul văzut de sus şi din faţă. 

Sacrumul (os sacrum) are forma unui triunghi cu baza în sus. Este masiv şi 
stâncos, median şi nepereche, direcționat oblic în jos şi înapoi. Este situat în 
continuarea coloanei lombare. Cu aceasta, el formează unghiul sacro-lombar. 
Sacrumul prezintă anterior o față concavă numită faţa pelvină (facies pelvina). Pe 
linia ei mediană se află o coloană ce provine din sudarea celor cinci corpuri 
vertebrale componente. Locurile de sudură sunt marcate prin patru linii transversale 


(lineae transversae), la extremităţile cărora există câte o gaură sacrală pelvină 


(foramina sacralia pelvina), care apare şi pe faţa dorsală. 





Sacrumul — aspect anterior şi posterior. 

Faţa posterioară (facies dorsalis) este convexă şi priveşte înapoi şi în sus. Pe 
linia mediană prezintă creasta sacrală mediană (crista sacralis mediana), rezultată 
din unirea proceselor spinoase ale vertebrelor sacrale. Lateral de această creastă 
mediană există câte patru găuri sacrale dorsale (foramina sacralia dorsalia), 
corespunzătoare celor anterioare. Pe fețele laterale (pars lateralis) se află suprafeţele 
articulare aspre de formă auriculară (facies auricularis), prin care se articulează cu 


suprafeţele auriculare similare de pe coxale. 

Coxalul ( os coxae) este lat la capete și îngust la mijloc, voluminos şi torsionat 
ca o elice. Cele două coxale se unesc anterior între ele prin simfiza pubiană iar 
posterior se articulează la sacrum. Un coxal este format dintr-o parte superioară - 
ilium, una antero-inferioară - pubis şi una postero-inferioară - ischion, orientate în 
alt plan decât iliumul. Cele trei piese componente se întâlnesc la nivelul unei 
cavităţii articulare pentru capul femurului, profundă 2/3 de sferă, numită cavitatea 
cotiloidiană. Considerat în totalitate, coxalul prezintă două feţe (internă şi externă). 
patru margini şi patru unghiuri. Faţa laterală prezintă superior fosa iliacă externă, la 
mijloc cavitatea cotiloidiană şi inferior un orificiu mare, delimitat postero-inferior de 
tuberozitatea ischiadică și antero-inferior de pubis, numit gaura obturată 
(foramen-obturatum). 

Marginea superioară sau creasta iliacă ( crista iliaca ), privită lateral, are 
aspect de ogivă. Extremitate sa superioară este totodată şi punctul de maximă 
lățime al pelvisului, punctul ilio-cristale. Acesta este deosebit de important din 
punct de vedere morfologic, fiind omologul inferior al acromionului, cel pe care se 
măsoară lăţimea maximă a umerilor. Creasta iliacă ține de la spina iliacă antero- 
superioară la spina iliacă postero-superioară, care, corespund şi unghiurilor 
respective ale coxalului. Este cea mai groasă dintre cele patru margini. 

Marginea posterioară este aproape verticală şi foarte accidentată. Sub spina 
iliacă postero-superioară, unde se termină marginea superioară, urmează relieful 
spinei iliace postero - inferioare. Pe cele două spine se inseră puternicele ligamente 


ale articulației sacro-iliace. Inferior se găseşte proeminența voluminoasă a 
tuberozităţii ischiadice (tuber ischiadicum), care asigură suportul poziţiei şezând. 
Marginea anterioară este tot accidentată şi continuă marginea superioară în 
jos, până la simfiza pubiană. După spina iliaca antero-superioară, pe care se inseră 
muşchii croitor, tensor al fasciei lata şi ligamentul inghinal, urmează mai Jos spina 


iliacă antero- inferioară, pe care se inseră muşchiul drept femural. 

Coxalul văzut din extern (stânga) şi intern (dreapta) 1- creasta iliacă şi punctul ilio-cristale, 2- 
spina iliacă antero-superioară, 3- spina iliacă antero-inferioară, 4 — cavitatea cotiloidiană, 5 — 
tuberozitatea ischiadică, 6 — marea scobitură ischiadică, 7- marginea anterioară. 8 — spina iliacă 
postero-superioară, 9- spina iliacă postero-inferioară, 10- spina ischiadică, 11- fosa iliacă externă, 
12- iliumul. 13 — marginea inferioară, 14 — suprafaţa articulară ovalară a simfizei pubiene 

Inferior apare tuberculul pubian (tuberculum pubicum), pe care se inseră 
inferior ligamentul inghinal. Medial de acesta, până la simfiza pubiană se inseră 
dreptul abdominal. În cazul pelwisului deschis, abdomenul formează deasupra 
pubisului un arc în plin cintru iar în cel al pelvisului închis un arc îngust (la bărbaţi). 

Marginea inferioară se întinde între tuberozitatea ischiadică şi unghiul 
pubisului, fiind construită de ramura ischionului şi ramura inferioară a pubisului. 
Imediat sub unghiul pubian, marginea prezintă o suprafaţă ovală ce serveşte la 
articularea cu osul coxal de partea opusă. Astfel, coxalele se articulează între ele 
anterior şi median prin simfiza pubiană (symphysis pubica). Aceasta este un reper 
morfologic deosebit de important, fiind omologul inferior al incizurii jugulare, între 
ele măsurându-se înălțimea torsului. 

Alte articulaţii importante ale pelvisului sunt cele care fac legătura dintre 
sacrum şi cele două coxale, articulațiile sacro-iliace (articulatio sacroiliacae). 
Sacrumul se angrenează între cele două coxale ca o pană puternică. De fiecare parte 
a sa, suprafeţele articulare, feţele auriculare ale sacrumului corespund cu cele 
similare ale coxalelor. Sacrumul are baza mai voluminoasă, ceea ce împiedică 
căderea lui în jos, iar fața sa dorsală mai lată decât cea ventrală, pelvină, oprește 
pătrunderea lui dinapoi-înainte în interiorul pelvisului. Astfel, sacrumul transmite 


simetric coxalelor greutatea părţii superioare a corpului, spre membrele inferioare. 


„ Seheletul membrelor superioare 
V/ 
Scheletul membrelor superioare libere (skeleton membri superioris liberi) 
corespunde celor trei segmente constitutive ale acestora: braț, antebraț şi mână, 
compusă la rândul ei din pumn, palmă şi degete, ce dau posibilitatea gesturilor 


complexe şi subtile. Braţul este construit pe un os lung numit humerus (humerus). 

Diafiza, corpul humerusului (corpus humeri), este aproape cilindrică superior 
şi prismatic triunghiulară inferior, unde cele trei margini şterse superior apar mai 
pronunțate. Este orientată oblic în jos şi intern și uşor răsucită în jurul axei sale. Pe 
faţa posterioară, apare oblic în jos şi în afară șanțul de torsiune. Supero-extern de 
acesta se inseră capul lateral al tricepsului brahial iar infero-intern capul său medial. 
Pe faţa externă, spre mijlocul ei, există o suprafaţă aspră, în formă de V cu vârful în 
jos, numită ruberozitatea deltoidiană (tuberositas deltoidea), pe care se inseră 
deltoidul şi brahialul anterior. 

Epifiza superioară prezintă supero- intern un relief articular rotunjit o treime 
de sferă, neted, numit capul humeral (caput humeri), ce se articulează cu cavitatea 
glenoidă de pe unghiul supero-extern al omoplatului, formând articulația scapulo- 
humerală sau articulația umărului (articulatio humeri). Infero- extern de capul 
humeral, se află două reliefuri nearticulare. Cel intern este tuberculul mic 
(tuberculum minus). Tuberculul mare (tuberculum majus) fiind extern, pe el se 
inseră muşchii de pe fața posterioară a omoplatului. Diametrul bihumeral (lăţimea 
maximă a umerilor) se măsoară la nivelul tuberculilor mari. Șanțul intertubercular 
(sulcus intertubercularis) este șanțul vertical dintre aceste două reliefuri. Se mai 
numeşte şi culisa bicipitală deoarece prin el trece tendonul lungii porțiuni a 
bicepsului. Pe creasta tuberculului mare, versantul extern al culisei, se inseră marele 
pectoral, iar pe cea a tuberculului mic, versantul intern, se inseră marele rotund şi 
marele dorsal. 

Epifiza inferioară a humerusului este curbată anterior şi turtită frontal, astfel 
că diametrul ei transversal este mai mare decât cel antero-posterior. Ea prezintă 
reliefuri articulare, destinate radiusului şi ulnei şi reliefuri nearticulare. Reliefuri 
articulare sunt trohleea humerală (trochleea humeri), plasată intern, corespunzătoare 
cavității trohleeare de pe ulnă şi capirulul (capitulum humeri), o proeminență 


rotunjită situată lateral trohleii, ce corespunde fosetei de pe capul radiusului. 

Humerusul — aspect posterior și respectiv, anterior 
Trohleea este formată din două versante şi un gât vertical. Versantul intern 
coboară mai Jos, determinând oblicitatea antebraţului. Deasupra trohleii humerale se 


află anterior fosa coronoidă (fossa coronoidea), în care pătrunde procesul 

coronoidian al ulnei în mişcarea de flexie al antebraţului pe braţ. Tot deasupra 
trohleii. dar posterior, se află fosa olecraniană (fossa olecrani), în care pătrunde 
olecranul ulnei în mişcările de extensie ale antebraţului pe braţ. Fosa radială (fossa 
radialis), în care pătrunde capul radiusului în flexie, este situată deasupra 
capitulului. Suprafeţele nearticulare ale epifizei inferioare sunt epitrohleea sau 
epicondilul medial (epycondilus medialis), plasată intern față de trohlee, şi 
epicondilul lateral (epycondilus lateralis), situat extern de capitul. Epitrohleea este o 
puternică proeminență triunghiulară la care se termină distal marginea internă a 
diafizei humerusului. Pe ea se inseră muşchii pronatori şi flexori ai antebraţului, 
mâinii şi degetelor. Epitrohleea are o importanţă deosebită, ca punct plastic de reper 
anatomo-artistic, pentru că marchează vârful unghiului obtuz dintre braț şi antebraţ, 
dă inserţie dar nu este acoperită de muşchi şi nu-şi schimbă poziţia în flexia şi 
extensia antebraţului pe braţ. Epicondilul lateral este mai mic decât cel medial, la el 
terminându-se distal marginea laterală a diafizei humerale. Pe el se inseră muşchii 
epicondilieni, supinatori ai antebraţului şi extensori ai acestuia, mânii şi degetelor. 

De” Articulația umărului (articulatio humeri) este de tip sferoidal. Examinarea 
atentă a suprafeţelor articulare arată că există o disproporţie evidentă între capul 
humeral, care vine doar parţial în contact cu cavitatea glenoidă, puţin adâncă, care 
reprezintă doar un sfert din suprafaţa acestuia. Având în vedere contactul redus al 
suprafețelor articulare, rezultă că mişcările acestei articulaţii vor fi foarte ample. În 
jurul unui ax transversal vor avea loc mişcările de: anteducție sau proiecţie înainte, 
cu amplitudinea de 120° şi rerroducţie sau proiecție înapoi, cu amplitudinea de 30°. 

În jurul unui ax antero-posterior vor avea loc mişcări de : 

- abducție, îndepărtarea braţului de corp în două faze : I-până la orizontală, când 
tuberculul mare al humerusului ajunge la bolta acromio- claviculară şi 2-când se 
continuă ridicarea braţului până la verticală, prin intrarea în acţiune a articulației 


> 
sterno-claviculare, şi printr-o mişcare de basculare a omoplatului, marginea sa 

internă din verticală devine orizontală. - adductie, apropierea braţului de corp, deci 
mişcarea opusă abducţiei. În jurul axului longitudinal al humerusului se execută 
mişcările de rotație internă şi externă ale braţului, care vor fi completate prin cele de 
supinaţie şi pronaţie ale antebraţului. Circumducția rezultă din executarea unei 
mișcări complexe, sinteză a celor descrise anterior. Ea se realizează prin deplasarea 
amplă, în cerc, a extremității distale a mâinii, antebraţul şi brațul descriind un con 
cu vârful la articulația umărului. Humerusul antrenează în mişcarea sa întreaga 
centură scapulară care este foarte mobilă. 

Ta. Scheletul antebraţului este format din două oase lungi, paralele: ulna, situată 
intern, în prelungirea degetului mic şi radiusul, situat extern, în prelungirea 
policelui. Ele se articulează între ele doar prin epifizele lor, rămânând distanţate la 
nivelul diafizelor prin spaţiul interosos, unde se găseşte un ligament. Ele prezintă un 
contrast puternic: radiusul depăşeşte ulna prin epifiza lui inferioară şi este depăşit de 
aceasta prin epifiza ei superioară, având deci nivele, volum şi importanță funcțională 
diferită. Ulna dirijează superior, în articulaţia cotului, flexia şi extensia antebraţului 
pe braţ, antrenând şi radiusul, care vine mult mai Jos dar se poate roti în jurul axului 
său. Inferior, radiusul se articulează cu oasele pumnului prin articulaţia radio- 
carpiană, ceea ce permite rotația mâinii în pronaţie şi supinaţie. 

Ulna (ulna), oblică în jos şi lateral, formează cu humerusul un unghi obtuz, 
deschis lateral. Epifiza superioară este construită dintr-un volum vertical, olecranul 
(olecranon), important punct de reper, şi un volum orizontal, procesul coronoidian 
(processus coronoideus). Cele două volume formează între ele un unghi drept şi 
circumscriu o cavitate articulară anterioară, numită cavitatea trohleeară (incisura 
trohleearis), care se articulează cu trohleea humerusului. Pe partea laterală a 
procesului coronoidian se găseşte o faţetă articulară semilunară numită cavitatea 
radială (incisura radialis), care se articulează cu capul radiusului. Dedesubtul 


procesului coronoidian se găseşte tuberozitatea ulnei (tuberositas ulnae), pe care se 

inseră mușchiul brahial anterior. În flexia antebratului pe braţ, procesul coronoidian 
pătrunde în cavitatea coronoidă, aflată anterior şi deasupra trohleei humerale. 
Olecranul, vârful posterior al cotului, în extensia antebraţului pe braț, ia loc în 
cavitatea olecraniană, aflată posterior, deasupra trohleei humerale. Pe el se inseră 
distal tricepsul brahial. Epifiza inferioară a ulnei prezintă două formaţiuni: capul 
(caput ulnae), care se articulează lateral prin circumferința sa (circumferentia 
articularis) cu incisura ulnară a radiusului şi procesul stiloidian (processus 
styloideus) situat pe partea medială a capului. 

Radiusul (radius) este un os lung, pereche, situat pe partea laterală a 
antebraţului, în dreptul policelui. Epifiza superioară este compusă din trei elemente: 
capul, gâtul şi tuberozitatea radiusului. Capul (caput radii) este un segment de 
cilindru. Faţa lui superioară prezintă o depresiune numită foseta capului radial sau 
cupa radială, care corespunde capitulului humeral. Circumferinţa capului 
corespunde incisurii radiale de pe ulnă. După o îngustare numită gâr (collum radii) 
urmează ruberozitatea bicipitală a radiusului (tuberositas radii), o proeminenţă 
ovoidală pe care se inseră distal bicepsului brahial printr-un tendon. 
Extremitatea inferioară a radiusului este foarte voluminoasă, în sens transversal, şi 
are formă de piramidă trunchiată, ce prezintă o bază şi patru feţe. Faţa medială 
prezintă scobitura ulnară (incisura ulnaris) destinată articulării cu capul ulnei. Faţa 
laterală se continuă în jos cu procesul stiloidian (processus styloideus), ce coboară 
mai jos ca procesul stiloidian al ulnei. Faţa posterioară prezintă cute verticale care 
delimitează șanțuri prin care alunecă tendoanele muşchilor extensori ai mâinii şi 
degetelor. Baza, faţa articulară carpiană (facies articularis carpea), are forma unui 
triunghi al cărui vârf se prelungeşte lateral pe procesul stiloidian. Este subdivizată 
printr-o creastă  antero-posterioară în două feţe secundare: una laterală, 


triunghiulară, în raport cu scafoidul şi alta medială în raport cu semilunarul. 


91 


Vlad Tiberiu Fundamentele anatomice şi morfologice ale artelor vizuale 


incizura Sigmoidă 


fsemilunară j 





„ Scheletul antebraţului drept văzut anterior (stânga) şi posterior (dreapta). 
DA Articulația cotului (articulatio cubiti) Cotul şi antebraţul sunt dezvoltate 
transversal şi turtite în plan frontal, invers decât brațul, astfel încât lățimea maximă 
a membrelor superioare văzute din față este la antebraț şi cea văzută din profil este S 


la nivelul braţului. Cotul corespunde articulației epifizei inferioare a humerusului cu 

cele superioare ale ulnei şi radiusului. La acest nivel se descriu trei articulaţii: 
humero-ulnară (articulatio humeroulnaris), humero-radială (articulatio 
humeroradialis) şi radio-ulnară proximală (articulatio radioulnaris proximalis). 

Ca suprafețe articulare, intern. trohleea humerală corespunde incisurii 
trohleeare a ulnei. Forma suprafeţelor articulare humero-ulnare determină tipul de 
articulație în balama. Articulația humero-ulnară este hotărâtoare pentru mișcările în 
jurul axului transversal al acesteia. Flexia şi extensie antebraţului pe braţ are 
aproximativ 140°. Extensia este limitată când axa antebraţului se înscrie pe direcția 
brațului şi olecranul ulnei scurtează braţul, intrând în foseta olecraniană a 
humerusului. Antebraţul formează cu braţul un unghi deschis extern, pentru că axa 


după care se face flexia şi extensia este oblică în jos şi înăuntru. 








Extern, capirulului humerusului. îi corespunde foseta capului radial. Pentru 
articulația radio-ulnară proximală, ulna prezintă pe faţa externă a procesului 
coronoidian incisura radială, care este un segment de cilindru gol, corespunzând 
capului  radiusului, care prezintă jumătatea medială a circumferinței sale, un 
segment de cilindru plin. Aici se coordonează mișcările de rotaţie în loc ale capului 


radial în supinaţie şi pronaţie, în jurul ulnei, axul longitudinal. 

Supinaţia este poziţia anatomică a mâinii, în care fața palmară privește 
anterior, şi policele este lateral. Axele segmentelor membrelor superioare, în poziţia 
anatomică, sunt: braţul, oblic în jos şi înăuntru şi invers, oblică în jos şi în afară, 
antebraţul. Cele două axe formează un unghi deschis în afară, cu vârful pe 
epitrohlee. Axa mâinii este oblică ca şi braţul, deci iarăși în jos şi înăuntru. Forma 
antebraţului în supinaţie este turtită în plan frontal, oasele antebraţului având poziţie 
paralelă. Trecerea de la supinaţie la pronaţie duce la dispariţia unghiurilor dintre 


braţ, antebraţ şi mână, membrele superioare înscriindu-se pe o singură axă. 








l- epitrohleea. 2-trohleea humerusului, 3-capitulul, 4- epicondilul lateral, 5- capul radiusului, 6- 
procesul coronoid al ulnei, 7- procesul stiloid al radiusului (punctul stylion), 8-procesul stiloid al 
ulnei. r- punctul radiale (extremitatea superioară a antebraţului), ph — punctul phalangion, d- 
punctul dactilion (extremitatea distală a membrelor superioare) 

Pronaţia este mişcarea prin care faţa palmară este orientată posterior şi chiar 
lateral iar policele trece medial. Extremitatea superioară a antebraţului rămâne turtită 


transversal, capul radiusului se roteşte doar în jurul axului său. Inferior însă, corpul 


acestuia încrucişează ulna, devenind intern acesteia. Extremitatea distală a radiusului 


execută o translație în jurul corpului ulnei, devenit o axă fixă, o încrucişează şi din 
externă devine internă. Unghiul dintre braţ şi antebraţ dispare, cele două segmente 
înscriindu-se pe aceeași dreaptă. Forma antebraţului, turtită în supinaţie, devine 
cilindrică ca urmare a încrucișării jumătăţii inferioare a radiusului peste ulnă şi 
dispariţiei spaţiului interosos. Când antebraţul este orizontal, în pronaţie fața 
palmară priveşte în jos iar în supinaţie aceasta priveşte în sus. Mişcările de pronaţie 
şi supinaţie pure. în care ulna este imobilă şi singurul care se mişcă este radiusul se 
produc în mod excepţional. În activitatea obişnuită, supinaţia şi pronaţia sunt însoţite 


de mişcări ale întregului membru superior din articulaţia scapulo-humerală. 





Š 
ž 
$ 
3 
i 
4 








Vlad Tiberiu Fundamentele -anatomice şi morfologice ale artelor vizuale 


l- epitrohleea, 2-trohleea humerusului, 3-capitulul. 4- epicondilul lateral, 5- capul radiusului, 6- 
procesul coronoid al ulnei. 7- procesul stiloid al radiusului (punctul stylion), 8-procesul stiloid al 
ulnei, r- punctul radiale (extremitatea superioară a antebraţului), ph — punctul phalangion, d- 
punctul dactilion (extremitatea distală a membrelor superioare) 


Scheletul mâinii este format din oase grupate în cele trei segmente: pumnul 
sau carpul, palma sau metacarpul şi degetele. Pumnul este o zonă de tranziţie între 
antebraţ şi mână, fiind şi el turtit în plan frontal. Faţa dorsală a pumnului este 
modelată de scheletul masivul carpian. Acesta prezintă o fața superioară, convexă, 
articulată cu radiusul, şi una inferioară, neregulată, articulată cu oasele metacarpiene. 
Faţa posterioară este convexă iar faţa anterioară este concavă şi formează șanțul 
carpului (sulcus carpi), prin care trec tendoanele flexorilor mâinii şi degetelor. 

Carpul (carpus) este format din opt oase dispuse pe două rânduri. În rândul 
proximal se află, începând dinafară patru oase: scafoidul, semilunarul, piramidalul şi 
pisiformul, plasat pe faţa sa anterioară. În rândul distal se găsesc în aceeaşi ordine 
alte patru oase: frapezul, trapezoidul, capitatul şi osul cu cârlig. Punctele plastice ce 
delimitează extremitatea distală a antebraţului şi fața anterioară a carpului sunt: 
procesul stiloid al ulnei şi cel al radiusului aflat mai jos, relieful pisiformului și 
tuberculul scafoidului aflat sub procesul stiloid radial, iar distal, cârligul osului cu 
cârlig şi tuberculul trapezului, extern. 

Metacarpul (metacarpus) constituie scheletul palmei şi al dosului mâinii şi 
este format din cinci oase, numerotate din lateral spre intern de la metacarpianul I, 
corespunzător policelui, la metacarpianul V. Primul metacarpian este izolat de 
celelalte datorită mişcării de opoziţie (prehensiune) la care este solicitat. El are pe 
extremitatea sa proximală o suprafaţă articulară în formă de şea. Celelalte 
metacarpiene sunt menținute strâns şi formează palma, o masă concavă anterior. 


Capul articular al metacarpienelor II-V, extremitatea lor distală, are formă sferică. 

l-fața articulară carpiană a radiusului, 2-procesul stiloid al radiusului, 3-scafoidul, 4-capitatul, 5- 
trapezoidul. 6-trapezul. 7-procesul stiloid al ulnei, S-capul ulnei. 9-semilunarul, 10-piramidalul. 
| 1-pisiformul. 12-osul cu cârlig, I3-cârligul, 14.15,16- baza, corpul şi capul metacarpienelor, 
17.18.19-baza. corpul şi capul falangei proximale, 20-corpul falangei mijlocii, 21, 22-corpul şi 
tuberozitatea falangei distale 


Degetele, numerotate din lateral de la I la V, au fiecare câte un nume: degetul 
mare sau policele ( pollex ), indice ( index ). mediu (digitus medius ), inelar ( digitus 
anularis ) şi degetul mic ( digitus minimus ). Ele au lungimi şi grosimi diferite şi par 
mai lungi privite posterior şi mai scurte, privite anterior. Extremitatea distală a 
degetului medius cade la jumătatea coapsei, marcând punctul dactilion. Oasele care 
formează degetele se numesc falange, fiind în număr de 14. Fiecare deget are câte 


trei falange în afară de police, care are numai falanga I şi II. Ele se numerotează de 

sus în jos : prima, falanga proximală (phalanx proximalis), a doua sau falangina, 
falanga mijlocie (phalanx media), a treia, falangeta sau falanga distală (phalanx 
distalis). Fiecare  falangă proximală, afară de cea a policelui, are o extremitate 
proximală, cu o cavitate glenoidă, care se articulează cu capul metacarpian sferic şi 
una distală cu formă de scripete pentru articularea cu falangina. Tot aşa se prezintă 
extremitățile articulare ale falanginei cu falangeta. 

Articulațiile mâinii (articulationes manus) Primele trei oase carpiene din 
rândul proximal (scafoidul, semilunarul şi piramidalul) formează un condil, căruia îi 
corespunde suprafața articulară glenoida de pe faţa inferioară epifizei inferioare a 
radiusului. Se formează astfel articulaţia radio-carpiană (articulatio radiocarpeea), 
la care ulna nu participă rămânând mai sus. Forma ovalară cu axul mare transversal 
a cavităţii articulare a radiusului explică amplitudinea relativ mare a mişcărilor de 


flexie- extensie şi redusă a celor de abducţie- adducţie și circumducție. 








RX 


l- flexia mâinii în articulația radio-carpiană, 2- extensia mâinii, a- articulația metacarpo-falangiană 


a policelui, b- articulația carpo-metacarpiană a policelui, c- metacarpianul I (al policelui) 

Articulația medio-carpiană ( articulatio mediocarpea ) uneşte rândul carpian 
proximal cu excepţia pisiformului cu rândul distal. Acest angrenaj permite numai 
mişcări de flexie-extensie. Dubla flexie a mâinii în radio-carpiană şi medio- 
carpiană dă aspectul caracteristic de rotunjire a feţei dorsale a pumnului în flexie. 

Articulațiile  carpo-metacarpiene (articulationes  carpometacarpeae) se 
diferenţiază net în articulațiile dintre ultimele carpiene distale şi metacarpienele Il- 
V, plane, în care au loc doar mişcări de alunecare, şi articulația carpo-metacarpiană 
a policelui (articulatio carpometacarpea pollicis). Datorită dispoziției anatomice 
diferite a policelui, între trapez şi primul metacarpian apare un tip de articulaţie 
deosebit. Suprafeţele articulare sunt convexe și concave în sens invers, având 
aspectul în şea al unui semicilindru gol mulat pe un cilindru plin, perpendicular pe 
el. Mişcările se produc aici în dublu sens, ca şi călărețul în şea: abductie — adductie, 
rotatie şi circumductție. Mişcarea de opoziție — repoziție, prin care se opune degetul 
mare celorlalte, a transformat mâna omului primitiv într-un cleşte capabil să prindă 
diferite obiecte, realizând astfel mişcarea de prehensiune. 

Articulatiile metacarpo-falangiene I-V (articulationes metacarpophalangeae) 
sunt de tip sferoidal, asemănătoare scapulo-humeralei. Suprafețele articulare sunt 
capul metacarpienelor II-V şi cavitatea glenoidă de la extremitatea proximală a 
primei falange. Aici sunt permise mişcări complexe de circumducție. Articulațiile 
inter-falangiene (articulationes interphalangeae manus) proximală, între falangele 
I- II şi distală, între falangele II şi III, sunt articulaţii trohleene, cu suprafețe în 
formă de scripete, cu excepţia policelui, care o are numai pe cea proximală. În 
aceste articulaţii se pot executa doar mișcări de flexie, prin care degetele se aproprie 


de palmă, şi mişcări de extensie, prin care acestea se îndepărtează dorsal. 

Scheletul membrelor inferioare 


À / 


Membrele inferioare libere (membri inferioris liberi)au aspectul unor coloane 
de susţinere a torsului şi prezintă trei segmente: coapsa — între pelvis şi genunchi, 
gamba - între genunchi şi gleznă şi piciorul, porțiunea distală. 

Scheletul coapsei îl formează femurul (femur), cel mai lung os al corpului 
omenesc, orientat oblic în jos şi medial. Astfel, în poziția anatomică, când călcâiele 
sunt alipite, cele două femure se ating medial prin epifizele lor inferioare. 
Oblicitatea este mai accentuată la femei, care au pelvisul mai larg, mai întins 
orizontal decât bărbaţii. 

Epifiza superioară prezintă capul femural (caput femoris), un relief articular 
neted, rotunjit în două treimi de sferă. Acesta este continuat de un gât (collum 
femoris) oblic în jos şi lateral, formând cu diafiza unghiul de înclinaţie obtuz de 125- 
130°, mai închis la femeie. Extern, se află un mare relief nearticular. numit marele 
trohanter (trochanter major), care constituie de fapt vârful unghiului dintre corpul și 
gâtul femural. Inferior şi intern, există alt relief nearticular, numit micul zrohanter 
(trochanter minor). 

Corpul femurului (diafiza) prezintă o curbură convexă anterior şi are o formă 
prismatic triunghiulară, mai evidentă către extremităţi, unde prezintă trei feţe şi trei 
margini. Marginile sunt rotunjite, cu excepţia celei posterioare, foarte pronunțată şi 
rugoasă, numită linia aspră a femurului (linea aspera). Ea dă inserție muşchilor 
coapsei. Superior, linia aspră se bifurcă într-o ramură laterală spre trohanterul mare, 
tuberozitatea gluteală (tuberositas glutea), unde se inseră distal mușchiul g/ureu 
mare iar ramura medială, spre micul trohanter, dă insertie vasrului medial, parte 
componentă a quadricepsului femural. Inferior, linia aspră se bifurcă spre cei doi 


condili, delimitând o suprafaţă triunghiulară numită faza poplitee ( facies poplitea). 








Vlad Tiberiu 





Fundamentele anatomice şi morfologice ale artelor vizuale 


r Foseta digitală 











j — 7rohanterul 
mare 


Trohanferul mare— 









foserz 
ligamentului 
rotund 
Capul femoral 


Creasta 
4 inferfrohanteriană 
BET E NES 

Gi Tui temorai 


Lima —— 


intertrohanterianà 








z i s Trohanterul 
Trohanterul mie cil a 


mie 


(creasta 
Femora!3|] 


Corpul ——— he — 


femurului 






Iraveele 
osului 
5pongios 


feirondilul. . : - 
£picondilui fpicondilul medial 


lateral [ e L 
faferai | dă : r&piconoilul 
Epicona F E jatana 
i ig?erai 


Prea; 





| 

| 

| 

N f 





5 ; t aaa 
E /3 Fosa intercondilianš—— — londilu/ 
ajeta ateral 
patelarà 


Femurul — aspect anterior şi posterior. 


























Vlad Tiberiu Fundamentele anatomice şi morfologice ale artelor vizuale 


Epifiza inferioară este un masiv mai voluminos transversal decât antero- 
posterior, format din două reliefuri articulare, proeminente, puternice, numite 
condili, unul medial (condylus medialis) şi celălalt lateral (condylus lateralis). 
Extremitatea inferioară a femurului nu este orizontală, condilul medial fiind mai 
îngust şi coborând mai jos. Datorită oblicităţii femurului, coapsa formează cu gamba 
un unghi obtuz de 170°, deschis lateral, mai accentuat la femei. 

Când condilul medial descinde prea mult rezultă o deformare în X a 
genunchilor, numită genu valgum, unghiul lateral fiind sub 145°. Genu varum este 
situaţia inversă, când unghiul dintre coapsă şi gambă este deschis medial, deformare 
în (). Condilii femurali diverg posterior, delimitând net adânca fosă intercondiliană. 
Anterior, aceştia converg spre faţa articulară patelară, pentru rotulă. Faţa patrelară 
(facies patellaris) are o formă de trohlee cu un şanţ vertical, continuarea anterioară a 
fosei intercondiliene, şi doi versanţi intern şi extern, de asemenea continuare a celor 
doi condili proeminenţi posterior. 

Articulatia coxo-femurală (articulatio coxae) sau articulația șoldului are ca 
suprafeţe articulare capul femural şi cavitatea cotiloidiană a coxalului. Șoldurile sunt 
părțile laterale ale pelvisului, la nivelul cărora se află depresiunea retro- 
trohanteriană, accentuată și limitată anterior ferm de modeleul dur al reliefului 
marelui trohanter. Fiind o articulaţie sferoidală tipică, șoldul permite mişcări în jurul 
a trei axe: 

axul transversal- anteducţia amplă a coapsei este oprită de întâlnirea acesteia cu 
trunchiul dar retroducţia este limitată de un puternic ligament anterior. 

axul sagital- mişcări de abductie, limitată de rebordul cotiloidian. şi adductie. 

axul vertical- mişcări de rotaţie în afară şi înăuntru. Circumducţia este mişcarea 
complexă ce rezultă din sinteza celor patru mişcări precedente. Capul femural se 
învârte în acetabul, extremitatea inferioară a piciorului descrie un cerc iar membrul 


inferior în întregime un con cu vârful la şold. 


102 








tero- 
mite 
alis). 

mai 


mba 


X a 

este 
mare 
iană. 
elară 
ară a 


celor 


eIro- 
>fului 


jurul 


d CU 


>carea 


ral se 


mbrul 


Vlad Tiberiu Fundamentele anatomice şi morfologice ale artelor vizuale 











m ET Tae PERIE 


[Pi AR 
ete 107 


sul cozeal 












Ligamentul 
ihofemoral 
Bureletul — 

g/enoidian 





| femoral 
„fose 
/ acelabulară 
Capsula articulară. 
Trohanterul — a 
mare ——Fosete capului 
Temoral! 









Era 
, FPN IA / 
71 (i YH 


Ligamentul rotund 
femoral 





iigamentul iransvers 
gcefebular 






Capsula 
articulară 


EN, 
Aras A 


Secţiune frontală prin articulatia coxo-femurală. 


pai 








Rotula sau patela (patella) este un os lat și triunghiular cu baza în sus, situat în 
tendonul mușchiului quadriceps femural, în partea anterioară a articulației 
genunchiului. Ea prezintă o faţă anterioară convexă, nearticulară, şi o faţă 
posterioară articulară (facies articularis), mulată pe fața patelară a femurului, având 
o creastă verticală pentru gâtul acesteia. Superior, baza dă inserţie tendonului 


quadricepsului și inferior, vârful se continuă cu tendonul rotulian. 

Vlad Tiberiu 
Scheletul gambei este reprezentat ca şi la antebraţ de două oase lungi, unite 

5 y > 
prin epifize şi separate la nivelul diafizelor. Postero-lateral se găseşte fibula (fibula) 
sau peroneul iar antero-medial tibia (tibia), care este un os mult mai puternic, lung 


şi voluminos, cu direcție verticală. 





Aspectul anterior şi posterior al scheletului gambei. 

Tibia suportă singură greutatea corpului, fiind articulată superior cu femurul. 
Ea are un corp prismatic triunghiular (corpus tibiae) cu trei feţe şi trei margini şi are 
două ușoare curburi: superioară, convexă medial și inferioară concavă medial. 
Rezultă un aspect de S alungit vertical. Marginea anterioară, care se numeşte creasta 
tibială, proemină ca o muchie ascuţită, urmează şi accentuează curburile corpului. 
Ea se bifurcă sus, la nivelul tuberozităţii anterioare de pe epifiza superioară. iar 
jos, se termină pe maleola medială. Faţa antero-internă a tibiei, subcutanată, 
neacoperită de mase musculare, se traduce la exterior printr-o depresiune 
longitudinală, care se întinde de sub genunchi până la treimea inferioară a gambei. 

Epifiza superioară este voluminoasă, fața superioară a acesteia, numită 
platoul tibial, are excavate două cavităţi articulare glenoide pentru cei doi condili ai 
femurului. Pe fața postero-externă a epifizei tibiale superioare, se află o faţetă 
articulară pentru capul peroneului. Anterior şi puțin mai Jos. se găseşte ruberozitatea 


anterioară a tibiei (tuberositas tibiae), pe care se inseră ligamentul rotulian (patelar). 

Epifiza inferioară are o formă neregulat cuboidală şi prezintă o faţetă articulară 
inferioară (facies articularis inferior), ce corespunde talusului. Faţa laterală a epifizei 
prezintă scobitura articulară fibulară (incisura fibularis) iar fața medială se 
prelungeşte cu un proces puternic, maleola medială (malleolus medialis) a tibiei, 
care şi ea la rândul ei prezintă extern o faţetă articulară pentru talus. 

Fibula (fibula). sau peroneul, are un corp foarte subţire şi lung, contrastând 
foarte puternic cu tibia. Epifiza superioară rotunjită şi reliefată se numeşte capul 
fibulei (caput fibulae). Acesta coboară la un nivel mai jos decât articulația 
genunchiului. Pe vârful acestuia (apex capitis fibulae) se inseră bicepsul femural. 
Epifiza inferioară este proeminentă şi se numește maleola laterală (malleolus 
lateralis ). Ea coboară mai jos decât cea medială, a tibiei. Faţa ei medială (facies 
articularis malleoli) este articulară, pentru talus. Astfel, inferior, cele două maleole, 
(internă sau tibială şi externă sau fibulară) îngroaşă gamba la acest nivel, formând 
cutia tibio-fibulară pentru articularea cu talusul. 

DA Articulația genunchiului (articulatio genus) este cea mai mare articulație 
mobilă din corpul omenesc, asigurând deplasarea membrelor inferioare în mers şi 
alergare dar în stațiuni, le transformă în adevărate coloane de sprijin. În ortostatism, 
condilii femurului se sprijină în cavitățile glenoide tibiale, formând o pârghie de 
echilibru de gradul I. Când omul stă în genunchi sau flexează gamba, patela este 
trasă în jos de tibie, alunecând pe condili femurali, care stau pe platouri cu partea lor 
posterioară. Suprafeţele articulare aparţin deci epifizei inferioare a femurului 
(condilii posterior şi trohleea anterior), epifizei superioare a tibiei (cele două cavități 
glenoide ale platoului) şi faţa posterioară a rotulei. Cavităţile platoului fiind puţin 
adânci, sunt completate de fibro-cartilagii semilunare, numite meniscuri articulare 
(meniscus lateralis et medialis). Ele adaptează marginile suprafeţelor de contact, 
pentru a primi mai bine condilii, repartizează şi amortizează  şocurile, sporind 


concordanța suprafețelor articulare. 

Aparatul ligamentar este prins pe marginea suprafeţelor articulare: conturul 
trohleei şi suprafeţelor articulare ale condililor, marginea rotulei şi marginea 
platourilor tibiale. Anterior, capsula articulară este mai largă, pentru că flexia are 
amplitudine mare, până când fața posterioară a gambei atinge fața posterioară a 
coapsei. Extensia este oprită însă, în momentul când gamba se înscrie pe aceeași axă 
cu coapsa, membrul inferior transformându-se într-un solid stâlp de sprijin. Aceasta 
se face prin intervenţia ligamentelor posterioare şi mai ales a ligamentului lateral 
extern, prins inferior pe capul peroneului şi superior pe fața externă a condilului 
lateral femural, înapoia centrului acestuia. În acest fel, extensia este oprită la 180°, 
articulaţia genunchiului fiind de tip balama. Ligamentele externe lasă liberă flexia, 
împiedică înclinațiile laterale şi permit doar mişcările de rostogolire ale condililor 


femurului pe platoul tibial. 





Articulația genunchiului (de la stânga la dreapta) - suprafeţele articulare şi aparatul ligamentar, 
meniscurile şi secţiune sagitală prin condilii femurali şi platoul tibial. 

Fiind zona intermediară între coapsă şi gambă, estetica feţei anterioare a 
genunchiului diferă mult în flexie şi extensie. În extensie, genunchiul prezintă 
median o aplatizare triunghiulară suprarotuliană, corespunzătoare tendonului 
quadricepsului femural, urmată inferior de relieful triunghiular al rotulei, apoi de 
relieful median al tendonului subrotulian. Lateral de aceste convexităţi verticale, 
sunt depresiunile capsulei articulare şi apoi, reliefurile epicondililor, tuberozitatea 
externă a tibiei şi capul peroneului. Prin construcția formei lor, în extensie, condilii 
femurali se sprijină bine în cavitățile glenoide tibiale dar au un contact redus cu 
acestea în flexie, când genunchiul ia o formă cuboidală, mult diferită de cea din 
extensie. Rotula coboară mult, lăsând liberă forma trohleei și reliefurile condililor 
femurali, care devin mai pronunțaţi. 

Piciorul este construit din tars, metatars şi anterior degetele. Cele şapte 
tarsiène sunt dispuse într-o grupă posterioară şi una anterioară. Posterior, talusul este 
aşezat deasupra calcaneului, primind direct presiunile corpului. Grupa anterioară 
este formată din celelalte cinci oase: intern şi în faţa talusului este navicularul 
(scafoidul), cuboidul este extern şi înaintea calcaneului, iar cele trei cuneiforme sunt 
plasate anterior scafoidului, spre metatarsiene. Rolul piciorului, de sprijin pentru 
întregul corp, l-a adaptat la mersul biped. Funcţia de susţinere, de staţiune şi de 
mişcare, a determinat modificarea volumului, raporturilor şi proporțiilor celor trei 
segmente, în comparaţie cu cele omoloage de la mână. Masivul tarsian (tarsus) este 
mare, format din oase voluminoase, şi reprezintă jumătate din lungimea piciorului, 
cele cinci metatarsiene sunt mai dezvoltate decât metacarpienele iar degetele sunt 
atrofiate, fiind puţin importante din punct de vedere funcţional. Bolta plantară 
mobilă, caracteristică omului, este tocmai adaptarea la aceste funcții. Ea este 
evidentă în partea internă, marginea ei externă, mai subţire, sprijinindu-se pe sol. 
Feţele dorsale ale oaselor tarsului fiind în general mai largi decât cele plantare, tarsul 


şi metatarsul construiesc împreună o structură concavă inferior, elastică şi rezistentă, 

prin două arcuri antero-posterioare longitudinale. Cel lateral este format din 
calcaneu, cuboid şi metatarsienele IV şi V iar cel medial este format din calcaneu, 
talus, cele trei cuneiforme şi primele trei metatarsiene. Arcurile transmit presiunile 
prin curburile lor spre trei stâlpi de susținere: posterior- tuberozitatea calcaneului, 
antero-medial- capul metatarsienelor I, I şi IL şi antero-lateral - capul 
metatarsienelor IV şi V. Calcaneul (os calcis) reprezintă stâlpul posterior, comun 
pentru cele două arcuri, anterior arcurile mergând divergent spre ceilalţi doi stâlpi. 
El este cel mai voluminos din masivul tarsian, are o formă prismatică cu şase fețe, 
fiind alungit antero-posterior şi uşor turtit sagital. Faţa sa superioară este articulară şi 


prezintă un puternic pivot ligamentos ce-l leagă de talus. 





Aspectul dorsal şi plantar al scheletul piciorului 
Talusul (talus) este plasat în vârful masivului tarsian, având un rol deosebit în 
forma şi mecanica piciorului. În jurul lui se petrec cele mai ample mişcări ale 


gleznei. El este astfel o piesă mobilă interpusă între extremitatea distală a gambei 

(cutia tibio-fibulară), calcaneu şi tot atât de mobil legat de grupa anterioară a 
tarsienelor (navicular), prin articulația talo-calcaneo-naviculară (articulatio talo- 
calcaneo-navicularis). Talusul se articulează cu cutia tibio-fibulară astfel: faţa sa 
superioară cu epifiza inferioară a tibiei (plafonul cutiei) iar fețele laterale cu pereţii 
interiori ai cutiei, laturile acesteia fiind cele două maleole, internă și externă. Rezultă 
articulația supra-talară sau talo-crurală (articulatio talocruralis), care-l leagă de 
oasele gambei. În ea au loc mişcările locomoţiei: în sus — flexia dorsală şi în jos - 
extensia piciorului. Flexia este mai limitată deoarece faţa superioară a talusului are 
partea anterioară mai lată şi este oprită, intrând mai puţin în cutia rigidă tibio- 
fibulară, legată puternic prin ligamente. În extensia piciorului însă, această cutie 
inextensibilă primeşte partea posterioară a talusului, mai îngustă, putând astfel 
pătrunde mai adânc şi permiţând şi un joc de mişcări de lateralitate. Această oscilație 
a gambei înainte şi înapoi pe curbura talusului este posibilă datorită cutiei tibio- 


fibulare, care nu-i ocupă anterior şi posterior toată întinderea feţei superioare. 














Stâlpii de susţinere şi arcurile antero-posterioare longitudinale ale piciorului. 
Gamba se sprijină doar pe treimea posterioară a bolții plantare, prin 


intermediul talusului. Acesta urmează liniile de forță verticale. transmise de la 

gambă şi le orientează în două grupe. Cea postero-inferioară se termină la nivelul 
tuberozității calcaneului, iar cea îndreptată antero-inferior se continuă la nivelul 
navicularului, cuneiformului medial şi metatarsianului I. Faţa inferioară a talusului, 
un segment de cilindru gol, se articulează cu partea superioară a calcaneului, ce 
formează convexitatea unui segment de cilindru plin. Rezultă astfel articulaţia sub- 
talară (articulatio subtalaris). În jurul pivotului ligamentar talo-calcanean, ce leagă 
talusul de calcaneu, au loc mişcări de înclinaţie internă (mai amplă), înclinaţie 
externă (mai restrânsă), rotaţie internă (mai mare) şi rotaţie externă (mai redusă). 


Acestea sunt mişcările de adaptare a piciorului la denivelările solului. 

Sectiune frontală prin masivul tarsian şi articulațiile supra-talară şi sub-talară. Din posterior 
se vede cum talusul este deplasat intern faţă de calcaneu, care proemină lateral. 

Metatarsul (metatarsus) este alcătuit din cinci oase lungi, mult mai dezvoltate 
decât metacarpienele de la palmă, numerotarea lor de la I la V făcându-se dela 
marginea medială spre cea laterală a piciorului. Metatarsienele sunt oase lungi și 


prezintă un corp, o bază (extremitatea posterioară), care se articulează cu oasele 

tarsului şi metatarsienele învecinate şi capul (extremitatea anterioară), care este 
articular pentru cavitatea glenoidă de la baza primei falange. Metatarsianul degetului 
mare nu este mobil ca cel de la mână, este puternic, ceva mai scurt şi mai gros. Al 
doilea metatarsian este cel mai lung. Limita tarso-metatarsiană, ce delimitează cele 
două segmente ale piciorului, este oblică înainte şi intern şi dă o modalitate firească 
de a-l diviza. Extremitatea ei internă, la baza primului metatarsian, împarte piciorul 
în două jumătăţi iar extremitatea externă, de la baza metatarsianului V împarte 
lungimea piciorului în trei părți egale, o treime posterioară și două treimi anterioare. 

Falangele, foarte scurte față de cele ale mâinii, formează oasele degetelor 
piciorului (ossa digitorum pedis). În flexie. ele converg iar în extensie se 
îndepărtează. În comparație cu cele ale mâinii, degetele piciorului sunt scurte, 
recurbate şi mai lățite la vârf, unde apasă pe sol. Degetele sunt numerotate de la I la 
V, de la marginea medială la cea laterală a piciorului. Degetul mare poartă numele 
de haluce ( hallux) şi are numai falangele I şi II, spre deosebire de celelalte patru, 
care au trei falange, proximală, mijlocie şi distală. Halucele este oarecum separat 
de celelalte degete printr-un spațiu mai mare, axul său îndreptându-se oblic anterior 
şi în afară, invers cu direcția ultimelor. Uneori, el este cel mai'lung deget, alteori este 
cel de-al doilea. Degetul V (digitus minimus) este întotdeauna cel mai scurt şi de 
multe ori nici nu atinge solul. 

Muşchii torsului sunt distribuiţi marilor segmente ce-l construiesc: gâtul 
(grupa antero-laterală), spatele, ceafa (faţa posterioară a gâtului), toracele, 
abdomenul şi pelvisul. Muşchii gâtului (musculi colli) După felul cum sunt aşezaţi, 
lateral, înaintea sau înapoia coloanei vertebrale, se împart în. respectiv: muşchii 
regiunii laterale, anterioare şi posterioare (muşchii cefei, superficial fiind trapezul 
descendent). În partea laterală a gâtului se află cei trei muşchi scaleni : anterior, 
mijlociu și posterior. Contracţia acestora de aceeași parte, cu punct fix pe torace, 


înclină coloana cervicală de partea lor. 

Muşchii regiunii laterale a gâtului 

La limita dintre regiunile laterale şi cea anterioară, se află sterno-cleido- 
mastoidianul (sternocleidomastoideus). Prelungit şi fuziform, el realizează 
modeleul cel mai important al gâtului, urcând oblic în diagonală de la incizura 
jugulară la procesul mastoid al temporalului, până la occipital. 

Inserţia inferioară se face prin două capete: unul sternal, medial, pe fața 
anterioară a manubriului, şi unul lateral, clavicular, pe porțiunea medială a 
claviculei. Inserţia superioară se face printr-un tendon pe faţa laterală a procesului 
mastoidian şi pe linia occipitală superioară a occipitalului. Contracţia bilaterală, 
determină extensia capului pe spate iar cea unilaterală înclină capul de aceeaşi 
parte şi roteşte faţa în partea opusă. Cei doi sterno-cleido-mastoidieni determină 
între ei un triunghi vertical cu vârful în jos, la incizura jugulară şi baza în sus, la o 
linie care trece prin cele două unghiuri ale mandibulei, punctele gonion. Această 
linie transversală împreună cu marginea inferioară a mandibulei formează un 
triunghi orizontal, deci perpendicular pe primul. La mijlocul acestei linii, care 
constituie și baza comună a celor două triunghiuri perpendiculare unul pe celălalt, 


se află hioidul, os transversal, care nu are legătură cu restul scheletului, fiind situat 


în grosimea mușchilor anteriori ai gâtului. Pe el se inseră muşchii hioidieni, cei;care 


modelează anterior bărbia și gâtul, în spaţiul format de cele două triunghiuri. 
Deasupra liniei sunt supra-hioidienii (suprahyoidei) iar sub ea sunt sub-hioidienii 

(infrahyoidei). Aceştia ridică, coboară sau fixează hioidul şi coboară mandibula, 
fiind muşchii superficiali ai regiunii mediane a gâtului. Sunt separați prin linia albă 
infrahioidiană. fiind perechi simetrice: stânga - dreapta. Triunghiul subhioidian este 
centrat de relieful cartilagiului tiroid al laringelui, mărul lui Adam. Tot în regiunea 
anterioară a gâtului, dar superficial, pe fața profundă a pielii, se află  platisma 
(platysma) sau pielosul gâtului. Acesta se întinde ca o pânză trapezoidală, de la 
buza inferioară şi baza mandibulei spre umăr şi claviculă, respectiv deltoid şi marele 
pectoral. Prin contracție, încreţește pielea gâtului şi trage comisurile labiale anterior 
şi lateral. Face pliuri transversale, îngroşând gâtul şi participă la mimica groazei şi 


a sentimentelor triste, de dispreţ sau frică. 





Muşchii regiunii anterioare a gâtului 


Muşchii superficiali ai regiunii posterioare a trunchiului (musculi trunci) sau 
muşchii spatelui (musculi dorsi) şi cefei (faţa posterioară a gâtului) leagă membrele 
superioare de coloană. Din această categorie fac parte cei care leagă coloana de 
omoplat, vertebro-scapularii, cum este trapezul şi cei care leagă direct trunchiul 
cu brațul, vertebro-humeralii, cum este latissimul. Faţa posterioară a torsului este 


limitată sus de ceafă, inferior prin două şanţuri oblice în jos şi în afară de flancuri. 

Trapezul ( trapezius) are o formă triunghiulară cu baza la coloana vertebrală şi 
vârful la umăr, contrar numelui său, care descrie de fapt aspectul ambilor muşchi. Ei 
acoperă regiunea cefei şi partea superioară a spatelui. Inserţia medială se face pe 
linia occipitală superioară, protuberanţa occipitală externă, procesele spinoase 
cervicale (al proeminentei, C7, fiind marcat de o aplatizare aponevrotică), 
ligamentul cervical, procesele spinoase ale primelor 10 vertebrelor dorsale şi pe 
ligamentul supraspinos toracal. De la această origine internă vastă, fibrele converg 


extern spre inserția laterală, care este centura scapulară. 





16-romboidul, 17- trapezul descendent, 18 — scalenul posterior, 21- mijlociu (orizontal), 
c-ascendent, l- aplatizarea aponevrotică din jurul proeminentei, 2- aplatizarea aponevrotică 
spinală, 3 — aplatizarea aponevrotică inferioară. 

Fibrele superioare, oblic descendente, se inseră pe treimea laterală a marginii 
posterioare şi a feţei superioare a claviculei, contribuind la conturarea laterală a 
cefei. Fibrele mijlocii, orizontale, se inseră lateral pe marginea posterioară a 
acromionului și a spinei omoplatului; Fibrele inferioare, oblic ascendente se inseră 
lateral pe marginea posterioară a spinei. Trapezul are fibrele musculare înlocuite cu 
aponevroze în jurul proeminentei, în partea lui inferioară şi în jurul spinei 
omoplatului unde prezintă câte o depresiune. Suprafaţa spatelui este astfel denivelată 
la nivelul său, din cauza acestor aplatizări. La persoanele cu musculatura dezvoltată 
marcat, relieful spinei omoplatului apare la exterior ca o reală depresiune oblică în 
sus şi lateral. La adolescenţi, femei şi cei cu musculatură slab dezvoltată apare ca o 
linie de creastă proeminentă, care schimbă planurile regiunii. Când iau punct fix pe 
coloană, trapezul descendent şi mijlociu ridică umărul şi-l trag înăuntru iar porțiunea 
ascendentă îl coboară. Când ia punct fix pe scapulă, fibrele superioare, descendente, 
înclină capul de partea respectivă şi rotesc faţa în partea opusă. Când acționează 
simultan fasciculele superioare ale ambilor trapezi, deci contracția este bilaterală, 
capul este tras în extensie. Fasciculele mijlocii apropie omoplaţii medial şi cele 
inferioare în acţiunea de cățărare, contribuie la ridicarea corpului în întregime. 

Latissimul (latissimus dorsi) este, aşa cum reiese din chiar denumirea sa, cel 
mai lat muşchi al corpului. El leagă direct torsul cu braţul, fiind vertebro-humeral. 
Pe linia mediană este situat în partea postero-inferioară a torsului, de la sacrum la 
jumătatea regiunii dorsale şi lateral, până la partea superioară a braţului, având deci 
o formă triunghiulară 

Intern își are originea pe fascia toraco-lombară, prin intermediul căreia se 
inseră pe procesele spinoase ale ultimelor şase vertebre toracale, ale vertebrelor 
lombare, pe creasta sacrală mediană şi pe treimea posterioară a crestei iliace. De la 
această origine, fibrele converg extern spre axilă: cele superioare orizontal, cele 


mijlocii oblic ascendent, cele inferioare aproape vertical. Muşchiul se îngroaşă şi se 

răsuceşte apoi, mulându-se pe fața anterioară a rotundului mare cu care formează 
peretele posterior al axilei, şi se inseră terminal cu un tendon scurt pe versantul 


intern al culisei bicipitale, șanțul intertubercular al humerusului. 





a 


Latissimul (3 și 20 — corpul muscular), 


l- aponevroza posterioară cu origine în fascia 
toracolombară ce acoperă masa comună sacro-lombară (porțiunea inferioară a extensorilor 


coloanei vertebrale) 2- inserţia laterală pe humerus. 4- marginea anterioară (după Ghiţescu) 


Marginea anterioară este modelată printr-un relief vertical pe laturile 
trunchiului iar marginea sa superioară, orizontală, este acoperită de trapez în partea 
ei internă. Inferior, marele dorsal este înlocuit de aponevroză după o linie oblică, ce 
merge de la creasta iliacă la ultimele vertebre dorsale. Când ia punct fix pe coloana 
vertebrală, latissimul acţionează asupra humerusului, coborând braţul în adducţie, 
sau îl roteşte înăuntru şi îl duce înapoi în retroducţie. Când ia punct fix pe humerus, 


în căţărare sau tracţiuni, trage trunchiul după acesta. 

Fibrele superioare, oblic descendente, se inseră pe treimea laterală a marginii 
posterioare şi a feței superioare a claviculei, contribuind la conturarea laterală a 
cefei. Fibrele mijlocii, orizontale, se inseră lateral pe marginea posterioară a 
acromionului şi a spinei omoplatului; Fibrele inferioare, oblic ascendente se inseră 
lateral pe marginea posterioară a spinei. Trapezul are fibrele musculare înlocuite cu 
aponevroze în jurul proeminentei, în partea lui inferioară şi în jurul spinei 
omoplatului unde prezintă câte o depresiune. Suprafaţa spatelui este astfel denivelată 
la nivelul său, din cauza acestor aplatizări. La persoanele cu musculatura dezvoltată 
marcat, relieful spinei omoplatului apare la exterior ca o reală depresiune oblică în 
sus şi lateral. La adolescenţi, femei şi cei cu musculatură slab dezvoltată apare ca o 
linie de creastă proeminentă, care schimbă planurile regiunii. Când iau punct fix pe 
coloană, trapezul descendent şi mijlociu ridică umărul şi-l trag înăuntru iar porțiunea 
ascendentă îl coboară. Când ia punct fix pe scapulă, fibrele superioare, descendente, 
înclină capul de partea respectivă şi rotesc faţa în partea opusă. Când acţionează 
simultan fasciculele superioare ale ambilor trapezi, deci contracția este bilaterală, 
capul este tras în extensie. Fasciculele mijlocii apropie omoplaţii medial şi cele 
inferioare în acţiunea de cățărare, contribuie la ridicarea corpului în întregime. 
Latissimul (latissimus dorsi) este, aşa cum reiese din chiar denumirea sa, cel 
mai lat mușchi al corpului. El leagă direct torsul cu braţul. fiind vertebro-humeral. 
Pe linia mediană este situat în partea postero-inferioară a torsului, de la sacrum la 
jumătatea regiunii dorsale şi lateral, până la partea superioară a braţului, având deci 
o formă triunghiulară 
Intern își are originea pe fascia toraco-lombară, prin intermediul căreia se 
inseră pe procesele spinoase ale ultimelor şase vertebre toracale, ale vertebrelor 
lombare, pe creasta sacrală mediană şi pe treimea posterioară a crestei iliace. De la 
această origine, fibrele converg extern spre axilă: cele superioare orizontal, cele 


mijlocii oblic ascendent, cele inferioare aproape vertical. Muşchiul se îngroaşă şi se 

răsuceşte apoi, mulându-se pe fața anterioară a rotundului mare cu care formează 
peretele posterior al axilei, şi se inseră terminal cu un tendon scurt pe versantul 


intern al culisei bicipitale, șanțul intertubercular al humerusului. 





Latissimul (3 şi 20 — corpul muscular), l- aponevroza posterioară cu origine în fascia 
toracolombară ce acoperă masa comună sacro-lombară (porțiunea inferioară a extensorilor 
coloanei vertebrale) 2- inserţia laterală pe humerus. 4- marginea anterioară (după Ghiţescu) 


Marginea anterioară este modelată printr-un relief vertical pe laturile 
trunchiului iar marginea sa superioară, orizontală, este acoperită de trapez în partea 
ei internă. Inferior, marele dorsal este înlocuit de aponevroză după o linie oblică, ce 
merge de la creasta iliacă la ultimele vertebre dorsale. Când ia punct fix pe coloana 
vertebrală, latissimul acţionează asupra humerusului, coborând braţul în adducţie, 
sau îl roteşte înăuntru şi îl duce înapoi în retroducţie. Când ia punct fix pe humerus, 


în căţărare sau tracţiuni, trage trunchiul după acesta. 

Extensorii coloanei vertebrale (erector spinae) formează un complex 
muscular ce ocupă șanțurile paravertebrale, având forme alungite longitudinal, de la 
sacrum până sus, la occipital. Ei leagă pelvisul de torace şi profund toracele de 
craniu şi segmentele coloanei între ele prin inserţiile pe vertebre. După cum le spune 
şi numele, ei extind, înclină şi rotesc coloana și participă la extensia capului și 
trunchiului. Împreună cu alți muşchi sinergici (gluteii, quadricepsul femural și 
tricepsul sural) ei asigură şi susțin menţinerea staţiunii verticale a corpului, fiind 
antagonişti muşchilor antero-laterali ai abdomenului, flexorii coloanei. În partea 
inferioară, aceşti muşchi sunt nediferenţiaţi şi contopiţi în masa sacro-lombară. 
Aceasta se află într-o lojă osteo-fibroasă formată de fascia toracolombară şi scheletul 
regiunii sacro-lombare. Prin intermediul ei se inseră pe ultimele vertebre lombare, pe 
creasta sacrală mediană, creasta iliacă, faţa posterioară a sacrumului şi pe fascia 
toracolombară. Plecând de aici, masa comună sacro-lombară urcă de-a lungul 
coloanei spre torace şi craniu. 

Muşchii toracelui ( musculi thoracis ) sunt reprezentaţi în plan superficial de 
muşchii care-l leagă de membrele superioare. Marele pectoral ( pectoralis major) 
este muşchiul toraco-humeral anterior, dispus simetric faţă de linia mediană, în 
partea superioară a toracelui. Este format din trei fascicule musculare diferite prin 
originea lor medială: - fasciculul superior sau clavicular ( pars clavicularis) îşi are 
originea pe jumătatea medială a marginii anterioare a claviculei ; 

- fasciculul mijlociu, sterno-costal (pars sternocostalis) pleacă de pe faţa anterioară 
a sternului şi de pe cartilagiile primelor şase coaste adevărate ; 
- fasciculul abdominal (pars abdominalis) pleacă de pe teaca dreptului abdominal. 

De la această întinsă insertie medială, cele trei fascicule converg spre braț şi se 
suprapun răsucindu-se. Cele inferioare trec sub cele superioare, claviculare, și printr- 
un tendon comun, se inseră lateral pe creasta tuberculului mare al epifizei 


superioare a humerusului, versantul extern al culisei bicipitale. Astfel, marele 

pectoral formează voluminosul perete anterior al axilei. Porțiunea claviculară este 
separată de deltoid prin  şanțul delto-pectoral şi fosa subclaviculară. Forma 
pectoralului în repaus este patrulateră, cele patru margini fiind : supero-externă sau 
deltoidiană, superioară sau claviculară, internă sau sterno-abdominală şi infero- 
externă sau axilară. Forma mușchiului destins, când braţele sunt întinse orizontal şi 
lateral este triunghiulară, pentru că marginea deltoidiană continuă linia celei 


claviculare, confundându-se cu ea. 








Pectoralul mare 1- porţiunea claviculară, 2- sterno-costală, 3- abdominală. (după Ghiţescu) 

Acţiunea marelui pectoral, când ia punct fix pe torace, este de puternică 
adducţie, mai ales când braţul este deja orizontal, în abducţie. În poziția anatomică, 
el imprimă braţului o mişcare de rotaţie internă şi anteducţie, făcând parte din grupa 
pronatorilor mâinii. Când mușchiul are punct fix pe humerus, intervine în acţiunea 
de căţărare, ridicând în sus toracele şi odată cu el tot corpul. În contracție, fasciculul 


inferior, abdominal, coboară umărul iar cel superior, clavicular, îl ridică. 

Dințatul anterior (serratus anterior) ocupă cea mai mare parte a regiunii 
laterale a toracelui. De la primele zece perechi de coaste, merge pe sub omoplat la 
marginea medială a acestuia. Este ascuns astfel în majoritate de omoplat şi muşchii 
umărului şi apare numai prin 3-4 digitaţii fasciculare între oblicul extern, latissim şi 
marele pectoral. Prin tonicitatea sa, fixează scapula pe torace. Când ia punct fix pe 
torace, trage de omoplat, îl duce înainte şi lateral şi-l aplică pe torace, depărtând 
marginea medială a acestuia de coloana vertebrală. Devine reliefat în orice mişcare 
energică a brațului. Regiunea sa este delimitată în afară de relieful vertical al marelui 
dorsal şi jos de marginea cartilaginoasă a toracelui şi șanțul superior al flancului. 
Modeleul său caracteristic este dat de întrepătrunderea digitaţiilor sale externe cu 
cele ale oblicului extern al abdomenului, care îşi împletesc reliefurile cu cele mai 


puțin oblice ale coastelor. 











Dinţatul anterior a- fasciculul radiar, b- orizontal, c-fasciculele descendente. (după Ghiţescu) 

Abdomenul se intercalează ca o zonă flexibilă, realizată osos de coloana 
lombară, între volumele rigide ale toracelui şi pelvisului. I se pot descrie o regiune 
anterioară (abdomenul propriu-zis), regiunea posterioară (lombară) și regiunile 
laterale sau flancurile. Flancurile cuprind părțile inferioare ale oblicilor externi, 
pornind de la limita inferioară a coastelor, unde este șanțul superior al flancului până 
la creasta iliacă, unde se află șanțul inferior al acestuia. Regiunea lombară (şalele) 
are formă de romb cu laturile superioare, formate de muşchii latissimi, iar cele 
inferioare de reliefurile gluteilor mari. Anterior şi lateral, abdomenul este limitat 
superior de marginea inferioară a toracelui, şi inferior de pubis. Este în cea mai 
mare parte modelat la exterior de pereţi săi musculari, ce formează o centură de la 
torace la pelvis, care susţine viscerele, prin intersectarea direcțiilor diferite ale 
fibrelor lor. Muşchii abdomenului ( musculi abdominis ) sunt tipic laţi, formaţi 
dintr-o porțiune musculară şi una aponevrotică anterioară sau posterioară. În cazul 
oblicului intern. oblicului extern şi transversului, aceste aponevroze posterioare 
formează alături de cea a latissimului fascia roraco-lombară. 

Dreptul abdominal (rectus abdominis) are o formă triunghiulară foarte 
alungită, întinsă vertical, cu vârful pe pubis şi baza sus, la partea antero-inferioară a 
toracelui. Este simetric, de-o parte şi de alta a liniei mediane, linia albă a 
abdomenului. Aceasta, împreună cu aplatizările aponevrotice specifice lui, îi 
formează un suport puternic de tracțiune și solidarizare cu muşchii laterali (oblicii 
extern şi intern). Superior se inseră pe cartilagiile coastelor V, VI şi VII şi pe 
procesul xifoidian. De aici, fibrele coboară şi se inseră distal între simfiza pubiană şi 
tuberculul pubian. Acest muşchi este situat într-o teacă formată anterior de fascia 
marelui oblic şi posterior de muşchii transverși. Corpul său muscular este întrerupt 
de aplatizări aponevrotice orizontale la nivelul ombilicului, coastei a IX-a şi aVII-a, 
căpătând un aspect poligastric clasic. Ombilicul este o gropiţă, situată la nivelul 


crestelor iliace şi la jumătatea distanţei dintre procesul xifoid şi pubis, în centrul 

căreia se află un tubercul. Partea subombilicală a drepţilor se îngustează mult, încât 
marginea ei externă devine oblică în jos şi înăuntru iar șanțul lateral dintre el şi 
oblicul extern se lărgeşte într-o aplatizare aponevrotică triunghiulară. Dreptul 
abdominal. când ia punct fix pe coaste, flexează pelvisul pe torace, fiind un flexor al 


torsului, antagonist deci al extensorilor coloanei vertebrale. 








Direcţiile muşchilor antero-laterali ai abdomenului, țesătură ce conferă mare rezistenţă. peretelui 
abdominal:orizontale şi profunde ale transversului, ascendente medial şi mijlocii ale oblicului 
intern. descendente medial şi superficiale ale oblicului extern şi verticale ale dreptului abdominal. 


Drepţii abdominali: 1-sternul, 2-procesul xifoid, 3-cartilagiul costal, 4-aplatizarea aponevrotică de 
la nivelul ombilicului, 5- simfiza pubiană 


Transversul abdominal (transversus abdominis) este un muşchi lat, situat 
profund, în peretele antero-lateral al abdomenului. Originea sa, de sus în Jos, se face 
posterior pe cartilagiile ultimelor şase coaste, pe procesele transverse ale vertebrelor 
lombare, pe jumătatea anterioară a crestei iliace şi treimea laterală a ligamentului 


inghinal. El contribuie astfel, împreună cu latissimul şi oblicul extern, la formarea 

fasciei toraco-lombare. De la această origine, fibrele transversului merg orizontal 
înainte, încingând corpul şi strângându-l ca un brâu, şi se inseră terminal pe 
aponevroza anterioară. Este cel mai important muşchi al presei abdominale. 

Oblicul extern al abdomenului (obliquus externus abdominis) este cel mai 
întins şi superficial dintre muşchii laterali ai abdomenului. Îşi are originea pe faţa 
externă a ultimelor opt coaste, prin digitaţii care alternează cu cele mai puţin 
oblice ale dinţatului anterior şi cele mai oblice ale latissimului. De la origine, 
fasciculele musculare merg oblic în jos şi înainte, radiind pe tot peretele antero- 
lateral al abdomenului. Cele posterioare, pornite de pe ultimele două coaste au o 
direcție aproape verticală, inserându-se distal pe cresta iliacă. Celelalte se continuă 
cu aponevroza oblicului, după o linie verticală de la unghiul inferior al marelui 
pectoral, la spina iliacă antero-superioară. Fibrele acesteia, în cea mai mare parte 
merg înainte până la linia mediană, unde se sudează vertical cu simetricele lor, 
formând lama anterioară a tecii dreptului şi linia albă a abdomenului, o puternică 
chingă verticală. Între abdomen şi coapsă, se distinge în aponevroza oblicului extern 
o formaţiune fibroasă foarte rezistentă care dublează marginea anterioară a 
coxalului, numită ligamentul inghinal sau arcada femurală. În contracție 
bilaterală, oblicul extern apleacă torsul şi flexează toracele pe pelvis. Când punctul 
fix este la inserţia superioară de pe torace, flexează pelvisul pe acesta. Prin 
contracția pe o singură parte, înclină torsul şi îi determină rotația, ducând fața 
anterioară a toracelui în partea opusă muşchiului contractat. 

Oblicul intern (obliquus abdominis internus) este situat sub oblicul extern, 
având direcţia fibrelor inversă față de acesta. Originea şi-o are prin fibre care se 
desprind dinapoi înainte, de pe fascia toraco-lombară împreună cu latissimul, de pe 
porţiunea anterioară a crestei iliace, de pe spina iliacă antero-superioară şi de pe 
jumătatea laterală a ligamentului inghinal. De la această origine, fibrele musculare 


radiază cu direcţie inversă celei a oblicului extern: cele posterioare merg aproape 

vertical pe marginea inferioară a ultimelor trei coaste, cele mijlocii se termină pe 
aponevroza anterioară, contribuind la formarea tecii dreptului şi a liniei albe iar 
fascicolele anterioare merg orizontal, medial şi inferior, unindu-se cu fibrele 
aponevrotice ale transversului. Conrracţia bilaterală cu punct fix pe această insertie 
inferioară produce flexia toracelui pe pelvis iar când punctul fix este pe coaste, 
produce flexia pelvisului pe torace. Contracţia unilaterală cu punct fix pe inserţia 
inferioară are acţiune inversă cu cea a oblicului extern: înclină torsul de partea sa şi 
roteşte toracele ducându-i faţa anterioară tot spre partea sa, fiind şi aici antagonistul 


oblicului extern de aceeaşi parte şi sinergicul celui de partea opusă. 





Mușchii antero- laterali ai abdomenului A — transversul, B- oblicul intern, C- oblicul extern 
I-dreptul abdominal, 2-foaia profundă a tecii drepţilor, 3-masa comună sacro-lombară 
(porțiunea inferioară a extensorilor coloanei vertebrale). 4- fascia toracolombară, 5- foaia 
superficială a tecii drepţilor, G-inserţie costală a latissimului, 7-digitaţiile dinţatului anterior, 8- 
dreptul abdominal, 9-ligamentul inghinal 


Mușşchii postero-laterali ai pelvisului sunt aşezaţi cu corpul muscular la 
nivelul pelvisului şi cu extremitatea inferioară se inseră distal pe epifiza superioară a 


femurului, pe cele două trohantere şi ramurile superioare de bifurcaţie ale liniei 

aspre a femurului. Din această cauză, aceşti muşchi se mai numesc și pelvi- 
trohanterieni. Ei formează o aglomerare musculară în jurul articulației coxo- 
femurale, fiind scurţi şi puternici. Volumul lor este separat de abdomenul posterior 
prin șanțul inferior al flancului. 

Gluteul mare (gluteus maximus) este cel mai voluminos muşchi superficial al 
regiunii fesei, având o formă patrulateră cu următoarele margini: marginea medială, 
(convexă intern), laterală (concavă extern, înconjurând marele trohanter), marginea 
inferioară, foarte groasă, corespunde în parte şanţului subfesier, marginea 
superioară, subţire, acoperă mijlociul gluteu, cu al cărui relief se continuă. 
Originea gluteului mare este pe o suprafață care începe pe fosa iliacă externă şi 
porțiunea posterioară a crestei iliace, pe ligamentul sacro-iliac şi se continuă pe 
fascia toraco-lombară şi partea posterioară sacrumului. De la această origine pelvină 
vastă, fibrele sale converg în jos şi lateral şi se inseră distal pe  tuberozitatea 
gluteală a femurului (ramul lateral de bifurcaţie a liniei aspre) şi mai inferior pe 
fascia de înveliş a coapsei, numită fascia lata (fascia lata). Aceasta înconjură 
muşchii coapsei ca un manşon şi prezintă lateral o îngroşare ca o panglică fibroasă 
bine diferențiată în structura ei numită tractul iliotibial (tractus iliotibialis). Acesta 
are superior o triplă origine: posterior de pe fascia gluteului mare, anterior din 
aponevroza distală a tensorului fasciei lata și la mijloc de pe fascia îngroșată 
aponevrotic a gluteului mijlociu. Tractul iliotibial coboară apoi pe partea laterală a 
coapsei, peste vastul extern al qvadricepsului şi se inseră inferior pe tuberozitatea 
laterală a tibiei, pe capul fibulei şi pe patelă. 

Fiind situat înapoia articulației coxo-femurale, gluteul mare este cel mai 
puternic extensor al pelvisului pe coapsă şi extensor, rotator extern, abductor prin 
porțiunea superioară şi respectiv adductor prin cea inferioară al coapsei pe pelvis. 
Este un muşchi prin excelență antigravitaţional, împiedicând căderea înainte a 


trunchiului. Acţionează cu eficiență din poziţia de flexiune, ridicând trunchiul 

aplecat, de la orizontală în poziţie de rectitudine. La trecerea în extensie, relieful lui 
se accentuează pe membrul stabilizat ca o coloană dreaptă de sprijin, fesa luând o 
formă semilunară. Făcând parte din lanţul triplei extensii, când întreg membrul 
inferior a fost flexat în cele trei articulaţii principale, el are un rol capital în ridicarea 
trunchiului pe verticală, extinzându-se împotriva greutăţii corpului. Invers, în flexia 
torsului, când muşchii abdominali se contractă, se realizează un efect antagonist 
extensorilor coloanei, care la rândul lor frânează flexia. 

Gluteul mijlociu (gluteus medius) are o formă triunghiulară, de evantai, cu 
baza mai sus de precedentul și vârful în jos, acoperit în jumătatea posterioro- 
inferioară de gluteul mare. Își are originea în fosa iliacă externă şi pe porțiunea 
corespunzătoare a crestei iliace (două treimi anterioare până la spina iliacă antero- 
superioară). De aici, fasciculele sale musculare converg și se inseră distal pe marele 
trohanter. Marginea sa anterioară se învecinează cu tensorul fasciei lata. 

Gluteul mic (gluteus minimus) are şi el o formă triunghiulară dar este plasat 
profund față de primii doi. Îşi are originea în fosa iliacă externă şi inserția distală 
tot pe trohanterul mare. Ca şi la cel mijlociu, având o dispoziţie în evantai, vom 
diferenţia fascicule posterioare ale celor doi mușchi, care au aceeași direcție cu 
gluteul mare şi acţiune de extensie şi rotaţie în afară a coapsei, fascicule anterioare 
care au aceeaşi direcţie cu tensorul fasciei lata şi acţiune de flexie şi rotaţie înăuntru 
a coapsei, fiind deci antagoniste primelor şi fascicule mijlocii, care produc o 
puternică abducţie a coapsei ca şi acțiunea în totalitate a fiecărui dintre muşchi. 

Tensorul fasciei lata (tensor fasciae latae) îşi are originea pe spina iliacă 
antero-superioară, merge în jos, extern şi înapoi, trece peste trohanterul mare şi se 
inseră distal pe tractul ilio-tibial, un complex aponevrotic de pe fața externă a 
coapsei. Prin intermediul acestuia, acționează la distanţă asupra fasciei lata, 
genunchiului şi gambei. Este un flexor şi abductor al coapsei iar distal, flectează 


genunchiul extins sau continuă flexia lui dacă în prealabil au acționat alți muşchi. 


126 








Vlad Tiberiu 


Fundamentele anatomice şi morfologice ale artelor vizuale 





7- gluteul mic (situat în plan profund), 8- gluteul mijlociu, 9- tensorul fasciei lata, 10- gluteul mare 


Muşchii umărului sau ai centurii membrelor superioare ( musculi cinguli 
membri superioris) formează un relief rotunjit, ce acoperă articulaţia scapulo- 
humerală. Umărul depăşeşte extern acromionul, forma sa fiind determinată de 
volumul mușchiului deltoid (deltoideus), separat de marele pectoral prin șanțul 


grecești 


> 


delto-pectoral. Desfăşurat, deltoidul este un triunghi asemănător literei 
delta, de unde îi vine și numele. El este dispus superficial şi rulat sub forma unui con 
cu baza în sus şi vârful jos, la humerus. Superior îşi are originea pe treimea laterală 
a marginii anterioare a claviculei, pe marginea laterală a acromionului şi posterior, 
pe buza inferioară a marginii posterioare a spinei omoplatului, fiind astfel simetricul 
inferior al trapezului. De la această vastă origine superioară, fasciculele musculare 
anterioare (claviculare) coboară oblic şi înapoi, cele mijlocii (acromiale) coboară 
vertical, iar cele posteriore (scapulare) coboară oblic şi înainte. Toate converg şi se 


inseră distal pe tuberozitatea deltoidiană de la jumătatea feţei externe a 

humerusului. Fasciculele anterioare realizează mişcarea de anteducţție (proiecţie 


înainte) şi rotația internă a braţului. Cele posterioare realizează retroducția 


(proiecția înapoi) şi rotația externă a acestuia. Fasciculul mijlociu este exclusiv 
abductor al brațului. Acţiunea sinergică a celor trei fascicule produce ridicarea 
umărului şi abducţia brațului până la orizontală. De la orizontală în sus, deltoidul 


este ajutat de trapez şi marele pectoral. 








> 


l- supraspinosul, 2- subspinosul (infraspinosul), 3-micul rotund, 4- marele rotund. 6- deltoidul 
a- clavicula, b- marginea internă (spinală) a omoplatului, c- tuberozitatea deltoidiană de la 
jumătatea feţei externe a humerusului 


Mușchii umărului din planul profund sunt următorii: 

Supraspinosul (supraspinatus) ocupă fosa supraspinoasă a omoplatului, în 
care îşi are şi originea. De aici fibrele sale se îndreaptă anterior şi lateral peste 
articulația scapulo-humerală şi se inseră printr-un tendon pe tuberculul mare al 
epifizei superioare al humerusului. Acţionează asupra articulației scapulo-humerale, 
fiind abductor al braţului, deci sinergic deltoidului. 

Subspinosul (infraspinatus) ocupă cea mai mare parte a fosei infraspinoase, 
unde îşi are şi originea. De aici, fibrele sale converg într-un tendon ce trece 


posterior articulației umărului şi se inseră tot pe tuberculul mare al humerusului. 

Acţiunea sa este de rotaţie în afară a braţului, cu eficiență mai mare când braţul a 
fost în prealabil rotat înăuntru. 

Rotundul mic (teres minor) este situat lateral de precedentul, cu care formează 
un relief comun. Îşi are originea pe faţă posterioară a omoplatului. în fosa 
subspinoasă, în vecinătatea marginii laterale a acesteia. De aici, muşchii se îndreaptă 
lateral şi în sus, trecând înapoia articulației scapulo-humerale şi lungii porțiuni a 
tricepsului şi se termină printr-un tendon pe tuberculul mare al humerusului. Este şi 
acesta un rotator în afară al brațului. 

Rotundul mare ( teres major) este alungit, voluminos şi puternic. 

Originea o are pe unghiul inferior al omoplatului şi jumătatea inferioară a marginii 
laterale a acestuia. De aici fasciculele sale se îndreaptă în sus, anterior şi lateral, şi se 
inseră printr-un tendon pe tuberculul mic al humerusului, pe versantul intern al 
culisei bicipitale, puţin înapoia tendonului latissimului. Cu acesta, formează peretele 
posterior al axilei, trecând împreună înaintea lungii porțiuni a tricepsului. Când ia 
punct fix pe omoplat, acționează ca adductor și rotator înăuntru al brațului, deci 
sinergic cu latissimul şi antagonist deltoidului. În același timp este şi un retroductor, 
acționând în mişcarea de a pune mâinile la spate. Subspinosul, rotundul mare şi 
rotundul mic apar superficial în spaţiul liber dintre trapez, latissim şi deltoid. 

Subscapularul (subscapularis) este un muşchi triunghiular, situat în fosa 
subscapulară, deci pe faţa anterioară a omoplatului, unde îşi are şi originea. De aici 
fibrele sale converg lateral într-un tendon ce se inseră pe tuberculul mic al 
humerusului. Este un rotator înăuntru al humerusului, fiind deci antagonist 
infraspinosului, rotundului mic și porțiunii scapulare a deltoidului. Când braţul este 
ridicat este şi adductor. 

Muşchii brațului (musculi brachii) Anterior, superficial se află relieful 
bicepsului brahial, alungit în relaxare şi globulos în contracție, iar profund coraco- 


brahialul și brahialul anterior. Bicepsul brahial (biceps brachii) este un muşchi 

lung, fuziform, cu originea pe scapulă prin două capete distincte: capul scurt ( caput 
breve) pe vârful coracoidei omoplatului şi capul lung (caput longum) pe tuberculul 
supraglenoidal al acestuia. El coboară apoi prin culisa bicipitală, unde este acoperit 
de marele pectoral, care se inseră pe versantul extern al culisei. Aceste capete se 
contopesc într-un corp muscular fuziform, ce coboară pe fața anterioară a braţului şi 
se inseră distal printr-un tendon pe tuberozitatea bicipitală a radiusului. De pe partea 
medială a acestui tendon se desprinde expansiunea aponevrotică bicipitală, care 
înveleşte originea mușchilor epitrohleeni. Trecând peste două articulaţii, bicepsul 
acţionează atât la umăr, asupra brațului (prin capul scurt adducție iar prin capul lung 


abducţie) cât şi la cot, asupra antebraţului (flexia acestuia pe braţ). 





7- coraco-brahialul, 8-brahialul anterior, 9- bicepsul brahial, a- capul lung al bicepsului, b- capul 
scurt al bicepsului, d- culisa bicipitală (şanţul intertubercular), e- inserţia distală a bicepsului pe 
tuberozitatea bicipitală a radiusului, h-expansiunea aponevrotică bicipitală ce acoperă originea 
muşchilor epitrohleeni(flexorii antebraţului. mâinii şi degetelor de pe faţa anterioară a antebraţului) 








Vlad Tiberiu Fundamentele anatomice şi morfologice ale artelor vizuale 


Brahialul anterior (brachialis) este un mușchi lat, situat pe partea anterioară şi 
inferioară a brațului, căruia îi dă lăţime, braţul având o forma turtită sagital la 
indivizii musculoși şi aproximativ cilindrică la femei, adolescenți şi persoanele cu 
musculatură slab dezvoltată. Fiind înapoia bicepsului, îi creează acestuia un suport. 
Originea şi-o are pe tuberozitatea deltoidiană şi pe feţele laterală şi medială a 
humerusului, dedesubtul inserției deltoidului. De aici fibrele musculare descind, 
trecând înaintea cotului şi se inseră distal la baza procesului coronoid al ulnei. Este 
un puternic flexor al antebraţului pe braţ. 

Coraco-brahialul (coraco-brahialis) este situat medial faţă de capul scurt al 
bicepsului. Originea şi-o are printr-un tendon comun cu acesta pe procesul coracoid 
al scapulei. Fasciculele coboară de aici şi se inseră distal la mijlocul a feţei mediale 
a humerusului. Este un adductor şi un anteductor (proiector înainte al brațului), fiind 
vizibil pe faţa internă a acestuia, mai ales când braţul este ridicat. 

Pe fața posterioară a brațului se află tricepsul brahial (triceps brachii). Acesta 
este voluminos şi, după cum îi spune şi numele, format din trei porțiuni. Capul lung 
(caput longum) îşi are originea pe tuberculul infraglenoidal al scapulei, de unde 
coboară şi formează corpul propriu-zis al muşchiului. Lui i se alătură apoi fibrele 
'apului lateral (caput laterale) şi ale capului medial (caput mediale), care îşi au 
originea pe faţa posterioară a humerusului, deasupra şi respectiv sub șanțul oblic de 
tosiune. De aici, cele trei porțiuni musculare coboară şi se inseră distal printr-o 
aponevroza comună puternică pe faţa posterioară a olecranului ulnei. Faţa 
posterioară a braţului este astfel mai complex modelată, datorită celor trei corpuri 
musculare. Denivelările lor sunt mai pronunțate în contracție. când inferior apare 
aplatizarea corespunzătoare aponevrozei comune, mărginită superior şi intern de 
relieful puternic al lungii porţiuni şi supero-extern de relieful mai atenuat al vastului 


extern. Infero-intern, această aplatizare aponevrotică este demarcată de vastul intern. 

10- tricepsul brahial, 11- supinator din grupa laterală a mușchilor antebraţului, a- capul medial, 
b- capul lateral, c- capul lung 


Tricepsul este un extensor al antebraţului pe braț şi, prin capul lung, care vine 
tocmai de pe scapulă, este retroductor şi adductor al braţului la tors. În rezumat, 
acțiunea sinergică sau antagonistă a celor şase muşchi ai umărului și cei ai braţului 
se desfăşoară astfel: deltoidul şi supraspinosul sunt abductori ai brațului; 
infraspinosul şi rotundul mic sunt rotatori în afară iar rotundul mare și subscapularul 
sunt adductori şi rotatori înăuntru. Proiecţia înainte sau anteducţia este executată de 
porțiunea claviculară a deltoidului, marele pectoral şi bicepsul brahial. Proiecția 
înapoi sau retroducţia este executată de porțiunea scapulară a deltoidului, latissim, 
rotund mare şi lunga porțiune a tricepsului. Abducţia este asigurată de deltoid şi 
supraspinos. Adducţia este realizată de cei doi muşchi mari ai axilei (pectoralul și 
latissimul) ajutaţi de toţi muşchii umărului (în afară de deltoid şi supraspinos) şi 
capul lung al tricepsului. Rotaţia înăuntru o face în primul rând subscapularul, 
susținut de marele pectoral, latissim, rotundul mare şi lunga porțiune a bicepsului. 


Rotaţia în afară este dată de infraspinos şi rotundul mic. 

6-deltoidul,8-brahialul anterior,9-bicepsul brahial, 10-tricepsul, 1l-anconeul, 16-flexorul ulnar al 
carpului, 17-palmarul lung, 18- flexorul radial al carpului, 19- rotundul pronator, 25-lungul 
extensor radial al carpului, 26-scurtul extensor radial al carpului, 27-extensorul comun al 
degetelor, 28-extensorul degetului mic, 29-extensorul ulnar al carpului, 30-brahioradialul 
h-expansiunea aponevrotică bicipitală ce acoperă originea muşchilor epitrohleeni (flexorii 
antebraţului. mâinii şi degetelor de pe faţa anterioară a antebraţului), 


X (antenior)- retinaculul flexorilor, x (posterior)- retinaculul extensorilor, f- aponevroza palmară 


Muşchii antebraţului (musculi antebrachi) au corpuri musculare globuloase 
în partea proximală a antebraţului şi tendoane lungi în partea distală. Ei se grupează 
în trei regiuni: anterioară, posterioară şi laterală. 

Regiunea laterală a antebraţului este modelată superficial de muşchi cu 
originea pe marginea externă a humerusului. De aici, corpurile lor conturează şi'dau 


rotunjimea externă a regiunii cotului, coboară pe marginea laterală antebraţului şi se 

inseră distal pe radius sau la baza metacarpienelor II și III. În general, sunt flexori ai 
antebraţului pe braţ și supinatori. 

Brahioradialul (brachioradialis) este superficial şi cel mai puternic muşchi al 
acestui grup. Originea o are pe marginea laterală a humerusului. De aici, corpul său 
muscular coboară pe marginea laterală a cotului şi antebraţului şi se inseră distal la 
baza procesului stiloid al radiusului. Este un puternic flexor al antebraţului pe braţ şi 
devine supinator, când antebraţul este în pronaţie şi invers. 

Lungul extensor radial al carpului (extensor carpi radialis longus) îşi are 
originea pe marginea laterală a humerusului, mai jos de precedentul. Corpul său 
muscular se continuă de la jumătatea antebraţului cu un tendon ce coboară prin 
şanţul cel mai lateral de pe fața posterioară a extremității distale a radiusului şi se 
inseră distal la baza metacarpianului II. Este flexor al antebraţului pe braț şi 
supinator dar extensor şi abductor al mâinii. 

Scurtul extensor radial al carpului (extensor carpi radialis brevis) acoperit în 
parte de lungul extensor. Originea o are pe epicondilul humeral lateral, mai jos de 
acesta, după care corpul său merge paralel cu radiusul, tendonul său trece prin 
acelaşi şanţ al extremității distale radiale şi se inseră distal la baza metacarpianului 
III. Este flexor al antebraţului pe braţ, supinator şi doar extensor al mâinii. 

Faţa anterioară a antebraţului prezintă intern volumul epitrohleenilor (muşchi 
cu originea pe epitrohleea humerusului). Fiind dispuşi în plan superficial. superior, 
volumul lor este acoperit oblic de expansiunea aponevrotică a tendonului bicepsului 
brahial care imprimă o depresiune pe traseul lor. Orientarea lor pe fața anterioară a 
antebraţului este oblic descendent şi extern. După ce tendoanele lor trec pe sub 
retinaculul flexorilor, se inseră pe scheletul mâinii şi degetelor şi în contracție 
determină flexia degetelor, a mâinii pe antebraţ şi a antebraţului pe braţ. Rerinaculul 
flexorilor (retinaculum flexorum) este o panglică fibroasă patrulateră, întinsă 


transversal între cele două extremități distale ale scheletului antebraţului. 

Rotundul pronator (pronator teres) este cel mai lateral muşchi din planul 
superficial, avându-și originea pe epitrohlee şi faţa medială a procesului coronoid 
ulnar. După un traiect oblic în jos şi lateral se inseră distal pe partea mijlocie a feţei 
laterale a radiusului. După cum îi spune şi numele este un pronator al mâinii iar 
prin inserția humerală pe epitrohlee un flexor al antebraţului pe braţ. 

Flexorul radial al carpului (flexor carpi radialis) îşi are şi el originea pe 
epicondilul medial (epitrohlee). Fasciculele sale merg în jos şi în afară și pe la 
mijlocul antebraţului converg într-un tendon, care trece înapoia retinaculului 
flexorilor şi se inseră distal la baza metacarpianului II. Este flexor al antebraţului pe 
braţ şi al mâinii pe antebraţ, pronator şi abductor al mâinii. 

Palmarul lung (palmaris longus) îşi are originea pe epitrohlee, fiind plasat 
medial faţă de precedentul. Corpul său muscular se continuă cu un tendon lung, care 
trece însă înaintea retinaculului flexorilor şi se lărgeşte apoi ca un evantai în palmă, 
transformându-se în aponevroza palmară. Este un flexor al mâinii şi al antebraţului. 

Flexorul ulnar al carpului (flexor carpi ulnaris) îşi are originea prin capul 
humeral (caput humerale) pe epicondilul medial (epitrohlee) şi prin cel ulnar (caput 
ulnare ) pe marginea medială a olecranului. Are apoi un traiect paralel cu ulna iar 
corpul său muscular se continuă cu un tendon, ce se inseră distal pe osul pisiform. 
Este flexor al antebraţului pe braţ şi flexor şi adductor al mâinii. 

În regiunea posterioară. superficial se află muşchii extensori ai antebraţului pe 
braţ, ai mâinii pe antebraţ şi ai degetelor. Datorită faptului că îşi au originea pe 
epicondilul lateral al humerusului, se numesc epicondilieni. Volumul realizat de 
aceştia pe faţa posterioară a antebraţului merge oblic în jos şi intern (invers faţă de 
epitrohleeni). Şi aceştia au corpuri scurte şi globuloase şi se continuă cu tendoane 
lungi. Acestea trec pe sub  retinaculul extensorilor (retinaculum extensorum),, O 
bandă de întărire transversală cu formă patrulateră, ce se inseră medial pe feţele 


posterioare ale ulnei, piramidalului şi pisiformului şi lateral pe cea a radiusului. 

16-flexorul ulnar al carpului, 17-palmarul lung, 18- flexorul radial al carpului, 19- rotundul 
pronator, 25-lungul extensor radial al carpului, 26-scurtul extensor radial al carpului, 27-extensorul 
comun al degetelor, 28-extensorul degetului mic, 29-extensorul ulnar al carpului, 30-brahioradialul 


Extensorul comun al degetelor (extensor digitorum communis) este cel mai 
extern, avându-și originea pe epicondilul lateral. Corpul său muscular se îndreaptă 
distal şi se împarte în patru fascicule ce se continuă prin câte un tendon spre 
degetele II-V. Acestea trec pe sub retinaculul extensorilor iar la nivelul articulaţiilor 
metacarpo-falangiene trimit câte o expansiune fibroasă ce se inseră pe falanga 
proximală. Fiecare tendon se împarte apoi în trei ramuri tendinoase: cea mediană 
se fixează pe faţa dorsală a falangei medii iar celelalte se unesc şi se prind pe fața 
dorsală a falangei distale. Este un extensor al falangei distale pe cea medie, a 


acesteia pe cea proximală, a acesteia pe metacarp şi a mâinii pe antebraţ. 

Extensorul degetului mic (extensor digiti minimi) este situat medial de 
precedentul, cu care este adesea fuzionat. Originea şi-o are pe epicondilul lateral, 
corpul său muscular continuându-se cu un tendon ce trece pe sub retinaculul 
extensorilor. Merge apoi de-a lungul metacarpianului V şi se inseră distal pe 
ultimele două falange ale degetului mic, fuzionând cu tendonul provenit de la 
extensorul comun al degetelor, destinat degetului mic. Acestuia îi dă un plus de 
extensie, contribuind şi la extensia mâinii. 

Extensorul ulnar al carpului (extensor carpi ulnaris) îşi are originea pe 
epicondilul lateral (caput humerale) şi pe marginea posterioară a ulnei (caput ulnae). 
Tendonul său trece prin șanțul epifizei distale a ulnei şi se inseră distal la baza 


metacarpianului V. Este un extensor al antebraţului și al mâinii şi un adductor. 


Mâna este segmentul distal al membrelor superioare şi are un aparat articular 
şi muscular complex, corespunzător repertoriului variat de mişcări, de la cele mai 
fine, până la cele care solicită o forță deosebită. Faţa dorsală prezentând doar 
tendoanele extensorilor, muşchii mâinii sunt dispuşi numai pe faţa palmară şi în 
spaţiile interosoase. Aici, muşchii sunt grupaţi în trei regiuni: una laterală, numită 
eminenta tenară, aflată la baza degetului mare, formată din muşchii ce-l deservesc; 
o regiune medială mai alungită, numită eminența hipotenară, formată din muşchii 
ce deservesc degetul mic şi regiunea mijlocie, palma propriu-zisă, o depresiune 
limitată inferior de relieful transversal aflat la nivelul articulaţiilor metacarpo- 
falangiene şi lateral de cele două eminenţe care superior se aproprie, constituind 
rădăcina mâinii. Forma feţei palmare este determinată atât de aceste reliefuri şi 
depresiunea delimitată de ele cât şi de cele patru pliuri imprimate de mişcările de 
opoziţie şi flexie ale degetelor. Aceste pliuri sunt următoarele: şanțul policelui, ce 
conturează intern eminenta tenară, șanțul transversal al ultimelor trei degete, 


şanțul longitudinal, care pleacă de la rădăcina eminenţei hipotenare spre index şi 

şanțul oblic, care merge de la extremitatea inferioară a eminenţei tenare spre 
mijlocul marginii ulnare a palmei. In ansamblu, acestea sunt configurate asemănător 
literei M, verticalele fiind date de pliul policelui şi pliul transversal, ce se adâncesc 


mult în flexia mâinii şi a degetelor pe mână. 


„atei REO 





stânga Aspectul palmar al mâinii, cu reliefurile eminenţelor tenară şi hipotenară şi șanțurile ce le 
delimitează, configurate asemănător literei M 

dreapta a — tendon al extensorului policelui de pe faţa posterioară a antebraţului. b — articulaţia 
primului metacarpian (al policelui) cu trapezul. c — procesul stiloid al radiusului 


Prin calitățile estetice, expresivitatea şi gestica lor specifică, mâinile omului au 
impresionat artiştii de-a lungul secolelor, fie ca o temă de sine stătătoare fie de cele 
mai multe ori asociate feței (portretul compozițional). Diversele particularități 
anatomice le fac apte pentru efectuarea unei game variate de mişcări, de la cele mai 
grosiere (prehensiune) la cele care solicită abilitate (scrisul) până la virtuozitatea 


interpretării la diferite instrumente, modelajul, desenul. 

Auguste Rodin — Catedrala Altrecht Dürer — desen studiu de mâini 


Muşchii membrelor inferioare (musculi membri inferioris) sunt repartizaţi cu 
precădere la nivelul coapselor, gambelor şi piciorului. Muşchii coapsei (musculi 
femoris) sunt grupaţi în jurul femurului, astfel încât acesta este complet învelit în 
mase musculare. Rămân astfel ca repere scheletice ale coapsei doar marele trohanter 
şi cei doi condili ai epifizei inferioare a femurului. Convexitatea mare a părții 
anterioare a coapsei se datorează atât reliefului muscular al mușchilor din lanțul 
antigravitaţional cât şi direcției oblice şi curburii convexe anterior a femurului pe 
care ej sunt plasați. Coapsa este mai groasă sagital la indivizii musculoşi, 
prezentând trei mase voluminoase corespunzătoare grupelor musculare: anterioară 


(quadricepsul şi croitorul); internă (adductorii) și posterioară (ischio-gambierii). 

Quadricepsul femural (quadriceps femoris) îşi ia numele după cele patru 
capete de origine: vastul medial, vastul lateral şi vastul intermediar (uniarticulare) şi 
al patrulea, dreptul femural (biarticular, sus trece şi peste articulația coxo-femurală). 
Jos, cele patru porțiuni converg într-un singur tendon, care înglobează patela şi se 
fixează prin intermediul ligamentului său subrotulian pe tuberozitatea anterioară a 
tibiei. Cei trei vaşti  înconjură complet corpul femurului, lăsând liber numai 
interstițiul liniei aspre, pentru inserția adductorilor şi a scurtei porțiuni a bicepsului 
femural. Quadricepsul femural este cel mai puternic muşchi al corpului. În cadrul 
lui, dreptul femural (rectus femoris) este un muşchi penat cu originea pe spina iliacă 
antero-inferioară a coxalului. Vastul lateral (vastus lateralis) este cel mai voluminos 
dintre vaşti şi cu aşezarea cea mai înaltă, urcând pe buza laterală a liniei aspre, până 


la trohanterul mare. 





Muşchii de pe faţa anterioară a coapsei 1l- vastul lateral. 12-vastul medial, 13- vastul intermediar, 
14- dreptul femural. 15- croitorul 

Vastul medial (vastus medialis) se prinde pe toată întinderea liniei aspre. 
Porțiunea sa inferioară, mai voluminoasă, coboară până la marginea medială a 
patelei şi formează, când mușchiul este relaxat, o proeminență rotunjită şi 
globuloasă, situată medial şi puţin deasupra genunchiului. 

Vastul intermediar (vastus intermedius) este porțiunea profundă a 
quadricepsului, situată direct pe corpul femurului, pe care se inseră. Faţa superficială 
a vastului intermediar împreună cu ceilalți doi vaşti formează un jgheab vertical 
pentru dreptul femural. Tendoanele terminale ale celor patru porţiuni ale 
quadricepsului formează un tendon unic care înglobează patela şi o depăşeşte în jos, 
formând ligamentul patelar, tendonul de inserție distală a întregului quadriceps, pe 
tuberozitatea anterioară a tibiei. El acţionează asupra genunchiului cu forța tuturor 
celor patru componente, ca extensor al gambei pe coapsă. Dezvoltarea impresionantă 
a quadricepsului este justificată prin rolul lui antigravitaţional, caracteristic 
ortostatismului uman. Împreună cu ceilalți muşchi ai lanțului triplei extensii, 
intervine în toate mişcările prin care genunchiul, în prealabil flexat. se extinde, 
ridicând trunchiul vertical împotriva gravitaţiei. Singur dreptul femural, fiind 
biarticular, are acţiune şi asupra articulației șoldului, fiind flexor al coapsei pe 
pelvis, abductor şi rotator extern al ei. 

Croitorul ( sartorius ) este cel mai lung muşchi al corpului, întinzându-se de la 
pelvis la gambă, fiind şi un mușchi biarticular, deoarece acționează asupra a două 
articulaţii (şold şi genunchi). Originea şi-o are pe spina iliacă antero-superioară de 
unde fasciculele sale dispuse paralel merg oblic în jos şi medial şi ocolesc vastul 
medial al quadricepsului şi condilul medial al femurului. Inserţia inferioară se face 
printr-o expansiune aponevrotică pe faţa medială a epifizei superioare a tibiei, prin 
planul triunghiular numit piciorul gâştii (pes anserinus). Acesta este format din 
aponevrozele terminale ale croitorului, semitendinosului şi gracilisului (câte un 


muşchi din fiecare grup al coapsei). Ca acţiune. este în principal un flexor al coapsei 


141 4 


















Vlad Tiberiu Fundamentele anatomice şi morfologice ale artelor vizuale 


pe pelvis (împreună cu dreptul femural), rotator în afară şi abductor al coapsei. Deşi 
este aşezat în diagonală în regiunea anterioară a coapsei (anterior faţă de şold şi 
posterior de genunchi), traiectul său particular din partea inferioară îl face să fie 
flexor al gambei pe coapsă şi rotator intern al gambei. 

În regiunea medială a coapsei se află adductorii. Acest grup cuprinde mușchii 
care se intercalează intern, ca o pană între muşchii anteriori şi posteriori ai coapsei. 
Funcţional, ei aparţin articulației coxo-femurale, ca şi muşchii pelvisului, deoarece 
cu excepția gracilisului sunt muşchi uniarticulari, scurți. Se întind, umplând spaţiul 
triunghiular limitat superior de partea inferioară a pelvisului, de femur lateral şi 
medial de linia ce unește simfiza pubiană cu faţa medială a genunchiului. Sunt mai 
bine dezvoltați superior, formând în totalitatea lor o piramidă triunghiulară cu vârful 


în jos, la nivelul epicondilului medial al femurului. 

Muşchii feței interne a coapsei , 20, 21, 23 — aductorii, 22- gracilisul 

Originea aductorilor circumscrie gaura obturată a coxalului. De aici, adductorii 
au fasciculele tot mai lungi şi mai apropriate de verticală, cu cât sunt aşezate mai 
medial. Pe femur, se inseră pe partea lui posterioară, începând de sub trohanterul 
mic, de-a lungul liniei aspre. Fiind aşezaţi medial. după cum le spune şi numele, toţi 
mușchii acestui grup au ca acţiune principală adducţia coapsei, fiind deci antagoniști 
ai gluteului mic şi mijlociu şi ai tensorului fasciei lata. 

Gracilisul, singurul muşchi biarticular din acest grup, este şi flexor şi rotator 
înăuntru al gambei pe coapsă. Inserţia sa distală se face, aşa cum s-a menţionat deja, 
pe faţa internă a epifizei superioare a tibiei prin piciorul gâștii. 

În regiunea posterioară a coapsei se află trei muşchi lungi, biarticulari, cu 
origine comună pe tuberozitatea ischiadică. Jos, ei se separă în două grupe: 
semitendinosul și semimembranosul îşi păstrează aşezarea medială şi coboară pe 
tibie iar bicepsul femural merge lateral şi se inseră distal pe capul fibulei. Traiectul 
lor inferior divergent delimitează superior fosa poplitee. După inserţiile lor pe pelvis 
şi respectiv pe gambă. muşchii posteriori ai coapsei se mai numesc şi ischio- 
gambieri. Fiind biarticulari, ei solidarizează acţiunea articulației coxo-femurale cu 
cea a genunchiului. Sunt antagoniști ai quadricepsului femural, asupra articulației 
coxo-femurale fiind extensori iar asupra genunchiului, flexori. În poziţia de flexie a 
genunchiului au și o componentă rotatorie asupra gambei: cei doi mediali o rotesc 
înăuntru iar bicepsul în afară. Prin acţiunea lor de extensori în articulaţia șoldului, 
ischio-gambierii intervin în staţiunea verticală şi în mers, menţinând rectitudinea pe 
membrul inferior de sprijin şi împiedicând căderea înainte a torsului. 

Muşchii gambei (musculi cruris) sunt grupaţi asimetric în jurul celor două 
oase (tibia şi fibula). în aşa fel încât faţa antero-internă, creasta tibiei (marginea 
anterioară) şi cele două maleole rămân neacoperite de muşchi. Ca şi la antebraţ. 
corpurile musculare aşezate proximal se continuă cu tendoane lungi care trece pe sub 


retinaculul inferior al extensorilor, dând gambei forma caracteristică de con 

trunchiat cu baza în sus. Regiunea posterioară a gambei este modelată superficial de 
volumul tricepsului sural, compus din trei corpuri musculare. Cei doi 
gastrocnemieni (gemenii) sunt aşezaţi posterior pe solear, pe care îl depăşesc lateral 
şi medial. Ei sunt strâns aderenţi la scheletul gambei prin aponevrozele lor de 
insertie laterală. Cel intern coboară mai jos şi este mai voluminos, ceea ce face ca 


numai acesta să fie vizibil pe conturul gambei văzut din față. 


D= a 





Muşchii posteriori ai pelvisului, coapsei şi gambei 8- gluteul mijlociu, 9- tensorul fasciei lata, 10- 
gluteul mare, 16-semimembranosul, 17- semitendinosul, 18- bicepsul femural, 29-maleola internă, 
31- tricepsul sural, 31a solearul, 35- tractul ilio-tibial. 36- tendonul lui Achile, 37- maleola externă 

Gastrocnemienii (gastrocnemii) sau gemenii îşi au originea superior pe 
epicondilul femural corespunzător, prin două capete izolate, unul lateral (caput 
laterale) şi unul medial (caput mediale ), mai lung şi mai puternic. Cele două capete 
superioare de origine ale gemenilor, delimitează inferior spaţiul rombic al fosei 
poplitee (faţa posterioară a genunchiului). Aceasta este limitată superior de tendonul 
distal al bicepsului femural (extern) şi de tendoanele distale ale semitendinosului şi 
semimembranosului (intern). Prin dubla lor origine superioară pe femur, 
gastrocnemienii sunt biarticulari, acţionând şi asupra genunchiului, ca flexori ai 
gambei pe coapsă. Relieful corpului lor muscular fuzionat se termină brusc cu un 
contur foarte caracteristic şi se inseră distal pe calcaneu împreună cu solearul, prin 
tendonul comun calcanean al lui Achile (tendo calcaneus Achillis). Acesta este cel 
mai puternic şi mai mare tendon al corpului omenesc, conturul său lateral fiind 
accentuat de faptul că între el şi volumele maleolelor se formează depresiuni, numite 
fose retro-maleolare. Solearul (soleus) este un mușchi gros, situat pe un plan mai 
profund decât gastrocnemienii. Sus, originea şi-o are pe feţele posterioare ale tibiei 
şi fibulei. Corpul său formează un suport pentru cei doi gemeni, iar tendonul distal 
fuzionează cu ale acestora în tendonul lui Achile. În totalitate, tricepsul sural are o 
acţiune de extensie puternică, adducţie şi supinaţie (ridicarea marginii interne) a 
piciorului. În cadrul lanţului triplei extensii, tricepsul sural intervine în ridicarea şi 
menţinerea corpului în ortostatism. Solearul are fibre scurte şi este uniarticular, dând 
forță. Sensul mişcărilor rezultate din acţiunea mușchilor gambei asupra piciorului 
este determinată de aşezarea tendoanelor distale la nivelul gâtului piciorului, faţă de 
cele două axe de mișcare ale articulaţiilor talusului: în articulaţia talo-crurală, toți 
muşchii care trec înaintea axului transversal, sunt flexori. Cei dinapoia axului, 
peronierii şi tricepsul sural sunt extensori ai piciorului. În raport cu axul oblic al 
articulației talo-naviculare, toți muşchii antero-laterali fac pronaţie şi abductie iar cei 


situați postero-medial fac supinaţia şi adducţia piciorului. 

Muşchii regiunii anterioare a gambei sunt extensori ai degetelor şi flexori ai 
piciorului, inserându-se distal pe tarsiene şi la baza metatarsienelor. Superficial se 
află ribialul anterior (tibialis anterior), cel mai medial şi mai voluminos. Originea o 
are pe faţa laterală a tuberozităţii tibiei şi pe membrana interosoasă. Fasciculele sale 
musculare converg către un tendon care trece pe sub retinaculul inferior al 
extensorilor şi se inseră pe primul cuneiform şi pe baza primului metatarsian. Este 
cel mai puternic flexor al piciorului şi în anumite condiţii supinator. Împreună cu 
lungul peronier formează o chingă ce susține bolta plantară. Extensorul lung al 
halucelui (extensor hallucis longus) este un muşchi penat, situat între precedentul şi 
extensorul lung al degetelor. Este extensor al ambelor falange ale halucelui şi asupra 
piciorului are acţiune de flexie dorsală. Extensorul lung al degetelor ( extensor 
digitorum longus) este un muşchi lung şi turtit, situat lateral de precedenții. 

Regiunea laterală a gambei este modelată superficial de cei doi peronieri. 
Peronierul scurt (peroneus brevis ) îşi are originea pe faţa laterală a jumătăţii 
inferioare a peroneului. Tendonul său înconjură maleola externă şi merge distal să 
se insere pe tuberozitatea metatarsianului V. Este extensor și pronator — abductor al 
piciorului prin ridicarea marginii laterale a acestuia. Peronierul lung (peroneus 
longus sau fibularis longus) este superficial şi cel mai lung dintre cei doi, avându-și 
originea pe capul şi faţa laterală a fibulei. Tendonul său se formează la mijlocul 
gambei şi este foarte lung. Descinde către maleola laterală, o ocoleşte posterior, 
încrucişează apoi tendonul scurtului peronier, trece oblic pe faţa laterală a 
calcaneului, ocoleşte apoi marginea laterală a piciorului, străbate oblic planta până la 
marginea ej medială, unde se inseră pe baza primului metatarsian şi pe primul 
cuneiform. Este cel mai puternic pronator şi abductor al piciorului. Coborând 


marginea medială şi ridicând cea laterală, el accentuează şi susține bolta piciorului. 

Muşchii superficiali ai regiunii antero-externe a gambei 24-extensorul lung al degetelor. 25 — 


extensorul lung al halucelui, 26- tibialul anterior, 32- peronierul scurt, 33 — peronierul lung 


Planta (talpa) este partea piciorului care se sprijină pe sol. Forma ei este dată 
posterior de volumul calcaneului, continuat anterior cu marginea externă şi relieful 
transversal al bazei degetelor, corespunzător articulaţiilor metatarso-falangiene şi 
extremității anterioare a metatarsienilor. Partea externă a acestui relief se prelungeşte 
posterior şi face ca degetele să pară mai scurte când sunt privite de pe faţa plantară. 
Plastica ei este dată de trei grupe musculare caracteristice, corespunzătoare celor trei 
stâlpi de susţinere osoși. Marginea internă urmează curbura concavității bolții 


plantare iar marginea laterală este aproape dreaptă. 

Adevărul din natură stă la baza 
verosimilului în artă. Diderot 


Echilibrul şi principalele staţiuni 

Echilibrul este noțiunea fundamentală, necesară realizării oricărei stațiuni, 
maniera cea mai simplă a corpului de a se menţine în repaus. El presupune existența 
unei baze de susţinere şi a unui centru de greutate. La om, aceste este ceva mai 
sus de capetele femurale, între sacrum şi pubis, la intersecţia celor trei plane 
principale: medio-frontal, medio-sagital şi medio-transversal. Linia de gravitație sau 
aplombul este verticala ce trece prin centrul de greutate. Echilibrul este cu atât mai 
stabil cu cât baza de susținere este mai mare iar centrul de greutate al corpului este 
plasat mai Jos. În aceste condiţii, proiecția pe sol a centrului de greutate, respectiv 
extremitatea inferioară a aplombului, cade mai aproape de centrul geometric al 
poligonului plan al bazei de susținere (tălpile şi spaţiul dintre ele). Deplasările mult 
în lateral ale unor părţi ale corpului modifică centrul de greutate. Pentru a se menţine 
totuşi echilibru, este necesară contrabalansarea prin înclinare de partea 
complementară. La fel se întâmplă şi atunci când încărcăm asimetric corpul cu o 


greutate şi, ca să nu ne dezechilibrăm, este necesară aplecarea în direcție opusă. 

Baza de susținere în staţiunea dreaptă, simetrică (A) şi în cea asimetrică (B) 


148 





Vlad Tiberiu Fundamentele anatomice şi morfologice ale artelor vizuale 


Privit din profil, aplombul trece prin maleola externă, mijlocul articulației 
genunchiului, mijlocul umărului şi prin pavilionul urechii. Privit din faţă, aplombul 
trece prin planul medio-sagital: vertex, mijlocul feţei, incizura jugulară, simfiza 
pubiană şi maleola internă. În stațiunea dreaptă (ortostatism) sau simetrică, omul 
se sprijină pe ambele picioare, torsul este drept și centrul de greutate se proiectează 
la mijlocul bazei de susținere. Capul este echilibrat de muşchii cefei, torsul de 
muşchii antigravitaţionali (ai triplei extensii), coapsele de ligamentele genunchiului 
şi glezna de tricepsul sural. Axele fragmentelor corpului privit din profil au înclinații 
diferite conform atitudinii fireşti. Membrele superioare cad pe lângă corp. Când 
palmele privesc înainte, deci în supinaţie, poziţia se numește anatomică, fiind 
poziţia de referință pentru studiul anatomiei. Când modelul îndepărtează picioarele, 
echilibrul este mai bine asigurat, pentru că baza de susţinere se măreşte. Când se stă 


pe vârful picioarelor, corpul se apleacă înainte şi echilibrul devine precar. 





Aplombul văzut din profil şi situarea alternativă a greutăţii părților corpului în staţiunea dreaptă. 
Muşchii activi ai echilibrului sunt: 1- tricepsul sural, 2-drepţii abdominali, 3-trapez (după P.Richer) 

Contrapostul sau stațiunea asimetrică (şoldie) se realizează atunci când, deşi 
se stă cu ambele picioare pe sol, greutatea corpului cade pe unul singur, celălalt fiind 
relaxat. Membrul inferior de sprijin este oblic în jos și înăuntru, fiind transformat 
într-o puternică coloană de susținere. Aceasta împinge în sus de partea ei axa iniţial 
orizontală a bazinului şi îi dă o mare oblicitate. Trunchiul superior devine oblic în 
sus şi spre membrul de sprijin iar axa umerilor este înclinată invers față de cea a 


pelvisului. Faţa se roteşte spre piciorul de sprijin. 








Poziţia segmentelor şi axele principale în staţiunea asimetrică (şoldie) AA-axul transversal al 
pelvisului, BB-axul umerilor, DD-verticala centrului de greutate. B —aspect posterior ( Ghiţescu) 

Această poziţie oferă o mare varietate de forme şi calități estetice, motiv pentru 
care artiştii au fost atraşi de ea, încă din epoca Greciei Antice. Coapsa flexată este 
mai rotundă, mai moale, iar coapsa de sprijin este prismatic triunghiulară, 
fragmentată de tractul ilio-tibial şi de fascia lata, care-i imprimă un modeleu mai 
dur. Șanțul subfesier al membrului de sprijin este adâncit şi conturat ferm, în timp 
ce șanțul subfesier opus, al membrului relaxat, devine foarte oblic şi şters. Când 
torsul se apleacă în față șanțul subfesier dispare. 

Staţiunea în genunchi are o bună bază de sprijin dar modelul se poate apleca 
mai mult înapoi decât în față. Când coapsa este verticală, sprijinul se face pe rotulă 
iar când aceasta este orizontală se face pe ligamentul rotulian şi tuberozitatea 
anterioară a tibiei. Staţiunea șezând este şi ea o poziţie sigură. Omul stă pe 
tuberozităţile ischiatice, acoperite de mușchii glutei ce formează fesele. Înclinaţia 
torsului înapoi este limitată, dar cea înainte îi măreşte stabilitatea. Pozele de atelier 
înlocuiesc de multe ori, din motive didactice, staţiunile spontane. Ele reprezintă însă 
numai o formă schematică, oarecum convențională a mișcărilor, nu şi acţiunile lor 
dinamice naturale. Contracţiile musculare reflexe, involuntare, cele care dau 


spontanietatea şi firescul vieţii, sunt înlocuite de poziţii statice şi artificiale. 





Constantin Brâncuşi — Rugăciune Michelangelo - Copil şezând, 1530, Ermitaj 

Mişcarea şi ritmul 

Primele imagini fotografice cu personaje sau animale în mişcare şi procedeele 
de redare cinematografică a iluziei optice, cu ajutorul crono-fotografiei, au prilejuit 
dispute asupra modului în care cu mijloace tehnice se studiază dinamica fiinţelor vii. 
Chiar şi fotografia de artă actuală şi analiza computerizată a mişcării, deşi oferă 
multe posibilităţi de cercetare estetică a mişcării, surprind totuşi mecanic un moment 
mai mult sau mai puțin semnificativ, un instantaneu, care ne dezamăgește prin lipsa 
de sinteză a dinamicii. În artele plastice, mişcarea trebuie redată nu aşa cum o 
surprinde pelicula fotografică ci aşa cum a văzut-o ochiul şi, mai precis, cum a 
reținut-o memoria vizuală a artistului. Deşi este materializată într-un obiect de artă 
concret, mişcarea viului este sugerată prin descoperirea momentelor succesive 
reprezentative şi apoi alegerea atitudinii ce evocă desfășurarea în timp a acţiunii. 
Imaginea artistică realizează astfel o sinteză subiectivă, redând într-o singură 
secvență momente care evocă în memoria privitorului toată evoluția mişcării: cea 
care s-a produs până atunci, clipa prezentă şi continuarea ei în viitor. Fazele rapide, 
care pot fi disecate prin analiza crono-fotografică, artistul va trebui să le 
investigheze cu intuiţie. Surprinderea prin crochiu a celor mai diverse, subtile și 
spontane gesturi confirmă principiul verosimilităţii, ca rezultat al unei îndelungate şi 
fine observaţii. Fiind evident preluate din realitate, reprezentările fireşti ale mişcării 


probează forţa de sugestie, încununarea spre care tinde reprezentarea artistică. 


Există alcătuiri vizuale complexe pe care le  receptăm succesiv, oarecum 
cronologic. ca pe o alternanță a timpilor tari cu cei slabi. Se pune astfel în evidenţă 
un nou factor sintetizator, ritmul, ce nu poate exista perceptiv, decât în corelaţie cu 
timpul. El reface coerenţa şi unitatea ansamblului de forme, recompunând mişcări ce 


îşi răspund la intervale periodic egale sau armonice. Artele vizuale au capacitatea să 


exprime organizarea mişcărilor și dinamica corpului, prin ritm plastic. Desfășurarea 

spaţială, specifică domeniului lor, dă naştere unui spectacol complex, care îşi găseşte 
rezonanța prin dispunerea alternativă a elementelor de limbaj plastic. Matila 
C.Ghyca defineşte ritmul ca periodicitate percepută. El place contemplatorului în 
mod instinctiv, deoarece viaţa tuturor formelor vegetale, speciilor animaliere şi a 
omului se desfăşoară ritmic. Claritatea şi concordanța ritmului cu viaţa îl face 
perceput ca o euritmie. 

Discobolul surprinde procesualitatea trecerii de la tensiunea cu maxim 
potenţial dinamic, ce precede aruncarea discului, la descătuşarea fulminantă de 
energie a momentului efectiv de producere a acesteia. Myron sugerează şi 
continuitatea ei inevitabilă, prin sinteză desfăşurării mişcării din trecut, în prezent, 
spre viitor, ce dă senzaţia de cinetic. Prin iluzia succesiunii în timp a mişcării, 
artistul introduce de fapt în sculptură, cea de-a patra dimensiune. Partea de sus a 
trunchiului. cu toată circumducţia coloanei şi balansul membrelor, este simetrică. 
Axul stabil, ce susține echilibrul și construcția întregului corp, este gamba dreaptă. 
solid aşezată perpendicular pe sol. Oblicitatea coapselor este contrabalansată de 
diagonala torsului. Dinamica efortului este sugerată prin forma înşurubată în spaţiu 
şi mişcarea de rotaţie a segmentelor în jurul axelor. Braţele descriu un mare arc de 
cerc, ce obligă contemplatorul să urmărească desfăşurarea mişcării. Ea începe 
discret, sub forma spiralei crescătoare, prin desprinderea de pe sol a piciorului stâng. 
Se continuă apoi cu gamba stângă. ce anunţă prin orientare oblică amploarea 
anvergurii mâinii stângi, liniei umerilor, braţului şi antebraţului drept. Sunt redate 
magistral contracțiile mușchilor ce intră în acţiune în lanţuri agoniste şi antagoniste, 
ceea ce dovedeşte înţelegerea perfectă a sinergiilor musculare. Deşi este concepută 
ca o sculptură în spaţiu, lucrarea încă are un impact maxim asupra privitorului dintr- 
un singur unghi de vedere. Această modalitate de reprezentare îşi are originile, în 
altorelieful decorativ arhaic, ce devine din ce în ce mai tri-dimensional dar încă nu 


satisface criteriile unei adevărate ronde-bosse, interesantă din toate incidentele. 

Este uimitoare îndeosebi surprinderea acțiunii şi tensiunii muşchilor deltoid, 
mare pectoral, mare dorsal şi a drepţilor abdominali, în momentul culminant al 
efortului, în faza lansării discului. Chiar dacă detaliile anatomice sunt uneori evitate, 
importantă rămâne înţelegerea organică a corpului în mişcare. Claritatea acestui 
obiectiv îl fereşte pe sculptor de pericolul unui inventar anatomic fragmentat şi sec. 
Tendoanele tensionate, reliefurile pârghiilor osoase, analitic şi funcţional dispuse pe 
axe de flexie şi extensie, realizează o uimitoare sinteză dinamică. În faza finală a 
acesteia, există un adevărat lanţ sinergetic de jos, de la tendonul lui Achile al 
piciorului stâng, până la mâna dreaptă, care ţine încă discul. Forma sa circulară este 
centrul de interes urmărit de atlet cu privirea, deşi persistă încă vechea disociaţie 
între trupul ce execută mişcări credibile şi expresia chipului. Arhaicul zâmbet eginet 


face loc unei mimici senine şi sobre, imperturbabile, specifică stilului sever. 

Discobolul. Mişcarea este veridică, sinteza rotației trunchiului are continuitate dinamică. 

Simetria este acordul potrivit al membrelor 
între ele şi raportul fiecărei părți cu ansamblul. 
Vitruvius 


Un raport între două dimensiuni se numeşte proporție. Forma arhitectonică a 
corpului se investighează prin căutarea proporţiilor construcției sale, care îl descriu 
stabilind relaţii armonice între măsura părților faţă de întreg (ralie) şi a acestora între 
ele. Motivația utilizării în reprezentarea artistică a proporţiilor corpului se bazează 
pe sesizarea (intuitivă mai întâi) şi necesitatea reflectării adecvate a simetriei sale. 

În Antichitate, Evul Mediu şi uneori în Renaştere, prin simetrie se înțelegea 
totalitatea mijloacelor folosite pentru a da proporţii plăcute trupului desenat sau 
modelat, printr-o justă alegere a raporturilor dintre părţi (acordul de măsură dintre 
elemente). Etimologic, termenul vine de la sun metron = cu măsură. În acest sens, 
Vitruvius precizează: Simetria este înfăţişarea plăcută şi aspectul echilibrat în 
gruparea elementelor. Ea se obține atunci când acestea se află într-un raport 
armonios intre înălțime şi lățime sau între lăţime şi lungime, în general atunci când 
toate părțile ei corespund măsurii respective. Simetria este concordanța 
corespunzătoare raporturilor operei întregi, a părților ei între ele şi cu figura 
întreagă. Această simetrie se naşte din proporție, care pe greceşte înseamnă 
analoghia. Proporția este acordul între părţi, în aşa fel încât acestea să aibă locul 
lor potrivit în simetria totală a ansamblului. Proporția apare atunci ca modulare a 
unei opere întregi şi opera în întregul ei este măsurată cu un element al operei, luat 
ca unitate comună. Aşadar, simetric, în limbajul celor vechi, este sinonim cu bine 
proporţionat iar a crea simetrie este tot una cu ceea ce numim noi azi a pune în 
proporţie. Şi în accepțiunea actuală a termenului, simetria contribuie la punerea în 
proporţie, dar ea înseamnă doar un aspect particular al ei: echilibrarea a doua părți în 


funcţie de planul sagital, numit şi planul simetriei bilaterale. Mărimea şi numărul de 

elemente din partea stângă trebuie să fie egale cu cele din dreapta. Şi în acest sens 
restrictiv, folosit însă curent, ea există pe scară largă atât în natură cât şi în artă. 
Punctele de reper morfologice marchează precis locurile unde trebuie să 
luăm dimensiunile. Ele sunt determinate prin funcţia arhitectonică a scheletului, ce 
evidenţiază forma generală, mărimea şi construcţia caracteristică a corpului. Pentru a 
stabili locul, direcţia și unghiurile oaselor, studiile antropologice asupra unui mare 
număr de indivizi conduc la concluzia că există o corespondenţă în ceea ce priveşte 
poziţia, axele şi mărimea oaselor. Se pot determina dimensiunile şi forma unora, 


cunoscându-le pe ale altora. 


AM ve 
|| SS 


e 
Ne 





A 


Înălțimea capului = ulna fără olecran = radiusul fără procesul stiloid = înălțimea pelvisului = 
lăţimea acestuia în dreptul cavităților cotiloidiene. Mai mici decât capul sunt desigur fata = mâna 
= clavicula = marginea spinală a scapulei = sternul + procesul xifoid. Mai mari decât capul sunt 
piciorul = ulna. Humerusul = 1,5 capete = înălțimea toracelui = tibia = peroneul. Femurul are 2 
capete şi coloana vertebrală 3 capete. 

Morfologia verifică datele tradiţiei artistice prin determinarea cu exactitate a 
punctelor de reper: talia se măsoară de la sol la vertex, înălțimea torsului superior şi 
anterior la incizura jugulară (punctul morfologic sternale), lateral la acromion 
(punctul morfologic acromion), posterior la proeminentă (punctul morfologic 
cervicale) şi inferior la simfiza pubiană (punctul morfologic symphysion), înălțimea 
articulației cotului se măsoară la extremitatea superioară a osului radius (punctul 
morfologic radiale), înălţimea articulației radio-carpiene, la procesul stiloid al 
radiusului (punctul morfologic srylion), vârful degetului medius este la jumătatea 
coapsei, în punctul morfologic dacrylion iar înălțimea articulației genunchiului se ia 
pe platoul tibial. în punctul ribiale. 

Înălţimea bustului (cap + tors) este egală cu distanța vertex-ischion şi măsoară 
52% din talie la bărbat şi 53% din talie la femei. Centrul înălțimii corpului se găseşte 
când deasupra, la oamenii scunzi, când dedesubtul simfizei pubiene, la cei înalți. La 
aceştia. bustul este relativ mai mic. Persoanele cu talie înaltă, şezând alături de cele 
cu talie mică, nu mai prezintă aceeaşi diferenţă vizibilă, pentru că dispare plusul de 
lungime al membrelor inferioare. Torsul este relativ stabil în mărime absolută, 
variabilă fiind lungimea membrelor inferioare. Oamenii cu talie mijlocie au umerii 
mai laţi iar cei înalţi au umerii mai înguşti, în raport cu talia. Articulația cotului este 
la nivelul crestei iliace, pumnul la nivelul simfizei pubiene iar vârful degetului 
medius ajunge la jumătatea coapsei, în punctul dactylion. 

Anvergura, lungimea orizontală a celor două membre superioare libere plus 
lățimea umerilor, de obicei, este mai mare decât talia la bărbaţi şi puţin mai mică la 
femei şi la copiii sub zece ani. Lungimea piciorului este mai mare decât a mâinii, 
dar lăţimile lor sunt egale. Mâinile şi picioarele sunt lungi sau late şi corespund 
caracterului taliei. Din punct de vedere al proporţiilor, piciorul se cuprinde în talie de 
şase ori şi o treime. Limita tarso-metatarsiană, ce delimitează cele două segmente ale 


piciorului, este oblică înainte şi intern şi dă o modalitate firească de a diviza piciorul. 

Principalele puncte morfologice de reper ale corpului: v- vertex, n- nazion, pr- prostion. gn- 
gnation, ss- suprasternale, a- acromion, th-thelion, o-omfalion, r- radiale, sty- stylion. ph- 
phalangion, d- dactilion, ic- iliocristale, is-iliospinale, sy- symphision, tro-trochanterion. ti- 
tibiale, sph-sphyrion, c- cervicale, lu- lumbale, acr- acropodion, pte- pternion. 

Principalele 
3- înăltimea 
acromionului 
degetului me 
înălțimea tro 
13- lăţimea 4 


năsuri ale corpului: anterior l-înăltimea corpului, 2- înălţimea punctului gnation, 
incizurii jugulare, 4- înălțimea simfizei, 4a- înălțimea ombilicului, 5- înălţimea 
, 6- înăltimea liniei articulare a cotului, 7- înălțimea stiloidei radiale. $- înălțimea 


dius, 9- înălțimea crestei iliace, 9a — înălțimea spinei iliace antero-superioare, 10- 


danterului, 11- înălțimea articulației genunchiului, 12- înălțimea maleolei interne, 
acromioanelor, 14- lăţimea umerilor, 15- lăţimea toracelui, 16- lăţimea crestelor 


iliace, 17- lăţimea spinelor iliace antero- superioare, 18- lăţimea bi-trohanteriană, 19- lăţimea 





coapselor.(du 


pă Ghiţescu) 

Principalele măsuri ale corpului: posterior 1l- înălțimea proeminentei, 2- înălțimea spinei iliace 


postero- superioare, 3- înălțimea șanțului subfesier. 
lateral 1l- lungimea piciorului, 2- profunzimea toracelui, 3- înălțimea bustului, 4- lungimea 


peretelui anterior al torsului, 5- lungimea peretelui posterior al torsului.6- lungimea toracelui. 7- 
lungimea coloanei vertebrale, 8- lungimea membrului superior, 9- lungimea braţului. 10- lungimea 
antebraţului, 11- lungimea mâinii, 12- lungimea membrului inferior, 13- lungimea coapsei. 14- 
lungimea gambei. (după Ghiţescu) 

Ingeniosul canon al antropologilor Schmidt şi Fritsch descrie un tip 
morfologic dolicomorf, de statură înaltă, cu mijlocul corpului pe simfiza pubiană, 
amintind de idealul artistic antic al lui Lisyppos. Autorii acestuia au luat ca bază în 
studiul proporțiilor, coloana vertebrală. Măsurată de la un plan orizontal ce trece 
prin punctul subnazale la simfiza pubiană, ea este considerată a fi segmentul cel mai 
constant în dimensiuni al corpului. Modulul este o pătrime din lungimea coloanei. 

Pe un ax vertical, se numerotează de jos în sus modulele, începând cu punctul 
0- svymphysion. Prin punctul 3, corespunzător incizurii jugulare, se duce o linie 
orizontală egală cu 2 moduli, de-o parte şi de alta a axului. Extremităţile ei 
marchează capetele humerale. Deasupra rămâne un modul până în punctul 4 — 
subnazale. În punctul 0 se aşează cu mijlocul ei o orizontală egală cu un modul, care 
va uni centrele capetelor femurale. Unind cruciş capetele humerale cu cele femurale, 
aflăm ombilicul la intersecţia lor. Înălțimea capului se determină prelungind axa 
coloanei de la punctul 4 în sus, cu încă un modul, pe care îl notăm cu 5 şi care va fi 
vertexul. Apoi, ridicăm din articulațiile umărului două oblice, care să treacă prin 
punctul 4 şi locul unde ele se întretaie cu alte două drepte, coborâte din vertex, 
paralele cu ele, sunt punctele care dau lățimea capului. Apoi se duc din incizura 
jugulară două paralele la linia umăr — baza nasului şi unde acestea întretaie linia 
umăr-şold este locul mameloanelor. Direcţia axelor membrelor inferioare se află 
ducând o linie dreaptă prin mamelon şi prin articulaţia șoldului, de aceeaşi parte. 
Lungimea brațului = distanța de la articulaţia umărului la mamelonul opus, 
antebraţul = distanța mamelon - ombilic iar mâna = distanţa ombilic — articulaţia 
şoldului. Coapsa = distanţa de la articulaţia şoldului la mamelonul opus şi gamba se 
măsoară de la articulaţia șoldului la mamelonul de aceeaşi parte. Înălțimea piciorului 
este egală cu jumătatea distanţei incizura jugulară — mamelon. Lungimea piciorului 


este distanța mamelon-ombilic. 


161 












Vlad Tiberiu Fundamentele anatomice şi morfologice ale artelor vizuale 











stânga - Construcţia corpului cu ajutorul schemei Schmidt-Fritsch. 
dreapta - Pentru o bună proporţionare a segmentului superior şi inferior al corpului, punctul 
mijlociu al fesei, tangent la verticală, corespunde jumătăţi corpului. 

Stabilirea proporţiilor prin canonul Schmidt-Fritsch îi facilitează artistului 
construcția formelor corpului prin relaţii dimensionale, devenind o metodă de lucru 
practică şi simplu de aplicat în atelier. Ocolind ceea ce este caracteristic fiecărui 
model concret şi apropiindu-se de o medie statistică abstractă, ea realizează însă 


doar o indicație schematică generală, la care artistul se raportează, sesizând apoi cât 





Vlad Tiberiu Fundamentele anatomice şi morfologice ale artelor vizuale 


şi în ce mod se abat de la ea particularităţile cazului real. Între acest cadru 
antropologic ideal şi aspectele variate, infinit diferenţiate şi nuanţate ale individului 
unic, se simte nevoia introducerii unor categorii intermediare, lăsând mai mult loc 
simțului observaţiei directe şi sintezei morfologice. Aceste categorii constituţionale 
sunt date de persistenţa unor însuşiri comune, care se întâlnesc în mod constant, în 
cadrul lor mai larg, fiind posibile variațiile individuale. 

Artistul plastic care îşi propune o operă cu temă istorică, o compoziţie cu 
personaje sau orice lucrare ce implică reprezentări umane, trebuie în primul rând să 
ştie să-şi aleagă modelele. Pentru stabilirea categoriei constituţionale convenabile 
din punct de vedere estetic, artistul plastic trebuie să cunoască caracterele 
principalelor zipuri morfologice. Ele se diferenţiază în primul rând prin forma 
generală şi modelajul exterior dar şi prin particularităţile de proporţionare ale 
corpului şi părților sale (între ele şi raportate la întreg). 

Tipul morfologic (tipul corporal) este un etalon conceput prin compararea 
unui număr mare de persoane, o imagine de referință pentru unele cazuri particulare. 
În cadrul unei astfel de categorii constituţionale, este importantă constatarea 
coexistenţei anumitor însuşiri şi calități estetice legate organic între ele, realizând o 
corelaţie cu sens constant. Analiza detaliilor anatomice, ca elemente stilistice 
cuprinse în ansamblul corpului, căutând unitatea unui tip morfologic, face trecerea 
de la abstracţiunea proporţiilor ideale spre studiul aspectului particular al persoanei. 
Această etapă, mai apropiată intuiţiei artistice a formelor, este unul din scopurile 
morfologiei, prin recunoaşterea unității stilistice sau a absenței de stil a înfățișării 
corporale individuale. 

În construcţia arhitectonică a corpului, factorul esenţial de proporționare este 
raportul dintre lungimea torsului şi cea a membrelor inferioare. După acest raport, 
indivizii se pot încadra în tipul dolicomorț (cu membre înalte), mezomorf (echilibrat) 


şi brevimorf (cu membre inferioare scurte). 

Mezomorfii au construcţia corpului proporționată, echilibrată între tors şi 
membrele inferioare. Un exemplu clasic din artă îl constituie statuia Doryphoros 
(Purtătorul de lance) al lui Polykleitos, unde raporturile dimensionale ale torsului şi 
membrelor se apropie de proporţiile ideale. Sculptorul grec caută de fiecare dată în 
morfologia investigată (torace, abdomen, pelvis) egalitatea celor patru laturi ale 
pătratului. De aceea, sistemul său de proporţionare se numeşte părratic. 

Dolicomorfii se definesc prin scurtimea torsului şi lungimea membrelor 
inferioare. Ei par scurți în atitudinea şezând şi înalți în staţiunea în picioare 
(ortostatism). Dolicomorfii sunt de obicei înalţi și subțiri, însă pot fi şi mijlocii sau 
scunzi. Un exemplu clasic este Apoxiomenos, atletul lui Lysippos, un tip masculin 
apropiat de stilul ionic, suplu şi distins, cu forme delicate, mai puţin robust decât 
atletul lui Polykleitos dar mai înalt şi mai zvelt. 

Brevimorfii se disting prin dominanţa lungimii torsului. Prin această însușire 
de construcţie, ei par înalți în staţiunea şezând şi scunzi în stațiunea în picioare. 
Brevimorfii sunt de obicei îndesaţi, când sunt scunzi, şi corpolenți, când sunt înalţi. 
Predominanţa lungimilor şi a linilor verticale la unele siluete corporale şi a lățimilor 


şi a linilor orizontale la altele definesc stilurile cu aceleaşi dominante. 

Comparaţia diametrelor transversale şi predominanța segmentului inferior sau superior la tipul 
dolicomorf şi brevimorf. prin geometrizarea siluetelor de construcție.(după A.Thooris) 

și 
jS există aceeaşi corespondență ca și între arhitectură şi ornamentație. Rotunjimea 
şi formelor exterioare se armonizează cu predominanța torsului iar retracţia lor, cu 
în alungirea membrelor şi predominanța musculară. Orice individ care nu prezintă un 
le acord între modelajul exterior şi construcție dă o impresie inestetică de lipsă de stil. 

Între particularitățile construcției corpului și cele ale modelajului său exterior 


Albrecht Dürer — Tipurile morfologice dolicomorf şi brevimorf, desen din Dresdenerskizzenbuch. 
Intuiţia firească a tipurilor constituționale este confirmată de studiile şi măsurătorile pe viu. 


Observarea atentă a naturii îl pe artist la cele două exemple de unitate şi armonie stilistică. 

In funcţie de calităţile modelajului exterior, se disting tipurile plat şi rotund. 
In cazul unei unităţi stilistice bine definite, există o corespondență constantă între 
construcție şi modelaj. Tipul dolicomorf se asociază de obicei cu tipul de modelaj 


plat iar tipul brevimorf cu tipul de modelaj rotund. 





Donatello —Sfântul Ioan Bernardino Genga — planşă după Hercule Farnese din tratatul său 
Anatomia per uso et intelligenza del disegno, exemple ilustrative în felul cum tipul constituţional 
dolicomorf se asociază cu tipul plat de modelaj exterior iar tipul brevimorf cu cel rotund. 

Principalele calităţi estetice ale modelajului exterior sunt amplitudinea şi 
frecvența. Opoziția între aspectul cu amplitudine mică şi frecvență mare (tipul plat) 
şi cel cu amplitudine mare şi frecvență mică (tipul rotund) duce în primul caz la un 


modelaj exterior bogat iar în al doilea, la unul sărac. 





Hercule Farnese -Musculatura hipertrofiată şi absenţa stratului adipos dau modelaj exterior bogat. 
Skopas-Meleagre, copie romană aflată la Vatican. Modelajul exterior este uniform şi sărac, 
reliefurile musculare atenuate pun însă în valoare eleganța contururilor. 

Tipul plat poate fi uniform sau boselat. Tipul plat uniform este de obicei un 
dolicomorf slab şi înalt. Modelajul frecvent şi cu amplitudine mică este evident 


îndeosebi la aspectul din profil al toracelui şi pelvisului. Suprafeţele devin plane, 

conturate de linii drepte sau discret curbe. Tipul plat boselat este dat de modelajul 
frecvent dar cu amplitudine mai mare, care produce alternanţe de bose și strangulări, 
fiind cel mai masiv din varietatea platului şi făcând tranziţia către tipurile rotunde. 

Tipul rotund poate fi uniform sau ondulat. Tipul rotund uniform este de 
obicei un brevimorf voluminos, cu un modelaj cu frecvență şi amplitudine atât de 
mică încât suprafeţele rotunjite uniform sunt moi şi şterse. Tipul rotund ondulat 
are linii sinuoase iar amplitudinea modelajului este mare şi frecvența mică. Aparține 
indivizilor cu predominanță musculară şi se distinge prin suprafeţe, situate între zone 
rotunde sau volume delimitate de contururi plane. 

Tipul morfologic poate fi definit plecând de la experienţa realului (metoda 
antropologică) dar poate fi întrevăzut şi în operele de artă, în care putem recunoaşte 
exemplare reale. Claude Sigaud preconizează o metodă descriptivă de comparaţie a 
formelor, punând accentul, în clasificarea categoriilor constituţionale, pe însuşirile 
funcționale. El elaborează astfel o tipologie bazată pe predominanţa discretă a unuia 


dintre cele patru mari aparate: respirator, digestiv, muscular şi cerebral. 


R D M Cc 


Tipurile morfologice prezentate schematic : R -tipul respirator, D- tipul digestiv, M- tipul 
muscular, C- tipul cerebral. (după Claude Sigaud ) 

Pornind de la variante de referință cu proporţii încă armonioase prin idealizare 
în stil greco-roman, Claude Sigaud constată unitatea stilistică a celor patru variante 
în care dominanta unui aparat nu influenţează echilibrul celorlalte şi nu distruge 
armonia înfățișării. Conform acestuia, tipul respirator are torsul în forma unui 
trapez cu baza în sus, lung în raport cu membrele inferioare iar toracele lat domină 
celelalte segmente. Unghiul xifoidian este închis, distanța xifo-ombilicală mare iar 
membrele sunt lungi cu centurile mai puţin detaşate. Faţa are un contur rombic, 
arătând dominanta etajului mijlociu, nazal, unde sunt concentrate energiile de 
creştere. Tipul respirator este reprezentat în arta antică de Marte Borghese, Venus 


din Arles, Venus din Cirenaica etc. 





cazi dn” E 


Tipul respirator - Venus din Cirenaica Marte Borghese 

Tipul digestiv are de asemenea torsul lung dar forma sa generală este de 
trapez cu baza mare în jos, fiind dominat de dezvoltarea mare a abdomenului. Spre 
deosebire de tipul respirator, digestivul are regiunea flancurilor şi distanța ombilic- 
sinfiză înaltă, unghiul xifoidian deschis şi umerii retraşi spre tors. La față, domină 
etajul inferior, legat de dezvoltarea mandibulei. Conturul capului este un trapez cu 
baza în jos. Tipul digestiv este reprezentat în statuara antică, printre altele, de 
Venus de Medici, deosebită de celelalte prin modelaj corporal general învăluit, 


pelvis larg, umeri înguşti, figură cu etajul inferior dezvoltat şi buze cărnoase. 





Aphrodita din Cnidos de Praxiteles şi Venus de Medici, copie romană de la Vatican (tipul digestiv) 

Tipul muscular se caracterizează prin tors şi membre inferioare echilibrate ca 
proporție. La rândul său, torsul este dreptunghiular iar dezvoltarea toracelui şi a 
abdomenului este bine echilibrată. Faţa are de asemenea un contur drept, cu o 
dezvoltare egală a celor trei etaje, şi trăsături armonioase. Detașarea umerilor şi 
reliefurile musculare bogate ale celor două centuri dau predominanța uşoară a 


membrelor. Modelul tipului muscular este Doryphoros al lui Polykleitos. 





Portretul lui Iulius Caesar, artă romană (tipul cerebral) Doryphoros (tipul muscular). 


Tipul cerebral are talia înaltă, dominată de lungimea membrelor inferioare. 
Torsul este patrulater, drept şi subţire. Membrele lungi determină un tors relativ 
scurt şi situat sus, faţă de sol. Faţa are conturul în formă de trapez cu baza mare în 
sus, datorită dezvoltării mai mari a frunţii, ceea ce dă o impresie estetică dominată 
de gravitate. Tipul cerebral este rar în arta greacă, dar apare în arta romană în figura 
lui Iulius Caesar sau a lui Claudius. Portretul lui Seneca de la Muzeul din Napoli 
surprinde cu realism atât particularităţile fizice prozaice ale tipului cât şi efemerul 


clipei expresive, cu privirea întrebătoare, foarte vie, şi gura întredeschisă. 

Morfologia vârstelor studiază succesiunea de forme corespunzătoare 
modificărilor funcţionale în timp ale corpului. Ele au o stabilitate precară, trecând 
discret de la una la alta. Vârstele, caracterizate prin modificări de formă specifice, 
reprezintă împărțiri sistematice ale unui proces care are o desfăşurare continuă, cu o 
perioadă de evoluţie și alta de involuție. Aceste două perioade, cu direcţii opuse 
(ascendentă şi descendentă) se întâlnesc la sfârşitul decadei a IV-a şi începutul celei 
de-a V-a. Ele corespund unei etape de dezvoltare sau de creştere (până la 20 de 
ani), care face obiectul morfologiei dezvoltării, etapa maturității, care se întinde pe 


următoarele 3 decade şi în fine, etapa bătrânețţii. 





dă 





Fată la baie, statuetă antică de bronz, Miinchen. Formele corpului corespund aspectului 
morfologic al pubertăţii. Dezvoltarea egală şi încă mică a umerilor şi pelvisului şi absenţa taliei 
dau torsului o formă aproape dreptunghiulară. 

Constantin Brâncuşi — studiu pentru Cap de copil . Poziţia şi raportul mărimii craniu-față sunt 
specifice unui copil de 7-8 ani. 

Morfologia dezvoltării Creşterea scheletului şi sistemului muscular în 
lungime, lățime şi profunzime alternează după un ritm care permite împărțirea 
creşterii în perioade. Aspectul morfologic va fi dominat astfel fie de lungime, fie de 
lăţime şi profunzime, fiecare regăsindu-se în cele trei epoci de creştere: copilăria, 
pubertatea și adolescenţa. Modificările dimensiunilor, proporţiilor şi grosimii 
oaselor şi a complexelor scheletice (pelvis, torace, umeri) în timpul creşterii, sunt 
strâns legate de alternanța perioadelor de creştere a formelor pline cu cele ale 
formelor zvelte. Acestea se caracterizează nu numai prin preponderența la un 
moment dat a formelor rotunde sau a celor subţiri ci mai mult, prin dominanța 
creşterii în lungime sau în lăţime şi profunzime în cele două intervale. Aspectul 
corpului în ansamblu face impresia de îndesat sau de zvelt, prin raporturile 
dimensionale ale înălțimii şi diametrelor transversale, care se asociază aspectului 
formelor diferitelor segmente. 

Până la un an, vârsta sugarului se caracterizează prin dominanţa 
dimensiunilor transversale și forme generale rotunjite, datorită acumulărilor de țesut 
gras. Capul şi torsul sugarului (mai ales abdomenul) domină asupra membrelor. 
Capul pare enorm şi aşezat direct pe torace, datorită scurtimii gâtului, şi se remarcă 
prin dezvoltarea mare în raport cu faţa a neuro-craniului. Mandibula este MICĂ ŞI 
contrastează cu obrajii rotunzi şi reliefaţi. Nasul este mic iar urechile relativ mari par 
a fi situate jos, deplasându-se apoi în sus şi înapoi pe măsura dezvoltării etajului 
inferior al feţei. Fizionomia este puţin definită. Un grad mai mare de individualizare 
a trăsăturilor feţei produce la sugar impresia de urât. Frumuseţea formelor specifice 
copilului mic constau tocmai în caracterul lor de generalitate. Figura acestuia 
evoluează spre înfăţişarea adultului, prin individualizarea progresivă a trăsăturilor, 


doar figura feminină, păstrând încă multă vreme aspectul infantil. 

Proporţiile copilului de un an. ( după Gottfried Schadow ) 

Leonardo — Cap de copil. Louvre. Sugarului îi este specifică proeminenţa obrajilor şi înălțimea 
mică a etajului inferior al feţei. Albrecht Diirer — proporţiile unui copil de un an. 

Leonardo- studii de morfologia sugarului, Louvre. Artistul sesizează cu exactitate poziţiile 
specifice ale segmentelor membrelor, manşoanele de grăsime, cutele, brățările şi inelele articulare. 
Caracteristice sugarilor sunt două cute semicirculare pe faţa internă a coapsei, una deasupra 
genunchiului şi alta către jumătatea coapsei. 

Proporţiile copilului de trei ani. (după Gottfried Schadow) 

Raportul mărimilor la anumite vârste se face după legea proporțiilor 
segmentare: creşterea unei părţi este cu atât mai mare, cu cât aceasta este mai puţin 
dezvoltată la naştere. Ea este mai rapidă cu cât ne depărtăm de la cap spre 
extremitatea membrelor inferioare. Corpul nou-născutului se caracterizează prin 
mărimea capului şi a torsului faţă de extremităţi. Această înfăţişare continuă la 
începuturile copilăriei, atenuându-se treptat pe măsură ce segmentele, printr-o 
creştere diferențiată, invers proporțională cu gradul de dezvoltare la naştere, încep 
să se aproprie de proporţiile definitive. În ordinea accelerației crescânde, înălțimea 
capului se dublează, lungimea torsului se triplează, membrele superioare cresc de 


patru ori iar membrele inferioare câştigă de cinci ori dimensiunea inițială. 

sugar 3 ani 6 ani 13 ani maturitate 


Vârstele aduse la aceeaşi dimensiune a taliei scot în relief modificarea proporţiilor segmentare. 

Diferenţierea sexuală a formelor infantile justifică împărţirea dezvoltării într-o 
perioadă a copilăriei neutrale sau prima copilărie (până la opt ani) şi alta a 
copilăriei bisexuate sau a doua copilărie (între opt şi treisprezece ani). Fiecare 
dintre cele două intervale are o perioadă a formelor pline şi alta a formelor zvelte. 

Copilăria nediferențiată, cuprinde prima perioadă a formelor pline (de la 
unu la patru ani), când predomină lărgimea şi profunzimea şi umerii cresc în aceeaşi 


proporţie cu pelvisul. Este aspectul de copil mic reprezentat cu predilecție în artă: 


putti, bambini renașterii sau les amours ai rococoului (sec. XVIII). 





stânga - Glyptotheka din München. Copil strângând o gâscă, copie romană după Boethos. 
Indecizia anatomică caracteristică vârstei nu este un obstacol pentru realismul sesizării proporţiilor 
corespunzătoare etapei de dezvoltare iar impresia de ambiguitate este diminuată şi compensată prin 
asocierea unei dinamici şi a unei stabilităţi a posturii precoce în raport cu formele exterioare. 
Vârsta morfologică este de trei ani. Dezvoltarea este dominată de lăţime şi profunzime, torsul fiind 
patrulater şi abdomenul bombat. Regiunile pubiană şi inghinală se unifică, fiind precis desenate de 
brazda inferioară a abdomenului. sec.I î.Ch. dreapta Verocchio- Putto fugind. 

Prima creştere în lungime în copilăria nediferenţiată corespunde cu prima 


perioadă a formelor zvelte, (între patru şi opt ani). 








TNA 


Proporțiile copilului de 6 ani. La această vârstă centrul corpului coincide cu simfiza pubiană, 
gambele sunt relativ scurte, diametrul transversal al umerilor este dublul distantei mamelonare şi 
este un sfert din talie. Raporturile dimensiunilor transversale ale umerilor şi pelvisului la şase ani 
sunt aproximativ egale cu cele de la douăzeci de ani. ( după Gottfried Schadow ) 


Raportarea dimensiunii diferitelor vârste la dimensiunea vârstei adulte arată că 
nou născutul are ceva mai mult de un sfert din talia adultului, o treime la un an, 


jumătate la trei ani, două treimi la şase ani şi trei sferturi la unsprezece ani. 

Compararea proporției taliei copilului la diferite vârste (B.C,D.E) cu cea a adultului (A). Nou 
născutul are ceva mai mult de un sfert din talia adultului, o treime la un an (E), jumătate la trei 
ani (D), două treimi la şase(C) ani şi trei sferturi la unsprezece ani (B). 

Copilăria diferențiată începe cu a doua perioadă a formelor pline (între opt 
şi unsprezece ani), când domină din nou creșterea în lățime şi profunzime a umerilor 
şi pelvisului, fără ca formele să aibă totuşi rotunjimea din prima perioadă. Este 
intervalul când începe diferenţierea sexuală. Aceasta aduce băieţilor dezvoltarea 
toracelui şi umerilor iar fetelor dezvoltarea şoldurilor, feselor şi coapselor. La băieți 
apare un discret modelaj muscular al corpului care păstrează încă forme copilăreşti. 

A doua perioadă a formelor zvelte este prepubertatea (între unsprezece şi 
treisprezece ani). Formele încă moi şi rotunde anunţă modificările apropiatei 


pubertăţi prin creşterea accentuată în înălțime. Pelvisul şi umerii au dezvoltare 

minimă faţă de talie. La băieţi, creșterea este mai înceată, discretă şi întârziată, 
continuându-se ascendent şi în perioada următoare. Pelvisul este proporțional mai 
îngust decât umerii iar la fete ceva mai lat. La fete creşterea este rapidă şi se termină 
aproape brusc la sfârşitul acestei perioade iar modificările morfologice sunt mai 


rapide şi mai accentuate. 

Proporţiile băiatului de 13 ani. Membrele inferioare cresc mai mult decât torsul.(după Schadow) 


În acest interval se diferenţiază cele două direcții bine definite, prin apariţia 
caracterelor sexuale secundare. Spre sfârşitul perioadei, corpul fetelor câştigă în 
feminitate, care se accentuează în etapa următoare. Trecerea de la formele copilăriei 
la cele ale pubertăţii este însoțită de a doua schimbare a înfățișării în timpul creşterii. 
Până la pubertate inclusiv, domină creşterea membrelor inferioare iar de la pubertate 


domină creșterea torsului. 








i 

Pubertatea (de la treisprezece la cincisprezece ani la fete şi până la 
şaptesprezece ani la băieţi) este epoca când predomină din nou lărgimea şi 
profunzimea, creşterea în lăţime o depăşeşte din nou pe cea în lungime. Este a treia 
perioadă a formelor pline, când se produce decalajul dintre diametrul umerilor şi al 
pelvisului, invers la cele două sexe. Este perioada evoluţiei rapide a caracterelor 
sexuale secundare. Dintre primele care apar este formarea sânilor la fete. Un rol 
morfologic important la acestea, îl are creşterea dimensiunilor transversale ale 
pelvisului şi şoldurilor, determinând accentuarea taliei. La sfârşitul pubertăţii, 


înălțimea simfizei pubiene în raport cu înălțimea este aproximativ aceea a adultului. 





stânga - Venus din Esquilin, 400 î.e.n., Louvre. Torsul este ilustrativ pentru formele adolescenţei, 
cu caractere feminine abia schiţate. dreapta - Tânăr atlet, bronz din Muzeul Naţional de la Atena. 
Statuia surprinde cu simţ de observaţie formele masculine trecând de la pubertate spre adolescenţă. 

După pubertate, adolescența se caracterizează printr-o creştere lentă a înălțimii 
şi printr-o desăvârșire progresivă a diferențelor lățimii umerilor şi pelvisului. 
Înălțimea, ajunsă aproape la termen, încetează definitiv la fete către nouăsprezece 
ani, când se desăvârşeşte sexualizarea formelor, anunțând caracterele feminine 
adulte. La băieţi, ea se continuă într-un ritm încetinit până spre douăzeci şi cinci de 
ani. Încetarea creșterii se produce pe măsura osificării epifizelor. Tipul morfologic 
masculin, cu torace şi umeri lați, reliefuri musculare puternice şi modelajul 
suprafeţelor bogat şi variat, se apropie treptat de aspectul definitiv. 

Perioada matură este relativ stabilă morfologic. Forma şi structura anatomică 
umană, studiată fără referire la vârstă, este cea corespunzătoare acestei etape a 


înfățişării adultului, cuprinsă între treizeci şi cincizeci de ani. 









































sugar l an 3ani  Gani ll ani 13 ani (pubertate) adolescență maturitate 

Morfologie comparativă bărbat-femeie Bisexualizarea constituie o însușire 
esenţială a fiinţelor vii, alături de cea legată de vârstă. Toate formele şi structurile 
anatomice evoluate sunt masculine sau feminine. Comparând proporţiile corpului 
masculin cu cel feminin, remarcăm următoarele: talia femeii este mai mică, toate 
componentele scheletului ei sunt mai uşoare şi epifizele mai fine, capul, raportat la 
talie, este relativ mai mare decât cel al bărbatului şi mai rotunjit, bolta craniană este 
relativ mai lată (ceea ce îi dă un aspect scurt, brevimorf), cu bosele frontale şi 
parietale mai proeminente şi mai bombate. Acestea determină din profil o frunte 
dreaptă, mai lată şi mai puţin înclinată ca a bărbatului, cu glabela și arcadele 
sprâncenare mai şterse. Aceste trăsături generale sugerează un craniu încă infantil: 
mai mic, mai uşor şi mai neted. Viscero-craniul are orbite largi şi este mai mic 
comparativ cu neuro-craniul. Procesele mastoide şi maxilarul inferior sunt delicate şi 


moderat dezvoltate, unghiul mandibulei fiind mai deschis. 











Gottfried Schadow - Studiu comparativ al proporțiilor capului, mâinii şi piciorului la copil de trei 
ani, femeie şi bărbat. Autorul propune un sistem de proporţii simplu pentru învățământul şi 
aplicaţia artistică, stabilind comparații cu proporțiile mâinii şi piciorului la diferite vârste. 
Schimbările proporţiilor în timpul dezvoltării sunt mai bine observate, împărțind capul în două 
porțiuni (craniană şi facială) printr-o linie care trece prin marginea superioară a orbitelor. Acest 
sistem înglobează fruntea la porțiunea craniană deoarece o consideră variabilă ca înălțime din 
cauza variaţiei limitei de implantaţie a părului. 

Estetica feminină este determinată puternic de caracterele sexuale secundare, 
pelvisul fiind segmentul cel mai pregnant diferențiat. Modelajul exterior al 
suprafeţelor osoase este însă atenuat şi mai şters, datorită unei dezvoltări mai slabe a 
musculaturii. Crestele iliace sunt subţiri, netede, fine şi mai depărtate lateral iar 
spinele iliace sunt puţin proeminente. Pelvisul feminin este mai lat, mai scund şi mai 
uşor, fiind un fragment mic dintr-un con mare, iar cel bărbătesc este un fragment 
mai înalt dintr-un con mai mic. Dimensiunile sale transversale depăşesc cele mai 
late pelvisuri masculine, fiind construit pe orizontală. Pe secțiune, are forma unui 
oval cu axul mare transversal. Sacrumul este lat şi boltit. În ortostatism, pelvisul 
feminin are un grad mai mare de înclinaţie, o curbare compensatorie a coloanei 
lombare mai mare şi închiderea corespunzătoare a unghiului lombo-sacral. După 
Paul Richer, care raportează faţa posterioară a sacrumului la verticală, înclinația este 
între 12° şi 20° la bărbat iar la femeie între 26° şi 36°. Înclinația mai mare a 
pelvisului are efecte directe asupra formelor exteriore: proeminența posterioară a 
feselor, retragerea abdomenului inferior şi formarea unei mari depresiuni 
transversale în regiunea şalelor, desenată în formă de romb. Inferior, acesta este 


construit de triunghiul sacral, poziţionat cu baza în sus. 





Pelvisul masculin (închis) şi feminin (deschis). 1- spina iliacă antero-superioară. 2- pliul inghinal 
formează deasupra pubisului un arc ogival iar la femeie unul plin centru, 3- flancul, 4- pliul 
superior al coapsei. (după Paul Richer) 

Caracteristic proporțiilor verticale feminine este lungimea mai mare a 
torsului, deci şi a bustului (torsul cu gât şi cap). Toracele bărbătesc este mai mare şi 
pelvisul mai îngust iar la femei este invers. Lungimea membrelor superioare se 
aproprie de cea a torsului, fiind relativ mai scurtă la femei. Majoritatea canoanelor 
de proporţii plasează centrul corpului feminin deasupra simfizei pubiene. Această 
alungire a torsului se face mai ales la nivelul segmentului inferior, ceea ce face ca 


distanţa simfiză — ombilic să fie la femeie relativ mai mare. 











Pagină din tratatul lui Jean Cousin - aspectul posterior şi anterior al proporţiilor femeii. 

Siluetele torsului feminin şi masculin dau impresii estetice deosebite datorită 
mai ales proporțiilor transversale, foarte importante pentru a caracteriza aspectul 
arhitectonic. Diametrul bi-acromial se măsoară de la un acromion la altul şi are ca 


omolog inferior diametrul bi-iliac, măsurat între cele două puncte ilio-cristale. Pe 

viu, se pot măsura însă doar diametrul bi-humeral, dintre cele două tuberozități 
humerale, şi corespondentul lor inferior, diametrul bi-trohanterian, distanța dintre 
cele două trohantere mari. Atât la femei cât şi la bărbaţi diametrul bi-humeral este 
mai mare decât cel bi-trohanterian. Uneori, la femei cele două diametre sunt egale. 
După Paul Richer, diametrul bi-acromial are 32 cm. la bărbat şi 29 cm. la 
femeie, diametrul bi-iliac are 28 cm. la bărbat şi 30 cm. la femeie, diametrul bi- 
humeral bărbătesc are 39 cm. iar cel feminin 35 cm. Diametrul bi-trohanterian este 
în medie de 31 de cm. la bărbat iar la femeie este de 32 de cm. După cum se vede, 
diametrul bi-humeral, comparat cu diametrul bi-trohanterian arată o diferență mult 


mai mare la bărbat, 8 cm., faţă de numai 3 cm. la femeie. 

Proporțiile bărbatului şi ale femeii, aspect anterior și posterior. Valori medii după Paul Richer. 

Extremele aparţin bărbatului: diametrul bi-humeral cel mai mare (39 cm.) şi 
diametrul bi-trohanterian cel mai mic (3lcm.). La femeie, ele sunt aproximativ 
egale fiind totuşi puţin mai mare diametrul bi-humeral (35 cm., față de 32 cm.) cel 
bi-trohanterian. Fără să depăşească lățimea umerilor, diametrul bi-trohanterian 
feminin este mai mare decât cel bărbătesc (32 cm. față de 3lcm.). Lăţimea 
pelvisului şi a şoldurilor feminine sunt subliniate prin îngustimea toracelui şi 
subțirimea taliei. La bărbaţi, lăţimea maximă a toracelui este aproximativ egală cu 
lăţimea pelvisului, de 28 de cm. La femeie însă, diametrul bi-iliac (măsurat pe 
crestele iliace), de 30 cm., depăşeşte cu 6 cm. diametrul toracic (24 cm.). 
Deschiderea unghiului xifoidian (65%), mai mică deci la femeie, corespunde unui 
torace alungit şi mai îngust. 

Deosebirile morfologiei segmentelor corporale se adaugă diferenţelor 
proporţiilor corpului feminin, comparativ cu cel al bărbatului. Ele diferă printr-o 
pluralitate de aspecte referitoare pe de o parte la unghiurile şi axele scheletului dar 


şi de modelajul exterior, determinat în special de musculatură. 





Rembrandt — Danae, Ermitaj. Artistul redă cu abilitate consistenţa moale şi elasticitatea formelor. 

În regiunea pieptului femeii se află sânii (glandele mamare) situaţi în partea sa 
inferioară şi externă şi orientaţi înainte și lateral. Marginea anterioară a axilei se află 
puțin mai sus. Porțiunea centrală a sânilor, mai pigmentată, se numeşte areolă şi 
are în mijloc relieful mamelonului. Acesta se găseşte în punctul unde linia care 
coboară de la jumătatea claviculei, întretaie spațiul IV intercostal. La femeie, acesta 
corespunde nivelului jumătăţii braţului. 

Lungimea mai mare a abdomenului (în deosebi segmentul simfiză-ombilic), 
lăţimea regiunii pelvisului şi volumul şoldurilor feminine arată concentrarea 
energiilor de creştere asupra torsului inferior. Acumulările şi repartiția grăsimii la 
femeie (tot în aceste zone) urmează direcţia intensității de creştere a scheletului și 
accentuează caracterele diferenţiate arhitectonic, împreună dând un sens estetic 


unitar. Simfizei pubiene îi corespunde la exterior un spațiu triunghiular, delimitat 


lateral de șanțurile inghinale și superior de șanțul suprapubian, orizontal. 





Venus din Siracuza. P.P. Rubens- Venus cu oglinda. 

Flancurile atenuează la femeie gropițele lombare superioare şi pliul inferior al 
flancului şi merge până la centura pelvină, astfel încât şoldul, flancul şi fesa se 
continuă fără delimitări şi formează un mare relief convex postero-lateral. 

Membrele inferioare şi cele superioare feminine sunt relativ mai scurte iar 
mâinile şi picioarele mai mici. Caracteristic este femurul, care are o înclinare mai 
mare a diafizei şi un unghi al acesteia cu gâtul mai închis. Articulațiile femeii sunt 


mai puţin voluminoase dar au un grad mai mare de laxitate, supleţe și flexibilitate. 

Albrecht Dürer, desene. 1505, Berlin. Feminitatea este sugerată prin abundența formelor rotunde. 

Scheletul delicat, musculatura mai puțin dezvoltată şi abundența stratului 
adipos, ce acoperă în mod constant şi estompează denivelările reliefurilor 
modelajului exterior, dau corpului feminin forme mai moi. Desenatorul poate sugera 
feminitatea printr-un conţinut ceva mai mare de forme ovale sau rotunde. La bărbat 
dimpotrivă, toracele, centura scapulară, membrele şi extremităţile domină 
dezvoltarea. Masculinitatea se poate diferenţia în desen prin alternarea formelor 
rotunjite cu planuri rectangulare, unghiuri şi linii drepte, întrucât scheletul şi muşchii 


puternici ai corpului masculin produc forme mai dure şi mai accidentate. 








Gustav Klimt — crochiu Clarificarea impresiei morfologice a celor două sexe le conferă 
acestora unitate stilistică. 

Canoane de proporționare antice 


Deşi investigarea şi raportarea la forma viului se identifică cu însăși originile 
artei, cunoştinţele vechilor artişti despre structura şi proporțiile corpului, au fost mai 
întâi intuitive şi nu analitice. Ei nu au lăsat documente scrise dar au concretizat 
sinteza cercetărilor lor într-un exemplu desenat, gravat sau sculptat. Acesta a fost 
recomandat sub forma unui sistem de norme, măsuri și raporturi ideale, conceput în 
vederea aplicării artistice. Astfel au apărut aşa-numitele canoane: cel egiptean, cele 
greceşti ale lui Polykleitos şi Lysippos şi cel roman al lui Vitruvius. Ele au fost 
transmise timpurilor moderne de artiştii teoreticieni renascentişti formaţi în spiritul 
tradiţiei clasice. Aceştia promovează concepţia unicităţii ideale a tipului uman 
reprezentat, în care sunt unificate toate variațiile individuale, ca într-o medie 
statistică. Canoanele artistice caută simplitatea şi simetria măsurătorilor, nu numai 
dintr-o rațiune teoretică ci şi dintr-o necesitate practică de construcție organică şi 
armonioasă. Canonul indică o proporţie utilă artistului în realizarea unei figuri 
echilibrate abstract, fiind deosebit de preţios când oferă mijlocul de a purifica şi 
armoniza o formă. Canoanele însă, devin periculoase de îndată ce închid, în loc să 
deschidă porţile imaginaţiei artistice. Folosirea lor sistematică îl poate opri pe artist 
să se avânte pe noi căi, pentru care nu mai pot fi utilizate aceste chei. Abaterea de la 
canon şi fuga de norme nu duc cu necesitate, la urâţenie şi dizarmonie. De 
imperativele lui absolute, artistul se va putea servi şi pentru a se îndepărta de el, însă 
în cunoştinţă de cauză, realizând o deformare expresivă. 

Prin modulare se înțelege introducerea unui element de măsură unic, care prin 
repetare sau prin subîmpărțire, să servească la dimensionarea tuturor elementelor 
alcătuitoare ale operei. Modulul este o unitate organic intrinsecă operei. Conţinut în 
aceasta, el dă ritm şi simetrie. Pe parcursul istoriei artei au fost luate drept modul 


diferite segmente corporale. Mâna este egală cu fața şi se cuprinde de zece ori în 

talie. Degetul medius, modul al canonului egiptean, se cuprinde în talie de 19 ori. In 
secolul V î.e.n., Polykleitos propune un canon ce are drept modul lățimea mâinii la 


nivelul articulației metacarpo-falangiene iar în sec. IV î.e.n., Lysippos demonstrează 


firescul folosirii înălțimii capului ca modul. 






































Schema clasică a proporţiilor la indieni. (după Tagore) 


Canonul egiptean de proporționare, având ca modul măsura mediusului.(după Ch. Blanc) 

Egiptenii dețineau tehnici laborioase de trasaj, care le dădeau posibilitatea să 
pună în pagină şi să deseneze armonios şi bine construit. Procedeul de proporţionare 
corespundea condiţiilor tehnice diverse pentru care este creată şi multiplicată variata 
gamă de forme anatomice. Canonul de proporţionare egiptean prefigurează 
constructiv şi anticipativ lucrarea, fiecare membru al echipei de artişti-artizani 
putând efectua numai anumite subdiviziuni. La final, lucrarea rezulta din însumarea 
careurilor. Colaborarea artistului cu geometrul conduce la metoda carelajului cu 
subdiviziuni: suprafaţa reliefului sau a blocului de piatră este împărțită într-o reţea 
de pătrate egale, în vederea construcției proporționate a figurii întregi. Relieful 
descoperit de către arheologul Richard Lepsius este considerat de Charles Blanc 
expresia figurativă a canonului egiptean de proporționare. Personajul, din statuara 
templului din Karnak, ţine în mâna dreaptă o cheie şi o are pe cea stângă întinsă de- 
a lungul coapsei. Dimensiunile coincid cu lungimea degetului medius de la 
extremitatea distală până la articulaţia metacarpo-falangiană, marcată la dreapta prin 


îndoirea degetului pe cheie. 


Îi 


Friză murală din Memphis şi figura din sanctuarul marelui templu din Karnak, având același 
număr de diviziuni ale înălțimii. 

Comparând această figură şi altele divizate la fel cu multe alte lucrări egiptene 
de la Louvre, se observă faptul că în canonul din Vechiul Imperiu, o subdiviziune 
reprezintă a nouăsprezecea parte din talie. Umerii corespund nivelului şaisprezece, 
genunchiul nivelului şase, figura umană în picioare având nouăsprezece diviziuni iar 
cea şezând cincisprezece diviziuni. 

Personaje şezând, corespunzând nivelului cincisprezece şi figură în ortostatism la nouăsprezece. 
Acest canon nu a fost folosit însă în exclusivitate. Încă de timpuriu, capul a 
primit un anumit grad de variabilitate dimensională, datorat nivelului schimbător al 
înălțimii perucii, coafurii sau liniei de implantare frontală a părului. Acest mod de 
figurare este mai evident la personajele cu rang social mai scăzut, neobligate la 
posturi imobile, hieratice. Mai târziu se trece la douăzeci şi unu şi jumătate, 
douăzeci şi două diviziuni, pentru a da o mai mare acuratețe detaliilor. În epoca 
saită, figurile mai zvelte au douăzeci şi unu de diviziuni iar raportul de unu la opt al 


capului cu talia este modificat. 

Cercetările morfologice arată că modul de construcţie şi modelajul exterior 
pot servi drept criteriu pentru atribuirea sculpturilor antice descoperite unui artist sau 
unei şcoli, deşi de multe ori, acestea sunt adaptate cu supleţe la tipul constituţional al 
personajului reprezentat. Schimbarea sistemului de proporţii şi rezolvările plastice 
variate duc la diferitele înfățişări ale arhitecturii corporale. Doryphoros, Idolino şi 
Diadoumenos sunt atribuite lui Polykleitos şi şcolii lui, printr-o serie de caractere 
comune, dintre care proporţiile au un rol însemnat. 

Atletul perfect al lui Polykleitos este mai puţin un personaj mitologic şi mai 
degrabă rezultatul unei investigaţii raţionale a formelor viului de inspirație 
pitagoriciană. Statuile sale au o gestică reţinută şi moderată, premergătoare unei 
acţiuni deliberate şi conştient asumate. Ele sunt întruchipări ale controlului voinţei şi 
al stăpânirii de sine, vitalitatea şi forța trupului personajului reprezentat făcându-l să- 
şi privească cu justificată mândrie statutul social. Artistul creează o adevărată şcoală, 
exemplificând printr-un canon larg răspândit în epocă, idealul său de frumuseţe 
masculină. Tinerii şi puternicii săi atleți sunt definiţi prin claritatea, severitatea şi 
soliditatea construcţiei corporale. Galen afirma: frumuseţea nu constă din elementele 
disparate ci din raporturile armonioase dintre părți şi întreg precum în canonul lui 
Polykleitos. Trupul uman este suportul noţiunii abstracte de simetrie şi desăvârşire a 
construcției, concepută într-un mod geometric. Asprimea dorică îi consolidează 
armătura stabilă, cu axe clare, verticale şi orizontale. La fel ca şi arhitecţii, 
Polykleitos regularizează dimensiunile părților, pornind de la o unitate inclusă între 
segmentele corpului, devenită modulus. De aici, maestrul recomandă un sistem de 
multipli, raporturi de egalităţi de numere mici ai măsurii alese, ce vor da 
dimensiunile celorlalte segmente. Pentru depăşirea haosului generat de 
imperfecţiunile realului, se urmăreşte idealizarea prin ordonarea în spirit matematic. 

Despre acest canon, Vitruvius afirma: frumosul constă în proporții, nu ale 


elementelor ci ale părților, adică deget faţă de deget, toate degetele faţă de palmă şi 

de încheietura mâinii, acestea față de antebraţ, antebraţul față de braț şi toate 
părțile între ele, aşa cum se arată în Canonul lui Polykleitos. Alegerea modulului 
poate fi diferită de la o lucrare la alta. Odată acesta ales însă, întregul şi toate părţile 
sale se exprimă în funcţie de el. Se procedează apoi la o delimitare netă a diferitelor 
segmente morfologice (torace, abdomen, braţ, antebraţ, mână) şi se accentuează 
limitele dintre pelvis şi coapse. Legea unității în diversitate nu este însă încălcată, 
prin subordonarea față de întreg a proporțiilor fiecăruia din aceste segmente, tratate 
sintetic. Artistul modelează variat diversele structuri, planuri osoase dure, reliefuri 
musculare consistente, dar pune în valoare şi liniile flexibile ale conturului, ce 
întregesc silueta şi dau suplețe articulaţiilor. Aspectul de ansamblu este al unui atlet 
robust, de statură mijlocie, cu umeri puternici şi laţi, pelvis îngust şi piept larg, 
generos desfăşurat. Capul este modelat cu claritate şi diferențieri nete ale detaliilor. 
Polykleitos părăsește monotona staţiune simetrică, în ortostatism, pentru mult 
mai diversa în forme staţiune asimetrică, cu sprijin pe un singur membru inferior, 
celălalt fiind discret flexat. Prin dialectica laturilor contrare de rigurozitate şi 
libertate, sculptorul Polykleitos îngemănează artistul şi filosoful, fiind alături de 
Myron, printre primii pe drumul de la însuşirea fără spirit critic a convenției, la 
înțelegerea cauzalităţii. La fel ca subtilităţile vizuale ale Parthenonului, canonul lui 
nu este o rețetă anchilozată, ci are şi elasticitate, putând fi adaptat pentru personajele 
în dinamică sau pentru cele ce urmează să fie văzute din anumită incidență. 
Doryphoros sau Purtătorul de lance este lucrarea tipică pentru stilul doric, ce 
alături de cel attic domină epoca. Sobrietatea concentrării morale a atletului 
reprezentat în atitudinea ce precede efortul maxim, conştient de forța sa dar şi de 
dificultăţile probei, sunt în concordanţă cu gravitatea virilă a spiritualităţii dorice. 
Polykleitos trece raporturile dimensionale ale viului printr-un filtru raţional pentru a 
găsi proporţiile ideale, căutând de fiecare dată în morfologia investigată (torace, 


abdomen, pelvis) egalitatea celor patru laturi ale pătratului. De aceea, sistemul său 


196 





O 


La] 


ty 








Vlad Tiberiu Fundamentele anatomice şi morfologice ale artelor vizuale 


de proporţionare se numeşte pătratic. El dovedeşte coincidența simetriei cu armonia 
muzicii şi raționalismul matematic. Polykleitos afirma că frumosul se naşte puțin 
câte puţin prin multe numere. Doryphoros este un canon, construit după calcule 


riguroase şi raporturi coordonate prin măsura comună a lățimii palmei. 


Polykleitos — Doryphoros şi Diadoumenos, atletul ce îşi leagă părul cu panglica. 430 î.Ch. 


Doryphoros are torsul pătrat, conturat inferior în arc plin centru cu reliefarea 


puternică a mușchilor antero-laterali ai abdomenului. Modulul de proporționare, 

lăţimea palmei la nivelul articulaţiilor metacarpo-falangiene, se cuprinde de şase ori 
în lungimea gambei (sol- extremitatea superioară a rotulei). Acest segment este egal 
cu: distanţa de deasupra rotulei până la ombilic, distanţa de la ombilic la conductul 
auditiv extern, torsul (distanța de la incizura jugulară la pubis), lungimea 
antebraţului și mâinii, măsurată de la cot la vârful degetului medius. Antebraţul este 
un sfert din talie şi egal cu lăţimea pieptului. Distanţa de la acromion la cot este 
egală cu distanţa de la cot la articulația metacarpo-falangiană a mediusului şi egală 
cu patru lățimi de palmă. Lăţimea palmei se cuprinde de trei ori în lungimea 
piciorul şi de două ori în lungimea mâinii. Aceasta este egală cu înălțimea feţei, 
înălțimea pectoralilor şi cu distanța de la ombilic la pubis. Faţa se împarte în trei 
părţi egale: fruntea, nasul şi gura cu bărbia. 

Lysippos este sculptorul al cărui stil domină arta clasică grecească în ultimul 
sfert al secolului IV î.Ch. Originalitatea concepţiei sale, deschizătoare de noi 
perspective pentru reprezentarea viului în artă, constă în diminuarea idealizării 
abstractizante a personajelor divine. care nu mai plutesc într-o atitudine nedefinită ci 
sunt antrenate acum într-o activitate reală, în desfăşurare, aproape prozaică. 
Lysippos preferă momentele lipsite de strălucirea succesului din activitatea acestora, 
mai modeste, dar încărcate de simpatia înţelegerii omenescului. 

Apoxyomenos este atletul care îşi reface forțele după competiţie şi îşi curăță 
pur şi simplu corpul de nisip. Hermes este surprins în momentul în care îşi leagă 
sandalele. sesizând însă cu acuratete modificările de echilibru ale stațiunii cu torsul 
înclinat şi piciorul drept ridicat, ce deplasează mult centrul de greutate. Atenţia îi 
este atrasă în altă parte şi îşi întoarce capul spre stânga. Lysippos dezvoltă astfel 
unele tendinţe de până la el de a prezenta atleţii în posturi specifice activităţii lor: 
Discoforul lui Naukides, Apollo Saurochtonul, Hermes şi Dionysos ale lui 
Praxiteles, unde privirea şi gesturile sunt în acord cu mişcarea firesc motivată a 


momentului ales. Majoritatea lucrărilor lui Lysippos sunt adevărate ronde-bosse, 

artistul acordând o mare importanță reprezentării celei de-a treia dimensiuni. În acest 
sens, el își depăşeşte predecesorii. Hermes şi Apoxyomenos invită privitorul să îi 
contemple din toate unghiurile. Dacă le privim chipul frontal, braţele apar din 
racourci iar din lateral, nu sesizăm expresia feţei. Noile poziţii scot în evidenţă mai 
bine calităţile estetice şi fluiditatea formelor anatomice: multe detalii musculare şi 
scheletice, firescul atitudinii istovite şi uneori încordate, tipologia surprinsă 


particularizat, într-o postură şi pantomimică adecvată. 





Louvre. Hermes legându-şi sandala, copie romană în marmură după Lysippos. 325 î.Ch. 
Muzeul Vaticanului. Apoxvomenos, copie romană în marmură după originalul în bronz al lui 
Lysippos. Cei doi atleți sunt surprinși în mişcări momentane, corectându-şi îmbrăcămintea şi 
încălțţămintea, ținuta cerută de ritualul olimpic, prin gesturi fireşti de îngrijire corporală. 

Lysippos propune un tip masculin dolicomorf, apropiat de stilul ionic, suplu şi 
distins, cu forme delicate, mai puţin robust decât atletul lui Polykleitos dar mai înalt 
şi mai zvelt. Artistul-pedagog introduce noul său sistem de proporționare, devenit la 
sfârşitul secolului canon pentru generaţii de sculptori, justificându-se: Ceilalți artişti 
fac oamenii aşa cum sunt, eu îi fac aşa cum par. În acest fel, Lysippos depăşeşte 
mimetismul plat, lipsit de imaginaţie artistică, cel disprețuit de însuşi Platon. El 
eliberează prin această declarație de principiu arta de imitarea servilă a realității, 
alāturând obiectivitătii observării calităților estetice a formelor anatomice, 
capacitățile creative subiective ale fanteziei. Apoxyomenos, Hermes şi Agias sunt 
construiți după noul tip de proporţionare ce produc o impresie deosebită. Atletul 
este mai puţin geometrizat, capul fiind relativ mai mic față de întreaga talie şi 
membrele inferioare mai lungi, accentuând astfel impresia de înălțime şi aspectul 
monumental. Lysippos sesizează importanţa estetică definitorie a raportului dintre 
înălțimea capului şi talie, distanţa vertex-sol. Alegerea sa se impune de la sine, 
datorită impactului vizual hotărâtor. Tipul morfologic stabilit de acest raport 
defineşte figuri cu aspecte net diferite; un cap mare pe un corp mic descrie un pitic, 
indiferent de dimensiunile lucrării, iar reversul, un cap proporţional mai mic dă 
monumentalitate personajului. Luând pentru prima dată ca modul înălțimea capului 
şi raportul înălțimea capului/talie = 1/8, el pune bazele unui sistem de proporţionare 
ce va cunoaşte o larga utilizare: capul se cuprinde în talie de 8 ori, în trunchi de 3 
ori, în membrele inferioare de 4 ori, în cele superioare de 3 ori, în gambă şi lățimea 
umerilor de 2 ori. Ulterior, prin intermediul contribuţiei lui Vitruvius şi apoi, peste 
veacuri în Renaştere, a lui Cennini, însuşi Leonardo va folosi această proporţie. 

De multe ori, chiar şi în antichitate, faptele vii de artă depăşesc prin 
spontaneitate şi organic recomandările convenţional canonice ale marilor 
personalități făuritoare de şcoală. O explicaţie a modalităţii greco-latine poate fi 


subordonarea întregii activităţi artistice principiului aristotelian al mimesisului, de 

redare firească a aspectului fizic, căruia i se subordonează întregul edificiu tehnic şi 
constructiv. Concepţia arhitecturală de proporţionare, prin multiplicarea mecanic- 
aritmetică a unui modul (lăţimea palmei sau înălțimea capului), aşa cum reiese din 
lucrările devenite canon, nu fac decât să continue, poate ceva mai flexibil și subtil, 
geometria constructivă arhaică de factura egipteană (lungimea mediusului). Mult 
după apogeul reprezentării clasice fireşti a viului, în plin stil greco-roman, Vitruvius 
(sec.I î.Ch.) realizează şi sistemul teoretic cu adevărat organic de proporţionare, 
pornind invers, de la întregul taliei spre segmentele exprimate de data asta, 
fracţionar. El explică, prin sinteza sa rațională, ceea ce artiştii greci realizaseră deja 
în practica artistică cu veacuri în urmă. Fundamentul sistemului său nu este criteriul 
egalităţii mecanice, ci unul al diferenţierii organice, pornind de la unicitatea figurii. 
Conform recomandărilor lui Vitruvius, reprezentarea corpului uman sau al 
unui animal nu se construieşte ca un edificiu arhitectural, prin adăugarea de moduli 
şi multipli ai acestora, nici după metoda carelajului egiptean. Printr-o modalitate mai 
sensibilă la firescul, unitatea şi armonia oricărei fiinţe vii, el porneşte de la întregul 
taliei şi găseşte apoi fracțiuni din ea pentru segmentele mai mici: capul = talia/8, 
înălțimea simfizei pubiene = talia/2....etc. Vitruvius pune la baza observaţiilor sale 
egalitatea talie = anvergură (lungimea orizontală a celor două membre superioare + 
lăţimea umerilor) şi găseşte, prin simplitatea pătratului înscris în cerc, expresia 
grafică direct intuitivă de a o exprima. Când extremităţile membrelor ating 
unghiurile pătratului, ombilicul este în centru şi înălțimea scade cu 1/5. Reluat de 
către Cennino Cennini şi Leonardo da Vinci, canonul lui Vitruvius ajunge cunoscut 
în epoca Renaşterii sub denumirea de pătratul celor vechi şi devine sursa de 
inspiraţie a celor mai multe sisteme europene de proporții cunoscute până în prezent. 
Raporturile stabilite de Vitruvius sunt exprimate prin coeficienţi aritmetici 
fracţionari: raportul între înălțimea capului şi talie = 1/8, între înălțimea feţei, egală 


cu lungimea mâinii, şi talie = 1/10. Înălţimea capului şi gâtul, până la incizura 

jugulară = 1/6 din talie, distanța vertex — linia mamelonară =1/4 din talie, înălțimea 
ombilicului este fața de talie = 4/6. Simfiza pubiană se găseşte la jumătatea 
înălțimii corpului. Antebraţul + mâna =1/4 din talie = lungimea gambei, până 


dedesubtul rotulei. Lungimea piciorului = 1/6 din talie. 

Vitruvius recomandă pentru construcția figurii umane un sistem organic, realizând-o din elemente 
structurale diferențiate anatomic: deget, mână, antebraț, braţ, tors. Unitatea stilistică se realizează 
prin armonia dimensiunilor elementelor raportate la întregul taliei şi între ele şi nu prin aplicarea 
rigidă, prin adicţia unui modulus şi multiplilor săi, fie ei chiar și din repertoriul de dimensiuni 
oferit de însăşi părțile modelului, ca în sistemul arhitectural. 


Sistemul organic de raporturi, ce exprimă frumuseţea ideală a corpului, stabilit 
prin armonizarea părților cu întregul, este numit de Vitruvius SYMMETRYE. El 
este diferențiat conceptual de PROPORȚIE, noţiune prin care esteticianul înțelege 
reglementarea dimensiunilor segmentelor cu ajutorul unui modulus, de obicei un 
segment mai mic, cum ar fi mediusul, lățimea palmei sau înălțimea capului, ca în 
sistemele arhitectonice. La toate aceasta, se adaugă şi adaptările aduse de deplasările 
şi pozițiile membrelor în articulaţii, surprinse prin raccourci., modificări optic 
subiective ale dimensiunilor obiective ale viului prin mişcare, numite de Vitruvius 


EURYTHMYE. Corectările eurithmice ale figurii sunt făcute din ochi. Canonul său 

nu este prestabilit, ca un carelaj egiptean, și nici rezultatul unei comodulaţii 
arhitecturale a părților, ci mai degrabă o investigare a datelor de antropometrie, la 
care se adaugă diversitatea mişcărilor şi a atitudinilor. Sinteza lui Vitruvius este 
punctul final al preocupărilor antropocentrice şi antropometrice ale întregii 
antichităţi. Flexibilitatea sistemului său organic, prin comensurabilitatea fracțiunilor 
din întregul taliei, asigură o mai suplă adaptare la variatele tipuri morfologice umane 
şi animaliere. 

Morfologiile şi tratatele destinate artelor plastice apar relativ târziu, în 
Renaștere, desprinse din anatomiile descriptive, cu care se confundă la începuturile 
lor, şi care le servesc drept model. Ele reprezintă multă vreme rezumate şi reluări ale 
iconografiei acestora, din care împrumută direct, transpun sau adaptează scopului 
plastic datele referitoare la structura, funcţiile şi formele aparatului locomotor. 
Alături de celelalte discipline fundamentale (perspectiva, studiul desenului, istoria 
artei etc), ele dobândesc în decursul timpului sensul unei cercetări îndreptate asupra 
celor mai adecvate modalităţi de reprezentare a fiinţelor vii. 

Leone Battista Alberti recomandă ca fiecare edificiu arhitectonic sau operă 
de artă plastică să fie conceput ca un nou organism viu. El distinge la o clădire 
scheletul şi deschizăturile şi cere, în mod raţional, ca părțile scheletului să fie în 
număr par, iar deschizăturile în număr impar. În însemnările şi în tratatul său Della 
pittura, Alberti cere compoziţii ample şi vii în care să fie alăturaţi bătrâni şi tineri, 
femei, fete şi copii, păsări, animale domestice şi sălbatice. Surprinzând cele mai mici 
detalii şi comunicând emoţii puternice să se redea just, cu maximum de veridicitate, 
armonia dintre mişcarea trupului şi mimica chipului. Perspectiva şi anatomia pun 
bazele picturii renascentiste, demonstrând că artistul este dator să prelucreze şi să 
abstractizeze în chip creator, să meargă la esenţa celor văzute: Frumusețea este o 
anumită concordanţă între părți şi corpul întreg pe care-l alcătuiesc. Ele corespund 


ordonării precise în armonie, care înseamnă baza absolută şi originară a naturii. 

Renașterea timpurie, când anatomia artistică este studiată în atelierele-școală 
ale Italiei şi influenţa sa începe să domine plastica vest-europeană, se poate compara 
cu epoca de mare înflorire a artelor din Grecia antică a secolului V î.e.n.. Artiştii 
înşişi atestă valoarea acestor cunoştinţe pentru desăvârşirea expresiei, devenind 
colaboratorii anatomiştilor timpului şi chiar participând alături de ei la opera de 
explorare a formelor corpului omenesc sau al animalelor. Reprezentarea acestora 
este din ce în ce mai vioaie, mai organică. Setea de adevăr atrage alături de 
anatomişti şi pe artişti. Cei mai reprezentativi dintre aceştia participă la disecţii 
pentru a înțelege structura interioară a corpului. Înainte de a aşterne pe pânză o operă 
definitivă, ei fac studii şi schiţe anatomice pentru figurile ulterioarelor compoziţii. 
Pictorul istoriograf Vasari aminteşte despre lucrările de disecţie ale lui Pollajuolo, 
Michelangelo şi Leonardo şi subliniază interesul pentru anatomie al lui Verrocchio, 


Rafael şi Tizian. 





Desene anatomice pregătitoare ale lui Rafael şi Michelangelo. 

Anatomiştii renaşterii se servesc de artişti pentru a-şi ilustra tratatele iar artiştii 
caută sprijinul acestora pentru iniţierea în cunoaşterea structurii şi arhitecturii 
corpului, pentru a realiza un raccourci sau pentru a reda articulațiile corpului, 
punând astfel bazele anatomiei artistice. Primul artist anatomist este Antonio 
Pollajuolo, studiile sale fiind luate ca model de Rafael. Toţi marii artişti ai epocii 
colaborează cu anatomiştii: Leonardo da Vinci ilustrează tratatul de anatomie al 
medicului padovan Marc Antonio della Torre, Michelangelo este colaboratorul 
anatomistului Colombo, Cellini colaborează la Paris pe anatomistul Viddus Vidius și 


la Roma cu Bernardino Carpi iar Tizian cu celebrul anatomist Andreeas Vesalius. 





Antonio Pollajuolo — Adam şi Eva. 

Problemele de bază ale anatomiei artistice sunt ridicate încă de la început de 
cel care este considerat întemeietorul ei, Leonardo da Vinci. În manuscrisele sale, 
ordinea de prezentare şi structurarea conținutului este cea a unei anatomii artistice 
moderne. Din nefericire, ideile lui nu cunosc o răspândire largă în epocă, sub forma 
unui tratat tipărit şi nu pot alcătui baza unui învățământ artistic sistematic. La 
Leonardo, preocupările orientate spre cunoaştere se îmbină strâns cu o viziune 
artistică a lumii. Numeroasele lui însemnări, însoţite de multe desene ne înfăţişează 
toată bogăţia gândirii şi a plăsmuirilor sale. El observă cu atenţie fenomenele 
înconjurătoare și ochiul său de artist se desfată urmărind zborul păsărilor. Din aceste 
observaţii se naşte un tratat despre zbor, care lasă să se bănuiască cuceririle aviaţiei 
moderne. Setea de a cuprinde cu privirea lumea vizibilă nu fusese niciodată atât de 
pronunţată: nu vezi oare câte animale diferite există, câte feluri de copaci, de 
ierburi, de flori, ce diversitate de ținuturi de munte şi de şes, de izvoare şi râuri? 
Leonardo observă şi schițează animale în mișcare şi îşi ilustrează ideile cu desene 
încântătoare, care-l duc totodată la formularea unor noi ipoteze. Dinamismul şi 
adevărul studiilor făcute pentru statuia ecvestră, pe care trebuie să o ridice la Milano, 
ne arată complexitatea investigaţiilor cu care începe orice lucrare. 

Leonardo studiază structura anatomică a corpului omului şi al animalelor. 
Comparându-le, se încheagă în mintea lui pentru prima dată, concepţii care stau la 
baza anatomiei comparate, geneticii şi anatomiei artistice animaliere, ce 
completează cunoştinţele artiştilor, făcându-i să înţeleagă asemănările şi deosebirile 
morfologice dintre specii. Valabilă în aceeaşi măsură şi în studiul corpului 
animalelor, comparaţia categoriilor de structuri, care sunt asemănătoare, creează 
posibilităţi noi de înțelegere a formelor. Anatomia comparată este pentru Leonardo o 


latură nouă, o extindere şi o adâncire firească a ştiinţei structurii puse în slujba artei. 








Vlad Tiberiu Fundamentele anatomice şi morfologice ale artelor vizuale 


oih Payna art 
wnn + volt a ci 
AURAA a merg iza 





Leonardo da Vinci — studii de anatomie comparată. 


Metoda anatomică înseamnă însă pentru Leonardo, ştiinţa structurii interioare 
pusă în serviciul înţelegerii formelor exterioare. Capacităţii sale neobosite de a 
înțelege, de a desface formele viului în părţile sale componente, i se adaugă adesea 
imaginaţia creatoare, căldura sufletească, entuziasmul. Acest fapt reiese clar din 
desenele anatomice şi adnotaţiile cuprinse în seria foilor de manuscris care par a fi 
special destinate alcătuirii unei anatomii artistice. 

Leonardo studiază formele corpul omenesc în mod complex: din punct de 
vedere anatomic, funcţional, morfologic, biomecanic şi psihologic. El subordonează 
elementele de anatomie scopului artistic, considerând că studiul acesteia înseamnă 
Ştiinţa structurii pusă în serviciul înțelegerii formelor exterioare. Creează astfel 


morfologia artistică şi metoda morfologică, pe baza celei anatomice existente până 

la el şi care se limita la studiul analitic al oaselor, articulaţiilor şi mușchilor. 
Conform concepţiei sale, varietatea antropologică arăta că un om poate fi bine 
proporţionat, fie el gros, subţire sau mijlociu. Astfel, fiecare parte a unui întreg este 
proporționată cu întregul însuşi: un om cu înfăţişare scurtă şi groasă este făcut la fel 
în toate membrele sale, brațul său este scurt şi gros, mâinile sunt late, figura lată şi 
scurtă. Leonardo consideră că reprezentarea formei este uşoară în comparaţie cu 
realizarea conceptului spiritual, cu o putere mai mare de a impresiona, care trebuie 
figurat prin gesturi şi prin jocul membrelor, prin mişcările potrivite fenomenelor 
mentale. Reprezentarea mişcărilor cere însă cunoaşterea mecanismului lor, a 
condiţiilor de echilibru, a funcţionării articulaţiilor şi a jocului musculaturii. Prin 
studiul biomecanicii, Leonardo justifică teoretic frumusețea funcţională, frumuseţea 


adaptării formei la funcţie şi a mişcărilor la scopul psihologic şi compozițional. 


În personalitatea complexă a lui Leonardo se întâlnesc observatorul atent al 
naturii şi esteticianul, artistul și geometrul, cel care caută o definiție ideală a 
raporturilor dimensionale ale corpului. Canonul său, numit de el însuși Omul 
vitruvian, se încadrează principial în concepţia sistemului de proporţii al lui 
Vitruvius, pe care însă îl dezvoltă și îl îmbogățește, stabilind o serie de noi relaţii. 
Luând ca bază pătratul antic al acestuia, Leonardo arată că anvergura, deschiderea 
braţelor desfăcute, măsurată la extremităţile degetelor, este egală cu înălțimea 
corpului iar distanţa de la sol până sub simfiza pubiană este 1/2 din talie, în staţiunea 
dreaptă. Dacă se îndepărtează membrele inferioare până formează un triunghi 
echilateral şi se ridică mâinile la înălțimea vertexului, centrul cercului care atinge 


extremităţile membrelor se află în ombilic. 

Omul vitruvian - Reprezentarea proporţiilor la Leonardo este remarcabilă prin artisticitatea 
desenului şi precizia raporturilor dimensionale ale formelor. 

Studiul proporţiilor a fost pentru Leonardo o preocupare permanentă, cu 
numeroase reveniri, noi precizări şi indicaţii practice. Prefigurând un adevărat 
învățământ de atelier pentru măsurarea şi comparaţia dimensiunilor corpului, acesta 
recomandă următoarele raporturi: 

- distanţa de la linia părului la marginea inferioară a bărbiei, faţa = mâna = distanţa 
de la maleola internă la vârful halucelui = 1/10 din talie. Lăţimea mâinii este egală 


cu lăţimea piciorului, acolo unde pornesc degetele. 

- înălțimea capului, de la marginea inferioară a bărbiei la vertex = lungimea braţului 
= distanţa de la linia mediană a pieptului la rădăcina braţului = 1/8 din talie 

- piciorul = 1/7 din talie = distanța de la marginea superioară a pieptului, respectiv 
incizura jugulară, până la linia părului. Porțiunea cu care piciorul este mai lung decât 
mâna este egală cu grosimea antebraţului în dreptul articulației mâinii. 
- distanţa de la marginea superioară a pieptului, respectiv incizura jugulară, până la 


creştetul capului = 1/6 din talie. 


- lăţimea umerilor = distanța de la mameloane la vertex = distanţa de la cot până la 
vârful mâinii = distanța de la linia mediană a pieptului la cot = înălțimea 


genunchiului sub rotulă = 1/4 din talie. 


- distanța de la linia mediană la mână = 4/10 din talie şi de la sol până dedesubtul 


nasului, la spina nazală = 11/12 din talie. 


- distanţa olecran — acromion este egală cu distanța de la olecran la articulația 
metacarpo-falangiană a degetului medius și are un cap şi jumătate când antebraţul 
este în flexie în unghi drept faţă de braţ. Această egalitate a devenit consacrată mai 
târziu sub denumirea clasică de egalitatea lui Leonardo da Vinci. 

Unul din elevii lui Leonardo, pictorul milanez Giovanni Paolo Lomazzo 
(1538-1600) este autorul unui canon, a cărui unitate de măsură este înălțimea feţei, 
care la rândul ei se împarte în trei părți egale. Faţa se cuprinde de 10 ori în talie, 
care măsoară deci 30 de părți. Această împărţire a înălțimii are avantajul mai multor 
coincidenţe cu repere anatomice evidente. Se păstrează cele trei mari egalități: baza 
nasului - ombilic, ombilic - articulaţia genunchiului, articulaţia genunchiului - sol. 
Anvergura este egală cu talia. Membrul superior, măsurat de la vârful umărului la 
vârful mediusului, are patru lungimi de faţă. O particularitate a acestui canon este 
scurtarea torsului prin alungirea gâtului şi alungirea gambei în detrimentul coapsei. 


Și canonul lui Lomazzo este inspirat din sistemul de proporţii al lui Vitruvius şi 

foloseşte ca subdiviziuni, sferturile înălțimii capului, multiplii sau submultiplii lor. 
Cele patru părți egale ale capului sunt: bărbie-nas, nasul, fruntea şi distanţa de la 


linia de implantaţe a părului la vertex. 

Canonul lui Michelangelo şi Proporțiile corpului după canonul lui Giovanni Paolo Lomazzo. 
Primul tratat de anatomie tipărit apare la Veneţia în 1478 şi aparține lui 
Mundino de Luzzi. În această lucrare predomină un spirit analitic şi anatomic 
descriptiv, fără trimitere către o înțelegere complexă, funcțională şi estetică. 
În timpul Renaşterii din ţările nordice, marele pictor, desenator şi gravor 
german Albrecht Diirer inaugurează în anatomia artistică metoda antropologică. 
Această metodă pune accentul pe măsurarea corpului şi părților sale (somatometrie), 


definirea tipului, studiul proporțiilor. morfologia sexelor şi a dezvoltării. Direr a 

cunoscut opera artiştilor- teoreticieni ai Italiei: Alberti, Cennino Cennini şi 
Leonardo da Vinci. Către sfârşitul vieții sale, a scris patru cărți asupra proporţiilor, 
apărute însă în 1528, după moartea sa. Concepţia fundamentală a lucrărilor este 
aceea a unui antropolog, deşi începutul cercetărilor sale este căutarea regulilor de 
construcție a figurilor frumoase. Ea este rezultatul studiilor desfăşurate de-a lungul 
mai multor ani. În cele din urmă, Dürer se îndreaptă către o serie de tipuri de 
proporționare în care încearcă să cuprindă diversitatea aspectelor individuale. 
Modificările proporţiilor sunt supuse unor reguli stilistice dirijate de raporturi 
geometrice şi matematice. Studiind proporţiile, artistul descoperă legea după care 
lucrează natura - variabilitatea  înfăţişărilor individule are o limită în formele 
constante ale speciei iar în cadrul unei variante corporale, regula naturală de 
proporționare arată că toate părțile trebuie să corespundă între ele şi cu întregul 
corp. Acest adevăr l-a condus pe Dürer, ca şi pe Leonardo, la formularea legii 
unităţii stilistice a alcătuirii corporale. Astfel, ei sfătuiesc pe tinerii artişti să evite a 
face o parte puternică şi alta slabă, sau corpul unui tânăr, toracele unui bătrân, 
mâinile şi picioarele unui adult de vârstă mijlocie în aceeaşi figură. La începutul 
studiilor sale, domină figurile construite după raporturile lui Vitruvius. Cu ajutorul 
compasului, el reface construcţia şi verifică măsurătorile acestuia. Variantele de 
proporționare sunt concepute de Dürer ca modificări ale lăţimilor sau profunzimilor 
pentru aceleaşi raporturi ale lungimilor arătate de Vitruvius. Sunt figuri construite în 
raportul înălțimea capului/ talie = 1/7, 1/8, 1/9 şi 1/10, fiecare prezentată în 3 
diagrame, faţă, spate şi profil. Botticelli concepuse deja canoane de nouă capete încă 
din secolul XV, dar până la Dürer, puţine canoane artistice de proporţionare, cele cu 
vădită intenţie didactică, coordonează dimensiunile prin figuri desenate din cele trei 


unghiuri. 

Canonul lui Sandro Botticelli de 9 capete şi al lui Albrecht Diirer de 8 capete. 

Figurile ce alcătuiesc conţinutul primei cărți a lui Dürer asupra proporțiilor, prezintă şi figura 
bărbatului şi femeii. construite după raportul capului cu talia de 1/9 (1/2 modul înălțimea 
piciorului +8 moduli + 1/2 modul distanţa de la arcada orbitară la vertex). 

Tratatul său continuă cu prezentarea construcției capului, mâinii şi piciorului, 
încheindu-se cu o planşă, care înfăţişează proporţiile unui copil. Diirer este şi unul 
dintre primii fizionomişti, cercetând corespondențele dintre trăsăturile figurii şi 


calitățile psihologice individuale. El construiește proporțiile capului figurilor sale pe 

raporturile: înălțime-profunzime = 1/8 din talie, lăţimea capului = înălțimea feţei = 
1/10 din talie. Analiza părţilor feţei arată egalitatea distanțelor: vertex — linia de 
implantaţie a părului = înălțimea frunţii, până jos la rădăcina nasului = lungimea 
nasului = distanța de la vârful nasului până sub bărbie. Linia mamelonară este la o 
distanță de 1/4 din talie de vertex. 

În următoarele sale demonstrații, Diirer arată modificarea în mișcare a figurilor 
descrise, prin includerea capului, corpului şi membrelor în cutii geometrice puse în 
perspectivă. Această metodă a fost cunoscută şi de Lomazzo. În acest fel, Diirer dă 
o supleţe deosebită sistemului său de proporții, pierzând totuşi din simplitatea 
necesară unei uşoare aplicări practice. Mai puţin anatomist decât Leonardo, dar prin 
metoda sa antropologică, mai înclinat spre cercetarea morfologică, Diirer este un 
exemplu al folosirii studiului calităţilor estetice ale fiinţelor vii, pus în slujba 
realizărilor artistice ulterioare. 

Canonul conceput de pictorul şi sculptorul Jean Cousin (1501-1589) este 
inspirat şi acesta din sistemul de proporţii al lui Vitruvius. Având calităţile dar şi 
simplificările unei reţete de atelier, el prezintă proporţiile corpului în plan anterior, 
lateral şi posterior, fiind adoptat vreme îndelungată în academiile de artă. Se 
foloseşte ca unitate de măsură 1/4 din înălțimea capului = distanţa bărbie-nas, nasul, 
fruntea şi distanţa de la rădăcina părului în sus, la vertex. Capul intră de 8 ori în 
talie, care este egală astfel cu 32 de unităţi. Primul modul este capul însuşi, al doilea 
este distanţa de la bărbie la mamelon, al treilea de la mamelon la ombilic, al patrulea 
de la ombilic la simfiza pubiană, al cincilea de la simfiză la jumătatea coapsei, al 
şaselea până la genunchi, al şaptelea până la jumătatea gambei şi ultimul până la sol. 
Mijlocul corpului se află la simfiza pubiană. Lăţimea umerilor măsoară două capete 
şi a şoldurilor bărbatului două feţe. Membrele superioare au trei capete şi cele 


inferioare patru. 

Pagină din tratatul lui Jean Cousin - aspectul anterior şi posterior al proporţiilor bărbatului. 


În 1543, apare la Basel tratatul celebrului anatomist Andreeas Vesalius. 
intitulat Corpul uman, impecabil ilustrat de Jean van Calker, discipol al lui Tizian. 
Și acest tratat se înscrie în concepția analitică a metodei anatomice, întrucât 
învăţăturile lui Leonardo, care circulaseră sub formă de manuscris, se pierduseră şi, 
fără o răspândire largă sub forma unui tratat tipărit, ele nu au putut alcătui baza unui 
învățământ artistic morfologic. 

Sec. XVI al artei venețiene este dominat de personalitatea lui Tintoretto, cel 
care încearcă să depăşească impasul provocat de apogeul reprezentat de titanii 
Renaşterii. Deviza acestuia este definitorie pentru eclecrism: asocierea perfecțiunii 


desenului lui Michelangelo cu farmecul coloritului lui Tizian. Până pe la mijlocul 

sec. XVI, orice tânăr artist se forma într-un atelier, pe lângă un maestru. El începea 
cu activităţi simple, de ucenic, ajutându-şi patronul, pentru ca treptat să ajungă el 
însuşi membru al corporației. Spre sfârşitul secolului însă, se simte nevoia unui 
învățământ artistic de ordin general, pe lângă cel practic primit în ateliere: desen 
după natură, compoziţii, copii după desene şi gravuri de mari maeştri. Astfel, pe 
lângă lucrările practice, exerciţiile şi şedinţele de atelier, profesori specializaţi 
predau cursuri de istoria artei, țin prelegeri de filosofie sau fac expuneri de 
perspectivă şi anatomie. Învăţământul artistic ia treptat forma celui predat astăzi în 
universităţile de arte. În sec. XVII apar astfel, în nordul Italiei, primele academii de 
artă. Cea mai cunoscută dintre ele este desigur Academia fondată la Bologna de 


familia Carracci, celebră promotoare a eclectismului. 





Annibale Carracci — desen anatomic. Tintoretto — crochiu anatomic 

Pagină cu reproducerea unui ecorşeu din tratatul lui Andreeas Vesalius ilustrat de Jean van Calker, 
discipol al lui Tizian. 
Studiu anatomic după antic — Laocoon. (după Bouillon) 

Unii artişti—teoreticieni promovează în sec.XVIII cunoaşterea anatomiei prin 
intermediul statuilor antice: Laocoon, Faunul, Hercule Farnese etc. Este metoda 
studiului anatomic şi morfologic după antic. Printre ei se numără Bernardino Genga 
la Roma şi Gerard Audran în Franţa. Măsurătorile făcute pe statuile greco-romane au 
fost promovate de concepţiile estetice care susțineau imitaţia antichităţii. Această 
metodă în anatomia artistică are o strânsă legătură cu ideile neoclasicismului, după 
care, operele clasice greco-romane trebuie să fie principalul izvor de inspiraţie al 


artelor. Concepţia este promovată în jurul anului 1750 de Winchelmann şi Mengs, 


218 








Vlad Tiberiu Fundamentele anatomice şi morfologice ale artelor vizuale 


entuziasmați de descoperirile arheologice de la Pompei şi Herculaneum. Studierea 
statuarei antice joacă un rol important şi în concepția artistică a proporţiilor. Astfel, 
Gerard Audran măsoară un număr mare de statui pe care le recomandă artiştilor 
pentru a fi întrebuințate în compoziţii alegorice. El stabileşte şi diferite tipuri: forța — 
Hercule, eleganța —Meleagre, divinitatea —Apollon, grația —Venus. Sistemul său de 
măsurători este derivat din cel al lui Jean Cousin, împărțind capul în 4 părți egale. 
În căutarea regulilor frumuseţii artistice, forma corporală este selecționată şi 
corectată după imaginea modelului antic, completându-se astfel tratatul lui Jean 
Cousin, prin măsurătorile statuilor Hercules Farnese şi Apollo din Belvedere, alese 


ca fiind universal aprobate şi putând servi drept reguli sigure pentru desen. 

Muzeul Pio Clementino, Vatican. Apollo din Belvedere. Copie romană în marmură după 
originalul semnat de sculptorul athenian Leochares(320 î.Ch.). Şarpele. ce se caţără pe copac. este 
simbolul puterilor întunericului. învinse de zeu dar poate fi interpretat şi ca simbol al vieţii şi 
vindecării, când este vorba de şarpele lui Asclepios. 

Planşă din tratatul de anatomie artistică al lui Bernardino Genga apărut la Roma în 1691 

Tot în sec. XVIII, studiind şi luând ca model demonstrativ capodopera 
elenistică Gladiatorul Borghese, Jean Galbert Salvage publică tratatul Anatomia 
gladiatorului luptând şi realizează un ecorşeu. Sculptura antică, atribuită lui Agasias 
din Ephesus (sfârşit sec. I î.Ch), poartă amprenta stilistică a înnoirilor lui Lysippos. 
Ea asociază vivacitatea atletică a eroilor maestrului cu accentuarea modelajului 
muscular în dinamică specifică patosului pergamian. Devenită celebră datorită 


măiestriei cu care este transpusă în artă mecanica scheletică, musculară şi echilibrul 


dinamic, ea este dovada etalării didactice a cunoştinţelor de anatomie funcțională. 

Louvre. Gladiatorul Borghese, sculptură în marmură reprezentând nudul unui luptător. Deşi 
acesta plonjează înainte, corpul său se abate, întinzându-se, pentru a para o lovitură de deasupra. 
Văzută din lateral, lunga și cam rigida diagonală este axa capului, torsului şi membrului inferior 
stâng. Împreună cu cel drept, uşor flexat, ele se pot încadra într-un plan. Braţul stâng însă, ce se 
desprinde de trup sub un unghi ascuţit şi răsucește trunchiul, ne obligă la tri-dimensionalitate. 
Desfăşurarea sa are amploare doar în planul frontal, în care continuă axa umerilor. Muşchii şi 
tendoanele, scrupulos şi abundent reprezentate definesc stilistica elenisticului târziu. 


Jean Galbert Salvage — studiu anatomic după Gladiatorul Borghese. 

Ceva mai târziu, apare la Utrecht lucrarea pictorului, desenatorului şi 
anatomistului Pierre Campere, în care este continuată, mai mult sau mai puţin 
explicit, metoda antropologică prefigurată de Dürer. Lucrarea lui Campere încearcă 
să fixeze regulile variațiilor aspectului figurii în scopul aplicaţiei artistice. El 
sesizează faptul că profilul scoate în evidență cel mai bine arhitectura şi 
particularităţile de construcţie ale capului şi deschide astfel calea craniometriei 
antropologice moderne. 

Unghiul facial al lui Camper face parte din metodele morfologice de orientare 
ale artiştilor în studiul formelor feţei din profil. Într-o măsură mai largă, metoda 
antropologică este utilizată în toate studiile de proporţii care pornesc de la 
măsurători pe un număr cât se poate de mare de indivizi reali. Cercetările sistematice 
asupra tuturor grupurilor antropologice au dus la ideea pluralităţii tipurilor umane, 
idee întrevăzută deja de Diirer în preocupările sale de a stabili mai multe tipuri 
morfologice. Mai târziu, Campere continuă această viziune în studiile sale asupra 
variaţiei fizionomiei umane la grupurile rasiale. Oricare dintre canoanele elaborate 
de artişti includ în sine un adevăr de largă generalitate. Ceea ce diferă în concepția 
proporţiilor este sistemul de măsurători şi de relaţii stabilite, fiecare canon artistic 
oferind o nouă soluţie practică pentru corelarea dimensiunilor corpului. 

Tratatul lui Vesalius dominase ştiinţa anatomiei până în secolul al XVIII-lea, 
când apare tratatul lui Albinus, încadrat în aceeaşi metodă şi transpus într-o viziune 
artistică de sculptorul german Gottfried Schadow (1764-1850). Schadow dă una 
dintre cele mai complete lucrări asupra proporţiilor corpului, intitulată Polykleitos 
sau Despre proporțiile omului după sex şi vârstă (1834-1835). Pentru aceasta, el 
foloseşte vechea măsură germană, piciorul (der Fuss). Datele prelucrate de autor în 
cercetarea sa sistematică sunt măsurătorile unor exemplare bine proporționate, 
aparținând formelor fiecărei vârste. Sistemul întrebuințat urmăreşte divizarea uşoară 


a dimensiunilor, cu ajutorul compasului. Stabilirea datelor este unită cu studiul 

morfologic şi este exprimată în figuri desenate cu un deosebit simţ artistic. Fiind un 
artist neoclasic, Schadow revine la tradiția măsurătorilor după antic, studiind 
Gladiatorul Borghese, şi stabileşte egalitățile valabile la multe statui bărbăteşti 
antice: distanța sol-mijlocul rotulei = distanța mijlocul rotulei - spina iliacă = 
distanța marginea superioară a pubisului — incizura jugulară. De asemenea, el 


constată egalitatea diametrului transvers al toracelui cu cel biiliac. 

Gottfried Schadow — proporțiile bărbatului adult. 


La începutul secolului XIX, Nicolas Gerdy reintroduce metoda morfologică 
în artele plastice. Tratatul lui intitulat Anatomia formelor exterioare ale corpului 
uman, aplicată la pictură şi sculptură, repune toate problemele sesizate de 
Leonardo, adăugând o nouă latură: critica anatomică a formelor reprezentate în 
operele de artă. 

La noi, prima contribuție în problematica anatomiei şi morfologiei cu scop 
artistic o aduce pictorul Gh. Tattarescu (1818- 1894), profesor la Şcoala de bele-arte 
din Bucureşti. Micul său tratat publicat în 1865 avea titlul Precepte şi studii 


folositoare asupra proporțiunilor corpului uman şi de asemenea despre cei mai 


222 











Vlad Tiberiu Fundamentele anatomice şi morfologice ale artelor vizuale 
r «i € 


celebri pictori. In introducere, el arată că regulile generale ale proporțiilor corpului 


uman sunt necesare pentru artist, precum gramatica pentru scriitor. 

Nicolas Gerdy — planşă de morfologie. Gh. Tattarescu — Proporţiile corpului masculin. 


Paul Richer, anatomist de mare prestigiu şi excelent desenator de la sfârşitul 
secolului XIX, perfecţionează şi sistematizează întregul material moştenit şi 
întocmeşte un tratat în două părți: una pur anatomică şi a doua intitulată Morfologie 
artistică. Analiza anatomică, inaugurată de Gerdy, este dezvoltată şi aplicată 
sistematic artei antichităţii şi evului mediu, în cele trei volume ale lui Richer 
intitulate Nudul în artă (Egipt, Chaldeea, Asiria, Grecia, Evul mediu). Ca morfolog, 
Paul Richer se înscrie pe calea deschisă de Nicolas Gerdy, pe care o sistematizează 


şi o perfecţionează, fiind iniţiatorul metodei crono-fotografice în studiul formelor 

exterioare în mişcare. Şi Paul Richer aplică metoda modulus-ului, luând ca unitate 
de măsură comună pentru toate părţile corpului, înălțimea capului. 

El obţine astfel un canon, expresie grafică a numeroaselor sale măsurători 
medii şi date antropometrice, ce impresionează prin precizia reperelor anatomice şi 
forma de exprimare artistică. Potrivit canonului lui Paul Richer, talia măsoară șapte 
capete şi jumătate şi este demonstrată egalitatea distanțelor; sol- centrul rotulei, 
centrul rotulei-spina iliacă, marginea superioară a pubisului- incizura jugulară. La 
membrele superioare este reconfirmată egalitatea acromion — vârful olecranului = 
vârful olecranului — articulația metacarpo-falangiană a degetului medius. Vârful 
acestuia (punctul dactilion) cade la jumătatea coapsei. Richer dă trei înălțimi de cap 
următoarelor segmente: membrul superior (de la baza axilei la vârful degetului 
medius), trunchiul posterior (de la proeminenta la șanțul subfesier); trunchiul 
anterior (de la marginea bărbiei până sub simfiza pubiană). Două înălțimi de cap au: 
gamba plus înălțimea piciorului; coapsa de la articulația genunchiului la centrul 
capului femural, antebraţul + mâna de la vârful olecranului până dactilion, lăţimea 
umerilor, trunchiul de la incizura jugulară până la spina iliacă antero-superioară. Un 
cap şi jumătate au: coapsa (de la șanțul subfesier la articulaţia genunchiului) şi 
lăţimea coapselor pe trohantere. O înălțime de cap au: mâna + regiunea pumnului, 
brațul de la axilă la cot, umărul de la unghiul profilului lateral al gâtului la vârful 
omoplatului, fesa de la creasta iliacă la șanțul subfesier. 

Pentru construcţia corpului, canonul lui Richer este identic cu cel al lui Cousin 
până la modulul cinci, care la Richer porneşte de la sol în sus, la jumătatea gambei. 
Modulul şase ajunge până la genunchi şi următorul modul și jumătate se cuprind de 
la genunchi până sus, la simfiză. În felul acesta. Richer foloseşte puncte de reper mai 
precise. Anvergura este mai mare cu jumătate de cap decât talia (şapte capete și 
Jumătate), măsurând opt capete: câte trei membrele superioare plus două, lăţimea 


umerilor. Mijlocul corpului este situat puțin deasupra pubisului. 

Paul Richer - proporțiile corpului masculin şi feminin. 


Toate canoanele studiate până acum derivă direct sau indirect din cel al lui 
Vitruvius, dând reguli de proporţionare prin coeficienţi aritmetici întregi sau 
fracţionari. Aceste sisteme stabilesc raporturi simple, bazate pe precizarea de 
egalități şi repetarea de un număr relativ mic de ori a unei dimensiuni întregi, aleasă 
ca modul, în dimensiunile întregului şi ale părţilor lui. Cu cât un sistem încearcă 
raporturi prin fragmentarea măsurilor sau prin numere mari, cu atât valoarea sa 
mnemotehnică şi aplicabilitatea sa scad. Intuiţia vizuală caută instinctual simplitatea, 
fiind capabilă să sesizeze spontan doar egalităţile şi raporturile clare, de numere 
până la 5 (numărul degetelor de la o mână). Aceasta este şi esența contribuţiei lui 
Alberti, cel care deschide perspectivele înțelegerii intervalelor muzicale şi ale 


aplicabilităţii în artele plastice a proporţiilor de numere mici: 1/2, 2/3, 3/4, 4/5, 5/6. 

Proporţionarea corpului prin secțiunea de aur 


Există concepţii asupra proporțiilor corpului care se bazează pe ideea de 
inegalitate. Sugerată de marea diversitate dimensională şi proporțională a viului, 
problema este căutarea celei mai fireşti proporţii de divizare a întregului într-o parte 
mică şi una mare. Rezolvarea ei a fost cunoscută din timpuri străvechi de către 
inițiaţii egipteni şi greci dar nu a fost divulgată decât mult mai târziu de Euclid. 
Notată cu ø, inițiala numelui lui Fidias, ea a traversat secolele, de la şcoala 
pitagoreică la Platon, care o aminteşte în dialogul său despre natură. Vitruvius 
menționase deja faptul că grecii au aplicat în studiul corpului uman proportiile 
iraționale. El numeşte acest sistem simetrie geometrică, deosebindu-l de sistemul de 
proporționare bazat pe egalităţi de numere mici (întregi sau fracţii din întreg) numit 
simetrie aritmetică. 

Canoanele geometrice reprezintă una din concepțiile cele mai interesante ale 
proporţiilor ideale ale corpului. Raportul secțiunii de aur este denumirea dată de 
Leonardo proporţiei rezultate din împărțirea asimetrică a întregului, în aşa fel încât 
raportul dintre segmentul mic şi cel mare să fie egal cu raportul dintre 
segmentul mare şi întreg. Dintre numeroasele împărțiri asimetrice posibile, 
secțiunea de aur oferă astfel impresia cea mai estetică, de echilibru a inegalităţilor, a 


părților cu întregul şi de creştere lineară. 


AC CB 
— = —— = 0,618... 
CB AB 


Impărțirea unei drepte după raportul secțiunii de aur. 

Încă din secolul XIII, arhitectul Villard de Honecourt se serveşte de 
pentagramă (figură plană derivată din secțiunea de aur) ca traseu director al capului 
şi corpului uman. Analiza traseelor arhitectonice ale monumentelor antice şi gotice 
arată că cele mai numeroase sunt obţinute prin segmentarea cercului în cinci şi zece 
părţi şi sunt ordonate de pentagon, pentagramă şi figurile geometrice derivate sau 
înrudite. Pentagrama a fost aleasă de către pitagoricieni drept simbol al raporturilor 
iraționale şi utilizată ca semn secret de recunoaştere între adepţii doctrinei. Ea apare 
în Evul mediu şi în Renaștere ca simbol al microcosmosului şi al omului considerat 
ca imagine a universului. Sub aspect mistic, vreme de secole, proporția secțiunii de 
aur a fost considerată drept o cheie potrivită pentru dezlegarea misterelor lumii. Ca o 
aplicaţie universala, nu numai în artă, a fost tratată cu venerație religioasă, ca un 


secret transmis corporațiilor de arhitecți. 


Maamaa 

nanna matii 


Villard de Honecourt şi Agrippa de Nettesheim — Omul microcosm, scheme ale corpului uman 
proportionate cu ajutorul pentagramei. 


Fundamentarea proporţiilor corpului uman printr-o lege de creştere a ființelor 


vii, dirijată asimetric de secțiunea de aur, generalizează observațiile și verificările 

asupra creşterii formelor în domeniul botanicii, zoologiei şi morfologiei. Calitățile 
estetice ale acestui canon se bazează pe proprietatea secţiunii de aur de a forma în 
acelaşi timp o progresie geometrică şi una aritmetică, în care fiecare termen este 
egal cu suma celor doi termeni precedenţi. Ea uneşte triplul efect al echipartiției, 
succesiunii şi proporției continue și produce impresia de repaus și stabilitate prin 
ritmul dimensiunilor. Seriile ascendente sau descendente, care pot fi obţinute cu 
uşurinţă din ea, prin adiţiuni sau substracţiuni, oferă continuitate. Secţiunea de aur 
este adesea regăsită în regnul mineral. vegetal și animal, unde se poate desluși şirul 
lui Fibonacci (matematician italian, care a trăit în secolul XII). El începe cu 
numerele O şi 1, fiecare număr următor fiind egal cu suma celor doua numere care îl 
preced: 0, 1, 1, 2, 3, 5, 8, 13, 21, 34, 55, 89, 144, 233... Acest şir este omniprezent 
în natură. În regnul vegetal, el guvernează ramificaţia şi înfrunzirea plantelor şi de 
aceea biologii l-au numit legea creşterilor organice. Matematicianul italian Luca 
Pacioli di Borgo (1445-1514) a studiat mai îndeaproape împărțirea în medie şi 
extremă raţie şi, uimit de extraordinarele ei proprietăți, a numit-o chiar divina 
proporzione. Ea se obţine printr-o construcție geometrică simplă, cu ajutorul riglei şi 
compasului şi valoarea sa de 1,618 (sau 0,618 în seriile descendente) exprimă o lege 
a materii vii, fiind descoperită şi semnalată în proporţiile corpului uman încă din 
secolul XIX de către Zeissing. Acesta o observă la indivizii bine proporționaţi în 
raportul înălțimea corpului (talie) /distanța sol-ombilic = 1/0,618. 

Matila Ghyka, în lucrarea sa Esthetique des proportions dans la nature et dans 
les arts, din 1927, rezumă principalele date ale aplicării secţiunii de aur la proporţiile 
corpului uman şi reproduce un canon feminin, construit cu ajutorul unei serii 
crescânde a secţiunii de aur. Lucie Wolfer — Sulzer se inspiră din analiza fațadei 
Erechteionului pe baza unui traseu dirijat de dublul pentagon și aplică acelaşi sistem 
analizei unor statui greceşti. Astfel, ea aduce noi dovezi asupra corespondenţelor 


dintre traseele arhitecturale ale templelor grecești şi proporțiile corpului uman. 


y 

Venus de Medici, copie romană de la Muzeul Uffizi, Florenţa. Inălțimile segmentelor corpului 









coincid cu diviziunile înălțimii în părţi proporţionate după seria Ø crescândă.(după M. Ghyka) 
Proporţiile unei kariatide a Erechteion-ului prin dublul pentagon. (după Lucie Wolfer-Sulzer) 


Sectiunea de aur este întâlnită şi în proporțiile intrinseci capului. Constatarea este 


verificată pe o serie de statui antice şi regăsită în canoanele lui Leonardo şi Diirer. 


Capul statuii Apollo Kasseler (copie romană). Analiza portretului Isabella d” Este de Leonardo. 

Anatomie artistică animalieră 


Studiul desenului după model viu se face în mod paradoxal începând cu ființa 
cea mai complexă. Modelul uman este singurul care pozează în mod conştient şi 
explicit. Cunoştinţele şi abilităţile dobândite astfel se pot extrapola apoi la întreaga 
lume vizibilă a viului, care evident. este mai puţin cooperantă. Având fiecare o 
construcție particulară, animalele niciodată nu pozează dar au admirabile atitudini, 
mişcări şi posturi. Fiecărei specii i se poate descoperi echilibrul caracteristic al 
formelor, repartiția maselor şi rezistențelor, stabilitatea construcţiei şi dinamica 
proprie. Avantajul incontestabil al cunoştinţelor de morfologie iese în evidență într- 
un grad mai mare în reprezentarea artistică a animalelor. Dacă în cea a omului, 
studiul şi observaţia sunt uşurate de poziţiile dorite pe care le ia modelul, la 
observarea animalelor, rapiditatea cu care artistul surprinde esenţialul este absolut 
necesară. În mod natural, animalele nu ascultă de reguli şi nu iau poziţiile artificiale 
impuse de om. Dacă totuşi o fac, ele nu păstrează un timp suficient postura 
„artistică”. De foarte multe ori, o poziţie sau o mişcare caracteristică, impresionantă 
din punct de vedere estetic, este fulgerătoare şi scapă unei observaţii neavizate. 
Artistul cu pregătire anatomică şi morfologică ştie la ce modificări de formă trebuie 
să se aștepte, având posibilitatea să sesizeze esenţialul atitudinii și să o sugereze 
organic. El va căpăta cu timpul şi capacitatea de a recunoaște uşor anumite defecte 
fizice, accidente şi ambiguităţi ale realului și discernământul de a le evita sau corecta 
sau, dacă intenţiile sale artistice o cer, de a le folosi în mod conștient. Caracterele 
individuale, de rasă sau de tip evidenţiază anumite calităţi estetice pe care artistul va 
trebui să le observe pentru a alege modelul cel mai potrivit, ținând cont de corelația 
logică şi raportul dintre particularităţile morfologice exterioare şi cele funcționale. 

În marele muzeu imaginar al lumii şi în întreaga istorie a artei, reprezentările 


cabaline ocupă un loc privilegiat, equestra fiind chiar un gen aparte în sculptură şi 

arta monumentală. Din acest motiv, anatomia artistică animalieră are ca obiectiv 
central studiul anatomic, morfologic şi dinamic al calului. La fel ca la om. pentru 
descrierea unei structuri anatomice sau a unui ansamblu mai complex, trebuie să-i 
stabilim direcţia şi poziţia pe care o ocupă în spaţiu, în raport cu planurile principale 
de orientare ce intersectează virtual corpul: planul sagital, planul segmental 
(transversal) şi planul orizontal. În general, axele oaselor şi prelungirile lor sunt, în 
marea majoritate a cazurilor, înclinate concomitent dar cu amplitudini diferite față 
de toate cele trei planuri. De exemplu, la cal, scapula este oblică față de planul 
orizontal ce trece prin grebăn sub un unghi de 55°, faţă de planul segmental sub un 


unghi de 35° şi față de planul sagital sub un unghi de 20°. 

Planul medio-sagital împarte corpul animalelor în două jumătăţi egale şi 
simetrice, dreaptă şi stângă. Planul orizontal principal împarte corpul într-o jumătate 
dorsală (superioară) şi una ventrală (inferioară). Acest plan este omologul planului 
medio-frontal (vertical) din anatomia omului. Planul segmental (transversal) împarte 
corpul într-un segment cranial şi unul caudal, fiind omologul celui transversal 


principal (orizontal) de la om. 

Planurile principale de orientare care secționează virtual corpul calului 


Sistematica anatomică grupează oasele în structuri mai complexe dar unitare 
din punct de vedere morfo-funcțional: craniul, coloana vertebrală (formată la cal 
din 7 vertebre cervicale, 18 toracale, 5 sau 6 lombare, cele sacrale şi vertebrele 


coccigiene sau caudale), toracele (format din coloana toracală, stern şi, la cal, 18 

perechi de coaste), membrele toracice (anterioare) formate din humerus, radius, 
ulnă, carpiene, metacarpiene şi falange (legate de trunchi prin centura scapulară) şi 
membrele pelvine (posterioare) formate din femur, patelă, tibie, fibulă, tarsiene, 
metatarsiene şi falange (legate de trunchi prin centura pelvină). Descrierea corpului 
oricărui animal se face ținând seama de unitatea sa morfologică şi funcțională 
complexă, împărțindu-l în segmentele principale: capul, gâtul, trunchiul, membrele 


anterioare şi cele posterioare. 

l-maxilarul superior, 2-atlasul, 3-vertebra a 7-a cervicală, 4- procesele spinoase ale vertebrelor 
T2-T11 (toracale). care formează baza anatomică a grebănului, 5- procesele spinoase ale 
vertebrelor T12-T18 (toracale), 6-vertebrele lombare, 7- sacrumul, 8- vertebrele coccigiene, 9-10 
coastele asternale, 11 - arcul hipocondral, 12 — sternul, 13 — scapula, 14- humerusul, 15- radiusul, 
15` ulna (olecranul), 16- pisiformul, 17- metacarpul rudimentar, 18- metacarpul principal, 

19- marele sesamoid, 20-coxalul, 21-femurul, 22-tibia, 23-calcaneul, 24-metatarsul rudimentar, 


25- metatarsul principal, 26- falangele 

Capul are ca bază anatomică oasele craniului şi este plasat la partea anterioară 
a coloanei vertebrale prin articularea sa cu prima vertebră cervicală, atlas. La fel ca 
şi la om, el este construit din neuro-craniu, ce adăposteşte în interiorul său creierul, 
şi viscero-craniul sau faţa. Cavităţile acestui segment adăpostesc principalele organe 
de simț şi extremităţile anterioare ale aparatului digestiv (cavitatea bucală) și 
respirator (cavitatea nazală). La cal, comparativ cu alte specii, craniul este îngust şi 
mult alungit antero-posterior. Datorită faptului că importanţa organelor de simţ şi a 
aparatului masticator creşte la această specie, partea viscerală a craniului este mai 


dezvoltată decât la om şi este aşezată înaintea neuro-craniului. 

Lungimea capului. măsurată de la protuberanţa occipitală externă la arcada incisivă. este de trei ori 
distanţa dintre unghiurile interne ale ochilor şi de două ori distanţa de la frunte la ramura recurbată 
a mandibulei. Distanţa, luată din profil. de la unghiul intern al ochiului la ceafă este egală cu cea 
mai mare lățime măsurată la nivelul arcadelor orbitale, cu distanța de la arcada orbitală la vârful 
nasului şi cea de la unghiul intern al ochiului la extremitatea buzelor. Lăţimea capului măsurată 
între punctele cele mai îndepărtate ale arcadelor orbitale este egală cu distanţa de la fiecare din 
aceste puncte la protuberanța occipitală externă. ( după V. Coţofan ) 

Forma suprafeţei superioare a oaselor nazale şi a frontalului determină 
caracterul conturului capului văzut din lateral. Fosele supraorbitale (solniţele) se 
situează deasupra arcadei zigomatice, în spatele procesului orbital al frontalului. 
Acestea au aspectul unor depresiuni mai mult sau mai puțin accentuate, în funcţie de 
vârsta şi starea de întreţinere. Supero-lateral, ele se continuă cu fosele temporale. La 
fel ca la om, acestea au ca bază anatomică osul temporal şi parietal. În aceste fose 
este plasat muşchiul temporal, care contribuie la formarea reliefului convex al 
acestei regiuni. Pe fața inferioară a mandibulei, se află jeheabul. Lărgimea mare 
dintre cele două ramuri ale mandibulei şi jgheabul adânc şi uscăţiv sunt caractere ale 
cailor de rasă. La caii grei, de povară, cu pielea groasă şi acoperită cu păr bogat, 


jgheabul este camuflat de păr. 

l- nazalul, 2- frontalul, 3-parietalul, 4-protuberanța occipitală externă, 5-occipitalul, 6- condilul 
occipitalului, 7-procesul jugular, 8-stânca temporalului. 8`-procesul zigomatic al temporalului, 9- 
zigomaticul şi arcada zigomaticului, 10-maxilarul superior, ll-incisivul, 12-mandibula, 13- 
procesul coronoid al mandibulei ( după V. Coţofan ) 

Direcţia capului este determinată de unghiul față de orizontală al liniei de 
profil. Pe lângă pozițiile intermediare, se individualizează trei direcţii principale: 
orizontală, oblică şi verticală. 

Capul orizontal În poziţie statică, capul orizontal, asociat unui gât vertical, 
conferă animalului nobleţe şi dramatism. Datorită acestei poziţii, ochii vor apărea 
foarte vioi, părând că privesc linia orizontului. În dinamică, mai ales în galopul 
rapid, animalul ţine capul în poziţie aproape orizontală (capul în vânt) concomitent 
cu o direcţie orizontală a gâtului. Nările şi regiunea gâtlejului sunt larg deschise, 
laringele şi traheea libere, poziţia fiind foarte avantajoasă respirației. 

Capul oblic este plasat faţă de orizontala ce trece prin protuberanţa occipitală 
externă, sub un unghi de 55°, iar cu gâtul oblic face un unghi de 90°. Musculatura 
flexoare şi extensoare a capului acționează mult mai eficace în acest caz, 
determinând mişcări ample. 

Capul vertical se caracterizează printr-o poziţie oblică în jos, formând cu 
orizontala un unghi mai mare de 55°. Asociat cu un gât rotat sau un gât de lebădă, el 
conferă animalului un aspect maiestuos, fiind frecvent utilizat de către artişti în 


sculpturile equestre monumentale, reprezentând marile personalităţi istorice. 


Capul oblic şi capul vertical (după V. Coţofan) 

Capul orizontal asociat unui gât vertical (în poziţie statică) şi unui gât orizontal în aliurile rapide. 


Dimensiunile capului sunt proporționale cu celelalte segmente ale corpului. 
Lungimea capului, de la protuberanţa occipitală externă la arcada incisivă, este egală 
cu lungimea gâtului (de la aripa atlasului la marginea anterioară a scapulei), cu 
lungimea trunchiului (de la unghiul toracal al omoplatului la unghiul extern al 
iliumului) şi cu distanţa de la articulaţia scapulo-humerală la vârful grebănului. 

Forma capului de cal este de trunchi de piramidă patrulateră aşezat cu baza 
mică înainte şi baza mare, unde se leagă cu gâtul, înapoi. Proporţionalitatea lui se 
realizează între lăţimea, măsurată de la punctele cele mai îndepărtate ale arcadei 
orbitale (egală cu distanţa de la acest punct la protuberanţa occipitală externă) şi 
lungimea lui, măsurată de la protuberanța occipitală externă la arcada incisivă. 
Pentru a descrie mai adecvat şi a geometriza mai fidel, trebuie să secționăm oblic o 
prismă triunghiulară din partea inferioară a bazei mici a trunchiului de piramidă 
anterior, precum şi două piramide triunghiulare din colțurile superioare ale bazei 
mari a figurii principale. Vom obţine astfel o formă geometrică mai asemănătoare 
formei şi direcţiei planurilor mari ale capului de cal. Suprafaţa superioară a nasului 
şi frunţii este un hexagon cu laturile inegale, obținut prin alipirea bazelor mari, a 


două trapeze de înălțimi diferite. 

In general, forma capului la cal este un trunchi de piramidă patrulateră aşezat cu baza mică înainte 
şi baza mare, unde se leagă cu gâtul, înapoi. (după V. Coţofan ) 


Dimensiunile, caracterul şi calitățile estetice ale formei capului (obraji, nări, 
buze, urechi, ochi), corelate cu cele ale gâtului, trunchiului şi membrelor ne permit 
să stabilim tipul morfologic şi rasa şi să apreciem vârsta şi starea fiziologică. 
Caracteristic raselor arabă, pursânge englez, spaniolă şi lipizzană este capul uscăţiv, 
cu proeminențe osoase bine evidenţiate, pielea fină, sub care se desenează 
superficial muşchii pieloşi, nările fine, ochii vioi şi urechile mobile. 

Capul paralelipipedic (după formă) sau scurt (proporţional cu talia) este 
caracterizat prin lărgimea suprafeţei anterioare pe toată întinderea ei şi prin 
scurtimea înălțimilor celor două trapeze descrise anterior. Aceasta denotă o cavitate 
interioară spațioasă, nări largi şi respiraţie uşoară. El va fi caracteristic raselor cu 
capacitate respiratorie mare, excepțional de rezistente şi capabile de viteze mari, 
cum este rasa arabă. unde lungimea capului intră de două ori şi jumătate în înălțimea 
la grebăn. Acest caracter estetic este adesea însoţit de particularităţi morfologice 


specifice: frunte largă, nări fine, ochi vioi şi proeminenţi, urechi mici şi îndepărtate 


la calul arab şi mai apropiate la pursânge englez. 

Capul conic (după formă) sau lung (proporţional cu talia) are extremitatea 


[d] 


anterioară îngustă (ascuţită). El se întâlneşte la rasele inferioare iar la cel 
selecționate, în mod normal, la animalele tinere, în perioada de creştere (mânji). La 
aceştia, raportul dintre cap şi înălțimea la grebăn este de 1/2 chiar dacă şi membrele 
sunt mai lungi faţă de trunchiul scurt şi cu torace îngust. Această formă a capului 
atrage după sine nări strâmte şi capacitate respiratorie redusă. El este datorat în mare 
parte alungirii oaselor faciale (viscero-craniul). 

Capul împăstat este caracterizat prin masivitate, piele groasă şi peri abundenți, 
care ascund proeminenţele osoase. Asemenea cap, asociat de cele mai multe ori cu 
un gât foarte gros, corespunde unui temperament limfatic, inert şi unei reduse 
activități nervoase. El este inestetic şi indică un tip morfologic cu osatură şi 
musculatură puternică, întâlnit de regulă la caii de povară. Osatura şi musculatura 
puternică însoţind caracterul morfologic de cap împăstat nu este o regulă valabilă 
pentru toate equinele. La catâri şi zebre, capul lung este însoţit de o osatură și o 


musculatură suplă a membrelor. 


Linia de profil se stabileşte împărțind conturul superior al capului în trei 
segmente egale: superior, mijlociu şi inferior. Forma ei poate fi în rectilinie, convexă 
sau concavă în general sau localizată în unul din cele trei segmente, care se şi pot 
combina diferit între ele. 

Profilul drept este caracteristic raselor de viteză (pursânge englez. spaniolă şi 
lipizzană) la care oasele nazale drepte şi largi favorizează o respiraţie uşoară. La 
aceşti cai, fruntea este plană, netedă și mai largă (la spaniol şi lipizzan). Din punct 
de vedere vizual, calităţile lui estetice (simplitatea şi claritatea) sunt în deplină 
concordanță cu cele funcționale ale cavităţilor nazale. Profilul drept se pretează cel 


mai bine idealizării şi domină reprezentările equine ale antichităţii greco-romane. 

Profilul concav se întâlneşte mai rar şi este caracteristic cailor cu o constituție 
fină. Acesta dă o expresie de istețime capului și o delicateţe deosebită, mult 
apreciată de artişti. El este caracteristic rasei arabe şi apare mai frecvent la femele 
decât la masculi (una din diferenţele morfologice dintre cele două sexe). Profilul 
concav trebuie însă reprezentat cu atenţie de către artişti, pentru că exagerarea lui 


modifică aspectul estetic, până la caricatural. 


Profilul drept şi profilul concav (după V. Coţofan ) 

British Museum. Frontonul de est al Parthenonului. Cel mai bine păstrat cap de cal al lui Phidias, 
din cei patru ai quadrigii zeiței lunii, Selena, mult admirat ca formă sculpturală perfectă, sinteză 
ideală a realismului dar şi abstractiunii. 438-432 î.Ch. 

Profilul convex are caracteristic faptul că proeminența poate să intereseze 
întreaga linie de profil sau numai unul din segmentele ei. Când convexitatea 
interesează toată linia, profilul se numeşte berbecar. Când convexitatea interesează 
numai treimea inferioară, adică regiunea nasului, profilul este aguilin. Linia de profil 


a capului poate fi şi combinată: convex-concavă sau concav-convexă. 

Profilul berbecat (convex pe întreaga linie de profil) şi concav-convex (după V. Coțofan ) 


Profilul cu convexitatea în treimea superioară, în regiunea frunții, este 
caracteristic animalelor tinere. Toți mânjii, indiferent de rasă, în primul an după 
naştere, au fruntea bombată şi moțul de păr scurt şi drept, neformat încă. Pe măsură 
ce animalul înaintează în vârstă, convexitatea dispare treptat, oasele frontale devin 
plane sau chiar uşor concave. 

Nările la cal, în repaus, au forma unor virgule cu concavitatea orientată median 
şi cu partea convexă lateral. La o nară se disting două comisuri şi două aripi. Aripile 
nării mărginesc intern şi extern orificiul nazal. Cea internă este mai groasă ȘI 
rotunjită, având ca bază anatomică cartilagiul alar. Datorită formei speciale a acestui 
cartilagiu, aripa internă are (spre linia mediană), treimea superioară concavă, iar 


treimea mijlocie şi inferioară convexă. Aripa externă este extrem de mobilă ŞI 

elastică. Baza ei anatomică o formează muşchiul canin şi porțiunea superioară a 
ridicătorului nazo-labial. Prin contracția acestora, aripa externă se dilată foarte mult. 
Comisura superioară este mai ascuţită, recurbată înspre linia mediană şi plasată 
deasupra extremității cartilagiului alar. Comisura inferioară, larg deschisă şi 


rotunjită, reprezintă adevărata nară prin care aerul intră în interiorul cavităţii nazale. 

La mânji, este specifică fruntea convexă, buzele fine, mobile şi subțiri şi nările elastice şi dilatabile 

Calul, care prin excelență este un animal dinamic, are nările extrem de 
dilatabile pând când la maximum, orificiul lor devine rotund. Acest lucru este 
posibil datorită mobilităţii cartilagiilor alare care, sub contracția mușchiului 
transversal al nasului, se lărgesc spre înainte şi median, rotunjindu-le circumferința. 
Spaţiul cuprins între cele două aripi interne ale nărilor este vârful nasului. Când 
nările sunt dilatate, pielea din regiunea vârfului nasului formează cute verticale în 
porțiunea inferioară şi cute transversale în porțiunea superioară. Au calităţi estetice 


şi dinamice nările largi şi mobile cu aripile externe subțiri. 

Urechile calului sunt frumoase când sunt scurte. Lungimea lor, măsurată de la 
baza pavilionului la vârful ei, este egală cu distanţa de la protuberanța occipitală 
externă la unghiul intern al ochiului. Când urechile calului sunt orientate înainte, 
forma pavilionului lor seamănă cu un cornet cu fața posterioară convexă. Privite din 
faţă, marginea externă a pavilionului este curbată la exterior convex, uniform pe 
toată lungimea ei, iar marginea internă este convexă în jumătatea superioară şi 
concavă în cea inferioară. Mărimea, forma şi poziţia lor ne indică rasa, 
temperamentul şi starea fiziologică a animalului. Urechile scurte şi cu păr fin sunt 
proprii cailor cu constituţie uşoară şi temperament vioi. Un cal tânăr și sănătos mişcă 
permanent urechile în direcţia surselor sonore. Urechile care oscilează în timpul 
mersului, sunt caracteristice cailor bătrâni sau foarte obosiţi. Aplecarea exagerată a 
urechilor spre ceafă este un indiciu că animalul este nervos şi gata de atac, lovind 


sau muşcând. 




































Vlad Tiberiu Fundamentele anatomice și morfologice ale artelor vizuale 


Caii din rasele cu temperament vioi au ochii limpezi şi larg deschişi. Globul 
ocular poate proemina în afară, irisul dându-i culoarea galben spre brun, sau poate fi 
înfundat în cavitatea orbitală. Orbitele la cal au deschiderea orientată lateral, spre 
deosebire de om, la care ele sunt orientate în plan frontal. Cele două axe 
longitudinale ale orbitelor se intersectează anterior între ele pe linia mediană într-un 
unghi de 45°. La fel ca la om, baza anatomică a pleoapelor este constituită de către 
orbicularul ochiului iar pleoapa superioară este dotată cu un muşchi propriu cu rol de 
ridicător. Fanta palpebrală prezintă două unghiuri, intern mai rotunjit şi extern mai 
ascuțit. Forma, dimensiunile și aspectul ochiului şi pleoapelor sunt elemente 
intuitive expresive ce exteriorizează calităţile sistemului nervos și stările fiziologice 
ale animalului. Deschiderea fantei palpebrale poate să fie largă la animalele nervoase 
sau speriate şi aproape închisă la cele bătrâne sau foarte obosite. Ochii mici şi 
înfundaţi în orbite, însoţiţi adesea de o frunte îngustă. denotă un caracter răutăcios. 

Buzele la cal se unesc lateral prin intermediul comisurilor care, în repaus. 
delimitează lateral fanta bucală, fiind plasate în dreptul treimii mijlocii a diastemei 
(spaţiul liber dintre incisivi şi restul dentiţiei). Distanţa de la comisura buzelor la 
unghiul intern al ochiului este egală cu lungimea perpendicularei ridicată din ramura 
recurbată a mandibulei prin unghiul intern al ochiului, la linia de profil a capului. La 
calul tânăr, linia de contur a buzelor descrie un semicerc perfect şi, privit din profil, 
conturul gurii larg deschise seamănă cu cea a unui leu. La mânji, buzele sunt fine. 
subțiri şi mobile. Buza superioară, care la om are două curburi, prezentând șanțul 
subnazal evident, la cal are șanțul subnazal puţin marcat. Buza inferioară are 
marginea liberă uşor răstrântă în jos, ceea ce are consecințe morfologice asupra 
profilului capului unor indivizi dar mai ales se evidenţiază la animalele bătrâne. 

Obrajii sunt suprafețele dintre arcada zigomatică şi ramura recurbată a 
mandibulei. Cei supli, netezi şi uscăţivi, cu spina şi creasta maxilară evidente, sunt 


caracteristici cailor de rasă. Obrajii convecşi, cu păr mare şi piele groasă, se 

întâlnesc la exemplarele cu constituţie grosolană din rasele grele pentru muncă. 
Concavitatea accentuată a obrajilor este un semn al atrofiei musculare, caracteristică 


animalelor bătrâne sau subnutrite. 





A 


Louvre. Theodore Gericault, cap de cal pursânge englez. Cap de cal bătrân (după V. Coţofan) 





Proeminarea crestelor osoase caracterizează și caii bătrâni dar aici apare şi 
pierderea tonicității musculare și a elasticităţii pielii. Unghiul ascuţit al arcadelor 
dentare este datorat tocirii incisivilor care pe măsură ce animalul înaintează în vârstă 
sunt din ce în ce mai oblici. Acesta, accentuat de atârnarea buzei inferioare şi a 
motului bărbiei dă botului animalului bătrân aspectul de broască. Fosele 
supraorbitale şi temporale sunt adânci iar urechile aplecate atârnă, pendulând în 
mers. din cauza atrofierii musculaturii. Mimica este inexpresivă, cu o privire ştearsă 
şi ochi înfundaţi în orbite cu pleoape lipsite de gene, îngroşate, uscate şi atârnânde. 
Prin pierderea tonusului şi elasticităţii, pleoapa superioară atârnă greu peste faţa 


anterioară a globilor oculari, închizând aproape complet fanta palpebrală. 

La caii cu pielea fină, apare prin traversul pielii conturul mușchilor faciali, ce 
realizează prin mimică exteriorizarea activităţii sistemului nervos, şi le relevă 
temperamentul, dispoziţia şi starea afectivă. Mimica calului este comparabilă cu cea 
umană. Marea majoritate a pieloşilor feţei se orientează anterior, inserându-se mobil 
fie pe aripile nărilor, fie pe orbicularul buzelor. Această mare mobilitate a feţei va 


conferi calului o mască extrem de sensibilă la modificările sale de dispoziţie. 














l-ridicătorul nazo-labial, 2- ridicătorul buzei superioare, 3- mușchiul canin, 4- muşchiul zigomatic, 
5- muşchiul bucal (buccinator). 6- mușchiul molar, 7- muşchiul coborâtor al buzei superioare, 8- 
muşchiul maseter, 9,10.11- muşchiul lateral al nasului(după V.Coţofan), 12- mușchiul malar, 13- 
muşchiul orbicular al gurii. 14- mușchiul ridicător al moţului bărbiei. 15- mușchiul dilatator apical 
al nărilor, 16- muşchiul frontoscutalar, 17- mușchiul zigomato-auricular, 18- mușchiul parotido- 
auricular, 19- muşchiul omohioidian, 20- mușchiul sterno-mandibular, 

24- muşchiul cutanat al feţei (rizorius) 

Pe aripa externă a nării, în momentul dilatării ei. apare proeminentă forma 
triunghiulară a mușchiului canin. Înspre comisura buzelor se află mușchiul 
zigomatic şi muşchiul buccinator. În treimea mijlocie a feţei, proemină sub piele 
porțiunea musculară a ridicătorului propriu al buzei superioare (foarte activ la 
mascul), formând o convexitate alungită anterior. Ridicarea şi mişcarea laterală a 
buzei se face şi prin intervenţia ridicătorului nazo-labial. Contracţia puternică a 
acestor doi muşchi, asociată cu contracția transversalului nasului, provoacă 
răsfrângerea buzei superioare în sus şi dezvelirea dinţilor şi gingiei superioare, 
realizând aspectul care poartă numele de râs sardonic. 

Diferenţierea între expresia spaimei şi cea a unui cal cu furia dezlănțuită se 
face tinând cont de muşchii feţei, care acţionează diferit în aceste două cazuri. 

În spaimă, urechile se mişcă neliniştite în direcţia zgomotului iar contracția 
frontalului, ca şi la om, trage mult în sus pielea sprâncenei şi a pleoapei superioare. 
Ochii proemină mult înafară, fanta palpebrală este larg deschisă şi animalul îşi 
roteşte ochii exoftalmici în direcţia sursei care l-a speriat. Când un cal este 
înspăimântat, la exteriorul irisului apare aproape jumătate din ochi ocupat de albul 
scleroticii, ceea ce îi conferă animalului un aspect dramatic. 

Şi mimica furiei este extrem de impresionantă la cal. Grimasa amenințătoare se 
obţine prin contracția puternică a orbicularului buzelor, urechile lipite de ceafă şi 
globul ocular înfundat. Caii răi, când vor să atace, îşi micşorează orificiul pupilar și 
fanta palpebrală, aceasta conferindu-le un aspect de răutate şi cruzime. 

Gâtul calului are ca bază anatomică, la fel ca la om şi la toate mamiferele, cele 
şapte vertebre cervicale. În poziţie statică, când gâtul se leagă oblic faţă de trunchi la 
145°, coloana cervicală are două curburi. Cea superioară este mai atenuată şi are 
convexitatea orientată în sus şi posterior iar cea inferioară este mai pronunțată şi are 
convexitatea în jos şi anterior. Coloana cervicală şi greutatea capului sunt susținute 


în această poziţie printr-un ligament cervical puternic, întins de la grebăn la 


247 


Vlad Tiberiu Fundamentele anatomice şi morfologice ale artelor vizuale 


procesele spinoase ale vertebrelor cervicale, până la occipital. El este format din 
două porțiuni distincte, coarda ligamentului cervical, ce porneşte de pe vârful 
proceselor spinoase ale grebănului şi ajunge anterior pe protuberanța occipitală 
externă, şi porțiunea lamelară (de la coardă la procesele spinoase ale vertebrelor 
cervicale). Ligamentul cervical, completând astfel spaţiul rămas liber deasupra 
coloanei cervicale, face ca linia superioară a gâtului să fie mult îndepărtată de axul 
vertebral cervical. Rolul pasiv de susţinere al acestei formaţiuni este extrem de 
important datorită lungimii considerabile a gâtului şi a greutăţii capului. La caii în 
bună stare de întreţinere sau la caii grei, coarda ligamentului cervical este înglobată 
într-un panicul adipos abundent care conferă marginii superioare a gâtului un profil 
convex. La caii bătrâni şi slabi sau la mânji, datorită slabei dezvoltări a musculaturii 
cervicale superioare, apare evidentă coarda ligamentului cervical, palpabilă prin 
piele la nivelul marginii de sus a gâtului, delimitând superior fețele laterale concave. 

La fel ca la om, arlasul diferă mult ca formă de restul vertebrelor cervicale. 
Corpul său este redus la un arc ventral şi unul dorsal, ce formează împreună cu cele 
două mase laterale un inel. La cal însă, procesele sale transverse se lăţesc extrem de 
mult, formând două puternice expansiuni laterale, numite aripile arlasului. Pe viu, 
aripile atlasului se conturează prin traversul pielii, putând fi palpate cu uşurinţă. Ele 
formează un relief uşor recurbat, oblic în jos şi înapoi, plasat puţin în spatele urechii, 
reprezentând un punct plastic de reper important pentru proporţiile regiunii 
cervicale. Dezvoltarea deosebită în sens lateral a aripilor atlasului, la cal, este legată 
de influența mecanică pe care o exercită muşchii rotatori ai capului. La fel ca şi la 
om, mișcarea de rotaţie a capului se execută mai ales între atlas şi axis, unde este şi 
singura mişcare posibilă. Faţa cranială a atlasului prezintă cele două cavităţi 
glenoide, pentru articularea cu condilii occipitalului. Articulația occipito-atloidiană 
este mobilă dar prevăzută cu mijloace de unire ce permit doar mişcări de flexie, 


extensie şi uşoară lateralitate. Faţa caudală prezintă pe arcul ventral o excavaţie 

concavă, pentru articularea cu procesul odontoid al axisului. Odată cu mișcarea de 
rotaţie a capului, se rotește şi atlasul, modificând în felul acesta şi reliefurile produse 


de proeminența aripilor atlasului la extremitatea cranială a gâtului. 

Vertebrele şi ligamentul cervical la gâtul de cal 
a-vertebra atlas, b-coarda ligamentului cervical, c-porțiunea lamelară a ligamentului cervical, d- 
procesul transvers al primei vertebre toracale, e-inserția toracală a ligamentului cervical, f-axisul, 
g-procesul transvers al vertebrei a 3-a cervicale 


Comparativ, această deosebire față de om se explică prin faptul că la animale, 
procesele transverse cervicale apar înşiruite succesiv, ca un relief distinct plasat 
longitudinal în treimea mijlocie a gâtului, începând cranial cu aripa atlasului. Linia 
serpentinată a vertebrelor cervicale este vizibilă astfel la animalul viu, pe părțile 
laterale ale gâtului. Acest lucru este foarte evident la caii slabi. Ea împarte muşchii 
acestui segment într-o grupă postero-superioară (extensori ai gâtului şi capului) şi 


una antero-inferioară (flexori ai gâtului şi capului). 

În unghiul format de ramura recurbată a mandibulei şi această grupă se află 
laringele, primele inele traheale şi musculatura supra şi sub-hioidiană. Această 
regiune apare clar când capul este întins pe gât dar este complet camuflată de 
ramurile recurbate ale mandibulei, când capul este puternic flexat pe gât. La cal, 
gâtul are un rol activ, important în timpul locomoţiei. Mişcările sale oscilatorii. de 
lateralitate, flexie şi extensie, ajută animalul în luarea unor posturi, deplasând centrul 
de greutate înainte, înapoi sau lateral, după forma suprafeţei, poziţia bazei de 
susținere şi membrul pe care acesta se sprijină în momentul respectiv. 

Lungimea, forma şi direcția gâtului sunt caractere individuale sau de rasă, care 
vor evidenția anumite calități estetice și caractere pe care artistul trebuie să le 
observe pentru a alege modelul cel mai potrivit, ţinând cont de corelaţia logică şi 
raportul dintre particularitățile morfologice exterioare şi cele funcţionale. 

Lungimea ideală a gâtului, măsurată de la aripa'atlasului la marginea anterioară 
a scapulei, este egală cu lungimea capului. Lăţimea gâtului la nivelul atlasului (în 
plan sagital) este egală cu jumătate din lungimea capului iar la baza gâtului este în 
medie egală cu cinci şesimi din lungimea capului. Lungimea gâtului este direct 
proporțională cu lungimea pârghiilor de propulsie. Caii de viteză au gâtul mai lung 
şi mai subțire decât caii de povară. La mânji, indiferent de rasă, lungimea gâtului 
proporțională cu talia (înălțimea la grebăn) este mai mică, datorită lungimii 
membrelor. Din această cauză, mânjii când pasc, ca să ajungă firele de iarbă, îşi 
îndepărtează membrele anterioare lateral sau înainte şi înapoi. Gâtul gros şi puţin 
mobil este caracteristic cailor grei de povară. La aceste animale. mai ales la mascul, 
este foarte dezvoltat paniculul adipos care înglobează coarda ligamentului cervical, 
coborând și pe părțile laterale ale gâtului, astfel că trecerea de la gât la trunchi se 


face fără o demarcaţie evidentă. 

Musculatura superficială (văzută anterior) I-cleidomastoidianul, 2-cleidotransversul, 1+1+12 — 
brahiocefalicul, 3-pielosul cervical, 4- sternomandibularul, 5- sternohioidianul. 6- omohioidianul, 
7- pectoralul descendent, 8- pectoralul transvers, 9-extensorul carporadial, 10- șanțul deltopectoral. 
12- cleidobrahialul 


Musculatura superficială a calului (văzută lateral) 1- sternomandibularul, 2- omohioidianul, 3- 
cleidotransversul, 4- cleidomastoidianul, 4 - cleidobrahialul, 5- seratul ventral cervical. 6- trapezul 
cervical, 7- trapezul toracal, 8- tricepsul brahial, O9-latissimul. 10-deltoidul, 11- seratul ventral 
toracal, 12- pectoralul ascendent 

Forma gâtului la cal este de trunchi de piramidă, turtit lateral, cu baza mică 
anterior. Marginea superioară, convexă, începe anterior cu ceafa, care are ca bază 
anatomică articulaţia occipito-atloidiană. Ea este acoperită de coamă, care se 
continuă înainte cu moțul frunţii şi înapoi cu coama gâtului, care se scurtează treptat, 
terminându-se la vârful grebănului. La mânji, în perioada de creştere a coamei, firele 
de păr sunt orientate vertical, până ce lungimea lor le va face să cadă într-o parte. La 
animalele adulte, firele de păr din coamă sunt groase și lungi, căzând în şuviţe pe o 
parte sau alta a gâtului. Caracteristicele coamei diferă de la individ la individ. în 
funcţie de tipul morfologic, rasă şi de mediul în care a crescut. Dimensiunile coamei 
sunt proporționale cu celelalte producţiuni piloase ale animalului (coada şi motul 
pintenului). La caii din regiunile nordice, cu climă rece, coama este lungă şi deasă. 
La caii sudici (arab, spaniol, lipizzan) părul din coamă este fin, mai rar şi mai scurt. 
La armăsari, apare drept caracter sexual, coama mare şi stufoasă. 

Când marginea superioară, a cărei bază anatomică o constituie coarda 
ligamentului cervical şi paniculul ei adipos, este foarte convexă şi cea inferioară 
concavă sau dreaptă, gâtul se numeşte rotat. În acest caz, gâtul are o mobilitate mai 
limitată şi este caracteristic raselor de tracţiune grea. 

Caii care au la bază rasa spaniolă şi lipizzană, dresați pentru paradă şi călăria 
de înaltă școală, prezintă de obicei aşa-numitul gâr de lebădă, mult apreciat de artişti 
pentru forma sa ce conferă animalului multă eleganță. Acesta este mai subţire şi mai 
lung decât gâtul rotat. Marginea superioară descrie o linie dublu curbată în formă de 
S iar cea inferioară este dreaptă sau uşor concavă. La caii cu gât de lebădă, regiunea 
cefei este lungă şi convexă, permițând mişcări ample ale capului. 

Ca direcție, gâtul poate fi oblic, vertical sau orizontal. 

Gâtul oblic face cu axa verticala coborâtă prin protuberanța occipitală externă 
un unghi de 55° şi cu capul oblic 90°. El are atât calităţi estetice cât şi funcţionale 


maxime, ce avantajează animalul în staţiuni şi mers. 

Gâtul vertical face cu aceeaşi axă un unghi mai mic de 55°. Această poziție 
permite animalului o extensie amplă a braţului, lungindu-i considerabil pasul în mers 
şi îi dă un aspect maiestuos. La gâtul vertical, o parte din greutatea anterioară a 
corpului este suportată pasiv de coloana vertebrală, reducând în acest fel contribuţia 
musculaturii cefei. Exagerarea sa însă aduce după sine încărcarea prea mare a 
membrelor posterioare, determinând scăderea vitezei de deplasare în aliurile rapide. 
Un gât vertical, din cauza descărcării de sarcină a musculaturii extensoare a coloanei 


vertebrale, se asociază cu spinare şi şale slabe. 





4 


| 
k 
Andrea Verrochio: Condotierul Bartolomeo Colleoni, lucrat între 1480-1488 
În flexiunea maximă a capului pe gât şi când axul gâtului are o direcție verticală, pielea regiunii 
cervicale formează o multitudine de cute ce se desfac radiar în evantai înspre ceafă şi coamă. Dacă 
însă aceste cute vor fi exagerate ca număr şi adâncime, vor da un aspect uscat, lipsit de naturaleţe. 

Gâtul orizontal tace cu axa verticală coborâtă prin protuberanța occipitală 
externă un unghi mai mare de 55° dar în cazuri extreme el poate cobor? chiar sub 
linia orizontală, depăşind 90°. Când marginea superioară a gâtului este concavă iar 
cea inferioară convexă, prin asemănare, el va fi denumit gâr de cerb. În acest caz, 
capul atârnă vertical şi greu la extremitatea anterioară a gâtului. Muşchii săi 
extensori sunt suprasolicitaţi şi obosesc repede, sarcina de susținere a gâtului şi 
capului revenind cu precădere ligamentului cervical. Mersul este anevoios, cu pași 
mici şi tendinţă la poticnire. Centrul de greutate este deplasat mult înainte, membrele 


anterioare sunt suprasolicitate şi obosesc repede. 





H. Daumier: Don Quijote. 1868 şi Pablo Picasso, litografie, Quijote Museum, Mexico. 

Dacă depresiunea uşor aplatizată care face legătura între cap şi gât este adâncă ea se asociază de 
obicei cu un gât subțire şi atunci va purta numele de cap descusut. Capul descusut este un defect 
de prindere al capului pe gât extrem de inestetic. 


Gâtul în poziţie orizontală îl întâlnim însă şi la caii de rasă atunci când aleargă 
în galop de mare viteză. Datorită efortului fizic mare pe care îl fac într-o scurtă 
perioadă de timp, caii îşi întind mult gâtul înainte și fac extensia maximă a capului 
pe gât, aducându-l într-o poziţie orizontală în continuare cu axul general al corpului. 


In această poziţie, calea parcursă de coloana de aer este rectilinie, larg deschisă. 

Trunchiul are ca bază anatomică osoasă roracele (format din stern, cele 18 
perechi de coaste şi 18 vertebre toracale), coloana vertebrală lombară şi pelvisul 
(format din sacrum şi coxal). Este segmentul cel mai voluminos al corpului. Forma 
lui poate fi înscrisă într-un paralelipiped orizontal. Conturul său superior este dat de 
linia şi conformaţia părţilor sale componente: grebăn, spinare, şale şi crupă. Feţele 
laterale cuprind regiunile coastelor şi flancului. Faţa inferioară este reprezentată de 
regiunea chingii, regiunea abdominală şi regiunea inghinală. Extremitatea anterioară 
este pieptul iar cea posterioară este baza cozii. O secțiune transversală prin trunchi 
este un oval cu diametrul mare orientat vertical. Forma sa diferă după nivelul 
secțiunii. În dreptul vertebrei a 5-a toracale, secțiunea transversală are forma unui 


oval alungit, diametrul vertical fiind în raport de doi la unu faţă de cel transversal. 


La nivelul vertebrei a 18-a toracale, diametrele ovalului tind să se egalizeze iar 


= 


secţiunea prin vertebra a 4-a lombară reprezintă un cerc. 





A — secţiune prin treimea mijlocie a gâtului, B-secţiune transversală prin trunchi la nivelul 
vertebrei T5 (toracală). C - secțiune transversală prin trunchi la nivelul vertebrei L4 (lombară) 

Toracele este delimitat dorsal de corpul vertebrelor toracale, lateral de coaste 
şi ventral de stern. El apare ca un con uşor turtit lateral, al cărui vârf este orientat 
anterior şi a cărui bază ovală se continuă posterior cu abdomenul. Marginea sa 
superioară este înclinată în jos şi înainte iar cea inferioară este orientată în jos şi 
înapoi. Toracele este acoperit în cea mai mare parte de mase musculare puternice şi 
extremitatea superioară a membrelor anterioare. Primele 5 perechi de coaste sunt 
acoperite de prinderea de trunchi a scapulei şi braţului. Regiunea toracală a coloanei 
este alcătuită din 18 vertebre ce se caracterizează printr-un corp scurt, procesele 
transverse reduse şi cele spinoase foarte dezvoltate. Ligamentul supra-spinos, ce 
continuă pe ligamentul cervical, atenuează forma, nivelând vârful proceselor 
spinoase în aşa fel încât succesiunea lor nu va apare decât la animalele foarte slabe 
sau bătrâne. 

Sternul la cal are o formă de piramidă triunghiulară cu vârful orientat înainte 
şi una din muchii ventral (carena sternală). Extremitatea caudală a sternului prezintă 
pe linia mediană o prelungire cartilaginoasă evidentă şi liberă, ce poartă numele de 
proces xifoidian. Pe fetele sale laterale, sunt scobite 8 cavităţi destinate articulării cu 
cartilagiile coastelor sternale. La extremitatea cranială, el prezintă procesul traheal, 
care poate fi palpat la baza gâtului, între extremităţile superioare ale pectoralilor 
descendenţi. Baza scheletică a pieprului o constituie extremitatea anterioară a 
sternului şi procesul traheal. La modul ideal, pieptul se găseşte plasat în același plan 
transversal cu umerii. Proeminarea regiunii pectorale înaintea umerilor poartă 
numele de piept de şoim, atunci când este bine îmbrăcată în musculatură iar când 
aceasta este slab dezvoltată, apare ca un defect extrem de inestetic şi poartă numele 
de piept ascuţit. Când umerii proemină mult înaintea procesului traheal, apare 
aspectul de piept înfundar. Lărgimea pieptului depinde de dezvoltarea musculaturii 
pectorale şi de lărgimea cutiei toracice. Lărgimea pieptului se măsoară pe feţele 


externe ale celor două articulaţii scapulo-humerale. Pieptul larg, cu musculatura 

puternic proeminentă la exterior, este caracteristic cailor de tracţiune grea. 
Dezvoltarea exagerată a lărgimii lui la aceste animale, combinată cu aplomburi largi 
ale membrelor anterioare, poartă numele de piept de leu. 

După modalitatea de prindere a extremității ventrale, coastele se împart în 
sternale şi asternale. Calul are 8 perechi de coaste sternale, articulate individual prin 
intermediul cartilagiului costal cu sternul, şi 10 perechi de coaste asternale, prinse 
prin intermediul cartilagiului costal pe coasta anterioară. Totalitatea cartilagiilor 
coastelor asternale formează un semicerc mobil, numit arcul hipocondral sau 
simplu, hipocondrul. Corpul costal este bine arcuit, exceptând primele coaste care 
sunt mai drepte şi mai lăţite. Rasele de cai de viteză au coastele mai fine, mai oblice 
şi mai puternic arcuite. La fel ca şi la om, extremitatea dorsală a coastelor are un cap 
articular care se articulează cu corpul vertebrelor toracale şi o tuberozitate destinată 
articulării cu procesul transvers al vertebrei toracale corespunzătoare. Coastele sunt 
orientate oblic față de planul sagital, corpul lor fiind plasat mai posterior faţă de cap 
şi extremitatea lor ventrală. Unghiul de oblicitate nu este acelaşi la toate coastele. El 
variază de la prima spre ultima, fiind diferit de la o rasă la alta. Planul coastei 
intersectează planul sagital într-un unghi ce variază de la prima coastă (85°), la 
coasta a VIII-a (75°), până la ultima coastă al cărei unghi are între 60 şi 70°. 
Oblicitatea mai accentuată a coastelor asternale se datorează mişcărilor respiratorii 
mai ample pe care le execută. 

Începând de la T2 până la T12, vertebrele toracale formează baza anatomică a 
grebănului. Lungimea proceselor sale spinoase este foarte mare, culminând la 
vertebra T5, de unde descresc treptat, până la T12. Grebănul la cal reprezintă punctul 
cel mai înalt al trunchiului. Când animalul este în repaus, la vârful grebănului se 
măsoară talia. De la vârful grebănului, planurile sale laterale sunt oblice în jos şi 
înafară, continuându-se cu fețele laterale ale toracelui, uşor convexe și înclinate 


ventral. Grebănul a apărut la cal în cursul domesticirii. La mânji, el se dezvoltă 

treptat în procesul creşterii, paralel cu antrenamentul sistematic. La zebre şi la caii 
sălbatici (Przewalski), grebănul este şters, situat pe aceeași linie cu spinarea. Caii din 
rasele selecționate pentru viteză, caracterizați prin scapulă lungă, cu mişcări ample, 


au grebănul înalt și lung, ceea ce facilitează mobilitatea membrelor anterioare. 


ap 





Calul Przewalski şi zebra  Grebănul este şters, situat pe aceeași linie cu spinarea. Caracterul 
morfologic de cap împăstat şi lung este însoţit de o osatură şi o musculatură suplă a membrelor. 


Dimensiunile care se iau la cavitatea toracică sunt lărgimea, adâncimea şi 
lungimea. Lărgimea reprezintă distanța dintre arcuirea maximă a două coaste opuse, 
măsurată imediat înapoia marginii posterioare a tricepsului brahial. Lărgimea 
toracelui este determinată de gradul de arcuire al coastelor. Adâncimea toracelui este 
reprezentată de distanţa de la vârful grebănului la fața inferioară a sternului şi este 
dată de lungimea corpurilor costale. Raportul dintre adâncimea și lărgimea toracelui 
este mai mare la caii de viteză şi mai mică la cei de tracțiune. Deci, secțiunea 
cavităţii toracice are forma unui oval alungit la caii de viteză şi este mai rotundă la 
cei de tracțiune grea. Lungimea toracelui este reprezentată de distanţa de la procesul 


traheal al sternului până la marginea posterioară a ultimei coaste şi este mai mare la 

caii de viteză, la care coastele sunt mai oblice spre înapoi, spaţiile intercostale fiind 
mai largi. Toracele strâmt şi cu adâncime mică este caracteristic tineretului. 
Spinarea are ca bază anatomică osoasă vertebrele toracale împreună cu 
arcurile costale respective dintre T12 şi T18. Procesele spinoase toracale au aici un 
nivel constant. Şalele au ca bază anatomică osoasă cele 6 vertebre lombare (la caii 
cu şale scurte sunt numai 5 vertebre lombare). Pe linia mediană, ele prezintă o 
proeminență care marchează vârful proceselor spinoase unite prin trecerea 
ligamentului supra-spinos. Dezvoltarea lor deosebită se datorează solicitărilor 
mecanice la care sunt supuse de inserţiile musculaturii extensoare a coloanei, a 
gâtului şi în special a capului. La caii într-o bună stare de întreţinere, trecerea de la 
un plan la celălalt se face lent, fără proeminarea evidentă a liniei proceselor 
spinoase. Aceasta denotă o dezvoltare moderată a musculaturii extensoare a 
coloanei, care umple complet şanțurile paravertebrale fără însă să proemine, 
formând aşa-numita spinare şi şale simple. La caii din rasele uşoare, creasta 
mediană poate să proemine mai mult, constituind așa-numita spinare şi şale tăioase. 
Lărgimea spinării depinde de gradul de arcuire al coastelor și respectiv de 
dezvoltarea masei musculare extensoare a coloanei vertebrale. Spinarea şi şalele 
largi sunt caracteristice cailor grei, de tracţiune. La unii din aceştia, dezvoltarea 
exagerată a masei musculare dorso-lombare va face ca cele două planuri laterale să 
capete un aspect convex şi să depăşească mult linia mediană, a proceselor spinoase. 
Aceasta pare înfundată, de forma unui șanț longitudinal, care demarchează net un 
plan de celălalt. Acest fel de spinare şi şale poartă numele de duble şi se asociază 
întotdeauna cu o crupă dublă şi un torace larg. Spinarea şi şalele sunt în general 
egale cu lungimea capului. Comparativ cu acest etalon, ele pot fi însă mai lungi sau 
mai scurte. Pentru calul de viteză sunt adecvate toracele lung şi spinarea şi şalele 
scurte. Acestea sunt foarte rezistente şi transmit ideal forța de propulsie a membrelor 


posterioare. Toţi mânjii au spinarea şi şalele proporţional mai scurte decât caii 

adulți. Coloana vertebrală va creşte ulterior mai mult, comparativ cu scheletul 
membrelor. Aceasta va face ca talia la grebăn a mânjilor să fie proporțional mai 


mare decât lungimea corpului. 





Talia la grebăn a mânjilor este (comparativ cu adultul) proporțional mai mare decât lungimea 
corpului. Ulterior, în procesul creşterii, aceste două lungimi se egalizează. 


Uneori, lungimea corpului depăşeşte înălțimea la grebăn (aspect brevimorf). 
Spinarea şi şalele lungi sunt caracteristice cailor de tracţiune. Linia superioară a 
spinării şi şalelor privită din profil poate fi dreaptă, convexă sau concavă. Linia 
dreaptă a profilului spinării şi şalelor este cea mai elegantă, fiind evidentă atunci 
când este asociată şi cu o crupă orizontală. Spinarea şi şalele convexe sunt 
caracteristice măgarului. O convexitate exagerată poartă numele de spinare de crap. 
Aceasta se întâlnește de obicei la animalele care au fost folosite de timpuriu la 
tracțiuni grele. În mod normal, spinarea convexă o vom întâlni în timpul eforturilor 
mari, la caii de tracțiune. Spinarea și şalele concave sunt consecinţa unei musculaturi 


extensoare a coloanei slab dezvoltate. Ele sunt lipsite de rezistență, suprasolicitarea 

ligamentelor vertebrale putând duce la anchiloza coloanei vertebrale şi apar mai ales 
la femelele în vârstă, în urma tracțiunilor exercitate de gestaţiile repetate când 
abdomenul este mare şi lăsat în jos. 

Baza anatomică a crupei calului o constituie cele două coxale şi sacrum-ul, pe 
proeminenţele cărora se inseră cei mai puternici muşchi propulsori ai săi. 
Respectând tipul de structură omolog al centurii scapulare, cele două coxale 
simetrice se unesc ventral pe linia mediană la nivelul simfizei pubiene, alcătuind 
împreună complexul pelvisului. Planşeul cavităţii pelvine este format anterior de 
oasele pubiene iar posterior de cele ischiatice. În partea anterioară, pereții laterali 
sunt formaţi de fețele infero-externe ale iliumurilor. Plafonul cavităţii pelvine este 
osul sacrum, rezultat din sudarea completă a 5 vertebre sacrale. El are o formă 
piramidală, cu baza orientată cranial şi cu vârful caudal, în continuitate cu vertebrele 
coccigiene (caudale). Este poziţionat orizontal sau uşor oblic inferior şi caudal. 
Pentru completarea pereţilor laterali ai cavităţii pelvine, între creasta sacrală laterală 
şi ischion se interpune o formaţiune fibroasă (ligamentul sacro-sciatic). Pe linia 
mediană, crupa prezintă o proeminenţă longitudinală flancată de o parte şi de alta de 
fețele ei laterale care sunt uşor oblice spre lateral. Când trecerea de la un plan la altul 
se face printr-o proeminare uşoară a spinei sacrale, crupa se numeşte simplă. Când 
cele două feţe laterale ale crupei sunt plane sau uşor concave iar spina sacrală este 
mult proeminentă şi tăioasă, crupa va avea aspectul unui acoperiş. La caii de paradă, 
linia care uneşte unghiurile şoldurilor dintr-o parte în alta, trecând peste spina 
sacrală, este convexă, având forma unui arc de cerc. La caii de tracțiune grea, cele 
două planuri laterale proemină convex peste nivelul crestei sacrale, din cauza 


dezvoltării exagerate a musculaturii. Crupa, în acest caz, se va numi dublă. 


Lungimea crupei se măsoară între punctele externe ale iliumului (ilo- 


cristale), anterior şi punctele fesei (tuberozităţile ischiatice), posterior. Ea este egală 

cu lăţimea gâtului la bază, distanţa de la punctul fesei la rotulă și cu distanța de la 
ceafă la comisura buzelor. Lățimile crupei se măsoară între punctele externe ale 
iliumului şi între punctele fesei. Privită de sus, crupa are cel mai frecvent aspectul 
unui trapez cu baza mare situată cranial. Când lăţimea anterioară a crupei. şi 
lungimea ei sunt egale, crupa este pătrată. Aceasta este caracteristică mai ales 
calului arab. Când lăţimea posterioară a crupei (între cele două tuberozităţi 
ischiatice) este mică, crupa are un aspect ascuțit. Acest caracter este normal pentru 
mânji dar la animalele mature este inestetic şi defectuos. La animalele foarte slabe 
sau bătrâne, ligamentele se întind, țesutul gras care le înconjură dispare treptat sub 
greutatea corporală, coloana vertebrală se îndoaie iar pe linia superioară de contur a 
trunchiului, vor apare evidente vârfurile proceselor spinoase. Cele două feţe laterale 
ale crupei sunt concave iar spina sacrală este mult proeminentă şi tăioasă. Atrofierea 


musculaturii poate să meargă atât de departe încât să apară aproape toate 


proeminenţele osoase ale pelvisului. 


SI 

Direcţia estetică a crupei (linia de profil) este determinată de direcţia fetei 
superioare a sacrum-ului. Direcția bio-mecanică a crupei este determinată de 
unghiul format cu orizontala de linia care uneşte punctul extern al iliumului cu 
punctul fesei, ambele aparținând coxalului. În majoritatea cazurilor, unghiul format 
de directia estetică şi cea bio-mecanică cu orizontala sunt egale, având o valoare de 
25°, Direcţia bio-mecanică a crupei poate să aibă însă o valoare mai mare sau mai 
mică decât cea estetică. După unghiul care-l formează axul mecanic cu orizontala, se 
diferenţiază crupa orizontală, oblică şi teşită. Crupa orizontală este caracteristică 
calului arab şi ceva mai puţin celui pursânge englez, valoarea unghiului mecanic 
fiind de 25°. În cazul muncii grele, de tracţiune, se va dezvolta crupa oblică, ce 
corespunde unui unghi de 35°. Crupa teșită este un defect apărut la caii tineri folosiți 
prea de timpuriu pentru tracţiuni grele. Este inestetică şi are un unghi mai mare de 
40° faţă de orizontală. Din spate, crupa trebuie să aibă cele două planuri simetrice, 


cu unghiurile şoldului la acelaşi nivel, numai când animalul este în stațiune 


patrupedală, sprijinindu-se cu ambele membre posterioare pe sol. 





Louvre. Theodore Gericault, Cinci cai văzuţi de la crupă. 

Coada reprezintă prelungirea posterioară a coloanei vertebrale. Baza 
anatomică osoasă a cozii o constituie 18-20 vertebre coccigiene (caudale), ce 
construiesc împreună un trunchi de piramidă patrulateră alungită şi cu muchiile 
rotunjite. Ele au corpul ușor alungit şi sunt caracterizate printr-o redusă dezvoltare a 
arcului vertebral şi a proceselor. Dimensiunile lor descresc treptat înspre vârful 
cozii. Faţa inferioară a cozii este lipsită de păr şi are forma unui triunghi ascuţit cu 
vârful orientat înapoi. Pe faţa sa superioară, creşte păr lung şi gros asemănător cu cel 
din coamă. La caii de viteză coada este mai scurtă, părul mai fin şi mai rar. În mers, 
aceştia o poartă orizontal, iar uneori uşor oblic în sus. 

Muşchii trunchiului se grupează în: 

- muşchii pectorali Aşezaţi în partea anterioară a pieptului, fac legătura între stern şi 
membrele anterioare, între care se află. Pieptul prezintă median șanțul interpectoral 
limitat lateral de cele două proeminențe convexe şi uşor alungite ale pectoralilor 
descendenți. Extern, pectoralii descendenţi sunt delimitaţi de şanțurile delto- 
pectorale care-i despart de umeri. Șanțul interpectoral este continuat posterior de 
carena sternală care, deşi proemină inferior față de planul osos, pe viu apare ca un 
şanţ median plasat între inserţiile sternale ale mușchilor pectorali rransverşi. Aceştia 
se continuă posterior cu pectoralii ascendenți. 

- muşchii foracali Pe feţele externe ale toracelui, prin traversul pielii, apare în 
spatele scapulei, de la aV-a până la a VIII-a coastă, inserţia inferioară şi relieful 
muşchiului dințar (serratus) ventral toracal. În spatele tricepsului brahial, care îl 
acoperă în parte, sunt vizibile patru sau trei din cele opt digitaţii ale sale. Între 
acestea şi ultima coastă, apar reliefurile a zece coaste despărțite de depresiunile 
spaţiilor intercostale, orientate oblic în jos şi înapoi. 

- mușchii abdominali delimitează planşeul şi pereţii laterali ai abdomenului, fiind 
laţi şi continuaţi inferior de aponevroze (formațiunile pasive ale abdomenului) 


sudate simetric ventral şi median, la nivelul liniei albe. Sunt flexori ai coloanei 

vertebrale. Din profil, conturul marginii inferioare abdominale descrie o curbă largă 
cu convexitatea în jos. Anterior, linia este mai dreaptă iar posterior mai curbă şi cu o 
direcție uşor ascendentă. La caii hrăniţi cu furaje concentrate şi la caii de viteză, linia 
inferioară este dreaptă şi abdomenul supt, aspect numit abdomen de ogar. 

Flancul continuă inferior şalele şi înapoi toracele, după proeminenţa arcului 
hipocondral, fiind delimitat caudal de punctul extern al iliumului şi de linia verticală 
ce coboară de aici. Flancul are trei porţiuni distincte: golul flancului, coarda 
flancului şi teşitura flancului. Golul flancului este o concavitate plasată în treimea 
sa superioară, de formă triunghiulară, cu vârful în jos. Este delimitat superior de 
linia proeminentă a proceselor transverse lombare, anterior de ultima coastă, iar 
inferior de coarda flancului. Adâncimea golului flancului este în funcție de 
plenitudinea masei viscerale şi de starea de întreţinere a animalului. La cele slabe și 
flămânde, golul flancului este adânc şi marginea liberă a proceselor transverse 
lombare este proeminentă, apărând separat fiecare dintre ele. Coarda flancului se 
prezintă ca un relief plasat oblic între punctul extern al iliumului şi ultima coastă. 
Baza anatomică a corzii flancului este porţiunea musculară a oblicului intern. 
Mişcările corzii flancului se accentuează foarte mult în timpul respirației la caii 
obosiţi după antrenament, datorită rolului expirator al muşchilor abdominali. La caii 
de viteză, coarda flancului este proeminentă, apărând mai ales în timpul cabrării sau 
al salturilor peste obstacole. Ventral, coarda flancului se pierde, continuându-se 
treptat cu un plan înclinat, oblic în jos şi medial numit teşitura flancului. 

- masa musculară extensoare a coloanei vertebrale o înconjură în aşa fel, încât la 
exterior vor apare numai anumite puncte reprezentate în regiunea toracală de linia 
proceselor spinoase şi ligamentul supra-spinos ce-l continuă pe cel cervical. 

- muşchii dorso-lombari Superior şi superficial se află trapezul toracal şi, plasat 
oblic în jos şi înainte, relieful muscular aplatizat al muşchiului latissim (latissimus 


dorsi) iar mai profund, se află dințatul (serratus) ventral, toracal şi dorsal. 

Musculatura superficială văzută de sus 1- trapezul cervical. 2- trapezul toracal, 3- latissimul, 

4- gluteul medial, 5- bicepsul femural, 6-semitendinosul, 7- semimembranosul 

Musculatura superficială văzută anterior 1-cleidomastoidianul, 2-cleidotransversul, 1+1+12 — 
brahiocefalicul. 3-pielosul cervical, 4- sternomandibularul, 5- sternohioidianul, 6- omohioidianul, 
7- pectoralul descendent, 8- pectoralul transvers, 9-extensorul carporadial, 10- șanțul deltopectoral, 
12- cleidobrahialul 

Comparativ, muşchii dorso-lombari se remarcă printr-o masă voluminoasă 
care, spre deosebire de om, nu întrece nivelul proceselor spinoase. Acest aspect se 
datorează dezvoltării mari la animalele patrupede a proceselor spinoase, adevărate 
braţe de pârghie, care vor facilita mecanica extensiei şi nu dezvoltării mai slabe a 
masei musculare. La cal în mod deosebit, aceşti muşchi intervin în propulsie, 
solidarizând coloana vertebrală la elementele propulsoare. Acţiunea cea mai 
importantă a lor este extensia directă a coloanei vertebrale, executată în timpul 


saltului peste obstacol, în timpul cabrării şi în tracţiunile grele. 


Membrele anterioare (toracice) au aspectul unor coloane pentru susținerea 
corpului şi doar în mod secundar pentru propulsia sa. Suportând cea mai mare parte 
a greutăţii, ele sunt mai robuste, cu oase mai scurte şi mai groase decât cele 
posterioare. Sub acţiunea factorilor mecanici, unghiurile formate între structurile lor 
osoase vor fi mai obtuze, pentru a permite ca o parte din greutatea corpului să fie 
preluată direct de diafize. Scheletul membrelor toracice, la fel ca şi la om, este 
format din scheletul umărului, al brațului, al antebraţului, carpienele, 
metacarpienele şi falangele. Omul şi animalele plantigrade (primate, urs etc) calcă 
solul cu întreaga regiune a plantei sau, după caz, şi a palmei. Animalele digirigrade, 
pentru necesitatea de alungire a membrelor, calcă numai pe degete (feline, canide). 
lerbivorele, grupă din care face parte şi calul, dezvoltându-şi mijloacele de apărare, 
dintre care cel mai important este fuga, şi-au specializat la maximum aparatul 
locomotor. Aceste animale poartă numele de onguligrade, deoarece calcă numai pe 
vârful degetelor (pe unghia falangei III, transformată în copită). 

Umărul (centura scapulară) format tipic din claviculă, scapulă şi osul 
coracoid îl întâlnim numai la păsări. La cal, din centura scapulară, singurul care îşi 
păstrează forma şi individualitatea este scapula. Clavicula este transformată, 


persistând doar sub forma unui cordon fibros în grosimea mușchilor cleizi 

(cleidotransversul, cleidomastoidianul, cleidobrahialul). Ea este plasată în dreptul 
sternului, la nivelul unghiului humeral al scapulei. Coracoidul apare sudat la 
marginea anterioară a scapulei, deasupra cavităţii glenoide, la fel ca şi la om (pe 
marginea ei superioară). Scapula (omoplatul) este plasată oblic în jos şi înainte, pe 
fețele laterale ale cutiei toracice, dinspre grebăn până la articulația umărului (unghiul 
humeral). După mărimea unghiului pe care direcţia ei îl formează cu orizontala, se 
diferenţiază scapula dreaptă, oblică şi orizontală. 

Scapula oblică la 55° față de orizontală este cea mai avantajoasă pentru cal. Ea 
oferă animalului o amortizare ideală a şocurilor în timpul aterizării şi posibilitatea 
unor mişcări ample în timpul mersului, mărind amplitudinea pasului. Oblicitates 
măreşte şi efectul de contracție al musculaturii extensoare a brațului în timpul 
propulsiei. Variația unghiurilor axelor osoase, fiind legată de rasă, cel pe care îl 
formează scapula cu orizontala este cel mai mic la calul arab și pursânge englez 
(55°) iar la caii de tracţiune el creşte simţitor. Pe măsură ce viteza animalului creşte, 
scapula se lungeşte pentru a atinge dimensiunile maxime la caii pursânge englez. La 
aceştia, axele osoase superioare tind către orizonrală, permiţând în felul acesta celor 
inferioare să se deschidă, executând mişcări ample pentru a câştiga teren, mărind 
eficacitatea lucrului mecanic. La caii de viteză deci, unghiurile superioare vor fi mai 
mici decât ale celor utilizați pentru tracţiune. 

Scapula dreaptă (verticală) face cu orizontala un unghi mai mare de 55°. Este 
inestetică şi dezavantajoasă, mai ales pentru caii de viteză, din cauza dificultății în 
amortizarea şocurilor. Scapula este legată de trunchi prin intermediul unor 
formaţiuni musculare şi aponevrotice, ce au avantajul de a permite o mare mobilitate 
în cadrul planului sagital. Totodată, ele constituie o veritabilă chingă de suspensie 
prin resorturi de amortizare a şocurilor, atunci când membrele ating solul în timpul 
aterizărilor. Principalele elemente de legătură ale scapulei cu trunchiul sunt 


următoarele: serratul ventral (marele dinţat), dublat pe faţa lui externă de o fascie 

proprie, care ventral se țese cu fascia abdominală a mușchiului trapez cervical şi 
toracal. Jumătatea interioară a scapulei, având mai puţine inserţii musculare, îi 
permite acesteia şi o uşoară deplasare laterală, în sensul unei mişcări de abductie, 
care, la cal, este foarte redusă. Se opun acestei mişcări toți muşchii şi aponevrozele 
lor descrişi anterior. La aceştia se adaugă musculatura pectorală şi muşchiul 
latissimus dorsi, Acesta, deşi nu se inseră pe scapulă, trece peste unghiul ei roracal 
şi-l atenuează. El este foarte evident însă, la animalele slabe, prin traversul pielii, sub 
cartilagiul supra-scapular de pe baza triunghiului scapulei, în partea ei postero- 
superioară. Unghiul cervical al scapulei apare proeminent superior, prelungindu-se 
în Jos şi înainte cu marginea ei cervicală iar faţa ei externă apare bine conturată la 
exterior, fiind parcursă longitudinal de spina scapulară. La fel ca şi la om, la caii 
musculoşi, pe direcţia spinei, apare o depresiune uşor înfundată, deoarece 
dezvoltarea muşchilor umărului (supra şi infraspinosul) depăşeşte în relief nivelul ei. 

Unghiul humeral se află antero-inferior, la nivelul articulației scapulo- 
humerale. Din profil, unghiul humeral al scapulei trebuie să fie plasat la acelaşi nivel 
cu pieptul animalului. Forma cavităţii toracice, turtită mult lateral pentru realizarea 
unui maxim de supleţe, atrage implicit apropierea unghiurilor humerale între ele, 
reducând în felul acesta la minimum posibilitatea mişcărilor de lateralitate, ceea ce a 
determinat şi dispariţia claviculei. Scapula este strâns ţinută în apropierea sternului 
aşa că o varietate de mişcări este imposibilă. Predomină doar cele de basculare în 
plan sagital (înainte şi înapoi), atrăgând după sine alungirea scapulei pe verticală şi 
dezvoltarea pe suprafața ei mai ales a acelor formaţiuni care servesc ca puncte de 
inserție flexorilor şi extensorilor brațului. Lungimea scapulei îi influențează bio- 
dinamica. La animalele specializate pentru viteză, cu torace adânc şi grebăn înalt, ea 
oferă pârghii avantajoase musculaturii care acționează asupra ei. 

La om, datorită solicitărilor mecanice specifice, unghiul humeral (supero- 


extern) este mult îndepărtat de creasta spinală, fapt ce permite articulației scapulo- 


269 

































Vlad Tiberiu Fundamentele anatomice şi morfologice ale artelor vizuale 


humerale executarea tuturor mișcărilor posibile. Scapula are diametrele dezvoltate 
diferit. La om, lățimea măsurată pe verticală de la unghiul superior (cervical) la cel 
inferior (toracal), în medie este de 16 cm. iar lungimea ei, măsurată pe orizontală de 
la unghiul superior (cervical) la cel supero-extern, în medie este de 11cm. (raport de 
3/2). La cal, diametrele sunt inversate. La o lățime (orizontală) de 16 cm. corespunde 
o lungime, măsurată de la unghiul superior (cervical) la cel inferior (humeral), de 32 
cm. (raport de 1/2 ). Mai mult, cartilagiul supra-scapular apare ca o piesă 
suplimentară bine dezvoltată. Acesta are forma unui arc de cerc, cu marginea 
superioară convexă, depăşind posterior unghiul toracal. Înălţimea sa maximă este de 
6-7 cm., adică o cincime din lungimea scapulei. El completează în sus baza scapulei, 
până aproape de nivelul proceselor spinoase ale grebănului, oferind puncte de 
inserție musculaturii şi servind ca un excelent amortizor. 

Mişcările care le execută humerusul sunt mult mai reduse la cal fată de 
potenţialul existent la celelalte specii, datorită particularităţilor de poziţie. Având ca 
punct de sprijin articulația scapulo-humerală, calul execută cu brațul mişcări de 
flexie şi extensie de amplitudine mare faţă de mişcările de abductie şi adductie care 
sunt reduse şi executate numai când se schimbă centrul de greutate de pe un membru 
pe altul sau în momentui aterizării pe sol, pentru mărirea suprafeţei de susținere. 

Muşchii umărului îşi au originea pe scapulă şi inserția distală, mobilă, pe 
humerus, asupra căruia acţionează determinând extensia, flexia (cu amplitudine 
mare), rotația, abducția şi adducţia braţului (cu amplitudine foarte mică). Aceste 
caracteristici de specie determină o conformatie adecvată a musculaturii. care va 
apare aplatizată în sens lateral şi canalizată de puternice teci fasciale pentru 
executarea unor mişcări precise în plan sagital. Mușchii de pe faţa internă a scapulei 
(subscapularul, marele rotund (teres major) şi coraco-brahialul) sunt adductori, 
rotatori intern și mai ales flexori ai brațului. Pe fata externă a scapulei se află mase 


musculare ce proemină la exterior, delimitate prin contururi precise (şanţuri 

intermusculare): muşchii supraspinos, infraspinos, mic rotund (teres minor) şi 
superficial deltoidul . 

Inferior, umărul se continuă cu braţul, pe fața externă a căruia proemină capul 
lateral şi capul lung al tricepsului brahial, separate de un şanţ intermuscular vizibil 
prin traversul pielii. Ventral, capul lateral este delimitat de antebraț de un şanţ mai 
adânc, ce poartă numele de şanţ brahio-antebrahial. Delimitarea posterioară a 
umărului este marcată de o margine verticală, care coboară de la unghiul toracal al 
scapulei, pe marginea posterioare a tricepsului brahial, înspre tuberozitatea 
olecraniană a ulnei. 

Scheletul brațului este humerusul, un os lung, articulat proximal cu scapula şi 
distal cu oasele antebraţului. Este aşezat oblic în jos şi înapoi, la 55° faţă de 
orizontală şi 110° faţă de scapulă, şi uşor deviat în afară. Prin articularea lui distală 
cu radiusul şi ulna, la cot se formează un unghi cu deschidere anterioară de 
aproximativ 145°. Humerusul este acoperit aproape în întregime de muşchii brațului, 
ce îşi au originile fie pe acesta fie pe scapulă și inserţiile mobile în jurul extremității 
superioare a antebraţului. Ei sunt flexori sau extensori ai acestuia pe braţ, în funcţie 
de felul cum sunt poziționaţi, respectiv anterior sau posterior faţă de humerus. La fel 
ca şi la om, anterior de humerus se află bicepsul brahial şi brahialul, înveliţi într-o 
puternică teacă fascială şi posterior, tricepsul ce acţionează asupra pârghiei 
olecraniene a ulnei. La exterior, prin traversul pielii, humerusul apare ca punct de 
reper pe faţa laterală a braţului, prin relieful convexităţii tuberculului mare. 
Urmărind în continuare axul osului, la limita dintre treimea superioară şi cea 
mijlocie, se palpează ruberozitatea deltoidiană. Pe partea laterală a articulației 
cotului, apare ca punct de reper creasta osoasă posterioară a șanțului de torsiune al 
humerusului. Lungimea humerusului se măsoară de la articulaţia scapulo-humerală 
până la mijlocul articulației humero-radiale şi este de aproximativ 25 — 30 cm. 


Datorită alungirii deosebite a oaselor centurii (scapula) şi a extremității libere a 

membrelor pentru facilitarea unei mecanici de viteză, humerusul la cal este scurt 
comparativ cu scapula. Lungimea mai mare a humerusului este caracteristică 
animalelor cu regiunea digitală scurtă (speciile pentadactile). 

Cotul are ca bază anatomică articulaţia dintre braţ şi antebraţ (humero-radio- 
ulnară). Poziţia cotului trebuie să fie în prelungirea axului vertical al membrului. 
paralel cu planul medio-sagital. Când coatele sunt deviate înăuntru, extremitatea 
piciorului este răsucită în afară. Când toracele este strâmt, cotul este răsucit în afară 
şi extremitatea inferioară a membrelor va fi întoarsă intern. Ambele situaţii sunt 
inestetice. În articulaţia cotului, extremitatea distală a humerusului. cu suprafețele 
articulare șlefuite sub formă de scripete, permite radiusului şi ulnei mişcări de flexie 
şi extensie strict într-un singur plan. Limitele de amplitudine ale acestor mişcări sunt 
reprezentate cranial de fosa coronoidă, care este atinsă de extremitatea proximală a 
radiusului în flexiunile forțate, care reduc valoarea unghiului humero-radial până la 
55°. Spre deosebire de om, unde în extensie valoarea unghiului humero-radial este 
de 180°, la cal, această valoare nu poate să depăşească 145°. 

Baza anatomică osoasă a antebraţului la cal, la fel ca la toate mamiferele. o 
constituie radiusul şi ulna. Spre deosebire de ce se observă la om în poziţia 
anatomică, radiusul este aşezat înainte iar ulna este sudată pe faţa sa posterioară 
unde prezintă proximal expansiunea osoasă care poartă numele de olecran, care 
depăşeşte superior extremitatea proximală a radiusului cu 10 cm. Spaţiul interosos 
radio-ulnar, care la om se întinde pe toată lungimea antebraţului, la cal este redus la 
un conduct în arcadă, plasat în treimea superioară a feţei posterioare a radiusului. 
Lipsa completă a mişcărilor de pronaţie și supinaţie și rolul mecanic special pe care 
îl îndeplineşte ulna la acest animal de viteză, o sudează complet la radius. realizând 
un veritabil braţ de pârghie pe care forţa tricepsului brahial va actiona eficace în 
mişcările de propulsie. Antebraţul este prima regiune a membrelor anterioare 


complet detaşată de trunchi, ceea ce-i dă o libertate de mişcare mult mai accentuată. 

Grupaţi în jurul radiusului și ulnei, mușchii antebraţului sunt, la fel ca şi la om, 
fuziformi şi continuaţi de tendoane lungi. Extensorii falangelor sunt plasați în partea 
antero-laterală a antebraţului iar flexorii în cea postero-medială. Ei ocupă trei din 
cele patru feţe ale antebraţului, rămânând liberă doar faţa internă a acestuia. 

Faţa internă a antebraţului este plană şi brăzdată de două şanţuri verticale uşor 
convergente superior. Între ele, se găseşte o zonă plană (uşor concavă dorso-ventral 
şi convexă cranio-caudal) reprezentată de faţa internă a radiusului, dură la palpare, 
fiind acoperită doar de planul cutanat. Anterior ei, se află relieful alungit al 
extensorilor iar în partea posterioară, apare relieful convex şi alungit al flexorului 
carpo-radial şi al flexorului carpo-ulnar. Pe suprafaţa pielii, în dreptul interstiţiului 
dintre cei doi flexori, în treimea mijlocie a feţei interne a antebraţului, se găseşte o 
formaţiune cornoasă, care poartă numele de castană (la cele posterioare este plasată 
pe faţa internă a jaretului). Faţa externă a antebraţului se prezintă convexă cranio- 
caudal pe toată lungimea şi are două şanţuri intermusculare orientate vertical. Şanţul 
anterior separă extensorul carpo-radial de extensorul digital comun, ambele reliefuri 
musculare fiind proeminente în treimea superioară şi mai alungite și şterse inferior. 
Șanțul posterior desparte extensorul comun al falangelor de extensorul carpo-ulnar. 
Cele trei reliefuri musculare de pe faţa externă a antebraţului sunt aproximativ egale 
în lățime. Modificările cele mai accentuate de formă şi volum sunt rezervate 
reliefului anterior determinat de modificările extensorului carpo-radial. 

Proximal, antebraţul este limitat de şanțul brahio-antebrahial, iar distal de 
regiunea carpiană şi are o formă de trunchi de con cu vârful în jos. Faţa anterioară 
este convexă dintr-o parte în alta şi convex-concavă de sus în jos. Marginea 
posterioară (linia care uneşte olecranul cu pisiformul) este uşor concavă la 
extremităţi şi convexă în centru. Antebraţul este cea mai lungă regiune a membrului 
anterior liber, fiind egal cu lungimea gambei. Radiusul, măsurat din centrul 


articulației cotului până la nivelul carpului, este aproximativ egal cu scapula şi tibia. 

La orice cal este frumos antebraţul lung (în medie 43 cm. la calul matur). Direcţia 
normală a antebratului este verticală. Jos, el se continuă cu regiunea carpiană unde, 
datorită dezvoltării extremității distale a radiusului trecerea se face progresiv. 

Complexul carpian, folcloric denumit .. genunchi”, este bine conturat privit 
din faţă şi proemină lateral atât față de antebraţ cât şi faţă de fluier (metacarp). 
Marginile laterale, convergente spre extremitatea sa proximală, sunt rotunjite de 
ligamentele colaterale. Privită din profil, faţa anterioară a carpului în extensie 
proemină puţin dar posterior, prezintă un volum vizibil, ușor deviat lateral, osul 
pisiform. Tuberozitatea lui este bine detaşat la animalele de viteză şi camuflată de 
producțiuni piloase la animalele de povară. Pisiformul marchează cel mai detaşat 
punct din partea posterioară a complexului carpian și totodată limita inferioară a 
antebraţului. Îngustarea din partea posterioară, de sub pisiform, trebuie să fie lină, 
ușor înclinată în jos şi înainte. Trecerea bruscă este inestetică şi se întâlneşte la caii 
cu tendoanele slab dezvoltate și nedetaşate de metacarp. 

Oasele carpiene sunt în număr de şapte, aşezate pe două rânduri. Primul se 
articulează dorsal cu extremitatea distală a radiusului iar prin feţele articulare 
ventrale, cu cel de-al doilea rând de oase carpiene. Aceste două articulații 
(antebrahio-carpiană și medio-carpiană) sunt cele mai mobile din acest complex. 
Articularea rândului II de carpiene cu metacarpul se realizează prin ligamente scurte 
şi puternice, ce permit mişcări mult mai reduse decât acestea. 

Mişcările pe care le execută articulaţia carpiană la cal sunt flexia și extensia, 
plasate într-un singur plan paralel cu planul sagital. Cele de lateralitate sunt foarte 
reduse şi limitate de puternicele ligamente interosoase precum şi de forma 
suprafeţelor articulare. Extensia maximă este reprezentată de un unghi de 180°. În 
această situaţie, axul metacarpului apare în prelungirea axului antebrahial. În poziţie 
patrupedală, cu membrele anterioare verticale, unghiul format de axul antebraţului şi 


al metacarpului poate să depășească 180° numai într-o extensie pasivă forțată legată 


n 

şi de un defect de conformaţie (genunchi șters). Flexia articulației antebrahio-carpo- 
metacarpiene activă izolată, realizată de contracția mușchilor flexori ai metacarpului 
şi ai falangelor este relativ mică (unghiul articular rămâne mare). Când se realizează 
însă concomitent cu flexia activă a antebraţului pe braţ, datorită relaxării complete a 
musculaturii extensoare, apare posibilitatea realizării unei flexii mai pronunţate, care 
poate să atingă 75°. Când animalul se culcă cu membrele anterioare flexate (faţa 
posterioară a metacarpului vine în contact şi se sprijină pe faţa posterioară a 
antebraţului). Când îngenunchiază sau când i se flexează metacarpul cu mâna, 


articulaţia carpiană poate să fie flexată pasiv, valoarea medie a unghiului de flexie 


putând ajunge până la 10°. 





Ecorşeu de cal în cabrare (flexia activă a membrelor anterioare) Posibilitatea de flexie a unghiului 
articular antebrahio-carpian creşte odată cu flexiunea antebraţului datorită relaxării extensorilor. 
l-extensorul digital comun, 2- extensorul digital lateral, 3-extensorul carpo-ulnar, 4-capul lateral al 
tricepsului brahial, 5- capul lung al tricepsului brahial, 6-latissimus dorsi, 7-serratul ventral toracal. 
8-pectoralul ascendent, 9-deltoidul, 10-cleidobrahialul, 1 1-sternomandibularul (după V. Coţofan). 

La caii de viteză, carpul este suplu dar cu reliefuri bine conturate iar la mânji 
este masiv, disproporționat în comparaţie cu diametrul diafizelor. Membrele 
anterioare la cal, suportând cea mai mare parte a greutăţii corporale, îşi dezvoltă o 
serie de formaţiuni tendinoase și aponevrotice, care să faciliteze sprijinul cu cât mai 
puţină cheltuială de energie musculară, realizând aparatul pasiv. Chiar excluzând 
complet orice contracție musculară, membrele sunt în stare să suporte greutatea 
animalului un timp foarte îndelungat, fără să obosească, cu condiţia ca articulațiile şi 
unghiurile dintre oasele lor să fie normale. Un cal sănătos şi cu membrele bine 
conformate nu se culcă decât foarte rar, putând să doarmă şi să se odihnească foarte 
bine timp îndelungat, în poziţie patrupedală. Dacă acesta se culcă des, este un 
indiciu de aplomburi defectuoase. 

Văzut frontal, axul vertical al carpului trebuie să se suprapună exact cu axul 
membrului anterior. Devierea lui într-o parte sau alta constituie defecte grave legate 
de diverse afecţiuni osoase, musculare sau funcţionale prin suprasolicitări mecanice 
ale articulației înainte de dezvoltarea completă a carpienelor şi ligamentelor. Carpul 
deviat medial se apropie de cel din partea opusă iar membrele privite din faţă 
seamănă cu litera X. Devierea în afară, membrele descriind forma literei (), este 
asociată şi cu răsucirea înăuntru a copitelor, provocându-i animalului un mers 
lopătat, cu abducţia pronunțată a picioarelor în timpul azvârlirii înainte. 

Din lateral, aspectul arcat, deviat înaintea liniei de aplomb, conferă articulației 
caracter de semiflexie permanentă. Arcarea se datorează suprasolicitării tendoanelor 
flexorilor. Este des întâlnită la caii întrebuinţaţi la salturile peste obstacole, când 
presiunea enormă exercitată la aterizare duce la retractarea tendoanelor. La mânji, în 
afară de dezvoltarea mai mare a articulației carpiene, aceasta apare şi uşor arcată din 
cauza insuficientei dezvoltări a tendoanelor, care nu permit încă o orientare 


favorabilă a unghiurilor mecanice osoase. 


276 


alt 








Vlad Tiberiu Fundamentele anatomice şi morfologice ale artelor vizuale 


Devierea carpului înapoi, cu ștergerea completă a profilului anterior, este un 


alt defect de conformatie inestetic. întâlnit mai frecvent la caii grei. 





Carp drept, arcat şi şters anterior. (după V. Coţofan) 

Fluierul şi tendonul prezintă ca bază anatomică oasele metacarpiene. și 
respectiv metatarsienele la membrele posterioare. Tendonul se delimitează net 
posterior de fluier prin două şanţuri verticale plasate pe ambele părți laterale ale 
regiunii. Când șanțul ce le desparte este adânc şi uniform, tendonul este paralel cu 
fluierul. Lungimea lor este mai mare la caii de viteză, la care metacarpul este şi mai 
subţire. La mânji, fluierul este proporțional mai lung faţă de restul oaselor. Caii grei 
se caracterizează printr-un fluier mai scurt şi mai gros, având o mai mare rezistenţă. 
Acest caracter conferă animalului o deosebită robusteţe. Metacarpul III (principal) 
corespunde cu metacarpul degetului medius de la om. Este un os lung și drept așezat 
într-o poziţie verticală şi articulat superior cu rândul II de oase carpiene iar distal cu 
prima falangă. Marii sesamoizi sunt două piese osoase, de forma unor piramide 
triunghiulare, cu muchiile rotunjite, plasate în spatele extremității distale a 
metacarpului principal şi a falangei I. Graţie amplasamentului lor, ei măresc mult 


caudal suprafaţa de cooptare a suprafeţei distale a metacarpului. Extremitatea distală 


ta 

a metacarpului principal, împreună cu falanga I şi marii sesamoizi participă la 
formarea articulației buletului. 

Buletul are deci ca bază anatomică articulaţia metacarpo-sesamo-falangiană 
şi formațiunile tendinoase care trec la nivelul acestei regiuni. El are o formă rotunjită 
cu contururi convexe. Trecerea de la fluier la bulet şi de la bulet la chişiţă se face 
printr-o pantă lină. Privite din faţă, contururile laterale ale buletului sunt simetrice 
iar copita trebuie să fie plasată pe axul vertical. Dacă este deviată în afara sau 
înăuntrul liniei de aplomb, apare un defect inestetic şi o deficiență pentru animal 


(copite scâlciate în afară şi respectiv scâlciate înăuntru). 








Datorită poziţiei pe care o ocupă şi datorită solicitărilor mecanice deosebite la 
care este supusă, articulaţia buletului este una din cele mai importante din aparatul 
locomotor al calului, permițând mişcări de flexie şi extensie. Extensia activă a 
articulației poate să fie realizată numai când membrul este ridicat de pe sol, fiind 
combinată întotdeauna şi cu extensia metacarpului. Unghiul de extensie activă este 
mai mic, în acest caz, nedepăşind 195°. Unghiul normal de deschidere al buletului, 
în staţiune patrupedală, este de 220°. Valoarea acestui unghi poate să ajungă însă, în 
anumite cazuri de suprasolicitare, până la 230°. Flexia maximă activă a articulației 


poate să atingă 100° iar ajutată pasiv, mişcarea de flexie poate să atingă 90°. 

Metacarpul principal şi falanga întâi, se articulează între ele în aşa fel încât la mânz 
formează un unghi de 180°- 190° (aproape în linie dreaptă). Odată cu dezvoltarea 
tendoanelor şi ligamentelor și pe măsură ce animalul se antrenează prin mişcările pe 
care le face, unghiul buletului se deschide treptat, ajungând la 220*. Când pârghiile 
osoase formează acest unghi, tendoanele flexorilor funcționează ideal, alunecând 
prin spatele marilor sesamoizi, ca peste un veritabil scripete. Buletul este astfel, un 


important element de amortizare a şocurilor recepționate de membre în aterizare. 











În timpul aterizării. unghiul de extensie pasivă al articulației buletului (membrul toracic drept) este 
mai mare decât unghiul extensiei active (membrul toracic stâng). 


Datorită unghiului obtuz al buletului (220%), greutatea suspensiei este 
repartizată în cea mai mare parte pe formațiunile pasive ale buletului şi tendoanele 
flexorilor. În felul acesta, marii sesamoizi apar ca două puncte de osificare în 
grosimea tendonului flexorului la nivelul intersecţiei forţelor de tracțiune cu cele de 
presiune şi alunecare. Ligamentele sesamoidiene inferioare apar ca fiind continuarea 
directă a tendonului. Forma marilor sesamoizi, rotunjită posterior de tendoanele 


flexorilor falangelor, conferă buletului un aspect specific. 

Animalele care calcă numai pe vârful degetelor, pe unghia falangei III, poartă 
numele de onguligrade. Unele din ele, şi-au redus treptat numărul degetelor, 
dezvoltându-li-se doar unul, anume cel mijlociu (degetul III). Este configuraţia cel 
mai bine adaptată la solicitările factorilor mecanici, ce favorizează la maxim 
utilizarea pârghiilor osoase pentru imprimarea vitezei. Calul, care face parte din 
această grupă, fiind un monodactil, calcă numai pe o unghie transformată în copită. 
Dintre cele trei falange (numărul complet de la un singur deget), cea mai dezvoltată 
în lungime este falanga I, care împrumută forma şi constituie scheletul chişiţei. 
Falanga II este mai scurtă şi are extremitatea distală camuflată de marginea 
superioară a cutiei de corn a copitei. Falanga III are forma unui trunchi de con, 
secționat oblic spre înapoi, cu marginea solară mai largă şi vârful mai şters, 
comparativ cu cea de la membrul posterior, care este mai suplă şi mai ascuţită, cu 
marginea solară mai redusă şi recurbată. 

Chişiţa este îngustarea dintre bulet, la care concură prin extremitatea 
proximală, şi coroană (zonă îngroșată sub forma unui cadru circular plasat la 
marginea superioară a copitei). Ea formează cu fluierul un unghi de 220°. La caii de 
povară şi la mânji, chișițele sunt mai scurte şi mai drepte. Baza anatomică a coroanei 
este articulaţia dintre falanga I şi II. Extensia și flexia copitei se realizează la nivelul 


acestei articulaţii. 

Copita este extremitatea distală a degetului, acoperită de cutia de corn. Ea are 
ca bază anatomică osoasă falanga III şi o parte din falanga II. Cutia de corn are 
forma unui trunchi de con secționat oblic înspre înapoi şi prezintă două părți 
distincte: peretele cutiei și talpa. Linia anterioară a copitei are o înclinaţie normală 
de 45° faţă de sol, iar posterior este aproape verticală. Când înclinația este mai mică 
decât normal, copita se numește boantă şi este asociată cu o chişiță mai oblică și un 
bulet apropiat de sol, formând ceea ce se cheamă călcătura de urs. Talpa cutiei de 
corn este acea parte care ia contact cu solul. Ea apare când copita este ridicată şi are 
formă semicirculară. Pe talpa cutiei de corn şi pe marginea inferioară a peretelui se 
aplică în mod normal potcoava. Caii uşori, crescuţi pe terenuri tari, au copita 
cilindrică, mică şi de obicei neagră. Privind din profil, la partea posterioară a 
buletului, se observă un smoc de peri mai lungi care poartă numele de moțul 
pintenului. La caii de viteză, moţul pintenului este redus. El nu depășește jumătatea 
falangei I. La mânji, copitele sunt înguste şi aproape cilindrice, la cei foarte tineri 
fiind chiar mai largi la coroană şi mai înguste la marginea solară. La caii grei, de 
tracţiune grea, copitele sunt mai conice, cu marginea inferioară evazată iar 
producţiile piloase sunt mult mai dezvoltate. Ele încep de la jumătatea feţei 


posterioare a fluierului și se prelungesc în jos pe faţa posterioară a chişiţei. 


Membrele posterioare (pelvine) se articulează la trunchi prin intermediul 
centurii pelvine, formată din sacrum şi cele trei piese osoase care constituie coxalul: 
iliumul, ischionul şi pubisul. Ele au următoarele mari regiuni: coapsa, grasetul, 
gamba, jaretul, fluierul şi tendonul, buletul, chişița şi copita. Ultimele cinci sunt 
similare cu cele anterioare. Membrele posterioare sunt specializate în primul rând 
pentru propulsia corpului, fiind mai suple şi cu unghiurile mai ascuțite, potrivite 
pentru executarea unor mişcări ample şi eficace, de împingere a corpului înainte. 


Scheletul le favorizează la maxim mecanica, oasele lor având diafiza mai lungă. 

Musculatura superficială a calului 1- sternomandibularul, 2- omohioidianul. 3- cleidotransversul, 
4- cleidomastoidianul. £- cleidobrahialul, 5- seratul ventral cervical, 6- trapezul cervical, 7- 
trapezul toracal, 8- tricepsul brahial, 9-lauissimul, 10-deltoidul, 11- seratul ventral toracal, 12- 
pectoralul ascendent, 13-marele oblic al abdomenului. 14-tensorul fasciei lata, 15- gluteul medial, 
16- semitendinosul, 17- bicepsul femural, 18- gluteul superficial 


Există o corelaţie între gradul de înclinare al crupei şi unghiurile formate de 
celelalte oase ale membrelor posterioare. O crupă oblică este corelată cu o coapsă 
oblică şi o gambă mai înclinată. Solicitările mecanice la care sunt supuse oasele 
membrului pelvin determină o oblicitate accentuată la caii de tracţiune grea, 
concomitent cu reducerea lungimii în favoarea perimetrului. Astfel se va favoriza 


dezvoltarea şi desfăşurarea forței contracției musculare. Acest sistem de pârghii este 

favorabil desfăşurării forței, permiţând o contracție musculară puternică şi prelungită 
pe toată durata efectuării lucrului mecanic. 

Din contră, unghiul femuro-tibial mai deschis şi oblicitatea mai redusă a 
celorlalte oase determină ridicarea taliei animalului şi o alungire a pârghiilor, ambele 
favorabile vitezei. Sub acţiunea forțelor de contracție, unghiurile răspund cu o 
deschidere mai largă şi mişcări mai ample. Masele musculare voluminoase, lungi şi 
puternice, capabile să dezvolte forța necesară aliurilor rapide, sunt învelite la 
exterior de o formaţiune fascială foarte rezistentă, cu rol de contenţie și de a le mări 
eficienţa contracţiei. În timpul propulsiei, rezultată din activitatea complexă a unor 
grupe de muşchi, aceştia îşi modifică inserţia fixă. plasând-o succesiv la un capăt sau 
la altul, după condiţiile mecanice în care sunt solicitaţi să lucreze. În acest caz, 
inserțiile se numesc reversibile. 

Aparatul pasiv al membrelor posterioare este legat filogenetic de ridicarea 
calcaneului de pe sol, specifică onguligradelor. Deosebit de aparatul pasiv al 
membrelor anterioare, specializat pentru sprijin, cel al membrelor posterioare este 
adaptat funcţiei de propulsie şi în mod secundar celei de sprijin. În staţiune 
patrupedală. calul se sprijină în mod continuu pe membrele anterioare ca pe niște 
coloane de susţinere, graţie aparatului lor pasiv specializat pentru aceasta. Membrele 
posterioare însă, deşi sprijină o greutate corporală mai mică, obosesc mai ușor 
datorită lipsei formațiunilor pasive la nivelul articulației coxo-femurale. Animalul 
este obligat să-şi schimbe permanent sprijinul de pe un membru posterior pe altul. 

Coapsa are ca bază anatomică femurul. Muşchii crupei (ai pelvisului) au 
acţiune distală asupra coapsei. Dezvoltarea deosebită la cal a marelui trohanter 
întrece cu mult nivelul capului articular (punctul de sprijin). formând o pârghie ce 
favorizează acțiunea mecanică a gluteilor în aliurile rapide. Prezenţa celui de-al 
treilea trohanter, pe faţa laterală a femurului, demonstrează rolul deosebit al 


gluteului superficial, ca element activ în mișcările de flexie şi extensie ale coapsei. 

Musculatura coapsei, grupată în jurul femurului, este acoperită la exterior, la fel ca şi 
la om, de o formaţiune fibroasă numită fascia lata. Anterior se află rensorul fasciei 
lata şi guadricepsul femural iar posterior sunt trei muşchi care se întind de la spina 
sacrală până la extremitatea proximală a tibiei şi calcaneu: bicepsul femural (extern), 
semitendinosul şi semimembranosul (intern). 

Faţa internă formează platul coapsei, o suprafață întinsă, dată de volumul turtit 
sagital al mușchiului gracilis. Pe faţa medială a femurului se află muşchii interni ai 
coapsei. La om, această grupă, inclusiv gracilisul, este prin excelenţă adductoare. La 
cal însă, datorită poziţiei patrupedale şi a faptului că membrele posterioare sunt 
specializate pentru propulsie, executând mişcări de pendulare în plan sagital, ei vor 
avea un rol mai complex. Împreună cu semitendinosul şi semimembranosul, ei 
contribuie astfel la mişcările de flexie (înainte) şi extensie (înapoi) ale coapsei. 

Faţa externă a coapsei este largă şi convexă, cu suprafaţa rotunjită de puternice 
reliefuri musculare determinate de proeminarea musculaturii extensoare şi flexoare a 
gambei. La limita dintre treimea mijlocie şi cea posterioară, începând din spatele şi 
de deasupra articulației coxo-femurale, se găseşte un şanţ adânc, plasat în dreptul 
spațiului intermuscular dintre biceps şi semitendinos. Specific cailor bătrâni sau 
aflaţi în condiţii proaste de întreţinere (linia de mizerie), acesta este vizibil şi la caii 
bine hrăniţi dar care, datorită antrenamentului intens, le-a dispărut complet stratul de 
grăsime subcutanat care în mod normal îl estompează. La animalele cu masa 
musculară puternic dezvoltată, acest spaţiu intermuscular apare foarte evident în 
timpul activității musculare, ca urmare a măririi diametrului transversal al 
muşchilor. În partea inferioară a coapsei, șanțul se recurbează înainte, urmărind 
interstițiul muscular dintre porțiunea lungă şi porțiunea scurtă a bicepsului femural. 
Privite dinapoi, reliefurile musculare ale feţei externe a coapsei trebuie să proemine 


în dreptul unghiului extern al iliumului iar între feţele interne să nu rămână spaţiu. 








Vlad Tiberiu Fundamentele anatomice şi morfologice ale artelor vizuale 


La cal, fesa este faţa posterioară a coapsei, ele realizând o unitate structurală şi 
bio-mecanică, spre deosebire de om, unde sunt entități morfo-funcționale distincte. 
Proportional, coapsa este egală cu lungimea crupei, distanţa dintre punctul fesei şi 
punctul ilio-cristal (unghiul extern al iliumului). Direcţia coapsei este oblică în Jos şi 
înainte, formând cu orizontala un unghi de 85°, şi cu direcţia mecanică a crupei un 
unghi de 110°. Lungimea coapsei, în medie 40 cm., se măsoară de la articulația 
coxo-femurală la articulaţia femuro-tibio-patelară (grasetul). Marginea posterioară a 
coapsei este marcată superior de proeminenţa tuberozităţii ischiatice numită punctul 
fesei. Inferior, marginea posterioară a fesei prezintă o cavitate numită pliul fesei, 
locul unde se racordează cu gamba. O coapsă lungă, cu o musculatură bine 
dezvoltată, are calități estetice. La unii cai însă, coapsele sunt scurte, oprindu-se 
brusc deasupra gambei. Este o caracteristică întâlnit mai mult la caii de povară. La 
aceştia, marginea posterioară apare strangulată, datorită dezvoltării exagerate în 
volum a musculaturii, formând aşa-numita coapsă retezată. 

În partea anterioară a articulației dintre femur şi tibie, este plasată o piesă 
osoasă scurtă, de formă triunghiulară, care se numește, la fel ca la celelalte specii de 
mamifere şi la om, rotulă sau parelă. Aceasta apare ca un punct de osificare în 
grosimea tendonului distal al quadricepsului femural, la locul de interferenţă al 
forțelor de tracţiune, frecare şi presiune. Datorită dinamicii musculare de mare 
amploare ce caracterizează funcționarea articulației femuro-tibio-patelare la cal, 
rotula este permanent sub acțiune a două tipuri de forțe, unele de întindere şi altele 
de presiune. Legătura dintre tuberozitatea anterioară a tibiei şi marginea inferioară a 
rotulei este realizată de cele trei ligamente ribio-patelare, median, medial şi lateral 
(cel mai puternic), estompând depresiunea dintre femur şi tibie. 

Grasetul este unghiul dintre femur și tibie, având ca bază anatomică 
articulaţia femuro-tibio-rotuliană. Aceasta se realizează între extremitatea distală a 


femurului (cei doi condili). extremitatea proximală a tibiei (cele două suprafețe 

glenoide) şi fața posterioară a rotulei. Faţa anterioară a grasetului prezintă două 
proeminențe suprapuse. Cea superioară, mai mare şi mai rotunjită, se datorează 
quadricepsului femural și feţei anterioare a rotulei. Cea inferioară se datorează buzei 
interne a trohleei femurale. Sub proeminenţa inferioară există o depresiune 
profundă, nivelată de ligamentele tibio-patelare. Ventral, această depresiune se 
termină la nivelul tuberozităţii anterioare a tibiei. În partea sa superioară, grasetul 
este racordat cu abdomenul printr-un pliu cutanat numit pliul grasetului, ce are ca 
bază anatomică inserţia posterioară a pielosului trunchiului. 

Baza anatomică osoasă a gambei o constituie tibia şi fibula (peroneul). La cal, 
spre deosebire de om, cele două oase au o dezvoltare în lungime inegală. Fibula este 
mai scurtă şi foarte subţire, apărând sub forma unui ac de păr. Ea are o extremitate 
superioară mai voluminoasă, articulată la tuberozitatea laterală a tibiei, în timp ce 
extremitatea ei inferioară. mult subțiată, dispare în treimea mijlocie a tibiei. Spaţiul 
interosos tibio-fibular este lipsit de semnificaţiile funcţionale ale celui de la om. 
Extremitatea distală a gambei este lăţită transversal, având de o parte şi alta câte o 
tuberozitate. numite maleola tibială şi maleola fibulară, denumire improprie 
deoarece fibula nu ajunge la extremitatea inferioară a gambei. La cal, gamba este 
prima regiune a membrelor posterioare care se desprinde complet de trunchi. Ea are 
un unghi de înclinaţie invers decât femurul, fiind orientată oblic în jos şi înapoi, 
formând cu femurul un unghi de 145° iar faţă de orizontală un unghi de 60°. 
Lungimea gambei se măsoară din centru articulației grasetului până în mijlocului 
articulației jaretului. La caii mezomorfi. tibia are aproximativ aceeași lungime cu 
femurul şi radiusul, fiind ceva mai lungă la rasele specializate pentru viteză. 

Muşchii gambei, având tendoane foarte lungi. sunt aşezaţi în jurul tibiei într-o 
grupă anterioară şi una posterioară, cu roluri bio-mecanice diferite. Grupa anterioară 
este flexoare a metatarsului şi extensoare a falangelor iar cea posterioară, invers, este 


extensoare a metatarsului şi flexoare a falangelor. In această grupă se află 

superficial, la fel ca şi la om, solearul şi gastrocnemienii medial şi lateral ce 
formează împreună tricepsul sural. Tendonul comun (tendonul lui Achile) al 
gastrocnemienilor (gemenii) şi solearului se inseră distal pe vârful calcaneului. La 
cal, acesta apare ca un cordon fibros bine detaşat şi evident în partea posterioară a 
gambei. El ia parte la constituirea unui complex tendinos foarte puternic, împreună 
cu tendoanele flexorului superficial, bicepsului şi semitendinosului, numit coarda 
jaretului. Făcând parte din aparatul pasiv al membrelor posterioare, ea este net 
delimitată de restul gambei printr-un şanţ adânc, plasat înaintea ei, de o parte şi de 
alta, conferindu-i aspectul unei bride puternic detaşată de gambă. 

Jaretul are ca bază anatomică articulaţia tibio-tarso-metatarsiană. Tarsul este 
alcătuit la cal din 6 oase articulate strâns între ele. În rândul superior, calcaneul şi 
astragalul (talusul) sunt cele mai dezvoltate. Unghiul jaretului, pe care îl formează 
tibia cu metatarsul, variază în jur de 145°. Când acest unghi este mai mare de 
160°, apare ceea ce se numeşte jaret deschis. În mod normal, jaretul este deschis 
când animalul stă într-o poziţie campată. Dacă unghiul este mai mic de 145°, jaretul 
apare flexat, numindu-se închis. El este de obicei asociat cu devierea sa medială, 
formând aşa-numitele coate de vacă. În complexul jaretului, articulaţia tibio- 
astragaliană este singura mobilă, capabilă de mişcări vizibile. Ea permite extensia şi 
flexia într-un singur plan (sagital). La caii de viteză, în timpul flexiei active a 
metatarsului, când membrele posterioare sunt ridicate de pe sol, valoarea unghiului 
poate să scadă la 40° iar în timpul extensiei maxime atinge valori de 170°. Faţa 
anterioară a articulației, numită pliul jaretului, este uşor convexă iar fața ei 
posterioară apare frântă în unghi. În vârful acestui unghi proemină tuberozitatea 
calcaneului, determinând un reper morfologic important, numit punctul jaretului. În 
partea sa superioară se prinde inferior coarda jaretului. Rândul inferior de tarsiene se 
articulează cu extremitatea superioară a metatarselor. Începând de la pliul fesei până 


la tuberozitatea calcaneului, marginea posterioară a gambei, mai subțire inferior, este 

rectilinie sau uşor convexă superior. Porțiunea musculară a gastrocnemienilor este 
puțin aparentă la exterior, fiind acoperită la nivelul pliului fesei de musculatura 
posterioară a coapsei. Ea conturează însă puternic relieful posterior al gambei în 


timpul cabrării şi în extensiile forțate ale metatarsului cu membrele sprijinite pe sol. 








Ecorşeu de cal în cabrare l-gluteul median, 2-gluteul superficial, 3-tensorul fasciei lata, 4- 
bicepsul femural (porţiunea anterioară), 5- bicepsul femural (porţiunea posterioară), 6- 
semimembranosul, 7- inserția posterioară a pielosului trunchiului, 8-extensor pedis longus. 9- 
extensor pedis lateralis, 10-flexor halucis longus, 1 I-solearul, 12-rotula. 13-calcaneul 

Metatarsienele sunt asemănătoare cu metacarpienele, prezentând totuși 
diferenţe legate de formă şi dimensiuni. Unghiul pe care îl formează cu solul este de 
90°. La fel ca la membrele anterioare, calul posedă trei metatarsiene (unul principal 
şi două rudimentare). Metatarsul principal (metatarsul III) este mai alungit şi mai 
cilindric decât metacarpul principal, pe care îl întrece în lungime cu 5-6 cm. 

La fel ca şi la membrele anterioare, cele trei falange se articulează succesiv 
între ele și falanga II şi III sunt închise în interiorul cutiei de corn a copitei. 
Variaţiile de lungime ale falangelor se fac tot în favoarea celor de la membrele 
posterioare, dar cu o diferență mai puţin pronunțată. Sunt mai sensibile la nivelul 
falangelor variațiile de perimetru. Falangele posterioare sunt mai suple, mai fine, 
comparativ cu cele anterioare. Datorită felului cum se realizează inserțiile mobile ale 
musculaturii coapsei şi gambei la cal şi a aparatului pasiv al membrelor posterioare, 


flexia activă a gambei determină flexia pasivă a metatarsului şi a falangelor. 


Tipuri morfologice şi rase de cai 

Artistul plastic care îşi propune să realizeze o lucrare cu temă animalieră, o 
equestră sau orice operă în care sunt reprezentate animale, trebuie în primul rând să 
ştie să-şi aleagă modelele. Tipul morfologic este un etalon corporal conceput prin 
compararea unui număr mare de animale, o imagine de referință pentru cazurile 
particulare. În cadrul unei astfel de categorii constituționale, este importantă 
constatarea coexistenţei anumitor însuşiri şi calităţi estetice legate organic între ele, 
realizând o corelaţie cu sens constant. Analiza detaliilor anatomice, ca elemente 
stilistice cuprinse în ansamblul corpului, căutând unitatea unui tip morfologic, face 
trecerea de la abstracţiunea proporțiilor ideale spre studiul aspectului particular al 
exemplarului ales. Această etapă, mai apropiată intuiţiei artistice a formelor, este 
unul din scopurile morfologiei, prin recunoaşterea unității stilistice sau a absenței de 


stil a înfățișării corporale individuale. Pentru alegerea categoriei constituționale 

convenabile din punct de vedere estetic, artistul plastic trebuie să cunoască tipurile 
morfologice. şi în cadrul lor, caracteristicile principalelor rase de animale. Ele se 
diferenţiază în primul rând prin forma generală şi mai ales prin particularitățile de 
proporționare ale corpului şi părților sale, între ele şi raportate la întreg. După aceste 
criterii, caii se pot încadra în trei mari tipuri morfologice: dolicomorf (înalt), 
mezomorf (echilibrat) şi brevimorf (scund). 

Tipul dolicomorf are în stațiune patrupedală trunchiul şi membrele anterioare şi 
posterioare înscrise din profil într-un dreptunghi alungit pe verticală. Lungimea 
capului, măsurată între două tangente la arcada incisivă şi punctul cefei 
(protuberanţa occipitală externă), intră la un cal dolicomorf de două ori şi trei 
pătrimi în talia la grebăn, chiar dacă şi capul este de cele mai multe ori unul lung. 
Scheletul său este subțire şi fin dar musculatura este fermă şi bine conturată. 
Membrele sunt solide, suple, lungi cu articulaţii bine conturate. Capul face o 
impresie de vioiciune şi energie, fiind mobil, cu reliefurile osoase bine pronunţate. 
Acestui tip de cal îi corespunde o constituţie atletică, aparținând aici rasa pursânge 
englez, specializată exclusiv pentru dezvoltarea vitezei. Printr-un antrenament 
continuu, corpul acestor cai a căpătat un contur general înscris într-un dreptunghi 
înalt, înălțimea la grebăn fiind în medie de 160 de cm., şi un aspect de ogar, cu 
abdomenul foarte suplu şi membrele subţiri. Musculatura lungă şi puternică, 
capabilă de contracţii susținute, imprimă oaselor mişcări ample. Calul pursânge 
englez are capul uscăţiv, mai lung decât cel arab, cu profilul drept sau uşor convex 
în regiunea nasului. Fruntea este mai îngustă, nările mai mici şi urechile mai mari şi 
mai apropiate una de alta decât la calul arab. Lărgimea frunţii măsurată între ochi 
întrece cu mult distanța dintre urechi. Gâtul este lung şi oblic, cu marginile drepte. 
Crupa este mai lungă decât la calul arab (lungimea ei depăşeşte lățimea) şi cu o 
direcţie uşor oblică sau chiar teșită, favorizând astfel dezvoltarea vitezei. Toracele 


este lung și pieptul mai strâmt decât la alte rase dar flancat de umeri foarte puternici. 

Scapula este lungă. oblică la 55°, şi foarte mobilă. La membrele posterioare, gamba 
3 y = 


are tendinţă la verticalitate, jaretul are unghiul deschis, fluierul este subțire şi lung și 


copitele mici. Tipul dolicomorf - calul pursânge englez (după V.Coţofan) 
: | PT A 


n d a 

















Un cal mezomorf, bine conformat, privit din profil, poate să fie înscris într-un pătrat cu laturile 
verticale tangente la unghiul umărului și punctul fesei, orizontala inferioară pe sol iar cea 
superioară tangentă la vârful grebānului. Lungimea capului intră în talia măsurată la vârful 
grebănului de două ori şi jumătate. (după Colson) 

Calul mezomorf este exemplul de cal ideal proporţionat, armonios, elegant şi 
în egală măsură viguros. Aparţin acestui tip rasele arabă, spaniolă şi lipizzană. 

Calul arab are o constituţie fină şi un temperament vioi, care se asociază cu 
blândeţea, dar şi o mare soliditate fizică şi rezistență la foame, sete şi oboseală. 
Corpul său, conturat de linii drepte şi proeminențe osoase evidente, are înălțimea la 
grebăn de aproximativ 146 cm. Capul este uşor, scurt şi bine proporţionat, cu 
reliefuri osoase pronunţate. Fruntea este largă cu orbitele proeminente, îndepărtate şi 
uscate iar ochii mari, lucitori şi foarte vioi. Urechile sunt mici, mobile şi îndepărtate 
mult una de alta. Profilul capului este concav sau mai rar drept. Niciodată calul arab 
nu are profilul berbecat sau acvilin. Marginea superioară a gâtului, uşor încordată, se 
continuă înapoi cu un grebăn înalt și puternic, care se pierde treptat spre spinare. 
Linia spinării apare din profil dreaptă şi scurtă, continuându-se direct cu şalele 
scurte, formate uneori doar din cinci vertebre lombare. Crupa este orizontală şi 


pătrată (lungimea este egală cu lățimea), cu spina sacrală uşor proeminentă. 





e me 


Calul arab (după V.Coţofan) 








Vlad Tiberiu Fundamentele anatomice şi morfologice ale artelor vizuale 


Pentru a observa la un cal arab particularităţile cele mai valoroase din punct de 
vedere estetic, trebuie să-l urmărim în mişcare o perioadă de timp mai lungă. 
Caracterizat printr-o rezistență mare şi o respiraţie bună, el are în timpul mersului 
nările întotdeauna larg deschise, cu aripile externe subţiri, mobile şi tremurătoare. 
Galopul este aliura sa preferată. Membrele anterioare, fiind în extensie maximă, 
înainte de a atinge pământul se întind foarte mult înainte iar mişcările sunt ritmice, 
elastice şi atât de uşoare încât pare că dansează. 

Rasa spaniolă, obţinută în perioada maură a peninsulei prin încrucişarea 
armăsarilor berberi şi arabi cu iepe iberice. Pentru rezistența, frumuseţea şi 
inteligenţa sa a fost considerată una dintre cele mai reuşite rase. Ea se caracterizează 
printr-o dezvoltare corporală mai mare decât rasa arabă, schelet gros şi puternic, 
acoperit de o musculatură mai dezvoltată. Capul este mare, cu profil drept sau 
convex. Gâtul este musculos şi mai scurt, cu marginea superioară convexă. 


Unghiurile dintre axele osoase sunt mai închise decât la rasa arabă. 





Calul spaniol 

Rasa lipizzană se caracterizează printr-o dezvoltare corporală intermediară, 
comparativ cu masivii cai spanioli din care provine. Este o rasă veche ale cărei baze 
au fost puse încă din anul 1580 în timpul imperiului habsburgic odată cu înfiinţarea 
hergheliei Lipizza, în peninsula Istria de pe teritoriul actual al Croaţiei. Sunt cai mai 
uşori decât spaniolii, înălțimea standard a unui armăsar la vârsta de 6 ani fiind 
aproximativ de 156 cm. Capul este uscăţiv, cu profil uşor berbecat sau drept, urechi 
îndepărtate, ochi mari, limpezi şi vioi. Gâtul este puternic, cu marginea superioară 
convexă, frecvent în formă de gâr de lebădă. Pieptul este musculos şi larg iar 
marginea inferioară a abdomenului, uşor convexă. Grebănul este puţin proeminent, 
spinarea lungă şi şalele scurte și rezistente. Crupa este pătrată şi uşor oblică. Umerii 
sunt proeminenţi iar membrele viguroase au articulații cu aspect suplu. Conformaţia 
exterioară a calului lipizzan îl recomandă în mod deosebit pentru sculpturile equestre 


iar mersul său energic şi înalt, cu ridicarea vioaie a carpului, îl face să fie, alături de 


cel spaniol. apt pentru călăria de înaltă şcoală şi paradă. 





Tipul brevimorf are membrele scurte şi groase. În staţiune patrupedală, sagital 
trunchiul lui se încadrează împreună cu membrele într-un dreptunghi alungit 


orizontal. Aici se încadrează caii de tracțiune grea şi cei de povară. 

Calul de samar este capabil să poarte în afară de călăreț şi diferite greutăţi, mai 
ales în regiunile cu drumuri accidentate, inaccesibile mijloacelor de transport 
mecanizate. El se caracterizează prin dezvoltare corporală scundă, trunchi lung, 
piept musculos, membre scurte şi foarte puternice. La noi, calul de samar cel mai 
cunoscut este huțulul (poneiul hucul), caracterizat printr-o mare rezistență, capabil să 


care poveri mari pe pante şi drumuri desfundate, cu un mers sigur şi sprinten. 





Calul huţul (după V.Coţofan) 


Calul de tracțiune grea, încadrat de asemenea în tipul morfologic brevimorf, 
se caracterizează printr-o dezvoltare corporală masivă şi mișcări domoale. 
Constituţia sa este robustă, scheletul gros şi musculatura enormă. Capul este mare, 


lune și grosolan cu proeminențe osoase şterse şi profil convex. Urechile sunt mari şi 
2% e 5 y y 


puțin mobile. Ochii şterşi şi buzele groase îi sugerează un temperament limfatic. 

Gâtul este scurt dar foarte musculos şi are un depozit de grăsime dorsal, care-i 
conferă marginii sale superioare un profil convex (gât rotat). Trunchiul este greoi, 
lung şi larg, cu mase musculare proeminente, spinarea şi şalele fiind de obicei duble 
şi uşor concave din profil. Crupa, datorită dezvoltării deosebite a musculaturii 
propulsoare, este dublă, largă şi oblică. Pieptul este foarte larg, încadrat de umeri 
masivi şi puternici. Membrele groase şi scurte au oasele și articulațiile voluminoase. 
Deasupra pliului fesei, proemină sub forma unui relief convex extremitatea distală a 
semitendinosului şi porțiunea posterioară a bicepsului femural. Calul de tracţiune 
grea este capabil să dezvolte o forță mecanică utilă mare, mai ales în mersul la pas. 
Coada şi coama sa sunt foarte dezvoltate iar părul care formează moţul pintenului 


porneşte superior din treimea mijlocie a fluierului şi inferior atinge solul. 











Calul de tracţiune grea (după V.Coţofan) 

Gâtul este scurt dar foarte musculos şi are un depozit de grăsime dorsal, care-i 


conferă marginii sale superioare un profil convex (gât rotat). Trunchiul este greoi, 


lung şi larg, cu mase musculare proeminente, spinarea şi şalele fiind de obicei duble 
şi uşor concave din profil. Crupa, datorită dezvoltării deosebite a musculaturii 
propulsoare, este dublă, largă şi oblică. Pieptul este foarte larg, încadrat de umeri 
masivi şi puternici. Membrele groase şi scurte au oasele şi articulațiile voluminoase. 
Deasupra pliului fesei, proemină sub forma unui relief convex extremitatea distală a 
semitendinosului şi porţiunea posterioară a bicepsului femural. Calul de tracţiune 
grea este capabil să dezvolte o forță mecanică utilă mare, mai ales în mersul la pas. 
Coada şi coama sa sunt foarte dezvoltate iar părul care formează moţul pintenului 


porneşte superior din treimea mijlocie a fluierului şi inferior atinge solul. 

Calul de tracţiune grea (după V.Coţofan) 

Proporţiile dintre dimensiunile diferitelor segmente corporale, sau ale acestora 
cu întregul, scot în evidență caracterul unitar al construcției ansamblului. Raporturile 
determinate, prin care părțile componente sunt legate, exprimă continuitatea lor 
vizuală. Ele sunt mijloace prin care ne putem apropia de înţelegerea armoniei 


morfologice ideale a viului în mod general, deoarece ele ne dau doar date medii. 

Principalele măsuri utilizate pentru determinarea proporţiilor la cal: 1- înălțimea la grebăn (talia) 
2- înălțimea la crupă, 3- lungimea corpului, 4- profunzimea toracelui, 5- adâncimea toracelui, 
6-diametrul bicostal al toracelui, 7- vidul substernal, 8-lungimea crupei. 9- diametrul biiliac, 

10- diametrul coxo-femural, 11- diametrul fluierului (metacarpianul), 12- diametrul fluierului 
(metatarsianul), 13,15-diametrul buletului. 14-diametrul carpului la nivelul procesului stiloidian al 
radiusului. 16- diametrul jaretului la nivelul maleolei tibiale, 17- diametrul bihumeral (lăţimea 
pieptului). 18- lăţimea frunţii măsurată între arcadele zigomatice, 19- lungimea capului, 
20-lungimea scapulei, 21- lungimea gâtului, 22-lungimea tibiei, 23- lungimea antebraţului, 


24- lungimea piciorului măsurată de la sol la tuberozitatea calcaneului 

Încă din secolul al XIV-lea, anatomistul arab Abu-Bekr, prevede studiul 
proporțiilor calului în concordanță cu însușirile dinamice şi calitățile sale estetice. În 
Renaştere, Leonardo da Vinci utilizează lungimea capului ca unitate de măsură în 
studiul proporţiilor. Acelaşi modul este folosit apoi în sec. XVIII de Claude 
Bourgelat (1712-1779) pentru a stabili raporturile dimensionale dintre regiunile 
corpului. Acesta arată că un cal mezomorf bine proporționat are talia la grebăn de 
două ori şi jumătate cât lungimea capului. Acest sistem constituie o sursă de 
inspiraţie pentru cercetările ulterioare efectuate de colonelul Dehousset. Rezultatele 
obținute de acest cercetător nu diferă prea mult de cele ale lui Bourgelat. Un cap de 
cal bine proporţionat trebuie să fie de trei ori mai lung decât lățimea măsurată la 


unghiurile interne ale ochilor sau de două ori distanţa de la frunte la ganaşe. 

















După Bourgelat, lungimea capului (de la protuberanța occipitală externă la arcada incisivă) este 
egală cu lungimea gâtului (de la protuberanța occipitală externă la vârful grebănului), înălțimea 
(HG) şi lărgimea (MN) a trunchiului precum şi distanța (AE) de la vârful grebănului la olecran. 

Lungimea unui cap bine proporţionat, măsurată între două tangente la arcada 
incisivă şi punctul cefei (protuberanţa occipitală externă), este de trei ori distanța 
dintre unghiurile interne ale ochilor. Ea este egală cu următoarele măsuri ale 
corpului de cal mezomort: 

e lungimea gâtului de la aripa atlasului la bază (unghiul cervical al scapulei); 

e lungimea corpului de la unghiul toracal al scapulei la unghiul șoldului; 

e înălțimea corpului de la procesele spinoase ale vertebrelor toracale T11 şi 
T12, la punctul cel mai decliv al abdomenului. 

e distanța de la pământ la vârful calcaneului. 

e distanța de la vârful calcaneului la pliul grasetului. 


e distanţa de la stern la mijlocul metacarpului (fluier). 





Din profil, lungimea capului este de două ori distanţa ridicată perpendicular pe 
linia frunţii, de la marginea inferioară a ramurii recurbate a mandibulei prin unghiul 


intern al ochiului. 

Jumătate din lungimea capului este egală cu : 
e lăţimea gâtului de la nivelul ganașelor, 
e distanţa măsurată de sub genunchi la coroană, 
e lungimea metatarsului principal, 


lungimea humerusului (la caii de tracţiune această lungime este mai mare). 

Utilizarea lungimii capului, sau 1⁄2 din ea, ca etalon în proporțiile corporale 
trebuie făcută însă cu rezervă şi atenţie, întrucât ea poate varia chiar la aceeaşi rasă 
de cai. Modelul ales de artist trebuie studiat şi prin măsurători directe, folosind 
punctele de reper scheletice. Variaţiile peste sau sub medie reprezintă tocmai 
particularităţile estetice individuale care trebuie să corespundă scopului artistic 
propus. Caracterul modelului, interpretat just şi folosit adecvat, constituie nota 
personală, originală şi expresivă a lucrărilor de artă. Cu timpul s-au impus și alte 
măsuri ca modul în stabilirea proporțiilor. 

Vidul substernal (distanţa de la sol la stern) este egal cu: 

e distanţa de la sol la baza corzii jaretului (pliul fesei). 

e distanța de la vârful calcaneului, la baza cozii. 

e distanța de la olecran la rotulă. 


e distanța de la ceafă la vârful grebănului. 

Lungimea tibiei, măsurată de la maleola ei externă la patelă, este egală cu 
lungimea femurului şi a radiusului şi egală cu: 

e distanţa de la nivelul carpului la coroana copitei, 

e distanța de la unghiul şoldului la articulația coxo-femurală, 

e distanţa de la mijlocul jaretului la mijlocul buletului, 


e distanța de la unghiul intern al ochiului la comisura posterioară a buzelor, 


e distanţa de la ceafă la ganaşe. 








Comparaţia proporțiilor omului şi ale calului este uşor de făcut pentru artistul 
cunoscător al anatomiei artistice umane şi animaliere. După Dehousset, aşezând un 


om cu o înălțime medie de 1,75 m. lângă un cal cu talia de 1,6 m., vom constata că 

înălțimea genunchiului omului este egală cu cea a „genunchiului” calului (carpul). 
Din profil, la un cal ale cărui proporţii permit înscrierea sa într-un pătrat, diagonala 
acestuia va tăia linia de contur a abdomenului într-un punct. Verticala ridicată prin 
acest punct va trece prin mijlocul torsului călăreţului, epistern şi vertex. Înălțimea 


călărețului măsurată de la şea la vertex este egală cu vidul substernal. 


Ay 


E 


La un cal mezomorf, diagonala pătratului ce încadrează corpul acestuia va tăia linia de contur a 
abdomenului în punctul A. Verticala ridicată prin acest punct va trace prin mijlocul torsului 
călărețului, stern, şi vârful capului. Înălțimea călăreţului măsurată de la şea la vertex este egală cu 
înălțimea vidului substernal.(după Dehousset) 


În afară de aceste relaţii dimensionale de lungimi şi lățimi corporale ale 
calului, o mare importanţă o are cunoaşterea direcțiilor de înclinare a axelor osoase 
concordante cu forta și viteza sa. Intuitiv, se remarcă la un cal frumos conformat o 
similitudine a unghiurilor şi un paralelism al direcțiilor osoase înclinate în același 
sens, la aproximativ 55° față de orizontală: capul este paralel cu axul scapulei și al 


femurului iar humerusul este paralel cu tibia. 

Atitudinile sunt poziţiile normale, luate spontan de cal în timpul repausului, 
posturi caracteristice speciei. În repaus, capul poate să fie coborât şi trist iar calul 
poate să se sprijine pe toate cele patru membre în mod egal, în stațiune patrupedală, 
sau poate să se culce, ceea ce se numeşte decubit. Atunci el își micşorează baza de 
susținere, adunându-şi membrele sub el, flexează jaretele şi carpul („.genunchii”) şi 
apropie lent şi progresiv trunchiul de sol, până ce îl atinge. Urmează apoi extensia 
gâtului şi capului şi ducerea înainte a unui membru anterior. Ridicarea de la sol se 
face printr-o succesiune de operaţiuni inverse culcatului. Capul şi gâtul sunt ridicate 
pentru a degreva membrele anterioare şi a le întinde. Membrul anterior, angajat sub 
corp, printr-un efort de extensie, ridică întreaga parte anterioară şi plasează animalul 
în poziţia câinelui şezând. Din această poziţie, calul se ridică în picioare prin 
extensia ulterioară a membrelor posterioare. 

Mecanismul stațiunii patrupedale se bazează pe acțiunea de contracție tonică a 
mușchilor membrelor şi formațiunilor tendinoase și aponevrotice ale aparatului lor 
pasiv, care se opune închiderii unghiurilor. Acestea menţin articulațiile în poziţie 
normală de deschidere, descompun şi anuleaza forța de presiune a greutăţii corporale 
şi contrapresiunea solului. Aparatul pasiv, foarte dezvoltat la cal, transformă 
membrele anterioare, în timpul sprijinului, în veritabile coloane, mult duse înainte 
sau aduse sub el. Această atitudine este oarecum o stațiune forțată și este păstrată de 
cal în mod spontan un timp scurt. În mod normal, el utilizează stațiunea liberă. 
Aceasta se caracterizează prin sprijinul doar pe trei membre, cel de-al patrulea 
(întotdeauna un membru posterior) fiind în semiflexiune, sprijinindu-se pe sol doar 
prin pensă. Această atitudine este păstrată până la obosirea membrului posterior 


opus când animalul îşi va schimba sprijinul. 

Ecorşeul unui cal de rasă în stațiune patrupedală (după V. Coţofan) 

Atitudinea campată scoate în evidență frumoasele calităţi dinamice ale calului. 
În această poziţie, membrele măresc suprafața de sprijin, îndepărtându-se de 
proiecția pe sol a centrului de greutate. Linia superioară a coloanei vertebrale devine 
uşor concavă. Această atitudine scoate în evidență oblicitatea scapulei, 
orizontalitatea crupei, forța regiunii şalelor. Ea dă un aspect deosebit calului, scoțând 
în valoare masele musculare ale membrelor posterioare, îndeosebi ale coapsei şi 
gambei. Din aceste motive, această atitudine este deseori folosită de artişti în 
sculpturile monumentale equestre. 

Atitudinea culcată la animalele sănătoase este destul de rară la cal. Decubitul 
nu presupune neapărat somnul, deoarece el este bine făcut de cal şi în staţiune liberă. 
În timpul nopții, animalele sănătoase se culcă pentru perioade scurte de timp, în 
decubit sterno-costo-abdominal. Un decubit prelungit indică un animal bolnav. De 
cele mai multe ori, în acest caz, decubitul este lateral complet, cu picioarele întinse, 
cu capul şi gâtul pe pământ. Această atitudine este însă normală la mânji, care o 


utilizează frecvent în condiţii de libertate. 

Aliurile executate de cal pot să fie naturale sau artificiale. Prin aliuri naturale 
se înțeleg mișcările executate din instinct şi proprie iniţiativă, fără dresaj. Ele sunt 
specifice mai ales cailor care au crescut în libertate (calul Przewalski din Asia). În 
mod spontan, calul se deplasează utilizând liber pasul, trapul, galopul şi mersul 
înapoi. Aliurile artificiale apar la caii dresați pentru călărie sau scopuri speciale: 
mersul în manej, buestrul, pasul ridicat, pasul zburător, galopul şi trapul de curse. 

Pasul (aliura simplă) este forma naturală de mers. Se caracterizează prin aceea 
că animalul nu părăseşte niciodată contactul cu pământul, fiind susținut succesiv de 
una, două sau trei membre. Bipedul anterior şi cel posterior execută, luaţi separat, 
paşi asemănători cu ai omului, cu specificarea că cei doi ipotetici oameni nu merg 
cadenţat: cel din spate ajunge pe cel din faţă în aşa fel că în momentul sprijinului pe 


bipedul anterior, un membru posterior este în suspensie verticală. 





lapă pur sânge englez liberă la pas. (după I. Bonheur) 

Buestrul este un pas foarte rar la cal, la care se obține printr-un dresaj special 
dar este natural la girafe şi cămile. Se poate reprezenta uşor imaginând doi oameni 


care merg unul în spatele celuilalt în pas cadențţat, păstrând distanţa dintre ei. 





Eadweard Muybridge (chronofotografie) 
Cămilă în aliură naturală (buestru) şi alergare în pas zburător. 


Trapul este aliura în care succesiunea membrelor este aceeaşi ca şi la pas însă 
într-un ritm mult mai rapid, susţinut şi viguros. În urma propulsării puternice a 
corpului înainte se vor ridica concomitent două membre în diagonală. În timpul cât 
ele sunt în suspensie și sunt deplasate înspre înainte, le urmează celelalte două 
membre. În acest fel, animalul va fi complet suspendat în aer pentru un moment. În 
continuare, urmează luarea contactului cu solul a membrelor în diagonală. Când 
mişcarea este continuă, două membre diagonale părăsesc din nou solul, pe când 
congenerele lor vor lua contact cu acesta. 

Pasul zburător se aseamănă cu trapul însă este o alergare executată în buestru. 
Se ridică concomitent membrele din aceeaşi parte şi se aud la fel ca la trap numai 


două bătăi ale copitelor. 

Eadweard Muybrdge (chronofotografie) La trap, în urma propulsării puternice a corpului înainte se 
vor ridica concomitent două membre în diagonală. 


Galopul este aliura cea mai rapidă a calului. Poate să fie comparat cu o 
succesiune de sărituri înlănțuite executate extrem de rapid. Prin extensia puternică a 
membrelor posterioare, corpul animalului este azvârlit înainte peste un membru 
anterior care rămâne în sprijin, jucând rolul unei prăjini utilizate de atleți. Membrul 
anterior, care rămâne în sprijin, execută o extensie forțată accentuând viteza 
trunchiului. Membrele posterioare sunt flexate şi aduse spre înainte. Greutatea 
corporală este preluată de membrul posterior care a părăsit primul solul, urmat de un 
membru anterior de aceeași parte şi imediat posteriorul care a părăsit ultimul solul. 
În această fază sprijinul este tripedal. În continuare, membrul posterior propulsor 
părăseşte solul urmat de membrul anterior în diagonală. Astfel trunchiul azvârlit, se 
sprijină numai pe un membru anterior în extensie, care, continuând propulsia 
corpului înainte, mărește viteza. Membrul anterior pe care se execută sprijinul este 


imediat ridicat de pe sol, desprinzându-se rapid. 

Eadweard Muybridge, chronofotografie. Cal și călăreț în galop. 


Galopul foarte rapid determină o succesiune imperceptibilă a fazelor, ce dă 
impresia că ambele membre anterioare alternează cu ambele posterioare, ce intervin 
simultan în propulsie. Pentru o mai bună respiraţie, gâtul şi capul sunt întinse la 
maxim iar corpul, care realmente pentru un moment nu atinge solul, pare că pluteşte 


liber în aer mai aproape de acesta. 





Louvre. Jean Louis André Théodore Géricault. Derby la Epson. Membrele posterioare, descărcate 
de sarcină, îşi vor îndeplini rolul de excelente propulsoare. 

Tracţiunea este mişcarea în care coloana vertebrală devine o tijă rigidă. 
Membrele posterioare sunt puternic fixate în sol. Prin extensia puternică a acestora 
se va împinge trunchiul înainte, peste membrele anterioare orientate oblic, înapoi şi 
în jos. Corpul, găsindu-se cu pieptul sprijinit în ham, participa cu greutatea lui la 
deplasarea poverii. În timpul tracţiunii, se observă faptul că animalul ridică doar câte 
un singur membru, pe care îl deplasează înainte. Succesiunea deplasării membrelor 
este şi de data aceasta în diagonală. În tracțiune deci, calul va avea întotdeauna trei 


membre în sprijin pe sol. 





Eadweard Muybridge, chronofotografie. Cal de tracţiune solicitat de o greutate mare. 


Cabrarea este frecventă la caii de călărie şi este reprezentată de ridicarea şi 
sprijinirea animalului pe cele două membre posterioare. Această poziţie nu poate fi 
păstrată decât un timp scurt, datorită suprafeţei mici a bazei de susţinere. Caii 
execută cabrarea în situaţii extrem de diferite, uneori cu bucurie, alteori cu 


nervozitate, încercând să scape de constrângere sau de durere. 

În prima fază a cabrării, animalul îşi flexează membrele posterioare angajându- 
le sub el. Membrele anterioare sunt uşor flexate din cot şi „genunchi” (carp). 
Urmează ridicarea rapidă a capului şi gâtului şi extensia puternică a membrelor 
anterioare cu ridicarea lor de pe sol. În acest moment, musculatura extensoare a 
coloanei vertebrale se contractă puternic, împreună cu musculatura cabratoare a 
crupei şi coapsei. Imediat după ridicarea animalului pe membrele posterioare 
urmează coborârea rapidă a capului şi gâtului pentru a evita răsturnarea pe spate. 


Membrele anterioare sunt azvârlite înainte şi lateral pentru menţinerea echilibrului. 





Cal în cabrare (după I. Bonheur) 

Se poate obține o cabrare prelungită prin dresaj. Aceasta este menţinută de 
animal prin lărgirea suprafeței de sprijin. realizată prin flexarea puternică a jaretelor 
şi îndepărtarea membrelor posterioare. Extensia gâtului, urmată de flexiunea 
capului, însoţită şi de o flexiune exagerată a „genunchilor” are rolul de a aduce 
centrul de greutate în interiorul suprafeţei de sprijin. În cabrare, articulaţia cea mai 


solicitată este cea a jaretului. 

Săriturile sunt aliuri în care partea anterioară a corpului este ridicată de pe sol 
prin extensia membrelor anterioare şi a musculaturii extensoare a coloanei 
vertebrale. În acest moment, centrul de greutate este mult deplasat înapoi, membrele 
posterioare flexându-se uşor. Urmează o extensie bruscă a membrelor posterioare, cu 
proiectarea înainte a trunchiului, urmată de părăsirea solului. Corpul animalului 
descrie o traiectorie curbă prin aer, trecând peste obstacol. El aterizează cu 
membrele anterioare în extensie şi apoi imediat pe cele posterioare, plasate sub corp, 


foarte aproape. În săritura numită capriolă, corpul este azvârlit în aer în acelaşi timp 


cu toate cele patru membre. 





Mama eminent ee e mp á i. Et | 


Eadweard Muybridge, chronofotografie. Cal şi călăreț în săritură. 


Mersul înapoi începe prin ridicarea gâtului şi capului şi extensia unui membru 
anterior. Aceste mişcări au ca scop deplasarea centrului de greutate înspre membrele 
posterioare. În continuare, calul ridică și pendulează înapoi un membru posterior 
care a fost degrevat de greutate prin înclinarea crupei în partea opusă. Numai după 
ce membrul posterior a atins solul va fi ridicat şi dus înapoi şi celălalt membru. 

Opririle sunt clar vizibile când animalul îşi încetează deplasarea şi trebuie să-şi 
neutralizeze treptat energia înmagazinată, reducându-şi viteza până la imobilitate. 


Calul își angajează sub el membrele posterioare, deplasând astfel centrul de greutate 

mult înapoi, şi îşi proiectează înainte membrele anterioare pe care le fixează bine în 
sol. Face apoi extensia puternică a gâtului şi a capului. Oprirea pe membrele 
posterioare se realizează prin angajarea acestora sub el prin arcuirea corpului. 
Spinarea devine convexă şi gâtul vertical. Când oprirea se execută pe membrele 
anterioare, predomină acţiunea muşchilor abdominali (flexori ai coloanei vertebrale), 
care vor flexa mult regiunea şalelor. Membrele anterioare sunt mult împinse înainte 
şi fixate pe sol, cu musculatura extensoare puternic contractată. În oprirea foarte 
bruscă, membrele anterioare se pot ridica de pe sol, gâtul şi capul fiind coborâte 


pentru a mări eficacitatea. 





In opririle bruște, calul își angajează sub el membrele posterioare, deplasând centrul de greutate 
mult înapoi şi proiectează înainte membrele anterioare pe care le fixează în sol (după Gayrard). 

Alt animal care apare adesea în artă, atât în desen şi pictură dar mai ales în 
sculptură, este leul. Reprezentările acestuia au o vechime remarcabilă. De la primele 
capete de felină descoperite recent în grota Chauvet (paleolitic, 35000 î. Ch.), ele 
parcurg neoliticul şi epoca bronzului şi cunosc o spectaculară înflorire în arta 
Egiptului şi a Mesopotamiei. În perioada modernă se remarcă sculptorul animalier 


Antoine Barye, autor al unei impresionante opere în care felina ocupă un loc central. 





Leul tânăr şi leoaica au particularități constructive în mare parte comune tuturor felinelor mari. 


314 








Vlad Tiberiu Fundamentele anatomice şi morfologice ale artelor vizuale 





Ce í Pe Py 


% 


Po act 

T ZIAR Se 
Fa 4 > 
DI e pi e at A 












Ă 
f 
i i 
Lp 
o į 
X 
7 € 
{ SAE 
VIN Q 
S 
; S7 
9 p a 
i 








uale 


Fundamentele anatomice şi morfologice ale artelor vi 


Vlad Tiberiu 








Tiberiu Fundamentele anatomice şi morfologice ale artelor vizuale 

















Vlad Tiberiu Fundamentele anatomice şi morfologice ale artelor vizuale 





319 































U3 


Vlad Tiberiu Fundamentele anatomice şi morfologice ale artelor vizuale 


BIBLIOGRAFIE 


Barone R., Anatomie Comparee des Mamiferes Domestiques, Ecole nationale Veterinaire., 
Lyon, 1996; 

Blanc, Charles, Grammaire des arts du dessin. 1970; 

Condurache, Vasile, Curs de anatomie artistică, 1973; 

Coţofan V.. Anatomia animalelor domestice. Vol. I. Editura “Orizonturi Universitare”. 
Timişoara, 1999; 

Coţofan V., Anatomia animalelor domestice, vol.3, Editura “Orizonturi Universitare”. 
Timişoara, 2000; 

Coţofan V., Anatomia topografică a animalelor domestice, Inst. Agronomic Iaşi, C.M. 1975: 
Drâmba O, Istoria culturii şi civilizaţiei, Editura Științifică şi enciclopedică, Bucureşti 1984; 
Ghiţescu Gh., Construcţia corpului, Editura ATELIER. Galaţi. 2000 


Ghiţescu Gh., Formele corpului în repaus şi mişcare, Editura ATELIER, Galaţi, 2000 


„ Ghiţescu Gh.. Stilurile corporale şi expresia, Editura ATELIER. Galaţi, 2000 

. Ghiţescu Gh, Antropoiagie artistică. Bucureşti. ALLFA. 2001 

„ Grigorescu. Dan, Brâncuşi şi secolul său. 1993; 

- Koch T., Lehrbuch der Veterinar Anatomie, Band, I, II, III. Veb. G. Fischer Verlag, Jena, 1960 


- Manolescu N., Diculescu I., Coţofan V., Histologia comparată în scanning (SEM), Ed. Ceres 


Bucureşti, 1982 


. Nomina Anatomica Veterinaria, KVAN, Viena. 1994 


„Nickel R., Schummer A., Seiferle E., Lehrbuch der Anatomie der Haustiere, Band 1. Verlang 


Paul Parez, Berlin. Hamburg, 1992 


. Papilian, Victor, Anatomia omului, 2002; 


. Paştea E., Coţofan V., Nicolescu V., Chiţescu St., Radu C., Miclea M.. Popovici I., Cornilă N., 


Palicica R., Anatomia comparată a animalelor domestice, Ed. Did. şi Ped. București, 1985 





na 


— 





Vlad Tiberiu Fundamentele anatomice şi morfologice ale artelor vizuale 









































CUPRINS 

Calități estetice, calități artistice... anna eiraiănaceza se cena venea an aa seste aa ON tb ca lot l 
Anatomia şi morfologia: domeniul fundamental de studiu, definiții şi discipline corelate..............- 3 
Aparatul locomotor, termeni generali de orientare... neam nenea 9 
A A na EAEE ERINE 2 a tt a a TE ta tii Pa ani pd aaa Na eee tea 12 
Aiticulaţiil€....... soim ataman pane ceai ne ta EPRE SAANA TNEB REO PES IRET ENA TAS eesintenăe tata TPAS EALER TIETE 15 
Muşchii......... cana pia ascita 0070 Lea 0 ca 90 Mt atol oare de ete 19 
BCOTSENl cec sie zarit niei le EI DA EEE i a at a 26 
NAOTA III RDI ERE RR AERIENI ARICI PR te E RAS fe Sa o are act 33 
Viscero-craniul....... Na E PCIE o e E E E AE EE ANE 30 al N A Vi oda let d 
Muschi Capului: aniis oaie 0 OEA 0 E d A NE ES y, 
Morfologia capului.......s.sesesersseseronesroerserisssnesrvasssesenonevesererserenorereseserrnsarerrsesrenssnrereret E EEE 45 
Mimica 

Coloana vertebrală 


Scheletul toracelui... cancere ceeace aclamat 4 
Scheletul umărului.........c cea oneooeneenoeaeaneeeereeaereeeese sani .78 
Scheletul pelvisului........... valea oi AP Zoia 
Scheletul şi articulațiile membrelor super 
Scheletul şi articulațiile membrelor inferioare 
Muşchii laterali şi anteriori ai gâtului. 
Muşchii spatelui și cefei... 
Muşchii toracelui 
Muşchii abdomenului... neneneeeene nana canon nannneanenenaeaenannenenaenanaatenenaanananeenaenana ana a nanaana nene 
Mușchii postero-laterali ai pelvisului..... nenea ere enenenenen nenea nenenenanenanenenanna nene nenea nenenenonenenenea 
Muşchii UMArUlül...sseosssuieorerorsevesrecsessrrreeposerasaeneeneessoronovrssisosdapsonsdsan Snero saist Eua as 
Muşchii membrelor superioare........ ceeace eee caen anna nanenenatnaane ue ci e EE NARE 
Muschii membrelor inferioare... nenea eenenecene eee ae nonanenaenneea en enasonaaanaa enaenaenaennaneare 
Echilibrul şi principalele stațiuni „men nnneeenenaneeneneenaneenanoeneenene aan enma nana E RIL Rea Rl 
Mişcarea şi ritmul (ex. Discobolul)... eee Dei EE CESE RUDI te ART 50 Ci 
Proportii, simetrie și puncte de reper morfologice 
Canonul antropologilor Schmidt şi Frisch... nenea nenea nenea enma nana ana ennenene 
Tipuri morfologice şi de modelaj exterior 
Morfologia vârstelor... nenea nenea nn eanannenenana ana aouenanaeanaaaeeeneneeenenen ana ae nenanana a 
Morfologie comparativă bărbat-temeie............ REE E AWTR EA SERT PESE 
Canoane de proporționare antice... nenea nenananaenaee ai cd dă 

Anatomia și morfologia artistică în Renaștere... 

Anatomia şi morfologia artistică după Renaștere.. 
Proporţionarea corpului prin secțiunea de aur.. 
Anatomie artistică animalieră: calul.. 
CADRU accesa iza pia 

GAUI venire ici ea 
Trunchiul .... 
Membrele anterioare. 
Membrele posterioare 
Tipuri morfologice şi rase de cai... eee an emana enenonenenen anna 
Proporțiile calului ...... ceeace 
Atitudinile şi aliurile calului... nene eee eee eee en eee ne neonenenaoeneeananeenenea e en en naenevaenenennnaiaee ae 
Anatomia artistică a leului... eee eeeeaaense 





Dare. 














